
Preotul Constantin C. Popescu - Iaşi 
1913-1992 


Sfântul Apostol Pavel ne îndeamnă să trăim credința cu toată 
ființa noastră, astfel încât tot ce lucrăm „să facem spre slava lui Dum- 
nezeu”, spre preamărirea Lui. Şi este lucru minunat acesta, pentru că 
nimic nu este mai frumos şi mai folositor pentru viața omului decât 
slujirea cuvântului lui Dumnezeu în care găsim lumină şi bucurie, ali- 
nare în necazuri şi mângâiere în clipe de întristare. 

Tocmai această plăcută preocupare, „partea cea bună”, şi-a ales-o 
preotul Constantin C. Popescu-laşi. Din tinereţe îl pasiona cuvântul 
lui Dumnezeu, istoria, literatura şi mai ales poezia. Mare iubitor de 
cultură şi de lecturi de calitate, el nu lăsa să treacă nici o zi fără să 
citescă dintr-o carte, fără să învețe, să studieze ceva. În acest sens el a 
fost cu adevărat un autodidact toată viața. 

Părintele Constantin C. Popescu-laşi s-a născut la 8 februarie 1913, 
în localitatea Scânteia din judeţul laşi, fiind al doilea în şirul celor şase 
copii ai familiei. Tatăl său era brigadier silvic, iar mama sa casnică. A 
urmat şcoala primară în satul natal, după care s-a înscris la Seminarul 
Teologic de la Huşi, urmând exemplul fratelui său Gheorghe. În vara 
anului 1935, după absolvire, se căsătoreşte cu tânăra învățătoare Agri- 
pina Cozma din Codăeşti, iar la 8 noiembrie 1935 este hirotonit preot 
pe seama parohiei Mirceşti, judeţul Vaslui. Pentru a-şi completa studi- 
ile este admis la cursuri cu frecvenţă redusă la Facultatea de Teologie 
Ortodoxă din Cernăuţi. Aici a întâlnit profesori erudiţi şi o atmosferă 
de înaltă ţinută intelectuală, teologică şi morală, fapt care-i va marca 
definitiv activitatea, vocația misionară şi destinul său de slujitor al 
Bisericii lui Hristos. 

În 1939 termină facultatea obținând diploma de licenţiat în teo- 
logie. În această calitate cere şi i se aprobă transferarea la parohia Frenciugi, 
județul Iaşi, unde va păstori 24 de ani. În anul 1963, din motive de sănătate. 
(în 1949 s-a îmbolnăvit de diabet), solicită transferul într-o parohie mi- 
sionară, Pocreaca, mai aproape de laşi, unde va rămâne până la pensio- 
nare. În fiecare din aceste trei parohii, în care a funcționat, a construit 

câte o casă parohială şi a reparat bisericile parohiale, implicându-se în 
îndrumarea credincioşilor ca un păstor adevărat împreună cu toată fa- 
milia sa. Soţia lui şi cei doi copii au fost alături de el sprijinindu-l cu 
dragoste jertfelnică în tot timpul activităţii sale pastoral-misionare!. 

In 1974 hotărăşte să ceară pensionarea. Găsise o bojdeucă aproape 
de Bolta Rece, unde s-a mutat cu familia, investind toate economiile 
sale pentru reparaţii. De acum înainte se dedică preocupărilor cărtu- 
răreşti. Studiase o serie de documente despre o mănăstire dispărută 
din satul Trestiana, filie a parohiei Pocreaca. Astfel, între 1975-1977, lu- 
crează la monografia Mănăstirea Trestiana, 288 pagini, caiet mare mss. 
Ar fi putut fi o adevărată teză de doctorat prin bogăţia datelor istorice 
şi mulțimea documentelor citate. Din nefericire, până acum, de peste 
trei decenii, această lucrare n-a interesat pe nimeni şi este dureros că 
atâtea documente şi dovezi ale credinţei şi istoriei neamului românesc 
se pierd în uitare!... 

Aşa cum povestea soția sa Agripina, părintele Constantin era un 
neostenit cercetător, citea mult, mai ales din clasici, Eminescu fiindu-i 
un permanent model şi mentor literar, iar Biblia îi era carte de căpătâi. 
Scrisese încă din tinereţe poezii religioase, dar nu îndrăznise niciodată 
să spere că vor putea fi publicate. Modestia sa exagerată l-a împiedicat 
multă vreme să spere că va reuşi să creeze ceva de valoare. Dar într-o 
zi, în ultima decadă a vieții sale, recitind Cartea lov din Sfânta Scrip- 
tură a avut o adevărată revelație. În fiecare verset, în fiecare rând din 
lov parcă se regăsea pe sine cu propria lui suferință. Atât de mult l-a 
impresionat această lectură, încât a dorit să transpună în versuri textul 
biblic, în care găsise atâta întărire şi mângâiere sufletească. Harul poetic, 
după propria sa mărturie, a venit de la sine. Începe această osteneală 
în noiembrie 1982, încheind versificarea în aprilie anul următor. Pentru 
a lămuri o serie de neclarităţi, caută izvoare şi studiază comentarii biblice 
pe care le adună într-un corpus de note explicative. 

Splendid poem dramatic, Cartea lov expune tema suferinței umane 
şi este, fără îndoială, o strălucită descriere a tăriei de caracter a lui lov. 
În această carte sapienţială se prezintă experiența de mii de ani a vieții 
omului între bogăţie şi sărăcie, între bucurie şi suferință, între bună- 
tate şi răutate... în care răsplata adevărată pentru credinţă şi răbdare o 


1 De la copiii săi Elena şi Emilian a avut fericirea să vadă trei nepoți: Florin, 
Alexandru şi Lucian, precum şi o strănepoată, Irina. Florin şi Irina se află în Canada, 
iar Emilian, Alexandru şi Lucian sunt în Suedia. Testamentul părintesc pentru copii 
şi nepoți în poeziile Bătrânul şi Limba noastră a fost ca aceştia, oriunde s-ar duce în 
lume, să nu uite niciodată limba şi credința strămoşească. (n. M.M.) 

poate da numai Dumnezeu. În anii aceia, când a lucrat la Iov nu avea 
de unde să ştie că au existat şi alte încercări de transpunere în versuri 
a Cărţii lov?. Încurajat de această realizare (manuscris dactilografiat) şi 
însufleţit de credinţă, încearcă - după mult studiu şi documentare - să 
transpună în versuri, în manieră proprie, câțiva psalmi ai lui David. 
Era o încercare temerară. Citind atunci acei psalmi, mi-am dat seama 
că era ceva nou. Cunoscându-i râvna către cele sfinte şi credinţa, dar 
mai ales evlavia şi respectul față de textul Sfintei Scripturi, l-am îndemnat 
să persevereze şi să versifice întreaga Psaltire, având atâtea modele 
ilustre ale înaintaşilor. Încurajat şi de soţia sa Agripina, la insistenţe şi 
îndrumări repetate, părintele Constantin a reuşit, în decurs de trei ani, 
1986-1989, să transpună în versuri întreaga Psaltire. Manuscrisul a fost 
dactilografiat cu grijă în 1989, dar n-a fost posibil să vadă lumina tipa- 
rului decât după trecerea la cele veşnice a autorului. În 1993 Psaltirea 
în versuri se publică în trei numere consecutive din revista Mitropoliei 
Moldovei, Teologie şi Viaţă, iar în 1995 apare în volum separat, Te-oi 
iubi de-a pururi, Doamne, la Editura Trinitas din laşi. 

Autorul şi-ar fi dorit să apară aşa cum a conceput-o el, având la 
început Cuvânt înainte, iar la sfârşit note şi comentarii culese cu trudă 
din atâtea izvoare, pe care le citează cu acribie şi în Bibliografie. El voia 
ca cititorul să înțeleagă, să priceapă sensurile adânci şi adevărate ale 
fiecărui psalm. Aşa cum el s-a străduit ca nici un verset şi nici un 
cuvânt din textul original al psalmilor să nu lipsească din versiunea 
Psaltirii sale, tot aşa a dorit ca acel Cuvânt înainte şi notele la psalmi să 
completeze în chip fericit textul transpus în versuri. 

Nu trebuie să fii neapărat expert pentru a observa valoarea 
poemului Dreptul lov sau Drama unui om în suferință şi mai cu seamă a 
Psaltirii în versuri. El nu a dorit să se ia la întrecere cu nimeni. Şi-a 
urmat cu multă răbdare drumul său, desigur pe o cale desțelenită de 
înaintaşi, ferindu-se cu multă grijă de orice imitație şi căutând să nu se 
îndepărteze de textul biblic în spiritul şi litera lui. Nu a avut şansa de 
a se bucura de aprecieri critice. Şi totuşi, un confrate din generația sa, 
a mărturisit că în Psaltire şi în celelalte scrieri ale sale, preotul Constan- 
tin C. Popescu a înscris pagini „de cinste în istoria strădaniilor cărtură- 
reşti ale neamului nostru”, acestea „având aroma textelor vechi româ- 
neşti, dar în acelaşi timp şi sonoritatea limbii literare moderne”. Până 
acum, după mai bine de 15 ani, critica literară nu s-a pronunțat în nici 
un fel, iar apariția acestei Psaltiri în versuri a trecut neobservată. 


? Vezi Cartea lov de Vasile Militaru, publicată postum abia în anii 2000, 2007 şi în 
2010, după 50 de ani de la versificare. (n. M.M.) 

Aceasta în timp ce alte Psaltiri în versuri s-au bucurat de o largă medi- 
atizare. Citind cu atenţie textul unora din psalmi, din acele Psaltiri, se 
poate vedea clar că autorii lor s-au îndepărtat uneori mult de textul 
biblic, alteori au interpretat în mod eronat sensul original, folosind o 
traducere liberă a textului, ori distorsionând înțelesul, din ignoranță. 
Acestea sunt, desigur, greşeli grave, care ar trebui îndreptate, dar cine 
să o facă! 

Îndrăznesc să afirm că versiunea de față a Psaltirii este cea mai 
elaborată şi cea mai fidelă textului biblic, având un echilibru perfect 
între „aroma” limbii române vechi şi a celei moderne, păstrând, în acelaşi 
timp, cel mai autentic spirit al evlaviei creştine. Este evident că autorul 
ei a fost călăuzit nu doar de „criterii estetice”, ci mai ales de dorința 
de a păstra nealterat fiorul credinţei şi al rugăciunii, găsind în psalmi 
exprimarea cea mai adecvată a celor mai profunde şi intime sentimente 
omeneşti. Se remarcă îndeosebi claritatea şi conciziunea versurilor, 
multe dintre ele devenind proverbe şi cugetări pline de înţelepciune, 
adevărate sentințe morale. lată câteva versuri memorabile: 

Pe cel plin de răutate, răutatea îl doboară, 

lar pe drept cine-l urăşte, plata nu-i va fi uşoară! 


ps. 33, v.21 
Cât de bine şi frumos şi ce mare fericire, 
E ca frații, toți câți sunt, să trăiască în unire! 

ps. 132,v.1 
Se preface-n sărătură țara cea mai roditoare, 
Din pricina răutăţii ce poporul ei o are. 

ps. 106, v. 34 


Desigur, în timp, după mulți ani, se va putea face o comparaţie corectă 
între aceste versiuni ale Psaltirii, fiind aşezate fiecare la locul pe care îl 
merită cu adevărat. Precizăm însă că este o mare diferenţă între felul 
în care înțelege rugăciunea un preot, un teolog sau un poet fără 
pregătire temeinică şi fără trăirea credinţei. Traducerea psalmilor nu 
poate fi un simplu exercițiu de prozodie, de încercare poetică, oricât 
de talentat ar fi poetul respectiv. Fără fiorul credinţei şi fără evlavie 
adevărată versurile nu vor suna niciodată a rugăciune. Poate fi doar 
poezie „ce din coadă o să sune”. Chiar transpuşi în versuri, psalmii 
trebuie să rămână rugăciune, dialog cu Dumnezeu, înfiorare în fața 
Creatorului lumii, smerită recunoaştere a stării de păcătoşenie a 
omului aflat mereu între credinţă şi îndoială, între nădejde şi neascul- 
tare, între iubire şi împietrirea inimii, între bucurie şi durere, între 
păcat şi răsplătirea după dreptate, între pocăință şi iertare, între viață 
şi moarte, între mântuire şi suferință veşnică. 

Preotul Constantin C. Popescu - laşi, prin Psaltirea în versuri adaugă 
o nouă nestemată la şirul de Psaltiri versificate în limba română?. În 
singurătatea suferinţei sale, el a încercat prin rugăciune să construiască 
o scară către Dumnezeu. Psalmii s-au dovedit a fi proba de foc a cre- 
dinței şi a răbdării sale, el mergând pe cale proprie, desprinzându-se 
de modele, de tot ce a putut el cunoaşte din ostenelile înaintaşilor. De 
aceea, Psaltirea sa în versuri rămâne opera de căpetenie a vieții sale. 

Trebuie să amintim că, după 1990, el a încercat versificarea unei 
alte cărți din Biblie, Cântarea Cântărilor. A reuşit să ducă la bun sfârşit 
încercarea, dar nu a mai avut răgazul s-o definitiveze. Adăugase şi la 
această versificare note explicative. Pe baza unor texte sapienţiale din 
Sfânta Scriptură, scrie Cugetări religioase şi morale sub formă de catrene. 
Erau destinate a se citi elevilor la lecţiile de religie în şcoală. Toate acestea 
au rămas în manuscris. În anul 1990 adună în volum poeziile sale reli- 
gioase şi laice pe care le scrisese de-a lungul întregii sale vieţi sub ti- 
tlul Flori de gând, iar în 1991 scrie poemul lirico-didactic Tatăl nostru 
explicat poetic, dedicat elevilor ca o completare la catehismul ortodox. 

Tatăl nostru explicat poetic a apărut la Editura Helios din laşi, în 
1994 şi în 1999 în Cartea lov. Volumul de poezii Flori de gând apare tot 
la Editura Helios, laşi, în 1998, unde sunt incluse şi fragmente din 
Cântarea cântărilor şi catrene din Cugetări religioase şi morale. Dreptul lov 


“Sunt multe versiuni. Le cităm pe cele cunoscute şi pe cele în manuscris: 1. * Sf. Dosoftei, 
Psaltirea pre versuri tocmită, Uniev, 1673, laşi, 1974; 2. *Ştefan Făgărăşanu, Fogaraşi — 
din Făgăraş - Psaltire în versuri (atribuită), Lugoj, 1650-1660, mss., B.A.R. Bucureşti şi 
Fil. A. R. Cluj, tipărită Timişoara, 2008; 3. “Teodor Corbea, Psaltirea în versuri, Blaj, 
1710: B.A.R. şi Fil. Cluj, mss., tipărită la Academia Română, Bucureşti, 2010; 4. *lon 
Prale, Psaltirea în versuri, Braşov, 1827, cu prefaţă de Dr. V. Popp; 5. Cupcea Elizius, 
Psaltirea în versuri, 1843, B.A.R., Bucureşti şi laşi, mss.; 6. Nicolae Liciu, Psaltirea în 
versuri, 1845, B.A.R. şi Filiala laşi, mss.; 7. *Vasile Militaru, Psaltirea în versuri, Bucu- 
reşti, 1933, premiată de Academia Română; 8. Pr. Veniamin Cojocăriţei, Psaltirea în versuri, 
laşi, 1975, mss. M.Neamţ; 9. “Traian Dorz, Cântările Psalmilor, tip. OD, Sibiu, 2005; 10. *Pr. 
Constantin C. Popescu - laşi, Psaltirea în versuri, 1989, Trinitas, laşi, 1995; 11. *Florica 
T. Câmpan, Psaltirea în versuri, laşi, 1993, tip. laşi 2000; 12. *Şerban Foarţă, Cartea 
Psalmilor în versuri, tip. Timişoara, 2007. 13. Victor V. Popescu, Sinaia, 1990, Psaltirea 
şi cele 4 Evanghelii în versuri, mss., B.S5.M. Antim Bucureşti. 14. *Semnalăm o perfor- 
manţă: Biblia, transpunere (adaptare) integrală în versuri de loan Ciorca, Cluj-Napoca, 
1994-2006, format electronic, 1815 pag., 66 cărți, în curs de tipărire, 21 volume cu- 
prinzând Vechiul şi Noul Testament, inclusiv Psaltirea. Noul Testament s-a tipărit la Cluj, 
2006. Versiuni parţiale: *Eugen Dorcescu, Psalmii în versuri, 72 ps., 1997 şi 2003 în Biblice, 
Timişoara; *Olga Dobrescu, Psalmii în versuri, 45 ps. plus alte poezii religioase, Bârda, 
C.R., 2005. Dintre acestea 10+2 sunt tipărite* şi 4 se află în mss. Posibil să existe şi alte 
versiuni de care nu ştim încă. (n.M.M.) 

sau Drama unui om în suferință s-a publicat în 1999 la Editura Lumină 
din lumină, Bucureşti, cu note, comentarii şi bibliografie în câteva mii 
de exemplare care s-au epuizat în scurt timp. Dacă n-ar fi existat per- 
severenţa şi stăruințele soției sale Agripina, scrierile părintelui Constan- 
tin poate n-ar fi ajuns să fie tipărite niciodată. Ea a dorit ca toată munca 
de o viaţă a soțului ei să vadă lumina tiparului, pentru ca florile gân- 
dului său să rodească în suflete bucurie duhovnicească, pace şi bună 
înțelegere între oameni. 

Preotul Constantin C. Popescu - laşi a încetat din viață în ziua de 
25 februarie 1992, la vârsta de 79 de ani, după o grea suferință. A fost 
înmormântat la o margine de alee în cimitirul Eternitate din laşi. A 
plecat pe calea veşniciei cu mâhnirea în suflet că niciuna din cărțile 
sale nu au putut vedea lumina tiparului cât timp el mai era în viață. 
Ultimii ani i-a trăit numai cu acel ideal de viață creştină în care cre- 
dința, rugăciunea şi iubirea de Dumnezeu s-au împletit permanent cu 
smerenia, răbdarea şi jertfa de sine. A trăit cum a scris, cu sinceritate şi 
modestie, dovedind o deplină concordanţă între cuvânt şi faptă, cu 
dorinţa ca scrierile sale să reprezinte o punte între generații. Mesajul 
său rămâne senin şi luminos, adresându-se inimilor curate şi sincere, 
care caută alinarea suferințelor în credinţă şi rugăciune. Şi sunt aşa de 
multe necazuri şi nenorociri în lumea în care trăim astăzi. El a putut 
străbate cu lumina credinței într-o perioadă zbuciumată, reuşind să 
rămână încrezător şi neclintit în convingerile sale. De aceea, viața, ca 
şi opera sa, rămân exemplare, ca expresie a unei conştiinţe creştine, demne 
de urmat, pentru cei care iubesc viața curată, familia, adevărul, munca, 
bunătatea, omenia şi dreptatea. Fie ca această Psaltire în versuri să aducă 
lumină, bucurie şi linişte în sufletele bunilor creştini, care vor găsi în 
ea rugăciune, întărire şi mântuire. 


Pr. Mihai Manolică 


Bucuria cuvântului mântuirii 


Prefață la ediţia întâi 


Poezia e starea de grație a cuvântului, iar în manifestarea ei cea mai pură 
devine rugăciune. În cartea Psalmilor inspirația divină mlădiază, transfigu- 
rează şi înalță dorul de veşnicie, de viață curată şi sfântă a omului de tot- 
deauna. Imn de preamărire a lui Dumnezeu sau prevestire a mântuirii, tânguire 
amară pentru păcatele săvârşite, implorare fierbinte a iertării şi binecuvântării 
cereşti ori lacrima stăpânită pe obrazul înțeleptului, izvorând din înțelegerea 
profundă şi tainică a sensului trecerii noastre pe pământ, psalmul a trecut 
din Scriptura ebraică în cultul Bisericii creştine şi, totodată, în marea cultură 
universală. Orice suflet însetat de frumuseți spirituale îşi găseşte în armonia 
psalmilor odihna şi freamătul de bucurie al înrourării harului. 

În viața liturgică a Bisericii, Psaltirea este cartea de fiecare zi, căci toate 
slujbele noastre conțin lecturi din această comoară poetică a Sfintei Scripturi, 
fie citiri integrale ale unor grupe de psalmi, după modelul Templului din lerusalim 
(catismele din cultul ortodox), fie îmbogățirea slujbelor din momentele cru- 
ciale ale zilei liturgice cu anumiți psalmi, fragmente, versete sau imne de inspi- 
rație directă din cântările davidice. Psalmodierea este forma cea mai sublimă 
prin care poezia şi muzica se contopesc în rugăciune, „jertfa laudei”. De 
fapt, la origine, cultul Bisericii este poezie cântată, rima şi ritmul contri- 
buind din plin la exprimarea înaltelor trăiri duhovniceşti. Însăşi denumirea 
generică pentru melosul bizantin, tradițional ortodox, este aceea de muzică 
psaltică, aşadar cântare în duhul psalmilor, păstrând vie legătura cu poezia 
inspirată a Vechiului Testament. Rod al împlimirii făgăduințelor mesianice 
prevestite şi de cartea Psalmilor, Biserica poartă peste veacuri bucuria biruinței 
Mântuitorului Hristos asupra morții, însă pretuieşte şi preamăreşte pe Dumnezeu 
şi prin cuvintele cu care au făcut-o drepții Legii vechi. 

Fapt clar este că, prin Biserică, Psaltirea a irumpt în întreaga cultură a 
umanităţii. Pentru literatura noastră, cartea Psalmilor este, într-un fel, cân- 
tecul de leagăn al poeziei culte, fiindcă Psaltirea versificată de Mitropolitul 
Dosoftei şi tipărită la Uniev în 1673 conține fiorul sacru al cuvântului dum- 
nezeiesc înveşmântat în cămaşa fragedă, blândă şi curgătoare a verbului românesc. 
Deodată originală şi păstrătoare a esențelor duhovniceşti ale cuvântului inspirat, 

națională prin forma de exprimare dar universală prin conținut, Psaltirea 
lui Dosoftei poate fi considerată o icoană a întregii spiritualității româneşti. 
Începând cu veacul al XVII-lea întâlnim, periodic, ediţii versificate ale 
Psaltirii. Pe la 1660, Ştefan Făgărăşanu traducea psalmii în versuri după va- 
rianta calvină maghiară a lui Albert Molnar, lucrarea păstrându-se în manuscris. 
După apariția Psaltirii pre versuri întocmită a Mitropolitului Dosoftei, cea 
mai reuşită de până acum, reeditată în mai multe rânduri, au fost alcătuite 
lucrări similare şi de alți autori: Teodor Corbea, în 1710, loan Prale la 1827, 
Nicolae Liciu, 1845, Vasile Militaru, în 1933, la îndemnul Patriarhului Miron. 
Desigur, mai există şi alte variante ale Psaltirii versificate, realizate de 
evlavioşi stihuitori din neamul nostru. Cuvintele unei limbi în care se odihnesc 
cuvintele Scripturii se sfințesc, se umplu de mireasma veşniciei şi se pătrund 
de slava Cuvântului întrupat. Versificarea Psalmilor în limba română, în 
toate cazurile citate, s-a făcut, credem noi, dintr-o mare iubire pentru cuvân- 
tul mântuirii. 

„De cuvântul Tău mă bucur cu o mare bucurie, 

Ca şi unul care dat-a peste-o mare bogăţie! 

Că urăsc de tot minciuna şi o şi disprețuiesc, 

Iară Legea Ta cea sfântă eu atâta o iubesc!” 

ps. 118, v. 162, 163 

Preotul Constantin C. Popescu din laşi, urmând pilda înaintaşilor, s-a 
aplecat şi el cu multă râonă şi evlavie asupra cuvântului biblic, reuşind să 
aşeze în cadențele versului românesc mai multe texte din Sfânta Scriptură: 
Cartea lov, Psaltirea şi Cântarea cântărilor. Păstrând cu sfințenie sensurile 
originare, autorul însuflețeşte cu sensibilitatea proprie euritmia poemelor biblice, 
din reverberațiile elegiace ale versului răzbătând accente eminesciene şi tonalități 
ale poeziei populare. 

În semn de prețuire pentru strădania preotului cărturar Constantin C. 
Popescu - laşi, publicăm acum această variantă a Psaltirii versificate, nutrind 
speranța că va fi o lectură agreabilă şi folositoare pentru toți binecredincioşii 
creştini care prețuiesc rugăciunea şi găsesc mângâiere şi reculegere în preamărirea 
lui Dumnezeu. 


Pr. Nicolae DASCĂLU 


CUVÂNT ÎNAINTE 


Dintre toate cărțile Sfintei Scripturi, cea mai citită carte este Psaltirea. 
Căci de nici o altă carte nu s-a lipit şi unit mai strâns sufletul omului, 
cum s-a unit cu imnele Psaltirii. „Nu este nici o carte, din cuprinsul 
atât de felurit al Sfintei Scripturi, care să se poată mai mult potrivi 
pentru nevoile, pentru durerile şi cu nădejdile fiecăruia ca Psalmii, — 
zice marele nostru istoric Nicolae Iorga =; nici una din ele nu poate 
sluji mai bine, cu toată împărăteasca-i strălucire, ca veşmânt pentru 
orice simțire umilă, care nu-i în stare să-şi găsească singură vorbele. 
In cele o sută cinci zeci de mărturisiri, de rugăciuni, de imne, de tân- 
guiri, se află tot sufletul omenesc în întoarcerea lui asupra sa însuşi şi 
în avântul plin de sfială şi de temere către puteri mai mari decât el” 
(Studii şi Documente cu privire la Istoria Româmilor, vol. VII, partea a III-a, 
Bucureşti, 1904, p. CLXXXIV). Şi tot el zice: „Psalmii pot să hrănească 
ei singuri un suflet omenesc în ceasurile cele mai mari şi în ceasurile 
cele mai disperate ale ființei noastre” (Istoria Literaturii Româneşti. In- 
troducere sintetică. Ed. Minerva, Bucureşti, 1977, p. 45). Dar despre fo- 
losul citirii Psaltirii s-au pronunțat încă din primele veacuri ale Bisericii, 
sfinții şi marii ierarhi Vasile cel Mare (+ 379) şi loan Gură de Aur (ț 407). 
Căci iată ce zice primul: „Nici o altă carte nu slăveşte pe Dumnezeu ca 
Psaltirea, nici se poate asemăna cu folosul ei. Căci ce nu poate învăța 
cineva din psalmi? Numai aici în psalmi se poate găsi teologia cea 
desăvârşită, aici prezicerea venirii în timp a Domnului Hristos, aici 
amenințarea judecății celei viitoare, aici nădejdea învierii, aici teama 
de iad, aici făgăduinţa slavei ce ne aşteaptă, ca şi descoperirea taine- 
lor, căci toate se găsesc adunate aici în cartea Psalmilor, întocmai ca 
într-o comoară bogată, care este pusă la îndemâna tuturor”. Şi tot 
Sfântul Vasile zice: „Psalmul este vocea Bisericii, el înveseleşte sărbă- 
torile şi face să se nască în inima omului dorul după Dumnezeu. Chiar 
şi din inimile de piatră psalmul stoarce lacrimi!” (Sf. Vasile cel Mare, 
Comentariu la Psalmi, Ed. Librăriei Teologice, Bucureşti, 1939, p. 25-26). 
lar Sfântul loan Gură de Aur zice ca o sentinţă: „Mai bine să înceteze 
soarele din călătoria sa, decât să înceteze citirea Psaltirii, căci Psaltirea 
este mai folositoare decât toate cărțile. Toate cărțile (Sfintei Scripturi) 

sunt de folos şi mare groază fac duhurilor rele, dar nu ca Psaltirea” 
(vezi Psaltirea, ed. VI, Bucureşti, 1920, Cuvânt înainte, p. 13). 

Psalmii sunt rugăciuni făcute de autorii lor, fie în diferite împre- 
jurări din viața lor personală, cum este cazul cu unii psalmi ai lui 
David, fie în diferite momente istorice ale poporului evreu, rugăciuni 
făcute cu toată ardoarea şi sinceritatea inimii şi de o frumuseţe fără 
egal. De aceea, psalmii au şi devenit chiar de la început, din timpul 
împăratului David (1013-973 î.Hr.), rugăciuni obşteşti ale întregului 
popor evreu, care se cântau la Templu şi în sinagogi şi care au devenit 
apoi moştenirea cultică a întregii Biserici creştine şi în special a Bise- 
ricii Ortodoxe. Nu este slujbă, Sfântă Taină sau ierurgie, în care să nu 
fie folosit un psalm sau măcar un verset sau o aluzie la psalmi. (Pentru 
aceasta vezi Pr. At. Negoiţă, Psaltirea în cultul Bisericii Ortodoxe, Tipografia 
Cărţilor Bisericeşti, Bucureşti, 1940). 

Între cărțile de ritual ale Bisericii noastre Ortodoxe, Psaltirea este 
singura carte de cult cu texte din Vechiul Testament, după cum Aposto- 
lul şi Evanghelia sunt singurele cărți de cult cu texte din Noul Testament. 
(Ar mai fi şi Parimierul, care cuprinde toate parimiile de peste an, a 
cărui primă ediţie în cuvânt românesc a fost tipărită la laşi de Mitro- 
politul Dosoftei în anul 1682, dar această carte de cult, care cuprinde 
texte şi din Vechiul şi din Noul Testament, nu a avut atâta amploare 
de editare ca Psaltirea, Parimierul dispărând cu timpul din procesul 
de editare al cărților de cult). Psaltirea însă, în istoricul tipăriturilor 
noastre româneşti deține recordul tipăriturilor biblice. 

Astfel, de la primele trei Psaltiri cu text rotacizant (Şcheiană, Vo- 
ronețeană şi Hurmuzachi) din sec. al XV-lea sau începutul sec. al XVI-lea 
şi până la Psaltirea din Bucureşti din 1948, se însumează un număr de 
71 de ediţii, la care, dacă mai adăugăm şi cele 13 ediţii româneşti ale 
întregii Biblii dintre anii 1688-1988, din care, firesc, Psaltirea face parte, 
fac un total impresionant de 84 ediţii ale Psaltirii în grai românesc. 
(Fără a mai socoti şi cele 13 Biblii britanice apărute în limba română între 
anii 1865-1965. Pentru aceste date vezi Studiul Vechiului Testament, 
manual pentru studenții Institutului Teologic Bucureşti, 1975, p. 59-61 
şi Antonie Plămădeală, Dascăli de grai şi simțire românească, Editura 
Institutului Biblic, Bucureşti, 1981, p. 222 şi 441 - note). 

Şi toate cele 71 ediţii ale Psaltirii (plus cele 13 ale Bibliei”), în ceea 
ce priveşte textul, au decurs una din alta. Majoritatea au fost între- 


* După aceşti 23 de ani trecuţi, de când s-a făcut enumerarea acelor texte biblice, 
constatăm că s-au tipărit alte numeroase ediții ale Bibliei Ortodoxe (dar şi a Soc. Biblice 
Britanice), a Noului Testament cu Psalmii, a Sfintei Scripturi, ediţie jubiliară în anul 
2001, precum şi alte zeci de ediții ale Psaltirii în limba română pentru credincioşii din 
țară şi pentru cei răspândiţi în toată lumea. (n. M.M.) 

buinţate în citirile cultice, astfel că s-a format cu timpul, prin deasa lor 
întrebuințare, un stil propriu al Psaltirii, un stil sacru, consacrat, uşor 
de recunoscut. Şi faptul acesta a ridicat şi va ridica întotdeauna difi- 
cultăți la transpunerea textului psalmilor în versificația modernă cu 
ritm şi rimă. 

Dar Psaltirea nu este numai o carte de cult şi psalmii nu sunt 
numai rugăciuni fierbinți adresate Divinităţii în cadrul cultului divin, 
ci „Psaltirea lui David este comoara poeziei lirice religioase a poporu- 
lui evreu” (zice Mitropolitul Moldovei, ajuns apoi Patriarh, Dr. lustin 
Moisescu în Cuvânt înainte la Psaltirea în versuri a lui Dosoftei, ed. 1974), 
iar cei 150 de psalmi câţi formează cuprinsul Psaltirii, sunt cea mai su- 
blimă poezie religioasă a lumii, căci psalmii, priviţi din punct de vedere 
artistic, sunt un tezaur de mare valoare al literaturii universale. 

Psalmii sunt, în felul lor, poezii-poeme şi imne de mare frumusețe, 
neîntrecute de nici o altă literatură a lumii. „Niciodată, zice Francois 
de Fânelon, arhiepiscop de Cambrai (1651-1715), o odă greacă sau 
latină, n-a putut atinge înălțimea psalmilor” (vezi la Note ps. 49; şi tot 
în privința frumuseţii poetice a psalmilor, vezi şi aprecierile diferiților 
oameni de cultură în Note la ps. 8, 22 şi 118). 

Dăm şi părerea scriitorului polonez Zenon Kosidovski, care, cu 
toate că nu priveşte cu toată încrederea textul biblic, iată cum apre- 
ciază el frumusețea excepțională a psalmilor: „Psalmii au produs, fără 
îndoială, o mai mare influenţă asupra gândirii generațiilor următoare, 
decât alte cărți ale Vechiului Testament. După cum se ştie, psalmii sunt 
o lirică religioasă, care se distinge prin frumusețea inegalabilă şi de o 
bogăţie a trăirilor nemaiîntâlnită, care exprimă o gamă întreagă de sen- 
timente: de la deprimare, umilință şi lipsă de speranţă, până la încred- 
ere, înălțare sufletească, recunoştinţă şi laudă. Psalmii reprezintă ade- 
vărate imne de slavă închinate frumuseții vieții. Simplitatea maies- 
tuoasă a acestor poeme, stilul lor concentrat, reținut, precum şi patosul 
lor care cucereşte inimile, au făcut din ele o nesecată sursă de inspira- 
ție pentru poeți, pictori şi compozitori” (Zenon Kosidovski, Povestiri 
Biblice, Ed. Ştiinţifică, Bucureşti, 1979, p. 303). lar istoricul rus V.l. 
Avdiev se pronunţă astfel despre psalmi: „Poeziile lirice de înaltă valoare 
artistică ce sunt psalmii, stau şi astăzi alături cu cele mai bune opere 
ale literaturii universale” (V.I. Avdiev, Istoria Orientului Antic, Ed. de 
Stat, Bucureşti, 1981, p. 241). 

lată dar, atâtea opinii ale diferitelor personalități, din care unele 
chiar cu păreri critice asupra Sfintei Scripturi, care vorbesc despre marea 
valoare artistică şi frumuseţea poetică a psalmilor, despre adâncimea 
de simţire şi despre înălțimea cugetării pe care le conțin. De aceea, 

psalmii, această sublimă poezie religioasă a lumii, aceste imne de laudă 
a Divinităţii, cu o existenţă de trei mii de ani, nu contenesc să se cânte, 
să se citească şi să se asculte pe întreaga suprafață a pământului. Toate 
rugăciunile lui David şi ale celorlalți puţini autori care i s-au mai 
adăugat, toate plângerile lor şi toate imnele lor, izvorâte dintr-o inimă 
sinceră şi o credință puternică, au devenit rugăciunile, plângerile şi 
imnele de preamărire ale lui Dumnezeu pentru întreaga omenire. 

De unde oare atâta frumuseţe, atâta lumină şi atâtea valori artis- 
tice şi morale, cu care este înzestrată vechea literatură ebraică? Toate 
aceste haruri şi daruri cu care este înzestrată literatura vechilor evrei, 
sunt datorate revelației divine, cu care acest popor a fost binecuvântat şi 
de care celelalte popoare ale lumii nu au avut parte. Şi evreii au fost 
prea conştienţi de acest fapt, după cum o dovedesc ultimele două 
versete ale frumosului psalm 147: 


8 „Lui lacov ELi-a vestit toate ale Lui cuvinte 
Şi-a Lui Legi lui Israel şi poruncile Lui sfinte. 
9 Cu niciunul din popoare n-a făcut aşa atunci 
Şi niciunul dintre ele nu cunoaşte-a Lui porunci!” 


(vezi şi Deuter. 4, 5-8 şi 36; ps. 77, 5-7; 102,7 şi Rom. 3, 1-2). 

Toată literatura vechilor evrei este beneficiara revelației divine şi 
această literatură a fost scrisă de sfinţii ei autori cu fața spre Dumnezeu. 
De aici toată frumusețea spirituală a psalmilor şi a celorlalte cărți poetice 
ale Vechiului Testament. 

Toţi autorii psalmilor au compus psalmii lor fiind inspirați şi luminați 
de Sfântul Duh. Căci altfel cum s-ar fi putut scrie toți psalmii mesianici, 
care conțin profeții privitoare la venirea în trup a Fiului lui Dumnezeu? 
Şi cum s-ar putea explica altfel, toți cei şase psalmi integral mesianici, 
care s-au împlinit în persoana istorică a Mântuitorului nostru lisus Hristos? 
(În Note sunt arătaţi toți aceşti psalmi). 

În ce priveşte autorii celor 150 de psalmi, cei mai mulți din psalmi 
aparțin lui David, căruia i s-au adăugat ca cel mai vechi din toți Moise 
„Omul lui Dumnezeu” cu psalmul 89, apoi împăratul Solomon (973-933) 
cu psalmii 126 şi 131, Asaf şi descendenții lui cu 12 psalmi, aşa - numiții 
fii (urmaşi) ai lui Core cu 11 psalmi, din care trei aparțin tot lui David 
şi unul (ps. 87) lui Eman Ezrahitul şi altul lui Etan Ezrahitul (ps. 88). 

În afară de psalmii acestor autori, mai sunt încă 50 de psalmi fără 
titlu în textul evreu, deci anonimi, din care o mare parte aparțin tot lui 
David. (În Note am specificat care psalmi pot fi ai lui David). 

Despre toți aceşti autori, excepție psalmistul David, am dat detalii 
în Note cu ocazia explicării psalmilor lor. Însă împăratul David este şi 

rămâne inițiatorul, principalul şi adevăratul creator de psalmi, el fiind 
psalmistul prin excelenţă al poporului evreu, supranumit de imediații 
lui urmaşi „dulcele cântăreț al lui Israel” (II Regi 23,1). 

Activitatea de creaţie a lui David s-a extins pe o perioadă de 45 ani: 
40 de domnie (1013-973) şi înainte de domnie încă aproximativ 5 ani, 
în timpul persecuției din partea regelui Saul, când David compune 
aproximativ 17 psalmi. Deci o activitate de creaţie destul de extinsă în 
timp şi el se bucura de o mare putere de creație, dovedită de faptul că 
numai în cel din urmă an de domnie, al 70-lea al vieţii şi ultimul, în 
timpul revoltei fiului său Abesalom, compune aproximativ 26 de psalmi. 
Şi a atribui lui David, cum sunt de părere unii comentatori, în jurul a 
80 de psalmi, socotim a fi prea puțin, căci mulți din psalmii anonimi 
aparțin în realitate tot lui David. Aceşti psalmi, din cauza prea marii 
lor întrebuințări, în decursul unui timp îndelungat şi-au pierdut 
paternitatea şi au circulat ca anonimi, dar din cuprinsul multora din 
ei, se poate vedea clar că sunt tot ai lui David. 

Să nu fim prea zgârciţi în a acorda psalmistului şi proorocului 
David, ceea ce i se cuvine, căci „harfa lui David îi stătea de-a pururi la 
căpătâi, iar în miez de noapte, un vânt suav se abătea de la miazănoapte 
şi făcea să-i vibreze strunele”, zice Talmudul (Berahat 3) şi din sunetele ei 
au răsărit nemuritorii psalmi, care au devenit cartea de căpătâi a cre- 
dincioşilor. Pentru că în ei găsim rezonanţa întregii game a sentimen- 
telor umane. Şi ei au supraviețuit mileniilor pentru că versetele lor 
cântă dorurile omului din toate vremurile, exprimă aleanul tuturor 
umiliților şi obidiților şi mărturisesc nobilele năzuinţe ale celor ce luptă 
ca dreptatea să învingă” (Dr. Moses Rosen - şef rabin, Învățături Bi- 
blice, Bucureşti, 1978, p. 83). 

Prin psalmii săi, David ne dovedeşte că el nu a fost numai îm- 
păratul lui Israel, ci a fost şi este împăratul poeților lirici, cum spune 
poetul francez Alphonse de Lamartine (1795-1859): „David este primul 
din poeţii de sentiment, el este regele poeților lirici. Niciodată inima 
omenească n-a răsunat cu acorduri atât de intime, atât de pătrunză- 
toare şi grave; niciodată gândirea poetului n-a vorbit atât de înalt şi n-a 
grăit atât de drept; niciodată sufletul omului nu s-a revărsat înaintea 
omului şi înaintea lui Dumnezeu, în expresii atât de gingaşe, atât de 
plăcute şi atât de sfâşietoare. Toate suspinele cele mai tainice ale inimii 
omeneşti şi-au găsit vocea, expresia şi notele pe buzele şi pe harfa 
acestui om” (Apud La Sainte Bible Polyglotte, p. 4). 

De aceea, Psaltirea, cu cei 150 de psalmi pe care îi cuprinde, rămâne 
comoara de aur a poeziei religioase şi un tezaur de mare preţ al literaturii 
universale, motiv pentru care ea a fost tradusă în aproape toate lim- 
bile pământului, în special spre a folosi nevoilor de cult. În acelaşi 

timp, mulți traducători, impresionați de frumuseţea textului biblic, au 
încercat transpunerea psalmilor în versuri spre împodobirea cu această 
capodoperă literară a limbilor şi literaturilor naționale. 

Psaltirea a fost versificată la francezi, în sec. XVI de Clement 
Marot (1496-1544), dar nu complet, şi de Thâodore de Beze, discipol al 
lui Calvin (1519-1605). La polonezi, psalmii au fost transpuşi în ver- 
suri în secolul al XVI-lea de Jan Kochanowski (1530-1584). 


Transpuneri ale Psaltirii în vers românesc 


1. În graiul nostru românesc primul care transpune în versuri 
Psaltirea este Mitropolitul Moldovei Dosoftei (1624-1693), care face 
această lucrare după pilda celui mai mare poet al renaşterii poloneze, 
Jan Kochanowski?. „În cinci ai (ani) foarte cu osârdie mare, smeritul 
Dosoftei, Mitropolit de Ţara Moldovei” (din titlul Psaltirii n.n.) tran- 
spune în vers Psaltirea, pe care o tipăreşte în anul 1673 la Uniev, în 


* Potrivit unor cercetări mai noi, este posibil ca Dosoftei, om de carte cu o cultură 
superioară, în calitate de Episcop de Roman şi din 1671 Mitropolit al Moldovei, să fi 
cunoscut Psaltirea calvină în versuri atribuită lui Ştefan Fogaraşi din Lugoj, tradusă 
prin anii 1650-1660 din maghiară, după Psaltirea în versuri a lui Albert Molnar (care 
şi el o tălmăcise după Cl. Marot şi Th. de Beze). Studii recente publicate la Iaşi şi Ti- 
mişoara (2008) de Dragoş Moldovanu, N.A. Ursu şi Daniele Pantaleoni aduc argu- 
mente lingvistice că Dosoftei ar fi fost influențat de acea Psaltire calvină al cărei text 
era scris cu litere latine în limba română şi cu ortografie maghiară, tipărită de curând 
de Universitatea de Vest din Timişoara, 2008. După opinia Prof. Moldovanu, se pare 
că acesta ar fi motivul real pentru care Dosoftei a purces la versificarea psalmilor în 
limba română şi nu modelul polonez al lui Kochanowski. Dotat cu talent şi dispo- 
ziție literară, inspirându-se din poezia populară „foarte cu osârdie mare” Dosoftei 
întocmeşte „în cinci ani” Psaltirea în versuri pe care o tipăreşte la Uniev, Polonia, 
1673, poate ca o replică ortodoxă prin care “să (se) smulgă calvinilor unul dintre cele 
mai fireşti şi mai puternice mijloace de propagandă” din Ardeal (cf. N.Iorga, Ist. Bis. 
Româneşti, 1908, p.391). Devenise, ca şi Varlaam, un apărător al credinței ortodoxe. 
A studiat la Colegiul Vasilian de la M. Trei lerarhi din laşi împreună cu Nicolae 
Milescu Spătarul şi apoi în Polonia la Lvov. Cunoştea bine strădaniile lui Varlaam 
privind „Răspunsul împotriva Catehismului calvinesc”, 1645 şi „Învățătura de credință 
ortodoxă” a lui Petru Movilă, 1642, devenită carte de doctrină a întregii ortodoxii. 
Ca Mitropolit traduce şi tipăreşte Liturghierul (1679) şi principalele cărți de cult, 
căutând să impună limba română în slujbele bisericeşti. Se ştie că Psaltirea calvină în 
versuri a avut o circulaţie redusă, în Ardeal, aproape fără ecou între români, în timp 
ce psalmii în versuri ai lui Dosoftei au cunoscut o largă răspândire, nu numai în 
Moldova şi Muntenia, dar mai ales în Transilvania, unii din ei devenind colinde şi 
cântece de stea. De aceea Psaltirea în versuri a lui Dosoftei, împreună cu Noul Testament 
de la Alba Iulia, 1648, Cazania lui Varlaam, 1643, Biblia lui Şerban Cantacuzino, 1688 (la care 
contribuise şi Dosoftei), rămân cărţi esenţiale pentru cultura noastră din sec. al XVII-lea, 
ziditoare de suflet, care au contribuit hotărâtor la formarea limbii române literare în 
vremuri atât de zbuciumate şi la păstrarea ființei neamului românesc. (n. M.M.) 

Polonia, în prima sa pribegie petrecută în această țară (1673-1675). Multe 
copii (mss) ale Psaltirii versificată de Dosoftei au circulat în cele trei 
provincii locuite de români, contribuind astfel prin versurile ei la for- 
marea limbii noastre literare. Datorită Psaltirii sale în versuri, Mitro- 
politul Dosoftei este socotit primul poet cult al românilor şi ctitorul 
poeziei culte româneşti (vezi George Ivaşcu, Istoria Literaturii Române, 
vol. I, Bucureşti, 1969, p. 200). lată dar, că la temelia poeziei culte ro- 
mâne stă un mare ierarh al Bisericii noastre şi o preafrumoasă carte a 
Sfintei Scripturi. 

2. După Mitropolitul Dosoftei, ardeleanul loan Prale alcătuieşte şi 
el o Psaltire în versuri, ce apare la Braşov în anul 1827 şi care este 
prefațată de doctorul V. Popp. În prefața sa, V. Popp face valoroase 
considerații asupra lui Dosoftei şi a operei sale. 

3. După loan Prale, un alt ardelean, Cupcea Elizius, face în 1843 o 
prelucrare („o îndreptare” zice el) a Psaltirii lui Dosoftei. Dar lucrarea 
sa este inferioară operei lui Dosoftei. 

În anul 1904, scriitorul Gala Galaction face poetului Tudor Arghezi 
propunerea să versifice Psaltirea. Şi Tudor Arghezi, ca probă, îi trimite 
la 6 decembrie 1904 lui Gala Galaction o versificaţie liberă a Psalmului 1: 
Fericit bărbatul. Nu cunoaştem discuţia dintre cei doi mari scriitori, dar 
cunoaştem părerea lui Gala Galaction: „Aceste cinci strofe (ale psalmului 
compus n.n.), sunt o creație pe seamă proprie şi aproape deloc tăl- 
măcirea psalmului din fruntea Psaltirii”. Şi ştim apoi că Tudor Arghezi 
nu a mai continuat cu versificarea psalmilor (vezi Gala Galaction, Jurnal, 
vol. I, p. 438-439, unde este redat şi psalmul versificat). 

4. La îndemnul Patriarhului Miron Cristea, poetul Vasile Militaru 
alcătuieşte şi el Psaltirea în versuri, care apare în Tipografia Cărţilor 
Bisericeşti, Bucureşti, 1933, premiată de Academia Română. 

5. Merită menționată versificarea Psaltirii făcută în ultimele decenii 
(1975) de P.C. Protos, Cojocăriţei Veniamin, fost preot la Catedrala 
Mitropolitană din laşi, decedat în decembrie 1988 la Mănăstirea Neamţ. 
La unii psalmi transpuşi de el în versuri se observă reale calități poe- 
tice, cu influenţe din folclor şi o interpretare frumoasă, fidelă textelor 
Sfintei Scripturi. Lucrarea, cu desene, scene şi miniaturi la fiecare psalm, 
se păstrează în manuscris în biblioteca Mănăstirii Neamţ.” 


*Se mai pot aminti psalmii traduşi în versuri de Traian Dorz, în anii 1965-1985, în 
mai multe versiuni, care se folosesc în cântările „Oastei Domnului” la Sibiu. S-au 
tipărit sub titlul Cântările Psalmilor OD Sibiu, 2005. 

Mai recent, după 1990, profesoara de matematică din laşi, Florica T. Câmpan, a 
alcătuit o nouă Psaltire în versuri (1993-151 psalmi), cu preluări şi influenţe din Dosoftei, 
destul de fidelă textului biblic, dar cu unele prescurtări şi omisiuni. Această Psaltire a 
fost publicată în anul 2000 la editura Pan Europe din laşi, în 1000 exemplare. (n. M.M.) 

Transpunând în versuri cei 150 de psalmi, am căutat să fim cât 
mai fideli textului biblic şi să alcătuim versurile cât mai aproape de 
mireasma lor bisericească.” 

Dar a transpune în vers modern cu ritm şi rimă textul Psaltirii, 
care are deja un stil consacrat, este chiar prin aceasta o îndepărtare, o 
înstrăinare de stilul îndătinat. Şi am socotit aceasta ca o cutezanţă, dar, 
captivat de frumusețea psalmilor, de sublima lor poezie, am îndrăznit 
şi am înmlădiat textul fiecărui psalm turnându-l în metrica versului 
modern, păstrându-i pe cât s-a putut, sensul şi expresia biblică. La finele 
celor 150 de psalmi canonici, am versificat şi psalmul 151, pe care multe 
ediții ale Psaltirii îl adaugă după psalmii canonici, ca psalm necanonic. 
Şi după psalmi am adăugat şi note istorice şi explicative pentru fiecare 
psalm, necesare pentru o mai bună înţelegere a psalmului respectiv. 

Înainte de a încheia sunt dator să mulțumesc Părintelui Diacon 
Mihai Manolică, de la Arhiepiscopia Iaşilor, care, în tot timpul celor 
trei ani cât a durat transpunerea în versuri a Psaltirii, m-a îndemnat, 
m-a urmărit, m-a îndrumat şi m-a încurajat să duc până la capăt 
înfăptuirea acestei lucrări atât de dragă inimii sale. Pentru toată dra- 
gostea şi prețuirea astfel arătată Psaltirii în versuri, îl rog să primească 
mulțumiri sincere şi întreaga mea recunoştinţă. 

Cu adâncă smerenie şi dragoste aduc mulțumire şi slavă Celui în 
Treime preamărit, că mi-a dat harul Său şi a întărit slabele mele pu- 
teri, să pot duce la bun sfârşit această lucrare, Psaltirea în versuri, după 
ce mai înainte, am transpus în versuri cealaltă prea frumoasă carte a 
Sfintei Scripturi, Cartea lov. Aduc mulțumire şi preamărire Bunului 
Dumnezeu, că m-a ocrotit şi m-a întărit cu harul Său, să pot realiza 
aceste două lucrări, cu dorința ca ele să fie de folos bunilor creştini 
spre întărire în credință, îndemn la fapte bune, spre adevărată bucurie 
şi mângâiere sufletească. 


Preot Constantin C. Popescu - laşi 
14 septembrie 1989 


” În ediţia de faţă s-a renunţat la titlurile lungi ale psalmilor rămânând numai 
numele autorului sau titlul scurt la fiecare psalm. Aceasta datorită faptului că aceste 
titluri se află şi la notele explicative pentru fiecare psalm. În plus s-a făcut împărțirea 
psalmilor pe Catisme, aşa cum se află în Psaltirea folosită în cultul divin din biserică. 
(n. M.M.) 

CATISMA 1 


PSALMUL 
David 


Fericit bărbatul care cu cei răi n-a stat la sfat 

Şi cu cei necredincioşi pe-a lor cale n-a umblat 

Şi cu cei care hulesc pe-al lor scaun el n-a stat! 

Ci-a lui vrere-ntotdeauna Legea Domnului urmează 
Şi cu râvnă, ziua - noaptea, Legea Lui o cercetează; 
Şi în toate câte face, spor bogat în toate are, 

Că-i ca pomul răsădit lângă apa de izvoare, 

Ce la vremea lui rodeşte şi aduce multe roade, 

Iară frunza lui cea verde niciodată nu mai cade! 


Nu-s aşa necredincioşii, nu-s aşa! Nu sînt! 
Ci-s ca pleava cea uşoară ce-o ridică orice vânt, 
Şi e pururi spulberată pretutindeni pe pământ! 
Şi de-aceea capul sus, când vor fi la judecată, 
N-or avea necredincioşii, n-or avea ei niciodată, 
Nici cei răi n-or fi în ceata celor care nu au pată! 
Căci cunoaşte Domnul calea celor ce-s neprihăniți, 
Iară calea celor răi este-a celor osândiţi! 
25 martie 1986 


PSALMUL 2 
David 


Pentru ce se întărâtă neamurile acestei lumi 

Şi popoarele cu toate de gândesc deşertăciuni? 
Şi de ce-mpărații lor cu toți prinții s-au unit, 
Contra Domnului din ceruri şi a Unsului iubit? 
Şi aşa se sfătuiesc: «Legătura s-o sfărmăm, 

Şi-al lor jug; să-l lepădăm, ca de ei să ne scăpăm!» 


Dar în ceruri CEL CE ESTE, El îşi râde de-a lor faptă 
Şi batjocorindu-i Domnul, ridica-va a Sa dreaptă, 

4 Şi pe toţi înfricoşându-i cu-a Sa groaznică urgie 
Şi pe toți cutremurându-i, le va spune cu mânie: 

5 «Împărat peste Sion, peste muntele Său sfânt 
lată Domnul», El m-a pus să vestesc al Său cuvânt, 

6 C-a zis Domnul către Mine, Cel ce toate le-a făcut: 
«Fiul meu eşti Tu căci astăzi, Eu din sânu-Mi Te-am născut! 

7 Cere-Mi dară şi-[i voi da neamurile moştenire 
Şi pământul peste tot Ţi-l voi da în stăpânire. 

8 Cu toiagul cel de fier le vei duce la păscut 
Şi de tot le vei zdrobi ca pe vasul cel de lut!» 

9 Şi acuma, împărați, înțelegeţi toți cuvântul 
Şi luați cu toți aminte, cei ce judecați pământul! 

10 Slujiți Domnului cu frică şi smerit vă bucurați, 

11 Şi cinstiți cu toți pe Fiul şi nicicând nu-L mâniaţi, 
Căci cumva de rătăciți părăsind cărarea dreaptă, 
Grabnică mânia Lui contra voastră se îndreaptă!... 
Cei ce-şi pun nădejdea-n Domnul fericirea îi aşteaptă! 


PSALMUL 3 
David 


1 Doamne, mulţi îmi sunt vrăjmaşii 
Ce mă duşmănesc! 
Mulţi se scoală asupra mea 
Şi mă asupresc! 
2 Mulţi zic sufletului meu: 
«N-are mântuire 
Întru Dumnezeul lui, 
N-are izbăvire!» 
3 Dar Tu, Doamne, Tu-mi eşti scutul 
Slava mea Tu eşti, 
Căci Tu capul mi-l ridici 
Şi mă mântuieşti. 
4 Către Domnul am strigat, 
Lui m-am jăluit 
Şi din muntele cel Sfânt, 
El m-a auzit. 
5 De aceea m-am culcat 
Şi am adormit; 

M-am sculat apoi că Domnul, 
El m-a sprijinit. 
6 Nu mă tem de mii de gloate, 
Care mă-nconjoară; 
Care-asupra-mi dau năvală 
Şi mă împresoară! 
7 Scoală, Doamne şi mă scapă! 
Scapă-mă de ei, 
Că Tu-i baţi peste obraz, 
Pe vrăjmaşii mei 
Şi zdrobind la răi toți dinții, 
Îi prefaci în miei! 
8 De la Domnu-i mântuirea, 
De la El scăparea! 
Dă poporului Tău, Doamne, 
Binecuvântarea! 


PSALMUL 4 
David 


1 Când strig, Doamne, către Tine, dă-mi degrabă ascultare 
Şi-n loc larg mă scoate iarăşi, când eu sunt la strâmtorare! 
Doamne al dreptăţii mele, Tu şi-acum cu mila-Ţi multă, 
Îţi apleac-a Ta ureche şi-a mea rugă o ascultă! 

2 Până când, voi oameni, slava mi-o veţi tot huli întruna? 
Până când veți căuta răutatea şi minciuna? Ş 

3 Voi să ştiţi că Domnu-l ştie pe acel ce crede-ntr-Însul 
Şi că Domnul mă ascultă când striga-voi către Dânsul! 

4 Mâniaţi-vă de vreţi, dar nicicând să nu greşiți 
Şi în inimi cugetând, noaptea-n pat vă potoliți! 

5 Şi jertfind jertfa dreptăţii, întru El nădăjduiți! 

6 Mulţi grăit-au: «Cine poate să ne-ajute în nevoi?» 

Dar a Ta lumină, Doamne, luminat-a peste noi! 

7 C-a mea inimă-ai umplut-o cu-aşa sfântă bucurie, 
Cum n-o au nicicând aceia, ce au mare rodnicie 
Şi de grâu, de untdelemn şi de rodul cel din vie! 

8 Şi de-aceea iată-n pace eu mă culc şi odihnesc, 

Că-ntru Tine-ntotdeauna, Doamne, eu nădăjduiesc! 

PSALMUL 5 
David 


1 Ascultă, Doamne, glasul meu 
Şi graiurile mele toate, A 
2 Căci, Doamne Sfinte, Impărate, 
Eu Ţie mă închin mereu! 
3 Că dimineaţa eu voi sta, 
În orice zi la rugăciune 
Şi glasu-mi ruga mi-o va spune 
Şi mila Ta voi aştepta! 
4 Că Tu, o, Doamne, nu voieşti, 
Ca fărădelegea să trăiască, 
Nici cel viclean să viețuiască 
Şi-n preajma Ta să-l ocroteşti! 
5 Că Tu urăşti pe toți cei răi, 
Pe călcătorii cei de lege 
Şi cei ce fac fărădelege, 
N-or sta nicicând sub ochii Tăi! 
6 Că Tu-l vei pierde pe pizmaş, 
Pe toți care grăiesc minciuna, 
Şi-l vei uri întotdeauna 
Şi pe viclean şi ucigaş! 
7 Iar eu cu mare mila Ta, 
Cu inima înfricoşată, 
În casa-Ți sfântă şi curată, 
In Templu-Ţi sfânt m-oi închina! 
8 Tu, pentru cei ce-mi sunt vrăjmaşi, 
Întru dreptatea Ta mă-ndreaptă 
Şi ca să merg; pe calea dreaptă, 
Aşează-mi calea Ta sub paşi! 
9 Ei adevărul nu-l grăiesc, 
Căci inima li-i mincinoasă, 
Gâtleju-i groapă puturoasă 
Şi toți cu limba viclenesc! 
10 Loveşte-i că-s nelegiuiți 
Şi sfatul lor să se condamne, 
Şi-alungă-i de la Tine, Doamne, 
Căci contra Ta sunt răzvrătiți! 

11 Atuncea se vor bucura 


, 


Toţi cei ce se încred în Tine 

Şi cei ce Te grăiesc de bine, 

Sălaş la Tine vor afla! 

Cei ce iubesc Numele Tău, 

De Tine laude vor spune, 

Căci Tu le dărui cele bune 

Şi îi fereşti să facă rău. 

12 Că Tu pe drept îl încununi 

Cu marea-Ți binecuvântare, 
Căci ea e arma cea mai tare, 
Cu care-i aperi pe cei buni! 


PSALMUL 6 
David 


Doamne, nu mă pedepsi cu-a Ta groaznică mânie 

Şi nicicum nu mă certa cu năpraznica-Ți urgie! 
Miluieşte-mă, căci iată, fără vlagă am ajuns 

Şi mă vindecă, Stăpâne, boala-n oase mi-a pătruns! 
Sufletul mi-i tulburat şi-a mea inimă-i bolnavă, 

Şi Tu, Doamne, până când? Până când a Ta zăbavă? 
Te întoarce către mine, sufletul mi-l izbăveşte 

Şi cu mila Ta cea mare grabnic Tu mă mântuieşte! 
Ce, Te pomeneşte oare cine morții-i este dat? 

Şi în iad de oarecine vei fi oare lăudat? 

De suspine-s ostenit! Şi mi-i chinu-aşa de crud! 
Noaptea patul meu îl spăl şi cu lacrimi eu mi-l ud! 
De-ntristarea mea adâncă ochiul mi-i păienjenit 

Şi vrăjmaşii care-i am, vai! Cât m-au îmbătrânit! 
Depărtaţi-vă de mine toți ce faceți numai rele, 

Iată, Domnul auzit-a toate plângerile mele! 

C-ale mele cereri toate, Domnul mi le-ascultă-ntruna 
Şi-a mea rugă mi-o primeşte, Domnul meu întotdeauna! 


10 Şi de-aceea toți vrăjmaşii să roşească şi să tremure, 


Şi-ntr-o clipă-ntorşi cu toții, ruşinați, să se cutremure! 

PSALMUL 7 
David 


Doamne, Dumnezeul meu, Tu-mi eşti reazimul nădejdii! 
Izbăveşte-mă, Stăpâne, de vrăjmaşi, de-a lor primejdii! 
Să nu vie ei ca leul, al meu suflet să-l răpească, 
Neavând atunci pe nimeni, care să mă mântuiască. 
Doamne, Dumnezeul meu, de-am făcut vreo răutate, 
Dacă mâinile ce am au făcut vreo nedreptate, 

De-am făcut cumva vreun rău, celui care-mi voia pace, 
Sau vreun rău acelui care, el voia un rău a-mi face, 
Prigonească-mă vrăjmaşul, sufletu-mi să-l aibă-n mână, 
La pământ să-mi calce viața şi-a mea slavă în țărână! 
Scoală, Doamne, cu mânie, pentru cei ce-mi sunt vrăjmaşi 
Şi oprind a lor năvală, nici pe unul să nu-l laşi! 

Scoală, Doamne, de îndată şi le fă lor judecată, 

După cum ai poruncit! Şi mulțimea lumii toată, 
Fi-va-n juru-Ţi adunată şi-a Ta slavă înălțată! 

Domnul, El va judeca neamurile pe vecie! 

După toată-a mea dreptate şi-a mea nevinovăție, 
Judecată fă-mi Tu, Doamne, ca vrăjmaşii mei să ştie! 
Dumnezeule Preadrepte, către Tine-mi plec genunchii: 
Tu, Acela Care-ncerci inimile şi rărunchii, 

Pune capăt răutăţii celor păcătoşi de-ndată 

Şi-ntăreşte pe cel drept, cel cu inima curată! 

Ajutorul meu mereu e la Domnul Dumnezeu, 

Care mila Lui şi-o-ndreaptă către inima cea dreaptă! 
Dumnezeu judecătorul, răbdător şi drept şi tare, 

Zi de zi pe fiecare El îi cheamă la-ndreptare; 

Dacă unii nu se-ndreaptă, sabia El şi-o ascute 

Şi Îşi pregăteşte arcul cu săgeata Lui cea iute; 
Şi-narmându-şi arcu-ndată cu săgeți otrăvitoare, 

EI ținteşte înspre dânşii şi e gata să-i omoare. 

lată, el, necredinciosul zămisleşte nedreptatea, 
Poartă-n sânu-i făr'delegea și el naște răutatea. 

EI, cel rău, o groapă sapă şi o adânceşte încă 

Şi el singur cade-ntr-însa, chiar în groapa lui adâncă. 

16 Peste capul lui se-ntoarce răutatea ce-a gândit-o, 
Şi pe creştetu-i coboară nedreptatea ce-a urzit-o. 

17 Pentru toată-a lui dreptate eu pe Domnu-oi lăuda 
Şi-al Său Nume Preaînalt pururi eu Îl voi cânta! 


PSALMUL 8 
David 


1 Doamne, Dumnezeul nostru, Lu Preaînaltul şi Preasfântul, 
Cât este de minunat al Tău Nume-n tot pământul! 
Şi-a Ta slavă-i de nespus peste ceruri mai presus! 

2 Pruncii toţi şi cei ce sug laude Ţi-aduc întruna, 
C-amuţesc vrăjmaşii Tăi şi cei răi pe totdeauna. 

3 Când privesc pe ceruri sus, ce-ai făcut cu a Ta mână, 
Luna, stelele pe care vremea-ntruna le tot mână, 

4 Atunci zic: Ce-i omul oare, să-Ţi aduci de el aminte 
Şi-al lui fiu să-l cercetezi şi să-i dai luare-aminte? 

5 Mai puţin decât pe îngeri Tu pe om l-ai micşorat, 
Dar cu slavă şi cu cinste iarăşi l-ai încununat; 

6 Şi l-ai pus stăpân pe toate, ce-ai făcut cu a Ta mână, 
Şi-i sunt puse sub picioare şi-a lui mână e stăpână: 

7 Oile şi boii, toate dobitoacele ce sînt, 
Tot ce mişună prin iarbă şi aleargă pe pământ; 

8 Şi prin aer tot ce zboară, zburătoarele cu toate 
Şi toți peştii din adâncuri, ce prin ape ştiu să-nnoate 
Şi oricare vietate ce cărări pe mări străbate... 

9 Doamne, Dumnezeul nostru, Lu, Preaînaltul şi Preasfântul, 
Cât este de minunat al Tău Nume-n tot pământul!... 

CATISMA II 


PSALMUL 9 
David 


Din al inimii adânc, Doamne, pururi Te-oi slăvi 
Şi-ale Tale mari minuni eu mereu le-oi povesti! 
Veseli-mă-voi de Tine şi-al meu suflet va să salte, 
Şi cânta-voi al Tău Nume, Sfinte Doamne Preaînalte! 
Că vrăjmaşii mei cu toții biruiți au fost pe cale 

Şi căzut-au şi pierit-au înaintea Feţii Tale! 

Că făcut-ai judecată, când pe scaun ai şezut, 

Tu ce judeci cu dreptate şi dreptate mi-ai făcut! 
Neamurile le-ai certat şi cel rău a fost învins, 

Şi pe veci de veci de-acuma numele Tu i l-ai stins. 
Dusu-s-au pe veci vrăjmaşii, iar cetatea li-i distrusă 
Şi cu ei şi pomenirea li-i pe veci de-acum apusă! 


Numai Domnu-n veac rămâne, pentru El nu este vreme: 


Stând în jilț de judecată, el pe toți o să ne cheme! 
Căci va judeca popoare, toate ale lumii gloate, 
Şi va face judecată, judecată cu dreptate. 
Doamne, celui asuprit, Tu-i eşti singura scăpare 
Şi la vreme de necaz eşti cetatea lui cea tare. 
Toţi la Tine-şi pun nădejdea, cei ce ştiu de-al Tău nume, 
Că nu părăseşti, Stăpâne, pe supuşii Tăi din lume! 
Cântaţi Domnului ce are în Sion a Sa cetate 

Şi vestiți printre popoare a Lui fapte minunate. 

Căci Acel Care răzbună sângele nevinovat 
Şi-aminteşte şi nu uită pe sărmanul ce-a strigat. 
Miluieşte-mă, Tu, Doamne, că-njosirea Tu mi-o vezi, 
Ce mi-o fac mereu vrăjmaşii şi din morți să mă-nviezi, 
Să spun laudele Tale fiicei din Sion la porți 

Şi de-a pururi să mă bucuri de-a ta grijă ce mi-o porţi! 
Neamurile au căzut chiar în groapa ce-au săpat 

Şi în lațul pus de ele, cu picioarele-au călcat. 

Căci când face judecată Domnul este neînvins, 

Că în fapta mâinii sale păcătosul este prins. 

Să se ducă păcătoşii în adânc, în iadul greu, 

Şi la fel şi-acele neamuri ce-au uitat de Dumnezeu! 

Că nu până în sfârşit cel sărac va fi uitat, 

Şi-a sărmanului nădejde nu va fi de lepădat! 

Scoală, Doamne, ca tot omul să nu aibă-n el trufie; 
Neamurile judecate înaintea Ta să fie! 

Pune, Doamne, peste neamuri, frica peste ei s-o sameni 
Ca popoarele să ştie că nu sunt decât doar oameni! 

De ce, Doamne, stai departe şi la milă Tu nu cazi? 
Pentru ce 'Te-ascunzi, Iu, Doamne, chiar la vreme de necaz? 
Cel necredincios şi mândru pe săraci îi urmăreşte, 

Şi aceştia cad în mreaja, ce trufaşul le urzeşte; 

Căci cel rău cu pofta lui, el mereu se tot făleşte, 

Şi tâlharul plin de sine, el pe Domnul Îl huleşte. 
Păcătosul cel trufaş de nimic nu ţine seamă, 

Căci în Dumnezeu nu crede şi de El nu are teamă! 
Calea lui pe care-o calcă este pururea spurcată, 

C-a Ta sfântă judecată, ea de dânsu-i lepădată, 

Şi la toți vrăjmaşii lui cu dispreţ la dânşii cată! 

Căci în inima sa zice: «Nu mă clatin! Dusă-i frica! 
N-am să am nicicând vreun rău! Nu mi s-a întâmplat nimica!» 
Gura-i mestecă blesteme, vicleşugul şi minciuna, 

Şi pierzarea, răutatea stau sub limba lui întruna! 

Stând la pândă el sugrumă pe cel blând, nevinovat, 
Şi-ai lui ochi pândesc întruna pe cel slab, neajutorat. 
Ca un leu în vizuină, în ascuns el stă la pândă, 

Şi pe cel sărman pândeşte, cel cu inima plăpândă, 
Şi-nainte-un lanţ întinde şi sărmanu-n lanţ se prinde! 
Se apleacă, se-nconvoaie prin tufişuri, prin tufari, 

Şi cel slab-râvnita-i pradă-cade-n ghearele lui tari! 

Şi în inima sa zice: «Da! uitat-a Dumnezeu! 

Căci El Faţa şi-a întors-o şi nu vede ce fac eu!» 
Scoală-Te, Tu, Doamne Sfinte, şi-i loveşte cu-a Ta mână! 
Nu lăsa săracii Tăi fără sprijin să rămână! 

Pentru ce să Te hulească, Doamne, ei nişte nebuni, 
Care zic în a lor inimi că Tu n-ai să Te răzbuni?! 

Însă Tu la toți priveşti şi necazul şi durerea, 

Şi din mâna Ta aşteaptă, ca răsplată, mângâierea. 

35 Căci în Tine se încrede şi săracul şi orfanul 
Şi la Tine sprijin află-ntotdeauna tot sărmanul. 
36 Sfarmă braţul celui rău, sfarmă-l pentru veşnicie! 
Sfarmă-i şi nelegiuirea, ca nici urmă să nu fie! 
37 Domnul este Împărat - Împărat în veci şi sfânt! 
Cei păgâni cu toţii piară de pe-ntregul Lui pământ! 
38 Auzi, Doamne, rugăciunea celor ce-s în suferință 
Şi-a lor inimă-ntăreşte-o: fă-o stâncă de credinţă! 
Îi apleacă-a Ta ureche către omul cel căzut: 
Fă dreptate ca să aibă cel orfan, cel abătut, 
Şi din lume-alungă groaza de la omul cel din lut! 


PSALMUL 10 
David 


1 Eu în Domnu-mi pun nădejdea, 

- Domnul meu şi Dumnezeu! - 

Cum dar sufletului meu, 

Îi vorbiți aşa-ntr-o doară, 

Vorbe goale fără rost: 

«Ca o pasăre ce zboară, 

Fugi în munți la adăpost!» 

2 Da, necredincioşii iată, 
Arcurile-şi încordează, 
Potrivesc pe corzi săgeată 
Şi trăgând din întuneric 
Pe cei drepți îi săgetează! 
3 Când surpată-i rânduiala, 

Căci aceasta nu le place, 

Şi urăsc şi învoiala, 

Ce mai poate dreptul face!?! 

4 Domnul însă pe pământ 

E în Templul Său cel sfânt; 
Şi în ceruri Domnul este 
Stând pe tronul Său ceresc; 
Şi din cer la toți priveşte: 
Ochii-l spre sărac privesc, 
Iară pleoapele Lui sfinte, 
Către oameni iau aminte! 

5 Domnul cearcă pe cel drept 
Cum EI cearcă pe cel rău, 
Dar pe cel nedrept şi rău, 
Îl urăşte Duhul Său! 
6 Cu cumplitele bătăi, 
- Foc şi fulgere, pucioasă - 
Va ploua peste cei răi, 
Şi un vânt dogoritor 
E paharul soartei lor! 
7 Domnu-n veci dreptate cată, 
Căci dreptatea EI iubeşte, 
Şi-a Lui Faţă luminată 
Pururea pe drepți priveşte! 


PSALMUL 11 
David 


1 Mântuieşte-mă Tu, Doamne, că cel credincios lipseşte, 
Şi-adevărul printre oameni astăzi rar se mai găseşte! 

2 Că-ntre ei numai minciuna o grăiesc pe întrecute, 
Că li-s buzele viclene şi au inimi prefăcute. 

3 Însă Domnul va distruge orice limbă mincinoasă, 
Şi pe limba cea vicleană şi pe cea care-i făloasă; 

4 Şi pe cei ce zic: «Cu limba noi mereu vom birui, 
Căci pe noi şi-a noastre buze, cin-ne poate stăpâni?» 

5 Însă Domnul astfel zice: «Pentru cei săraci şi goi, 
Şi-a lor lacrimi şi suspine , Eu acum scula-Mă-voi! 
Şi voi face mângiiere, celui ce-n necazuri piere!» 

6 Ale Domnului cuvinte sunt curate, căci nu minte! 
Sunt curate ca argintul ce de zgură-i curățit, 
Când de şapte ori prin foc el e ars şi lămurit! 

7 Şi Tu, Doamne, le vei ține, căci va fi să le-mplineşti, 
Ca de neamul cel netrebnic, Tu pe veci să ne fereşti! 

8 Când în locurile-nalte oameni de nimica sînt, 
Mişună nelegiuiţii pretutindeni pe pământ! 

PSALMUL 12 
David 


Până când, Iu, Doamne Sfinte 

tot mereu mă vei uita? 
Până când Îţi vei ascunde 

de la mine Faţa Ta? 


Până când în al meu suflet 
se vor strânge griji şi gânduri, 
Şi în inima-mi durerea - ziua - noaptea -, 
se va pune rânduri-rânduri? 


Până când lăsa-vei, Doamne, 

să se-nalțe iar vrăjmaşul, 
Şi-mpotriva mea să vină 

cu gând rău ca ucigaşul? 


Caută şi mă ascultă, 

căci spre Tine ochii-ntorn! 
Luminează-mi ochii, Doamne, 

ca-ntru moarte să n-adorm! 


Ca vrăjmaşul să nu zică: 

«L-am răpus! L-am biruit!» 
Şi la fel şi toți aceia 

care contra-mi se ridică; 
Ei să n-aibă bucuria 

c-am ajuns şi m-am clintit! 


Căci în mila Ta cea mare 

sufletu-mi nădăjduieşte, 
Şi de-a Ta ajutorare 

inima-mi se-nveseleşte! 
Domnului cântări voi spune, 

căci îmi face numai bine, 
Şi Preaînaltului Său Nume, 

căci în viață El mă ţine! 

PSALMUL 13 
David 


1 «Nu-i, nu este Dumnezeu!» zis-a-n sinea lui nebunul, 
Şi nu face nimeni bine, nu mai face azi nici unul! 
Că toți oamenii-s stricați şi vorbesc deşertăciuni 
Şi cât stau pe faţa lumii, toți fac numai uriciuni! 
2 Dar din "nalt, din ceruri Domnul, peste oameni EI priveşte, 
Ca să vadă pe-nţeleptul ce pe Dumnezeu iubeşte. 
3 Dar ei toţi s-au abătut, om de treabă nu e unul, 
Că nu face nimeni bine, nu mai face azi nici unul! 
4 «Oare când vor înțelege şi vor vrea să ție-n seamă, 
Toţi acei nelegiuiţi, ce pe Domnul ei nu-L cheamă 
Şi poporul Mi-l mănâncă, ca pe pâine, fără teamă?!» 
5 Dar cuprinşi vor fi de spaimă, spaimă groaznică, grozavă, 
Tocmai unde niciodată spaima n-are-a ei zăbavă, 
Când cu neamul celor drepți, Domnul va veni în slavă! 
6 De sărac şi-a lui nădejde voi aţi râs mereu de el, 
Ins-a lui scăpare-i Domnul, că nu-l va lăsa defel! 
7 Cine din Sion va da mântuire-n Israel? 
Domnul când va fi să-ntoarcă pe toți cei ce-s în robie, 
Bucurie fi-va lacov-lIsrael, o veselie! 


PSALMUL 14 
David 


1 Cine, Doamne-n Cortul Tău va avea oare lăcaş 
Şi în muntele Tău sfânt, cine va avea sălaş? 


2 Cela ce fără prihană în viața sa păşeşte 
Şi cu inima curată adevărul îl gândeşte! 


3 Cela ce cu viclenie limba nu şi-o poartă-n gură, 
Rău vecinului nu-i face şi nu-l vrea bârfit cu ură! 


4 Cela ce disprețuieşte pe cei ce hulesc mereu, 
Şi cinsteşte pe aceia ce se tem de Dumnezeu; 
Iară când vreo juruinţă cu vecinul său el are, 
Şi se-ntâmplă chiar să piardă, lui de asta rău nu-i pare. 

Cela ce argintul său cu dobândă nu l-a dat, 
Şi nici daruri ca s-apese pe cel drept el n-a luat! 


Cine astfel în viață calcă-asemenea poteci, 
Nu se va mai clătina niciodată-n veci de veci! 


PSALMUL 15 
David 


Doamne-n Tine-mi pun nădejdea, mântuieşte-mă de rele, 
Că mi-ai fost mereu şi-mi eşti reazimul nădejdii mele. 

Eu spre Domnul zic mereu: «Tu eşti Dumnezeul meu, 

Şi îmi eşti supremul bine, ce mă bucură mereu. 

Pentru sfinții Tăi din țară, pentru cuvioşii Tăi, 

Arde viu a mea dorinţă, ca un foc în vâlvătăi.» 

Idolii s-au înmulţit şi spre falşii dumnezei, 

Oamenii mereu aleargă, închinându-se la ei; 

Însă jertfa lor de sânge, n-am s-aduc cât stau pe lume, 

Şi nici limba mea vreodată nu grăi-va al lor nume. 
Domnu-mi este moştenirea şi-a mea cupă Domnu-mi este: 
Doamne, Tu pe totdeauna moştenirea mi-o păzeşte! 
Parte bună şi aleasă moştenire mi-a căzut, 

Şi îmi este atât de dragă, cum nu este de crezut! 

De aceea eu pe Domnul, povăţuitorul meu, 

Inima şi noaptea-mi spune, ca să-L preamăresc mereu! 
Înainte-mi pun pe Domnul şi eu pururi Îl privesc, 

Şi când El îmi stă de-a dreapta, nicidecum nu mă clintesc. 
Pentru aceasta cu-al meu suflet limba mi se veseleşte, 

Ba şi trupul meu de-aceea în nădejde odihneşte! 


10 Că nu vei lăsa în iad sufletu-mi să chinuiască, 


Nici pe cuviosul Tău în pământ să putrezească; 


11 C-ale vieții căi curate Tu mi le vei arăta, 


Şi-mi va fi spre veselie luminată Faţa Ta, 
Şi la dreapta-Ţi, frumuseţea veşnic ea m-o desfăta. 

PSALMUL 16 
David 


Auzi, Doamne-a mea strigare! Auzi, Doamne-a mea dreptate! 
Şi ascultă-mi rugăciunea, că mi-s buzele curate! 

Să s-arate-a mea dreptate de la Faţa Ta curată, 

Iară ochii Tăi să-mi vadă inima-mi nevinovată! 

Căci Tu inima din mine înadins de vei cerca-o, 
Noaptea de vei cerceta-o şi prin foc de-i încerca-o, 
Tot nimica n-ai să afli, nici un gând din cele rele, 
Căci ce inima-mi gândeşte, spun mereu buzele mele. 
Iar cu oamenii când am legături adeseori, 

Eu cuvântul gurii Tale l-am păzit de-atâtea ori, 

Că n-am mers nicicând pe calea celor ce-s asupritori. 
Pe cărările-Ţi preasfinte eu mereu am tot păşit, 

Şi picioarele pe ele nicidecum n-au şovăit. 

Am strigat ades spre Tine, Dumnezeule ceresc, 

Şi degrab m-ai auzit! Spre-a mea rugă ce-o rostesc, 
Pleacă-ți şi acum urechea şi ascultă ce-Ţi grăiesc: 
Mila Ta cea minunată fă degrabă şi-o arată, 

Tu ce-Ţi mântui toți aleşii, ce-adăpost la Tine cată, 

Şi îi scapi de cei potrivnici cu-a Ta dreaptă-nfricoşată! 
Ca pe-a ochilor lumină mă păzeşte orişiunde, 

Şi cu aripile Tale mă umbreşte şi m-ascunde, 

De necredincioşii care tăbărăsc şi mă-nconjoară, 

Şi de toți vrăjmaşii mei care-ntruna mă-npresoară! 
Ei au inima-ngrăşată, că-n osânză vor s-o ţie, 

Iară gura lor grăieşte orişicând cu semețţie. 

La tot pasul mă-npresoară şi în juru-mi iată, sînt, 

Că şi-au pus pe mine ochii, să mă pună la pământ. 
Că-s la fel ca leul lacom care prada-şi urmăreşte, 

Ca un pui de leu ce prada din culcuşu-i o pândeşte. 
Scoală, Doamne, de îndată şi-i înfruntă, şi-i doboară! 
De cel rău mă izbăveşte şi cu sabia-l omoară! 
Mântuieşte-mă de oameni cu-al Tău braţ dumnezeiesc, 
De toți oamenii din lume ce mereu se ghiftuiesc; 

Ce-şi iau partea în viață din a Tale vistierii 

Şi-mbuibaţi fiind într-una îşi îndoapă-a lor copii, 

Care-având mereu de toate, dau prisosul lor la fii! 
15 lară eu, întru dreptate voi apare-n Faţa Ta 

Şi m-oi sătura de slava-Ţi atunci când m-oi deştepta! 

CATISMA III 


PSALMUL 17 
David 


Te-oi iubi de-a pururi, Doamne, Tu, tăria mea cea mare! 
Domnu-mi este reazim tare, izbăvire şi scăpare! 

El îmi este Dumnezeul Cel puternic ca o stâncă! 

El îmi este ajutorul şi nădejdea mea adâncă! 

EI mi-i scutul de-apărare, scutul ce mă ocroteşte, 
Cornul meu de mântuire, Cel ce mă adăposteşte! 

Căci atunci când am strigat: «Fie Domnul lăudat!», 

El de toți vrăjmaşii mei de îndată m-a scăpat! 

Ale morții legături, toate mă înfăşurase, 

Şi şuvoiul răutăţii groaznic mă înspăimântase. 

De-ale iadului capcane peste tot eram cuprins, 

Şi în lanţurile morții, eu în toate fost-am prins. 

Dar în greu necazul meu, eu pe Domnul L-am chemat, 
Şi spre Domnul Dumnezeu cu glas mare am strigat; 
Şi-al meu glas din Templul sfânt pân-la Domnul a ajuns, 
Şi strigarea-mi către Domnul în urechi că I-a pătruns. 
Atunci s-a clătit pământul, toate s-au cutremurat, 

Şi din temelii şi munții s-au mişcat şi clătinat, 

Că pe toate Dumnezeu, El atunci S-a mâniat. 

Şi-i ieşea din nări un fum, ce se ridica în nor, 

lar din gura Lui ieşea foc aprins, mistuitor, 

Şi cărbuni aprinşi şi flăcări ce țâşneau îngrozitor. 
Cerurile le-a plecat şi-a-nceput ca să coboare, 

Şi nor gros de ceaţă deasă avea pusă sub picioare. 

Şi şedea pe Heruvimi ce zburau în orice clipă, 

Şi venea plutind întruna pe a vântului aripă. 

Adăpost din întuneric şi-a făcut El, Domnul Sfânt, 

Şi din ape-ntunecoase şi nori negri-al Său veşmânt. 
Din lumina cea din față nouri groşi erau respinşi, 

Ce fugeau zvârlind dintr-înşii grindină, cărbuni aprinşi. 
Şi-a tunat în ceruri Domnul, atunci când sosise ceasul 
Şi făcut-a Preaînaltul, ca să 1 s-audă glasul. 

Slobozind săgeți întruna pe vrăjmaşi I-a risipit 
Şi-a Lui trăznete-nmulțind, toți vrăjmaşii au fugit. 
De certarea Ta, Stăpâne, şi-ale Tale mari mânii, 
Se vedeau adâncul mării şi-ale lumii temelii. 


Şi atunci din înălțime a-ntins mâna să mă scape, 
Şi-apucat am fost şi scos din vârtej adânc de ape. 

Şi m-a izbăvit îndată de duşmanii cei nemernici, 

De vrăjmaşi ce-ajunsese decât mine mai puternici. 
Căci în ziua strâmtorării fost-am ținta tututor, 

Însă grabnic atunci Domnul mi-a venit în ajutor; 

Că m-a scos de la strâmtoare şi loc larg mi-a hărăzit, 
Şi de toate m-a scăpat; m-a scăpat că m-a iubit! 
Astfel, Domnul mi-a dat plată, că mi-i inima curată, 
Şi-având mâinile curate, El mi-a dat a Sa răsplată. 
C-am urmat mereu pe Domnul şi pe calea Lui mereu, 
Şi fiindcă niciodată n-am hulit pe Dumnezeu; 

Că poruncile Lui sfinte înainte-mi le-am avut, 

Şi că de la dreapta-l Lege nicicând nu m-am abătut; 
Şi mereu fără prihană înaintea Lui am stat, 

Şi întruna m-am ferit să nu cad în vreun păcat! 
Astfel, Domnul mi-a dat plată, c-a văzut a mea dreptate, 
Şi răsplată EI mi-a dat, că mi-s mâinile curate! 


Căci Tu, Doamne, cu cel bun plin de bunătate eşti, 
Şi cu omul care-i drept, Tu dreptatea-i răsplăteşti! 

Şi cu cel ce-i cuvios, cuvios cu dânsul eşti, 

Şi cu cel ce-i îndărătnic, Tu Le îndărătniceşti! 

Pe poporul cel smerit fără mila Ta nu-l laşi, 

Dar smereşti întotdeauna pe toți ochii cei trufaşi! 
Doamne, Tu mi-aprinzi făclia, ca-n lumină să mă vezi; 
Întunericul meu, Doamne, Tu mereu să-l luminezi! 
Oşti ne-nvinse pot cu Tine, Doamne, să le biruiesc, 
Şi cu Domnul Dumnezeu, ziduri pot să năruiesc! 
Căile lui Dumnezeu sunt curate că sunt sfinte, 

Iar al Domnului cuvânt, cel mai sfânt dintre cuvinte! 
Scut puternic, neînvins e de-a pururea cuvântul, 
Celor ce nădăjduiesc şi îi dau tot crezământul! 

Cine altu-i Dumnezeu, precum este Domnul meu? 
Cine-i mare-apărător, cum e-al nostru Dumnezeu? 
El e Domnul Dumnezeu ce mă-ncinge cu tărie, 

Cela ce desăvârşită face calea-mi ca să fie! 

El îmi pune în picioare toată-a cerbilor iuțime, 

Şi mă face să păşesc, ca şi cerbii, pe-nălțime! 

El deprinde-a mele mâini la război să-şi deie seamă, 
Şi cu braţele să ştiu să-ntind arcul de aramă. 

Tu cu scutul mă umbreşti şi-a Ta dreaptă mă susţine, 
Şi mă-nalți cu bunătatea ce-o ai pururi către mine. 
Tu sub mine-mi lărgeşti paşii ca la mers să-şi aibă sporul, 
Şi Tu faci ca-n mersul lor să nu-mi şovăie piciorul. 


Urmări-voi toți vrăjmaşii pân-ce vlaga le-o voi stoarce, 
Şi pe toți îi voi distruge! Altfel nu mă voi întoarce! 
Căci pe toți îi voi răpune şi cădea-vor fiecare, 

Şi pe toți îi voi supune şi călca-voi în picioare! 

Cu putere Tu mă-ncinge, să fiu tare în război, 

Şi să cadă răzvrătiții şi să deie înapoi! 

Că pe toţi vrăjmaşii mei, Tu pe toți îi pui pe fugă, 

Şi stârpeşti pe toți duşmanii, care vor să mă distrugă. 
Toţi aceia iată-i, strigă, dar nu au mântuitor! 

Şi pe Domnul ei ÎL roagă, dar n-aude glasul lor! 

Cum e prafu-n val de vânt spulbera-i-voi pe pământ! 
Ca pe tina de pe drum, eu îi voi călca de-acum! 


De-a poporului răscoală m-ai scăpat, de ura lor, 

Şi mai mare peste neamuri Tu m-ai pus stăpânitor. 
Neamuri mie neştiute îmi slujesc şi se supun, 

Şi-n urechi de-aud porunca-mi, ei nimica nu mai spun. 
Fiii celor de alt neam umiliți mă linguşesc 

Şi-n cetăţi în a lor țară tremură şi se bocesc. 

Viu e Domnul Dumnezeu, şi e binecuvântat, 

El, apărătorul meu! Fie pururi lăudat, 

Că EI, Domnul Dumnezeu, mântuire El mi-a dat! 
El e Cel ce-mi dă izbândă şi popoare îmi supune, 
Şi mă scapă de vrăjmaşii care vor să se răzbune. 

Peste toți vrăjmaşii mei, Doamne, Tu m-ai înălțat 

Şi de omul cel nedrept Tu de-acuma m-ai scăpat. 

De aceea, printre neamuri, Doamne, Le voi lăuda 

Şi-al Tău Nume preamărindu-L, pururi slavă Îi voi da! 
Că Tu mântui minunat şi înalți pe împărat, 

Şi la ruga sa umilă, faci cu dânsul mare milă, 

Cu David, cu unsul Tău şi în veci cu neamul său! 


PSALMUL 18 
David 


Cerurile-n limba lor slava Domnului o spun, 

Şi tăria cea de sus că tot lucrul Lui e bun. 

Ziua spune altei zile slava Lui strălucitoare, 

Iară noaptea-n taină-o spune către noaptea următoare. 

Şi nu-i neam, nu e popor - când vorbesc în graiuri sfinte - 
Să n-audă graiul lor fără glas, fără cuvinte. 

În pământul tot ieşit-a şi răsună-a lor vestire, 


Şi la marginile lumii se aude-a lor rostire. 

Sus pe cer făcut-a Domnul soarelui locaş de pară: 
Dimineaţa-n zori el iese ca un mire din cămară; 

Apoi ca un uriaş, pe tot cerul ca pe-o scară, 

Vesel urcă şi coboară ziua-ntreagă până seară. 
Dintr-o margine de cer el răsare pe răcoare, 

Şi în partea ceialaltă se ascunde mândrul soare, 

Şi nu-i nimeni să se poată îndosi de-a lui dogoare... 
Legea Domnului-i perfectă: sufletele le-ntăreşte! 
Şi-adevăr e-nvăţătura-I; pe cei simpli-nțelepțeşte! 
Hotărârile-l sunt drepte: inima o-mbărbătează! 

Şi porunca-l luminoasă: ea pe ochi îi luminează! 
Temerea de Domnu-i sfântă: ea în veci durează-ntruna! 
Judecăţile-I sunt bune: toate-s drepte-ntotdeauna! 
Ale Domnului porunci ne dau numai mângâiere; 
Aurul şi piatra scumpă nu ne dau aşa plăcere 

Şi-s mai dulci decât e mierea, decât fagurele de miere! 
Şi de-aceea le păzeşte robul Tău ca pe privire, 

Căci păzindu-le pe ele află multă răsplătire. 


Psaltirea în versuri 


12 Cine-şi va cunoaşte oare toate-a lui greşeli făcute? 
De greşeli mă iartă, Doamne, care mi-s necunoscute! 
13 Şi de gândurile rele să păzeşti pe robul Tău, 
Ca să nu mă stăpânească şi-ndemnat să fiu la rău! 
14 Şi voi fi fără prihană, voi fi fără vătămare, 
Şi scăpat voi fi atuncea, de-un păcat atât de mare! 
15 Doamne, Tu a mea scăpare şi Izbăvitor Preabun, 
Fă primite-a mele vorbe, ce cu gura eu le spun, 
Şi plăcute-a mele gânduri, care-n inimă le-adun! 


PSALMUL 19 
David 


1 Să te-audă pururi Domnul la necaz şi la istov 
Şi-apărare fie-ţi ție Dumnezeul lui Iacov! 

2 Ajutorul să-ți trimită din locaşul Său cel sfânt, 
Şi din muntele Sion fie-ți sprijin pe pământ! 


3 Şi de-a tale jertfe toate să-Şi aducă EI aminte, 
Şi-a ta ardere de tot să-l stea pururi înainte! 
4 Şi cum inima-ți doreşte, Domnul să te dăruiască, 
Şi-ale tale planuri toate grabnic să ţi-le-mplinească! 
5 Şi când Domnul va-mplini ale tale cereri toate, 
Şi-ţi va da şi biruinţă, că e Cel ce toate poate, 
Pentru Domnul Dumnezeu steagul sus vom flutura, 
Şi slăvindu-l Sfântul Nume, mereu ne vom bucura! 


6 Ştiu de-acuma cum că Domnul, mântui-va pe-al Său uns, 
Şi din cerul slavei Sale îi va da al Său răspuns 
Şi-i va da tot ajutorul, nelăsându-l să aştepte, 
Cu puterea cea vestită a preasfintei Sale drepte! 
7 lată, unii se mândresc cu căruțele de luptă, 
Iară alţii cu-ai lor cai lauda i-i neîntreruptă... 
Noi ne lăudăm mereu doar cu Domnul Dumnezeu! 
8 Şi ei toți s-au poticnit şi căzut-au fiecare, 
Iară noi nu ne-am clintit şi stăm siguri pe picioare! 
9 Scapă, Doamne, pe-mpăratul şi îl mântuie de rău, 
Şi ne-ascultă-n orice zi, când chemăm Numele Tău! 

PSALMUL 20 
David 


De a Ta putere, Doamne, Împăratul vesel este 

Şi de sfânta-Ţi ocrotire pururi el se-nveseleşte. 
Căci a inimii dorinţă ai făcut de s-a-mplinit 

Şi ce buzele-i cerut-au, nicidecum nu l-ai lipsit. 
Că-naintea lui i-ai pus bunuri scumpe de nespus 
Şi-o coroană-n pietre scumpe Tu pe fruntea lui ai pus. 
Şi viaţă de la Tine a cerut şi Tu i-ai dat 

Şi cu zile fără număr până-n veci l-ai înzestrat. 
Mare este slava lui când îi dai Tu mântuire, 

Că l-ai îmbrăcat cu cinste şi cu mare strălucire. 

Şi pe veci de veci de-acuma binecuvântări i-ai dat, 
Şi-naintea Feţii Tale Tu mereu l-ai bucurat! 

De aceea, împăratul întru Domnul său se-ncrede, 
Şi prin mila Lui cea mare neclintit el pururi şede! 
Căci cu mâna Ta afla-vei a vrăjmaşilor făptură, 

Şi cu dreapta-Ţi vei ajunge pe toţi cei ce-Ţi poartă ură! 
Şi în ziua arătării le vei fi cuptor de foc, 

Şi mânia Ta-i va pierde şi-i vei arde la un loc! 

Vei stârpi a lor sămânță, pe pământ să nu mai fie, 
Şi vei pierde dintre oameni urâcioasa seminție! 
Că făcut-au planuri rele, ca-mpotriva Ta să stea, 
Şi-au urzit viclene sfaturi, însă toate vor cădea! 

Că săgeți în contra lor vei trimite ca un nor 

Şi cu arcul Tău vei trage şi lovi-vei faţa lor! 
Doamne-nalţă-Te-n putere să-Ți arăţi tăria Ta, 

Şi Îți vom cânta puterea şi mereu Te-om lăuda! 


PSALMUL 21 
David 


Doamne-Dumnezeul meu, pentru ce m-ai părăsit?! 
Pentru ce Te-ai depărtat, tocmai când sunt prigonit? 
Şi nu vrei nici să m-ajuţi, nici suspinul să-mi asculți? 
Doamne-Dumnezeul meu, ziua toată am strigat 

Şi Tu nu m-ai auzit! Ba şi noaptea m-am rugat 

Şi tot nu m-am liniştit! 

Dar Tu, Doamne, Sfânt Tu eşti şi-ntru sfinți Te odihneşti, 


Şi ai fost mereu cu el, laudă lui Israel! 

Că-ntru Tine-aveau nădejde toți părinții în trecut 
Şi-ntru Tine-având nădejde, izbăvire le-ai făcut! 

Către Tine au strigat şi ei toți erau scăpați 

Şi având nădejdea-n Tine, nu erau ei ruşinaţi! 

Însă eu nu mai sunt om, ci-s un vierme fără preț, 
Pentru oameni o ocară şi poporului dispreţ. 

Toţi câți văd a mea făptură râd şi mă batjocoresc 

Şi mă strâmbă toți din buze; clătinând din cap grăiesc: 
«Îşi avea nădejdea-n Domnul, izbăvească-L de socoate! 
Şi de-i este Lui plăcut, mântuiască-L dacă poate!» 
Din al maicii mele pântec la lumină m-ai adus; 

De la sânul maicii mele Tu nădejdea-n mine-ai pus! 
Când eram la sânul mamei, pază Tu mi-ai fost mereu, 
Căci din pântecele mamei Tu eşti Dumnezeul meu! 
De aceea, Doamne, Doamne, că necazul este-aproape, 
Nu Te depărta de mine, că nu-i nimeni să mă scape! 
lată m-au împresurat şi năvală dau avan 

Tauri mulţi, fără de număr, graşii tauri din Vasan. 

Şi asupra mea deschis-au gura lor precum o fiară, 

Ca şi leul groaznic care, sugrumându-şi prada, zbiară. 
Şi eu, iată, ca o apă ce se varsă m-am făcut, 

Şi-ale mele oase toate s-au desprins, s-au desfăcut. 
Inima mi s-a făcut ca şi ceara în văpaie 

Şi în mine se topeşte, cu-ale mele măruntaie. 

Ca un hârb uscat de lut a mea vlagă s-a făcut, 

Şi-a mea limbă-n cerul gurii stă lipită ca la morți, 

Că m-ai pogorât de-acuma în țărâna tristei sorți. 

Ca o haită de câini răi ei cu toții mă-nconjoară 

Şi toți cei nelegiuiți ceată vin şi mă-mpresoară. 

Ei cu cuie m-au străpuns şi la mâini şi la picioare 
Şi-ale mele oase toate le-au făcut numărătoare, 

Că priveau cu toți la mine cu priviri iscoditoare; 
Şi-mpărțind a mele haine între ei, în clipa morții, 
Mi-au luat apoi cămaşa aruncând pe dânsa sorții. 
Însă Tu nu sta departe, Domnul meu şi Dumnezeu! 
Ci, Tăria mea, Tu vino, vino-n ajutorul meu! 

Izbăveşte-a mea viaţă şi de sabie o scapă 

Şi în ghiara-atâtor câini al meu suflet să nu-ncapă! 
Din a leului cumplită gură Tu mă scoate, Doamne, 

Şi degrab mă izbăveşte din a taurilor coarne! 

Că la fraţii mei voi spune şi vesti-voi al Tău Nume 

Şi în toată adunarea, lăudându-Te voi spune: 

«Câţi vă-nfricoşaţi de Domnul, laudele lui cântați 

Şi tot neamul din lacov, slava-n lume I-o strigați! 

Iară toată seminţia, cei ce vin din Israel, 

Vă înfricoşați de Dânsul, având teamă toţi de EI! 

Că El nu nesocoteşte ruga celui umilit, 

Nici nu trece cu vederea pe acel ce-i asuprit; 

Şi nici Faţa nu şi-o întoarce, când acela-l spune plânsul, 
Ci degrabă îl ascultă, când el strigă către Dânsul!» 

Tu eşti lauda mea, Doamne, şi în mare adunare 
Pururi eu Te-oi lăuda, Tu, nădejdea mea cea mare! 
Şi-mplini-voi juruința şi-al Tău Nume am să-L chem 
Înaintea celor care de-a Ta slavă ei se tem! 

Vor mânca atunci săracii şi vor fi mereu sătui 

Şi vor lăuda pe Domnul şi preasfânt Numele Lui! 

Şi acei ce-L vor pe Domnul şi-L tot caută de zor, 

Ei vor fi în veci de veci vii cu inimile lor! 

Şi aminte-şi vor aduce şi la Domnul au să vină 

Toate marginile lumii, ca să vadă-a Lui lumină; 

Şi oricare seminție din oricare națiune 

Vor veni supuşi la Domnul şi-l vor face-nchinăciune! 
Că a Lui e-mpărăţia fără margini şi hotare 

Şi EI este Domn de-a pururi peste neamuri şi popoare! 
Vor mânca toți graşii lumii, toți cei mari de pe pământ, 
Şi-or veni ca să se-nchine şi ei Domnului Preasfânt; 

Şi cădea-vor înainte-l cei ce fi-vor iar țărână, 

Toţi acei ce-a lor viață nu mai pot ca să şi-o țină! 

Şi o-ntreagă seminție Domnului o să-l slujească, 

Şi la cei ce-or fi să vină despre Domnu-o să vorbească. 
Vor veni şi vor vesti la toți cei ce se vor naşte 

Despre toată-a Lui dreptate şi ei toți o vor cunoaşte 
Şi vor face cunoscut tot ce Domnul a făcut! 


Psaltirea în versuri 


PSALMUL 22 
David 


Domnul este-al meu păstor, bun păstor ce mă iubeşte 

Şi astfel mă păstoreşte, că nimica nu-mi lipseşte! 

Că-n poieni umbroase, bune, El mă duce la păşune 

Şi la ape limpezi, reci, El mă-ndrumă pe poteci. 

Şi cu Numele Său Sfânt sufletul mi-l întăreşte, 

Şi pe căile dreptății El mă tot povăţuieşte. 

Şi de-aş merge-n umbra morții şi-aş umbla pe neagra-i vale, 
Eu de rele nu m-aş teme căci am paza vrerii Tale. 

lar de-ar fi să merg pe-alături, să nu calc după-a Ta vrere, 
Varga a ca şi toiagul îmi sunt, Doamne, mângâiere. 

Faţă de ai mei vrăjmaşi Tu-mi găteşti aleasă masă; 

Capul Tu cu mir mi-l ungi şi-mi dai cupa plină, rasă! 

În a mea viață, Doamne, mila Ta să mă păzească, 

Şi în toate-a mele zile fă ca ea să mă-nsoțească! 

Şi-n a Domnului meu Casă, Dumnezeule ceresc, 

Zile multe, fără număr, fă ca eu să viețuiesc! 


PSALMUL 23 
David 


Al Domnului e tot pământul, cu tot pe el ce se găseşte 
Şi lumea-ntreagă e a Lui şi tot ce-ntr-însa locuieşte. 

Că EI l-a pus pe temelii şi l-a făcut să stea pe mări, 

Şi l-a brăzdat cu-atâtea râuri ce vin şi curg în depărtări. 


Şi cine oare va urca la Domnu-n muntele cel sfânt? 
Şi cine oare va putea ca să rămână-n locu-l sfânt? 


Acel cu mâini nevinovate şi inima mereu curată; 

Acel ce-n sufletul său bun n-a stat minciuna niciodată 
Şi n-a jurat cu vicleşug, să-nşele pe vecin vreodată! 
Acela binecuvântare lua-va de la Domnul Său 

Şi de la Dumnezeu dreptate, Acel ce-l mântuie de rău. 
Acela-i neamul celor buni, ce caută pe Dumnezeu, 

Pe Dumnezeul lui lacov să-l vadă Faţa Lui mereu. 

- Porți veşnice, vă ridicați cu pragurile voastre sus, 
Să intre Împăratul Slavei, că biruință ne-a adus! 


- Şi cine-i Împăratul Slavei, ce-mpărăţeşte peste voi? 
- E Domnul tare şi puternic, e Domnul tare în război! 
- Porţi veşnice, vă ridicați cu pragurile voastre sus, 
Să intre Împăratul Slavei, că biruință ne-a adus! 


- Şi cine-i Împăratul Slavei, ca slava Lui să I-o socot? 
- E Domnul nostru Savaot, ce-mpărățeşte peste tot! 

CATISMA IV 


PSALMUL 24 
David 


Către Tine, Doamne, Doamne, înalț sufletu-mi mereu, 
Căci în Tine-mi pun nădejdea, Doamne, Dumnezeul meu! 
Fă ca-n veac să n-am ruşine pentru-a mea credință-n Tine, 
Nici vrăjmaşii mei să râdă şi să-şi bată joc de mine! 

Să nu fie ruşinaţi cei ce-şi pun nădejdea-n Tine, 

Ci viclenii mei vrăjmaşi, ei să fie de ruşine! 

Ale Tale căi curate mi le-arată, Doamne-n viață, 

Şi cărările-Ţi prea drepte, Tu întruna mă învaţă. 
Şi-adevărul Tău mă-nvaţă şi la el mă du mereu, 

Că Tu eşti calea dreaptă, Doamne, şi Mântuitorul meu, 
Şi-ntru Tine-mi pun nădejdea, că-mi eşti Domn şi Dumnezeu! 
Adu-Ţi Doamne-aminte, adă de-a Ta mare bunătate 

Şi de mila Ta cea mare, Tu cel Sfânt, aminte-Ţi adă, 

Calea spre adevăr mi-o-ndreaptă şi mă-nvaţă-a Ta dreptate, 
Că de veacuri ele sunt şi nicicând n-o să mai cadă. 

Ale mele tinerețe cu păcatele făcute, 

Şi-ale mele greşeli toate câte mi-s necunoscute, 

Nu le pomeni, Tu Doamne, ci cu bunătatea-Ţi mare, 
Pomeneşte-mă pe mine, Tu Cel plin de îndurare! 

Domnul este bun şi drept şi El lumea drept conduce, 

Şi la păcătoşi le-arată pe ce cale să apuce. 

Pe cei blânzi către dreptate El i-ndeamnă să s-abată 

Şi-ale Sale căi curate celor ce-s smeriți le-arată. 

Ale Domnului căi toate, milă sunt şi sunt dreptate 

Şi aşa le au aceia ce au numai bunătate, 

Că păzesc aşezământul şi-ale Lui porunci curate. 

Pentru numele Tău, Doamne, pentru marea-Ţi îndurare, 
Tot păcatul Tu mi-l iartă, că păcatul meu e mare! 

Cine este omul care, el de Domnul său se teme? 
Domnu-aceluia i-arată calea Sa în orice vreme! 

Sufletul acelui om va trăi în fericire 

Şi urmaşii lui avea-vor tot pământul moştenire. 

Celor ce se tem de Domnul şi-i primesc învățământul, 
EI le spune-a Sale taine şi-i învață-aşezământul! 


Ochii mei privesc spre Domnul şi spre El mă-ndrept mereu, 


Căci El scapă de capcane şi de laț piciorul meu. 
Caută spre mine Doamne, şi de mine Tu ai milă, 
Că-s atât de părăsit şi mi-i starea-aşa umilă! 

Că a inimii-ntristare şi mai mult s-a înmulțit! 


Din necaz mă scoate, Doamne, cât eu încă n-am pierit! 


Vezi a mea amărăciune! Vezi-mi marea supărare 
Şi păcatelor ce am dă-le, Bunule, iertare! 


Vezi-mi, Doamne, şi vrăjmaşii cât de mulți ei s-au făcut! 


Vezi şi ura lor nedreaptă cât de mare a crescut! 
Sufletul mi-l mântuieşte şi sub paza Ta mă ţine, 

Să nu fiu eu ruşinat, că mi-am pus nădejdea-n Tine! 
Curăţia şi dreptatea pururi să mă ocrotească, 


Căci în Tine-mi pun nădejdea şi pot să mă mântuiască! 


Dumnezeule, m-ascultă cu-a Ta mare bunătate 
Şi pe Israel îl scapă de necazurile-i toate! 


PSALMUL 25 
David 


Fă-mi Tu, Doamne, judecată, că nevinovat eu sînt 
Şi nicicând n-oi şovăi cu nădejdea-n Domnul Sfânt! 
Caută şi mă încearcă, Doamne, lu mă cercetează; 
Inima, ca şi rărunchii, prin foc viu mi le probează! 
C-a Ta milă ochii mei o văd pururi înainte, 

Iară sfântu-Ţi adevăr, El îmi dă învățăminte! 

Eu cu mincinoşii oameni niciodată nu am stat 

Şi cu cei ce sunt vicleni împreună n-am umblat; 
Căci pe cei vicleni şi răi i-a urât inima mea 

Şi cu cei necredincioşi la un loc nu voi şedea! 

Întru nevinovăție mâinile-oi spăla întruna 

Şi aproape de altaru-Ţi, fi-voi Doamne-ntotdeauna, 
Ca să spun cu voce-naltă laudele Tale toate 

Şi să povestesc şi toate faptele-Ţi preaminunate. 
Frumuseţea Casei Tale a mea inimă-o iubeşte 

Şi iubesc şi locul unde slava Ta sălăşluieşte! 

Al meu suflet nu-l lua, cu cei păcătoşi nu-l stânge 
Şi viața nu mi-o pierde cu acei ce varsă sânge, 
Care au mereu pe mâini fapta cea nelegiuită, 

Iară dreapta lor o au plină pururea de mită. 

Însă eu de-a pururi umblu întru nevinovăție: 
Izbăveşte-mă Tu, Doamne! Mila Ta spre mine fie! 
Căci piciorul meu păşeşte numai dreaptă calea Ta 
Şi-ntru adunări eu, Doamne, Te voi binecuvânta! 


PSALMUL 26 
David 


Domnul este-a mea lumină şi tot El mi-l mântuirea! 
Şi de cine eu m-aş teme? Cum mi-aş pierde oare firea? 
Domnu-mi este-apărătorul! Viaţa El mi-o protejează! 
Cum să-mi fie frică oare? Cine mă înfricoşează? 
Dac-ar năvăli cei răi împotrivă-mi ca să stea 

Şi potrivnicii, duşmanii, să mănânce carnea mea, 
Tocmai ei „vrăjmaşii mei, ce au răul ca un vad, 

Ei se-mpiedică şi cad! 

Şi-o oştire de-ar veni împotrivă-mi să s-aşeze, 

Pe-a mea inimă nicicând ea n-o să mi-o-nfricoşeze! 
Chiar război de s-ar stârni, când în joc mi-i siguranţa, 
De nimica nu m-aş teme, căci în Domnul mi-i speranța! 
Eu un lucru de la Domnul l-am cerut şi-l cer întruna: 
În a Domnului meu Casă vreau să fiu întotdeauna! 
Slava Domnului s-o văd şi mirat să o contemplu 

Şi ca să mă minunez de splendoarea Sa din Templu! 
Căci la vreme de strâmtoare, Cortul Său m-a ocroti 
Şi în locul cel mai tainic, EI în cort m-a tăinui 

Şi din taina Lui adâncă El mă va-nălţa pe stâncă! 
Şi-nălțând atuncea capul peste toți vrăjmaşii mei, 

În locaşul Său jertfi-voi, trâmbiţând s-audă ei 

Şi pe Domnu-L voi cânta şi pe EI L-oi lăuda! 

Auzi, Doamne, glasul meu că strigarea mea e multă! 
Milueşte-mă Tu, Doamne, şi degrabă mă ascultă! 

A mea inimă îmi spune astfel ca din partea Ta: 

«Fața Mea s-o cauţi!» - Doamne, Fața Ta voi căuta! 

Nu-Ţi ascunde Faţa, Doamne, nu Ţi-o-ntoarce de la mine! 
Nici pe robul Tău să-l lepezi, cu mânie, de la Tine! 
Ajutorul meu eşti, Doamne, nu mă părăsi la greu! 
Nici să nu mă laşi, căci Tu eşti Mântuitorul meu! 
Tatăl meu şi maica mea, când ei doi m-au părăsit 
Atunci Domnul cu-a Sa grijă m-a luat şi m-a primit! 
Doamne-nvaţă-mă să ştiu ale Tale căi curate 

Şi cărările dreptății fă să-mi fie luminate, 

Ca astfel vrăjmaşii mei ruşinați să fie ei! 

Nu mă da să fiu în voia celor răi, cei păcătoşi, 

Că ei contra mea se scoală toți ca martori mincinoşi 
Şi asupra mea s-abate suflul lor de răutate! 

O, cât sunt de-ncredinţat, că bun, Doamne, ai să fii 
Ca să-Ţi văd eu bunătatea în pământul celor vii! 
Da! Aşteaptă ajutorul de la Domnul şi fii tare! 
Inima ți-o-mbărbătează, că la Domnul ai scăpare! 


PSALMUL 27 
David 


Către Tine, Doamne, strig, către Tine, stânca mea! 

Nu lăsa să n-am răspuns! Doamne, Doamne, nu tăcea! 
Că Tu dacă nu-mi răspunzi, de n-aud al Tău cuvânt, 
Mă asemăn celor care se pogoară în mormânt! 
Doamne-ascultă-mi rugăciunea, glasul meu când el cuvântă, 
Când ridic a mele mâini spre Biserica Ta sfântă! 

Cu cei răi, necredincioşi, nu mă pune şi socoate, 
Nici să nu mă pierzi cu-aceia ce lucrează nedreptate! 
Căci aproapelui, de pace ei vorbesc întotdeauna, 

Iar în inimi le mocnesc răutatea şi minciuna. 

Dă-le, Doamne, după fapte, după inima-nrăită! 
După lucrul mâinii lor dă-le plată cuvenită! 

Că spre-a Domnului lucrare n-au luat de loc aminte, 
Nici spre faptele-minuni ale mâinilor Lui sfinte. 

Şi de-aceea, iată Domnul, El pe toți îi va călca 

Şi pe dânşii niciodată, El nu-i va mai ridica! 
Binecuvântat să fie Domnul meu şi Dumnezeu, 

C-a mea rugă a primit-o, ascultând El glasul meu! 

Domnul este-a mea putere şi tot El apărătorul: 
Inima-mi în El se-ncrede, că mi-a dat tot ajutorul! 
Şi-acum inima mea saltă şi eu parcă-ntineresc 

Şi cântând de bucurie, lăudându-L ÎL slăvesc! 
Pentru-al Său popor tărie Domnul este şi-apărare, 
Iară unsului Său este o cetate de scăpare. 
Mântuieşte, scapă, Doamne, pe poporul Tău ales 
Şi Îţi binecuvintează moştenirea ce-ai ales! 
Păstoreşte-o ca pe turmă la păşuni şi ape reci 

Şi mereu o sprijineşte cu-a Ta grijă-n veci de veci! 


PSALMUL 28 
David 


Daţi-l Domnului mărire! Cinste daţi-l Lui mereu! 
Daţi-l slavă Lui toți fiii şi cinstiți pe Dumnezeu! 

Slavă Numelui Său dați-l! Numelui ce ne-nspăimântă 
Şi-nchinaţi-vă-nainte-l, în Biserica Lui sfântă! 


Glasul Domnului răsună peste apele întinse; 
Dumnezeul slavei tună peste ape necuprinse! 

Glasul Domnului-l puternic şi răsună cu tărie! 

Glasul Domnului din slavă este plin de măreție! 
Glasul Domnului sfărâmă cedrii falnici din Liban 

Şi îi face ca să sară ca viţeii cei de-un an; 

Iar Libanul şi Hermonul, ce se-nalță pân” la cer, 

E] îi face ca să sară ca doi pui de rinocer! 

Glasul Domnului aruncă flacără de foc încins 

Şi El zguduie Cadeşul cu pustiul lui întins! 

Glasul Domnului răsună pe sub bolta cea cerească 
Şi-al cerboaicelor plin pântec îl dezleagă ca să nască! 
Glasul Domnului despoaie toți copacii din dumbravă 
Şi-n Locaşul Său cel sfânt totul strigă: Slavă! Slavă! 


Domnul, El a revărsat tot potopul pe pământ; 

Domnu-n veci va fi-mpărat, stând pe tronul Său cel sfânt! 
Domnul pe poporul Său preaputernic El îl face! 

Domnul binecuvintează pe poporul Său cu pace! 

PSALMUL 29 
David 


Preaslăvi-Te-voi eu, Doamne, că din nou m-ai ridicat 
Şi să-şi râdă ei de mine, pe vrăjmaşi nu i-ai lăsat! 
Doamne, Dumnezeul meu, am strigat mereu spre Tine 
Şi acum m-ai vindecat, că privit-ai către mine. 

Sufletul mi-ai scos din iad, că era ca el să moară 

Şi m-ai despărţit de-aceia, care-n groapă se pogoară. 
Lăudaţi-L toți pe Domnul, cuvioşii toți măriți-L 

Şi-al Lui Nume Sfânt şi Mare, voi cu toții preamăriți-L! 
Că mânia-l ţine-o clipă - bunătatea-l toată viața: 

Dacă seara vine plânsul, bucuria-i dimineaţa! 


Fericit fiind ziceam: «Nu voi da nicicând de greu, 

Că Tu, Doamne, ai fost bun, întărind muntele meu!» 

Dar Tu Faţa Ţi-ai întors-o şi-atunci eu m-am tulburat 

Şi strigând la Tine, Doamne, eu pe Domnul L-am rugat: 
«Ce folos avea-vei, Doamne, că Tu vrei ca eu să mor? 

Al meu sânge să mi-l verşi şi-n mormânt să mă pogor? 
Va putea țărâna oare, să Te laude vreodată 

Şi-adevărul Tău să-l spună, să-l vestească-n lumea toată? 
Mă ascultă, Doamne-acuma şi de mine Tu ai milă! 
Vin-ajută-mă şi-ascultă rugăciunea mea umilă!» 


Şi-atunci, Doamne, prefăcut-ai plânsul meu în bucurie 
Şi rupându-mi sacu-ndată, m-ai încins cu veselie! 

De aceea al meu suflet Te va lăuda mereu 

Şi nicicând nu va tăcea, că m-ai mântuit la greu; 

Ci Te-oi lăuda de-a pururi, Doamne, Dumnezeul meu! 


PSALMUL 30 
David 


Doamne-n Tine-mi pun nădejdea, nu mă ruşina vreodată, 
Ci cu sfânta Ta dreptate, izbăveşte-mă îndată! 

Pleacă mie-a Ta ureche şi îmi dă ajutorare! 

Fă-Te stâncă de-apărare şi cetate de scăpare! 


Psaltirea în versuri 


3 Că Tu eşti a mea putere şi scăparea mea lu eşti! 
Pentru Numele Tău, Doamne, Tu să mă călăuzeşti! 

4 Scoate-mă din cursa care de vrăjmaşi mi-a fost întinsă 
Că Tu eşti a mea tărie şi-apărare neînvinsă! 

5 Îna Tale mâini, prea sfinte, duhul mi-l încredinţez, 

Că Tu mă vei mântui, căci în Tine, Doamne, crez! 
Că Tu eşti cu-adevărat Dumnezeu adevărat! 

6 Eu pe cei ce se lipesc şi-n deşerții idoli cred, 

I-am urât, căci eu în Domnul Dumnezeul meu mă-ncred. 

7 Veseleşte-mă Tu, Doamne, dă-mi cu mila-Ţi bucurii, 

Că Tu vezi a mea-ntristare şi necazul meu îl ştii. 

8 Să nu laşi să cad în mâna celor care-mi sunt vrăjmaşi, 
Ci-n loc larg şi desfătat îndreptează ai mei paşi! 

9 Ai de mine milă, Doamne, c-am ajuns la strâmtorare! 
Faţa, sufletul şi trupu-mi s-au topit de întristare! 

10 Viaţa-mi în dureri se stinge şi toți anii mi-s suspine 
Şi slăbită mi-i puterea, oasele-s uscate-n mine. 

11 Din pricina celor care mă urăsc fără temei, 

Am ajuns o grea povară pentru toți vecinii mei; 
Şi pe cei ce-i am ca prieteni, i-a prins groaza şi pe ei. 

12 Când mă văd trecând pe uliţi, fug la fel ca de-un ciumat 
Şi din inimi ca un mort am fost scos şi-am fost uitat, 
C-am ajuns şi sunt la fel ca şi hârbul lepădat. 

13 Când aud a lor ocară mă cuprinde-o groază mare, 

Căci s-adună laolaltă şi țin sfat să mă omoare. 

14 Dar în Tine, Doamne, cred şi de-aceea zic mereu, 
Eu ce-n Tine mă încred: Tu eşti Dumnezel meu! 

15 Mâna Ta mă ţine, Doamne, şi-a la mână-mi poartă sorții: 
Scapă-mă de toţi vrăjmaşii, care-mi poartă gândul morții! 

16 Faţa Ta spre robul Tău, fă ca ea să strălucească 
Şi-ndurarea Ta cea mare fă ca să mă mântuiască! 

17 Să nu fiu eu ruşinat, Doamne, că Te chem pe Tine, 

Ci cei răi, necredincioşi, ei să fie de ruşine 
Şi ca morții s-amuţească şi-n mormânt să locuiască! 

18 Mute fie acele buze ce vorbesc cu viclenie 

Şi acuză pe cel drept cu dispreţ şi cu trufie! 


55 


56 


19 


20 


21 


DD 


23 


24 


25 


Pr. Constantin C. Popescu - laşi 


Cât de mari şi multe-s, Doamne, bunătățile-Ți divine, 
Ce le ai şi le păstrezi celor ce se tem de Tine 

Şi pe care-n faţa lumii, ca pe cel mai mare bine, 

Le-ai gătit ca o răsplată, celor ce se-ncred în Tine! 
Căci în taina Feţii Tale, pentru cei ce-i prigonesc, 

Tu i-ascunzi şi-i ocroteşti şi în Cortu-Ţi îi păzeşti, 
Contra limbilor viclene ce mereu îi clevetesc. 
Binecuvântat să fie Domnul că mi-a arătat 

Mila Sa ca o cetate întărită minunat! 

Căci eu zis-am în necazul ce-mi făceau atunci cei răi: 
«Lepădat am fost departe, Doamne, de la ochii Tăi!» 
Însă Tu ai ascultat glasul rugăciunii mele, 

Când strigat-am către Tine în acele zile grele! 

Voi ce sunteți cuvioşi, voi pe Domnul să-L iubiți, 
Căci acei ce-s credincioşi, ei de Domnul sunt păziți, 
lar cei mândri sunt de Domnul cu asprime pedepsiţi! 
Îndrăzniţi, aveți curaj, cei ce-n Domnu-aveţi speranța! 
Inima v-o-mbărbătați, căci la Domnu-i siguranța! 


PSALMUL 31 
David 


Fericit e-acela cărui relele îi sunt iertate 

Şi îi sunt acoperite şi mulțime de păcate! 

Fericit e omul cărui, Domnul său păcatu-i lasă 

Şi în duhu-i viclenia nu îşi face a ei casă! 

Câtă vreme eu tăcut-am, c-am ținut ascuns păcatul, 
Oasele mi se topeau şi mă sfâşia oftatul; 

C-a Ta mână - ziua-noaptea -m-apăsa ca o povară 
Şi-a mea vlagă se uscase ca de arşița de vară. 
Şi-atunci eu păcatul meu l-am spus tot lui Dumnezeu 
Şi greşeala ce făcusem, n-am ascuns-o-n sânul meu. 
Căci mi-am zis: «Mărturisi-voi Domnului greşeala mea!» 
Şi Tu-ndată-ai dat în lături, ridicându-mi vina grea. 
Şi de-aceea credinciosul, el pe Tine să Te cheme 

Şi rugându-se el Ţie şi la potrivită vreme, 

Chiar potop de s-ar porni, pe el nu-l va potopi! 


Psaltirea în versuri 


8 Tu, liman de mântuire pentru mine-ai fost şi eşti 
Şi la vreme de necaz Tu mereu mă izbăveşti; 
Şi cântări de mântuire faci ca-n juru-mi să răsune 
Şi cu marea Ta iubire glasul Tău aşa îmi spune: 
9 «Îţi voi da înțelepciune şi Eu sfaturi îţi voi da; 
Calea ca să mergi pe dânsa, pururi Ţi-o voi arăta 
Şi mereu voi fi cu ochii aţintiți asupra ta!» 
10 Să nu fiți fără de minte, cum e calul şi catârul, 
Ce cu frâu şi cu zăbală, de-i struneşti, îţi fac hatârul! 
11 Multe rele şi bătăi pe cel rău îl împresoară, 
Însă cel ce speră-n Domnul, mila Lui îl înconjoară! 
12 Bucuraţi-vă în Domnul, voi cei drepți din lumea toată! 
Şi strigați de bucurie cei cu inima curată! 

PSALMUL 32 
David 


Bucuraţi-vă de Domnul, drepţilor ce faceţi bine! 
Laude ca să aducă, drepţilor li se cuvine! 

Lăudaţi cu toți pe Domnul! Faceţi harfele să sune! 
Şi-n psaltire lăudaţi-L, care are zece strune! 

Şi-l cântați cântare nouă, cântec nou de bucurie, 

Să răsune glasul vostru cu strigări de veselie! 

Că e drept al Său cuvânt, că e Domnul drept şi sfânt 
Şi-ale Lui lucrări cu toate-s după sfântul Său cuvânt! 
El iubeşte judecata şi dreptatea o iubeşte 

Şi pământului Său Domnul toată mila-i dăruieşte! 
Domnul cu cuvântul Său făcu cerul plin de stele 

Şi cu duhul gurii Sale întăritu-le-a pe ele! 

La un loc a strâns grămadă apele întinsei mări 

Şi-n adâncuri apa-i strânsă şi-i depusă în cămări. 
Să se teamă tot pământul şi de Domnul aibă frică 
Şi toți oamenii din lume, ei nimic să nu mai zică, 
Ci-nainte-l stând cu toții, ei să tremure de frică! 
Căci a zis şi s-a făcut, că-l sunt toate cu putință 

Şi ce El a poruncit, toate au luat ființă! 

Ale neamurilor gânduri, Domnul toate le întoarnă 
Şi-ale neamurilor sfaturi, El le schimbă şi răstoarnă, 
Iară Domnu-n veci rămâne şi El planuri câte are 
Şi-ale inimii Lui gânduri dăinuiesc fără-ncetare! 
Fericit e neamul care Domnu-i este Dumnezeu 

Şi-i ales de moştenire pentru Dumnezeul său! 

Că din ceruri El priveşte şi din ceruri Domnul vede 
Pe toți fiii omenirii fiecare unde şede. 

Din locaşul Său priveşte, din locaşul Său cel sfânt, 
Peste toţi locuitorii de pe-ntregul Său pământ! 

El făcut-a cu-a Sa mână inimile tuturor 

Şi pătrunde şi cunoaşte chiar şi gândul faptei lor! 
Nu se mântuie un rege prin oştirea sa cea mare, 
Nici viteazul prin mulțimea voiniciei care-o are! 

Se înşală cine crede în a calului putere, 

Căci puterea lui cea multă nu-i aduce mângâiere! 

lată, Domnul cu-ai Săi ochi, El de toate ține seamă 

Şi pe toți El îi priveşte, care au de Domnul teamă 

Şi spre cei ce cu nădejde bunătatea Lui o cheamă; 

Ca să-i scape de la moarte, sufletul să-l mântuiască 

Şi la foamete când fi-va, minunat El să-i hrănească! 
Sufletele noastre-n Domnul au nădejdea şi-ajutorul, 
Că El este scutul nostru şi El e izbăvitorul. 

Ale noastre inimi pururi se vor veseli de Dânsul 
Şi-ntru Numele Său sfânt, vom avea nădejde-ntr-Însul! 
Fie, Doamne, mila Ta şi asupra noastr-o ţine, 

Tot aşa precum şi noi am avut nădejde-n Tine! 


PSALMUL 33 
David 


Binecuvânta-voi pururi, cu-al meu glas pe Domnul meu! 
Gura mea mereu va spune laude lui Dumnezeu! 
Pentru sufletul meu Domnul este lauda-i firească: 
Să audă toți cei blânzi şi toți să se veselească! 
Preamăriți pe Domnul meu toți cu mine dimpreună 
Şi-al Său Nume să-L slăvim, Lăudându-l împreună! 
Că am căutat pe Domnul şi degrab m-a auzit: 

Din necazurile toate El m-a scos, m-a izbăvit! 

Vă întoarceţi către Domnul şi-ţi avea mereu lumină, 
Şi ruşinea-n fața voastră niciodată n-o să vină! 

Dacă vreun nenorocit la EI strigă să-l asculte, 
Domnu-ndată-l mântuieşte din necazurile-i multe! 
Celor ce se tem de Domnul, îngerul le vine aproape 
Şi le stă mereu de pază, de necazuri ca să-i scape. 
Să gustați şi să vedeți! Domnul nostru bun EI este! 
Fericit e omul care întru El nădăjduieşte! 


Temeţi-vă, sfinți, de Domnul, cei ce-aveți credință-ntr-Insul, 


Că nimic nu le lipseşte celor ce se tem de Dânsul! 
Sărăci-vor toți bogații şi ei toți vor flămânzi, 
Iar pe Domnul cine-L cată binele nu-i va lipsi! 

Veniţi, fiilor, veniţi! Şi să-mi dați toți ascultare: 

Că eu frica cea de Domnul vreau să-nvăţ pe fiecare! 
De vrea omul să trăiască şi să ducă viață bună, 
Limba-i rău să nu grăiască şi nici buzele-i minciună! 
El de rău să se ferească şi ce-i bine să lucreze, 

Pacea să o cate pururi şi pe ea s-o tot urmeze! 
Domnul ochii Îşi îndreaptă şi spre drepți El ia aminte 
Şi urechile-l ascultă rugăciunea lor fierbinte; 

Iară faţa Lui şi-o-ntoarce, de cei răi nu vrea să ştie, 
Căci nu vrea ca pomenirea pe pământ să le mai fie! 
Când cei drepți la Domnul strigă să le deie ajutor, 
El i-ascultă şi îi scapă din necazurile lor. 

Domnul este-aproape celor ce-s cu inima plecată 

Şi pe cei cu duh smerit, EL i-ajută ca un tată! 

Drepţii au necazuri multe şi e greu a le socoate, 

Dar din toate-i izbăveşte şi din toate Domnu-i scoate! 
Celor drepţi, de către Domnul, orice os este păzit, 
Ca nici unul dintre ele să n-ajungă a fi zdrobit. 

Pe cel plin de răutate, răutatea-i îl doboară, 

lar pe drept cine-l urăşte, plata nu-i va fi uşoară! 
Mântui-va Domnul pururi pe toți robii Săi iubiți 

Şi toți cei ce speră-ntr-Însul, n-or să fie osândiţi! 


PSALMUL 34 
David 


Judecată fă Tu, Doamne, celor ce-mi fac strâmbătate 
Şi război fă celor care vor cu mine a se bate! 

Sabia apuc-o-ndată şi cu scutul Te-narmează 

Şi Te scoală şi mi-ajută! De vrăjmaşi Tu mă salvează! 
Tinde-Ţi lancea Ta în calea celor care-mi vor pieirea 
Şi zi sufletului meu: «Eu de-acum ţi-s mântuirea!» 
Ruşinaţi şi-nfrânţi să fie cei ce vor ca eu să mor, 

Şi roşească şi să fugă cei ce răul ei mi-l vor! 

Şi să fie ei ca pleava, ce de vânt e spulberată, 

Iar al Domnului un înger să-i vâneze şi să-i bată! 

Pe o cale-ntunecată îngerul să-i urmărească 

Şi pe-o cale-alunecoasă îngerul să-i fugărească! 

Căci ei fără de pricină curse-n cale mi-au întins 

Şi o groapă au săpat, ca-ntru dânsa să fiu prins. 

Vie peste ei pieirea, fără veste să-i cuprindă 

Şi în cursa ce mi-au pus-o, ei într-însa să se prindă 

Şi în ea cu toții cadă, ca pieirea să şi-o vadă! 
Bucura-se-va atuncea sufletu-mi de fericire 

Şi m-oi veseli de Domnul că mi-a dat El mântuire! 

Toate oasele-mi vor zice: Doamne, cine este oare 

Ca să fie ca şi Tine şi să-Ţi aibă-asemănare? 

Că Tu mântui pe cel slab şi îl scapi de cel mai tare 

Şi pe cel sărac de-acela care-i fură ce mai are! 

Ei asupra mea se scoală şi nedrept mărturisesc 

Şi de cele ce nu ştiu, c-am făcut, mă-nvinuiesc. 

Pentru binele făcut ei tot rău îmi fac mereu! 

Şi cu-atâta pribegie plătesc sufletului meu! 

Iară eu, când ei boleau, cu un sac mă îmbrăcam, 

Cu post aspru mă smeream şi în sine mă rugam! 

Ca la prieten, ca la frate, mult bine le făceam!... 

Şi îngrijorat în sine, făr-să țin de mine seama, 

Mă purtam plecat cu capul, parc-aş fi jelit pe mama! 

lar când eu m-am poticnit, ei atât s-au bucurat 

Şi cu toții împreună, pe ascuns s-au adunat: 

Că s-au strâns cu toți grămadă, ca mereu să mă hulească 
Şi nu ştiu din ce pricină, nu sfârşeau să clevetească! 

Cu cei răi, cu cei ce-s trântori, ei mereu mă tot bârfesc 

Şi asupra mea porniţi, toți cu dinţii lor scrâşnesc. 

Până când răbda-vei, Doamne? Până când răbda-vei toate? 
Scapă sufletul meu, Doamne, de-a lor mare răutate! 

Şi păzeşte-a mea viață! Scapă-mă de ei! 

Scapă sufletul meu, Doamne, de la puii cei de lei! 

Că în mare adunare pururi slavă Îţi voi da 

Şi-n mulțimea fără număr, eu mereu Te-oi lăuda! 

Să nu biruie asupră-mi toți viclenii mei vrăjmaşi, 

Nici să-şi facă semn cu ochii toți nedrepții mei pizmaşi! 
Căci nicicând ei nu gândesc, nici grăiesc cuvânt de pace, 
Ci în inimile lor răutatea planuri face! 

Larg ei gura şi-au deschis-o şi-mpotrivă-mi murmurând, 
Zic cu toţii: «Bine! Bine! Las-că vom vedea-n curând!» 

Vezi-i, Doamne! Nu-i răbda! Că nu vor să facă bine! 
Doamne, nu Te-ndepărta! Nu Te-ndepărta de mine! 
Scoală, Doamne, şi m-ajută! Scapă-mă de-atâtea rele! 
Că Tu, Doamne-ai fost şi-mi eşti reazimul dreptății mele! 
Doamne, Dumnezeul meu, judecă-mă, fă-mi dreptate! 
Să nu biruie vrăjmaşii şi să-mi facă nedreptate! 

Nici să zică-n a lor inimi: «S-a făcut cum am dorit!» 
Nici să spună între dânşii: «L-am răpus, l-am înghiţit!» 
Cu ruşine şi ocară toți să fie-acoperiţi, 

Cei ce-mi văd nenorocirea şi-s aşa de fericiți! 

Şi acei ce se ridică contra mea precum o fiară, 

Ei cu toţii să se-mbrace cu ruşine şi ocară! 

Iar acei ce bine-mi vor, pururi să se veselească 

Şi cu mare bucurie, ei într-una să rostească: 

«Slavă dăm lui Dumnezeu, Cel ce mântuie de rău 

Şi de-a pururi dăruieşte pace pentru robul Său!» 
Atunci limba mea dreptatea-Ți pururi o va cuvânta 
Şi-a Ta laudă, cu limba-mi, toată ziua voi cânta! 


PSALMUL 35 
David 


Necredinţa celui rău spune sufletului meu, 

Că în sinea sa nu are frica cea de Dumnezeu. 

Şi el singur s-amăgeşte şi în ochii săi se-nşeală, 

Când el zice, că urăşte orice rău, orice greşeală. 

Ale gurii lui cuvinte sunt de viclenie pline, 

Căci nu vrea să înțeleagă ca să facă şi el bine! 

Cât stă-n pat la rău gândeşte, cu priceperea-i îngustă; 
Calcă numai pe căi strâmbe şi de rău nu se dezgustă. 
Doamne, adevărul Tău pân-la nouri se întinde 

Şi-a Ta milă-i pân-la ceruri şi pe toate le cuprinde! 
lar dreptatea Ta e, Doamne, cât e muntele de mare 
Şi-ale Tale judecăţi cât adâncul cel de mare, 

Că pe oameni şi-animale Tu le ţii pe fiecare! 

O, ce mare-i mila Ta, Dumnezeule ceresc! 

Că-i ca umbra unor aripi ce pe lume-o adumbresc 

Şi sub aripile Tale oamenii s-adăpostesc! 

Din belşugul Casei Tale se hrăneşte orişicine, 

Şi-i adăpi pe toți din râul bunătăţilor divine. 

Că la Tine e izvorul şi-a vieții origină; 

În lumina Ta divină vom vedea mereu lumină! 

Tinde mila Ta spre-aceia ce Te ştiu şi Te aşteaptă 

Şi dreptatea-Ţi dă-o celor, ce au inima cea dreaptă! 

Să nu-mi deie cu piciorul cel ce-i mândru, nu mă-mpingă, 
Nici cu mâna-i păcătosul vreodată să m-atingă! 

Ci să cadă toți aceia ce fărădelege fac, 

De tot să se prăbuşească şi să nu se scoale-n veac! 


PSALMUL 36 
David 


Nu te-ntrece cu cei răi în a face răutăți, 

Nici gelos să fii pe-aceia ce lucrează nedreptăţi! 
Căci curând vor fi cosiți ca şi iarba care-i verde 

Şi ca orice buruiană vesteji-se-vor şi pierde! 

Tu fă bine şi nădejdea să ţi-o pui în Domnul Sfânt 
Şi păzeşte adevărul cât trăieşti pe-acest pământ! 
Fericirea ta s-o cauţi numa-n Domnul Dumnezeu 
Şi-ale inimii dorinţe El le va-mplini mereu! 

Căile vieţii tale Domnului le-ncredințează 

Şi încrede-te într-Însul, că e Cel ce te-ndrumează! 
Că va face să lucească-a ta dreptate ca o rază, 

Iară dreptul tău va fi cum e soarele-n amiază! 
Domnului să-i fii supus şi în El nădăjduieşte 

Şi să nu râvneşti la omul care-n toate izbuteşte, 
Omului ce-n tot ce face, plin de viclenie este! 
Părăseşte, lasă toate şi iuțimea şi mânia! 

Nu râvni să faci vreun rău, ci păstrează-ți omenia! 
Căci vor fi stârpiți de tot păcătoşii toți câți sînt 

lar acei ce speră-n Domnul, ei trăi-vor pe pământ! 
N-o să treacă multă vreme şi cel rău nu va mai fi; 
Căuta-vei locul lui, însă nu-l vei mai găsi! 

Iar cei blânzi vor fi aleşi şi vor moşteni pământul 
Şi o pace-mbelşugată le va umple simțământul! 

Contra celui drept tot rele cel necredincios gândeşte 
Şi-mpotriva lui într-una, el cu dinţii tot scrâşneşte. 
Dar de dânsul Domnul ştie, că de Domnul nu se teme 
Şi de dânsul Domnul râde, căci veni-va şi-a lui vreme! 
Scosu-şi-au necredincioşii sabia şi-ntins-au arcul, 

Ca prin ele să doboare şi smeritul şi săracul, 

Şi să junghie în piept pe neprihănit şi drept! 

Dar intra-va-n a lor inimi sabia până la sânge, 

Iară arcurile lor se vor rupe, se vor frânge! 

Mult mai bun este puţinul celui drept şi credincios; 
Decât multă bogăţie care-o are-un păcătos! 

Căci zdrobi-se-va de-ndată braţul celor păcătoşi, 
Domnul însă întăreşte pe cei drepți, pe credincioşi; 
Căci cunoaşte Domnul viaţa celor care-s fără pată, 
Şi-a lor bună moştenire n-o să piară niciodată! 

Ei la vreme de necaz n-o să fie ruşinați 

Şi la foamete, când fi-va, vor fi toți îndestulați! 

lar cei păcătoşi pieri-vor , nemairămânând nici unul 
Şi ai Domnului vrăjmaşi s-or topi până la unul, 

Ca grăsimea cea de miei şi-or pieri cum piere fumul! 
Păcătosul se-mprumută şi-napoi nu mai plăteşte, 
Iară dreptu-i plin de milă şi la toţi el dăruieşte! 
Celor binecuvântaţi, Domnul le va da pământul, 

lar cei blestemaţi de Dânsul, se vor duce precum vântul! 
Domnul îndreptează paşii celui drept, pe care-i face 
Şi cărarea care-o calcă, pururi Domnului Îi place! 
S-ar putea să poticnească, însă drept o să rămână, 
Căci îl sprijineşte Domnul şi-l susține cu-a Sa mână. 
Am fost tânăr şi-acum iată, că-s de-acum îmbătrânit, 
Că mi-s oasele bătrâne, 

Dar pe drept eu niciodată n-am văzut că-i părăsit, 
Nici urmaşii cerşind pâine! 

Dreptul dă întotdeauna şi de toți el milă are 

Şi urmaşii câți îi are, toți au binecuvântare! 

Cu cei răi să nu te-asameni şi pe unde-o fi să treci, 
Numai binele să-l sameni şi vei dăinui în veci! 

28 Că de-a pururi Domnul ţine şi dreptatea o iubeşte 
Şi pe cei ce-s credincioşi, El nicicând nu-i părăseşte; 
Că-s mereu sub paza Lui şi pe toți îi ocroteşte, 
lar sămânţa celor răi El pe veci o nimiceşte! 

29 Drepţii-n veci vor moşteni ca un drept al lor pământul 
Şi pe el vor locui şi-şi vor face-aşezământul! 

30 Gura dreptului grăieşte pururea înțelepciune, 
Şi cu limba lui dreptatea el într-una o tot spune, 

31 Căci în inima lui are Legea Domnului oricând 
Şi de-aceea paşii lui nu vor şovăi nicicând. 

32 Cel nelegiuit pândeşte pe cel drept ca să-l omoare, 

33 Însă Domnul nu lăsa-va ca acela să-l doboare 
Şi nici nu-l va osândi, judecat când el va fi! 

34 Tu nădejdea pune-o-n Domnul şi-a Lui cale s-o păzeşti, 
Că El te va înălța, socotind că vrednic eşti 
Ca pământul tu să-l ai ca un drept de moştenire 
Şi cu ochii tăi să vezi şi a răilor pieire! 

35 În puterea Lui cea mare l-am văzut pe păcătos, 
Întinzându-se asemeni unui arbore fălos, 

36 Dar când iarăşi am trecut, iată nu l-am mai văzut, 
Şi nici locul unde-a fost, eu nu l-am mai cunoscut! 

37 Caută la omul drept şi la cel ce n-are pată, 
Căci ei au ca moştenire pacea cea netulburată! 

38 lar cei răi vor fi stârpiţi, vor pieri cu toți de-ndată, 
Căci pieirea pentru dânşii este plata ce li-i dată! 

39 Mântuirea celor drepți de la Domnul pururi vine, 
Căci la vreme de necaz El îi scapă şi-i susține. 

40 Şi tot Domnul îi ajută, c-ajutorul e la Dânsul 
Şi îi scapă de cei răi, căci şi-au pus nădejdea-ntr-Însul! 

CATISMA VI 


PSALMUL 37 
David 


Doamne, nu mă pedepsi în mânia Ta cea mare 

Şi-n năpraznica-Ţi urgie nicidecum nu-mi da certare! 
C-ale Tale iuți săgeți s-au înfipt adânc în mine 

Şi-a Ta mână greu m-apasă, că sfârşitul parcă-mi vine! 
Că de când Te-ai mâniat n-am în trupu-mi sănătate, 
Şi nici oasele-mi n-au pace pentru-a mele mari păcate! 
Căci a mele răutăți covârşit-au capul meu 

Şi le port ca o povară şi m-apasă-atât de greu! 

Rănile pe trup miroasă, iar din ele, că sunt mii, 

Curg puroaie din pricina marii mele nebunii. 
Gârbovitu-m-am de tot şi-am slăbit atât de tare, 

Iară ziua-ntreagă umblu apăsat de întristare. 

Şalele mi-s toate pline de arsuri şi gem din greu 

Şi nimica sănătos nu mai este-n trupul meu. 

Am rămas fără putere, istovit peste măsură 

Şi a inimii durere o răcneşte a mea gură. 

Înaintea Ta sunt, Doamne, toate-a mele vii dorinți 

Şi nu-Ţi sunt deloc ascunse nici a mele suferinți. 
Inima-mi abia mai bate şi puterile-s puține 

Şi a ochilor lumină, nici aceasta nu-i cu mine. 
Prietenii şi cunoscuții stau de-a mele răni departe, 
lar a mele rude toate m-au lăsat şi stau deoparte! 

Cei ce vor a mea suflare peste tot ei curse-mi pun; 
Cei ce-mi vor nenorocirea, clevetiri de mine spun 
Şi-mpotrivă-mi toată ziua, rele uneltind, s-adun. 
Însă eu precum un surd n-aud ce-i îndeamnă ura 
Şi-s la fel precum un mut care nu-şi deschide gura; 
C-am ajuns ca omul care are-auzul nepătruns 

Şi pe buze el nu are niciodată vreun răspuns. 


Dar la Tine, Doamne, Doamne, mi-i nădejdea mea mereu, 


Că Tu mă vei auzi, Doamne, Dumnezeul meu! 


Căci mi-am zis: «Nu izbutească toți cei ce mă duşmănesc, 


Căci de-alunecă picioru-mi, ei-nainte-mi se fălesc!» 

lată, sunt de-acuma gata şi aproape mi-i căderea 
Şi-naintea mea eu văd pururea numai durerea. 

Că-mi cunosc fărădelegea, că e grea ca un ilău 

Şi de tot păcatul meu mie-mi pare-atât de rău! 

Dar vrăjmaşi-mi huzuresc şi-s cu mult mai tari ca mine 
Şi toți cei ce pe nedrept mă urăsc, le merge bine 

Şi-s aşa de mulți la număr, că nu pot ca să-i mai număr! 
Cei ce mă plătesc cu rău pentru binele făcut, 

Mă bârfesc, căci bunătatea mie pururi mi-a plăcut! 
Doamne, nu mă părăsi! Doamne, Dumnezeul meu, 

Nu Te depărta de mine, că spre Tine strig mereu! 

Te grăbeşte, vino-ndată, ca să-mi dai tot ajutorul! 
Dumnezeule, ajută-mi, că Tu-mi eşti Mântuitorul! 


PSALMUL 38 
David 


Zis-am mie: «Voi veghea peste toate-a mele căi, 

Ca să nu greşesc cu limba, din pricina celor răi! 
Gurii mele frâu voi pune şi voi fi fără cuvinte 

Şi nimica nu voi spune, cât cel rău mi-a sta-nainte!» 
Şi-am fost mut şi am tăcut şi nici binele făcut 

Eu nu l-am mai pomenit; dar durerea mi-a crescut! 
Şi în sinea mea atuncea inima mi s-a aprins, 

Iară cugetul din mine s-a făcut ca focu-ncins 
Şi-nceput-am să vorbesc şi cu limba să grăiesc: 

«Spune-mi, Doamne-al meu sfârşit, spune-mi zilele pe număr, 


Ca să ştiu care mi-i veacul ce va fi să-l duc pe umăr?» 
lată, Doamne, Tu mi-ai dat zile doar de azi pe mâine 
Şi mi-i veacul o nimica înaintea Ta, Stăpâne; 

Că-i curat deşertăciune orice om care trăieşte! 

Că el trece ca şi umbra şi-n zadar se tot trudeşte! 

Că trudeşte ca şi robul şi pe soare şi pe lună 

Şi comori îngrămădeşte şi nu ştie cui le-adună! 
Şi-acum, Doamne, ce să fac? Ce mai pot ca să aştept? 
Căci la Tine mi-i nădejdea, că Tu eşti şi bun şi drept! 

Izbăveşte-mă de toate ale mele fărdelegi, 

Că eu, Doamne, am călcat ale Tale sfinte Legi 

Şi nu am nimica bun! 

Şi mă rog la Tine iară: nu mă face de ocară, 

Ca să-mi râdă cel nebun! 

Căci eu gura n-oi deschide şi-nainte-Ţi nu am grai, 
Că Tu eşti Acela care toate-acestea mi le dai! 

Ale Tale mari bătăi de la mine le abate, 

Că eu pier sub greutatea mâinii Tale ce mă bate! 

Că pe om de-l pedepseşti cu mustrări pentru păcat, 
Piere frumusețea-i toată, ca de molie mâncat! 

Şi de-i piere frumusețea, el de tot se urâțeşte, 

Că-i curat deşertăciune orice om care trăieşte! 
Doamne-ascultă-mi rugăciunea şi urechea-Ţi să se plece 
Şi-ale mele lacrimi, Doamne, cu vederea nu le trece! 
Că-naintea Feţii Tale am ajuns ca un străin, 

Şi ca toți părinții mei, un nemernic pelerin! 

De la mine-abate-Ți ochii, să răsuflu cât sunt viu, 
Înainte de-a mă duce, ca eu viu să nu mai fiu! 


PSALMUL 39 
David 


Aşteptând cu nerăbdare, eu pe Domnul L-am rugat 

Şi cu multă bunătate EI spre mine s-a plecat. 

Auzit-a rugăciunea şi m-a scos, m-a tras-napoi 

Şi din groapa nimicirii şi din balta cu noroi. 

Şi o stâncă sub picioare El mi-a pus, să am temei, 
Şi-a-ntărit pe totdeauna slăbănogii paşii mei. 

lar pe buze El mi-a pus un imn nou ca eu să-l cânt, 
Imn de laudă spre slava Dumnezeului Preasfânt. 

Şi vedea-vor mulți aceasta şi cu toții se vor teme 

Şi nădejdea lor în Domnul şi-o vor pune-n orice vreme. 
Fericit e omul care speră-n Domnu-ntotdeauna 

Şi n-aleargă la cei mândri şi la cei ce spun minciuna! 
Multe ai făcut Tu, Doamne, Dumnezeul meu Cel Mare! 
Cine Ţie în minuni va avea asemănare? 

Şi în grija pentru noi cine are-aşa purtare? 

8 Aş vrea mult ca să le spun şi la toţi să le vestesc, 
Dar sunt toate-aşa de multe, că nu-i chip să le rostesc! 
9 N-ai vrut jertfe şi prinoase, de tot arderi n-ai voit, 
Şi nici jertfe de păcat, ci pe mine m-ai dorit, 
Că străpunsu-mi-ai urechea, ca să-Ți fiu pe veci robit! 
10 Şi-atunci zis-am: «lată viu!» Căci pe sulul cărții scrie 
Astfel pentru mine: «Doamne, vreau ca voia Ta să fie, 
Căci în inima mea, Doamne, Legea Ta mi-i temelie!» 


11 Eu în mare adunare am vestit a Ta dreptate, 
Că n-am strâns a mele buze şi Tu ştii acestea toate! 
12 Şi în inima-mi dreptatea n-am ținut-o la-ndosire, 
Ci-am vestit tot adevăru-Ți şi-a Ta sfântă mântuire! 
13 Şi nici n-am ascuns mulțimii adevărul Tău cel sfânt 
Şi nici mila Ta cea mare ce-o reverşi pe-acest pământ. 
14 Să nu-mi ţii departe, Doamne, mila Ta dumnezeiască; 
Bunătatea şi adevăru-i pururea să mă păzească! 
15 Că necazuri fără număr m-au împresurat de tot, 
Şi de-atâtea fărdelegi, nici să văd eu nu mai pot. 
16 Decât perii de pe cap mult mai multe am păcate 
Şi a inimii tărie e de-acum pe terminate. 


17 Izbăveşte-mă Tu, Doamne, şi mă scapă de la greu! 
Vino, Doamne, vino grabnic, vino-n ajutorul meu! 
18 Umiliţi cu toții fie şi cu toții să roşească, 
Cei ce caută mereu al meu suflet să-l răpească! 
19 Cei ce răul ei mi-l vor din ocară nu mai iasă, 
20 Şi-n ruşine să se-mbrace, cei ce-mi zic tot: «Lasă! Lasă!» 
21 lar acei ce-Ţi cată, Doamne, Faţa Ta s-o tot privească, 
Să se bucure de-a pururi şi toți să se veselească! 
Şi acei care iubesc mântuirea Ta mereu, 
Pururea cu toții zică: «Slavă dăm lui Dumnezeu!» 
22 Sunt sărac şi necăjit! Dumnezeule, pe Tine 
Te-am rugat şi iar Te rog, grijă Tu să ai de mine! 
23 Că Tu-mi eşti tot ajutorul, ce mă mântuie la greu! 
Să nu zăboveşti, Stăpâne, Doamne, Dumnezeul meu! 

PSALMUL 40 
David 


1 Fericit e omul care de săraci el grijă poartă, 
Că-n nenorocire Domnul apăra-va a lui soartă! 
2 Că păzi-l-va pe el Domnul şi-n viaţă îl va ţine 
Şi-i va da şi fericire pe pământ, să-i fie bine; 
lar când l-or urî vrăjmaşii, cu sârg Domnu-l va susține! 
3 La dureri pe patul lui ajuta-l-va pe el Domnul, 
Şi-i va primeni şi patul, ca plăcut să-i fie somnul! 
4 Şi de-aceea zis-am: «Doamne, mila Ta spre mine fie 
Şi-al meu suflet să mi-l vindeci că eu greu greşit-am Ție! 
5 Că vrăjmaşii mă grăiesc ca pe cel mai rău din lume»: 
«Când va fi să moară oare? Când pieri-va al său nume?» 
6 Şi de vin ca să mă vadă, toţi fățarnicii grăiesc 
Şi minciuni adună-n inimi şi când ies, răstălmăcesc. 
7 lar pe cei ce-mi poartă ură, împotrivă-mi sfătuind 
Şi urzind tot planuri rele, îi auzi mereu vorbind: 
8 «Un vânt rău să vină-asupră-i, să-i aducă grele boale, 
Ca la pat bolnav să cadă şi în veci să nu se scoale.» 
9 Chiar şi omul păcii mele, cel în care m-am bazat 
Şi-şi mânca cu mine pâinea, chiar şi-acela m-a trădat, 
Că-mpotriva mea călcâiul el acum şi-a ridicat! 
10 Însă Tu ai milă, Doamne, şi mă scoală şi mă ține 
Şi răsplată le voi da, după cum li se cuvine. 
11 Din aceasta voi cunoaşte că iubeşti pe robul Tău: 
De n-o birui vrăjmaşul, ca să-mi poată face rău; 
12 Şi de-o fi ca-n neprihană Tu mereu să mă păzeşti 
Şi-naintea Feții Tale veşnic Tu să mă-ntăreşti! 
13 Binecuvântat să fie Dumnezeu şi Lui mă-nchin, 
Cel ce-n veci lui Israel Domn îi este. Amin! Amin! 


Psaltirea în versuri 


PSALMUL 41 
Al fiilor lui Core 


| 


1 Cum doreşte cerbul, Doamne, apa rece de izvor, 
Aşa sufletului meu, lui de Tine-i este dor! 
2 Însetat e al meu suflet după viul Dumnezeu! 
Când putea-voi merge oare, să văd Faţa Lui mereu? 
3 Lacrimile, ziua-noaptea, hrană-mi sunt şi curg pârău, 
Când mă-ntreabă toți întruna: «Unde-i Dumnezeul tău?» 
4 Sufletul mi se sfârşeşte, când îmi amintesc mereu 
Cum mergeam cu-ntreg poporul la Casa lui Dumnezu; 
5 Când mă-nconjura mulțimea în cântări de-atâtea ori 
Şi-n strigări de bucurie, prăznuind în sărbători! 
6 Pentru ce să fii mâhnit, suflete, de ce oftezi? 
Tu te-ncrede-n Dumnezeu şi în EL mereu să crezi, 
Că eu, iar Îl voi slăvi şi-L voi preamări mereu, 
Căci îmi este mântuirea şi e Dumnezeul meu! 


II 


7 Sufletu-mi tânjeşte, Doamne, când gândesc la Tine iar, 
Din pământu-nstrăinării cu lordanul ca hotar 
Şi cu muntele Hermon şi cu muntele Miţar. 
8 Ca o apă ce se-nalță şi cu zgomot apoi cade, 
Când un val pe altu-l cheamă prin tumultul de cascade, 
Astfel, valurile Tale, încărcate cu necazuri, 
M-au călcat şi-n urmă iarăşi au venit alte talazuri!... 
9 Cu-a Sa milă ziua toată, Domnul, El mă ocroteşte 
Şi de laudă cântare, noaptea, gura mea-l rosteşte, 
Că eu rugă-nalț mereu, către Domnul Dumnezeu! 
10 Zic de-aceea către Domnul, ce mă sprijină la greu: 
Pentru ce mă dai uitării, ca mâhnit să merg mereu 
Şi ocări să-mi zvârlă-n față orişicând vrăjmaşul meu? 
11 Că se frânge totu-n mine când aud cuvântul său 
Şi mă tot batjocoreşte: «Unde-i Dumnezeul tău?» 
12 Pentru ce să fii mâhnit, suflete, de ce oftezi? 
Tu te-ncrede-n Dumnezeu şi în El mereu să crezi, 
Că eu iar Îl voi slăvi şi-L voi preamări mereu, 
Căci îmi este mântuirea şi e Dumnezeul meu! 

PSALMUL 42 
Al fiilor lui Core 


Judecată fă-mi Tu, Doamne, şi întruna mă păzeşte 
Şi de cel necredincios Tu dreptatea-mi ocroteşte, 

Că e neamul celor care, nu mai au credință-n piept! 
Izbăveşte-mă de omul cel viclean şi cel nedrept! 

Că Tu eşti tăria mea, Doamne Dumnezeul meu! 
Pentru ce mă dai în lături, ca mâhnit să merg mereu, 
Şi ocări să-mi zvârle-n faţă orişicând vrăjmaşul meu? 
Ci trimite-a Ta lumină şi-adevărul Tău cel sfânt, 

Ca să mă povăţuiască cât eu fi-voi pe pământ: 

Să mă ducă la Locaşu-Ţi de pe muntele Tău sfânt! 
La altarul Tău să intru, la altar la Dumnezeu, 
Bucuria bucuriei ce mă bucură mereu! 

Şi Te-oi lăuda cu harfa, Doamne, Dumnezeul meu! 
Pentru ce să fii mâhnit, suflete, de ce oftezi? 

Tu te-ncrede-n Dumnezeu şi în El mereu să crezi, 

Că eu iar Îl voi slăvi şi-L voi preamări mereu, 

Căci îmi este mântuirea şi e Dumnezeul meu! 


PSALMUL 43 
Psalm didactic Al fiilor lui Core 


Doamne, cu urechea noastră, noi de toate-am auzit, 
Ceea ce părinţii noştri, ei mereu ne-au povestit. 

Ce făcut-ai Tu cu dânşii, toate câte le-ai făcut, 

Fapte mari din timpuri vechi, ce de mult s-au petrecut. 
Mâna Ta pierdut-a neamuri, ca pe ei să-i răsădeşti 

Şi-ai distrus popoare multe, ca pe ei să-i răspândeşti. 
Nu prin sabie ei țara au putut s-o dobândească 

Şi nici brațul lor pe dânşii a putut să-i mântuiască, 
Ci-al Tău braţ şi a Ta dreaptă toate-acestea le-au plinit 
Şi lumina Feţii Tale, că Tu bine le-ai voit! 

Doamne şi-mpăratul meu, Tu mereu acelaşi eşti! 

Dă porunca Ta îndată, pe lacov să-l izbăveşti! 

Căci cu Tine vom învinge şi vom dobori vrăjmaşii 

Şi cu Numele Tău, Doamne, vom călca pe toți pizmaşii! 


Psaltirea în versuri 


8 Că nu arcul care-l am, el mi-i reazămul nădejdii 
Şi nici sabia mea poate să mă scape de primejdii, 
9 Ci doar Tu ne izbăveşti de vrăjmaşii ce-i avem 
Şi ruşine-i faci să aibă când urâţi de ei suntem. 
10 Noi cu Dumnezeul nostru pururea ne lăudăm 
Şi Preasfântului Său Nume slavă pururea Îi dăm!... 


11 Dar acum ne-ai lepădat şi nu vrei să ne cunoşti, 
Căci nu vrei de noi să ştii şi să mergi cu-a noastre oşti. 
12 Că lăsat-ai ca vrăjmaşii mereu să ne fugărească 
Şi acei ce ne urăsc, tot ce-avem să jefuiască. 
13 Şi ne-ai dat ca nişte oi să ne aibe de mâncare, 
Şi suntem împrăştiați peste tot printre popoare. 
14 C-ai vândut poporul Tău, fără ca să ţii la preţ 
Şi l-ai dat fără câştig, ca din ură şi dispreţi 
15 Pentru toți vecinii noştri ne-ai făcut să fim de-ocară 
Şi batjocură şi râs pentru cei ce ne-nconjoară. 
16 Pentru neamuri pildă suntem şi de rău ne pomenesc, 
Iar popoarele cu toate dau din cap, când ne privesc. 
17 Zilnic întâlnesc ocara, ce ne-o spun mereu vrăjmaşii 
Şi batjocuri întâlnesc care ni le spun pizmaşii. 
18 Când pe cale mă-ntâlnesc cu vrăjmaşii-mi pierd curajul, 
Căci m-acoperă ruşinea şi-mi roşeşte tot obrazul... 


19 'Toate-acestea le-am primit şi cu greu ne-au apăsat 
Şi noi tot nu Te-am uitat şi nici Legea-Ţi n-am călcat. 
20 Inima nu ni s-a-ntors ca să cate alte căi 
Şi nici calea-Ţi n-am lăsat-o părăsind noi paşii Lăi, 
21 Când în ţara lor şacalii ne-au trecut prin ascuțiş 
Şi din umbra neagră-a morții ne-ai făcut acoperiş! 
22 Dac-am fi uitat pe Domnul şi-al Său Nume sfânt, divin, 
Şi-am fi-ntins a noastre mâini spre un Dumnezeu străin, 
23 Nu ar fi văzut aceasta Dumnezeu ce ne priveşte, 
Care ştie orice taină şi ce inima gândeşte?... 
24 Dar noi zilnic suferim pentru Tine junghiere 
Şi suntem de toţi priviți drept ca oi pentru tăiere!... 

Scoală, Doamne! De ce dormi? Mila Ta spre noi s-o pleci! 
Ne arată îndurarea-Ți, cu vedera nu ne treci; 

Scoală, Doamne, şi ne scapă! Nu ne lepăda pe veci! 
Pentru ce ascuns-ai Faţa şi nu vrei să Te mai uiţi? 

Şi de ce necazul nostru şi-mpilarea ni le uiţi? 

Că ni-i sufletul de-acuma în țărână aruncat, 

Iară trupul ni-i totuna cu pământul cel călcat! 

Scoală, Doamne, şi ne-ajută şi ne mântuie de rău! 
Izbăveşte-ne Tu, Doamne, pentru sfânt Numele Tău! 


PSALMUL 44 
Al fiilor lui Core 


Inima de vorbe bune freamătă şi este plină, 

Că un imn pentru-mpăratul va să scoată la lumină. 
Fie-mi limba dar ca pana unui scriitor dibaci, 
Ca-mpăratului să-i spună, cu dulceaţă, vorbe dragi: 
«Mult mai mult eşti mai frumos ca oricare dintre oameni 

Şi nici unui dintre dânşii, Tu nu suferi să te-asameni! 

Pe-ale Tale buze harul s-a turnat cu bogăţie, 

Că Te-a binecuvântat Dumnezeu pentru vecie! 
Preaputernice, pe coapsa-Ţi a Ta sabie Ţi-o-ncinge: 
Frumuseţea Ta-i şi slava-Ţi, care nimeni nu Ţi-o-nvinge! 
Te înalță şi sporeşte şi-ntru slava Ta domneşte 
Peste adevăr, blândeță, peste marea Ta dreptate, 

Şi-a Ta dreaptă străluci-va, făcând fapte minunate. 
Ale Tale iuți săgeți ascuţite sunt şi bune: 

Neamuri multe vei învinge şi pe toate le-i supune; 
Şi-a-mpăratului vrăjmaşi, ce tot vor să se răzbune, 
Vei străpunge a lor inimi şi pe toţi îi vei răpune! 


Dumnezeule, e veşnic tronul Tău pe care stai 

Şi ca sceptru-mpărătesc Tu dreptatea-n mână ai! 

Tu dreptatea ai iubit-o şi urât-ai răutatea, 

Dumnezeule, de-aceea, ca să ai Tu plinătatea, 

Dumnezeul Tău Te-a uns, mult mai mult şi mult mai bine, 
Cu uleiul bucuriei decât toți cei unşi ca Tine! 

Şi-ale Tale haine toate sunt din plin înmiresmate, 

Căci aloea, smirna, mirul din belşug i-au fost turnate! 
În palatele-Ţi de fildeş, unde Tu împărăţeşti, 

Cânturi vesele răsună, ca Tu să Te-nveseleşti! 

Fiicele de regi vestiți , din familii mari regale, 

Stau, spre-aleasă-Ţi desfătare, între prietenele Tale; 
lar mireasa-mpărăteasă, îmbrăcată numa-n fir, 

Stă de-a dreapta-mpodobită tot cu aur de Ofir. 


Pleacă-a ta ureche, fiică, şi-acum vezi că eşti aleasă: 
Uită pe poporul tău şi-a părintelui tău casă! 

Că poftit-a Împăratul frumuseţea ta divină; 

El e Domnul tău de-acuma: înaintea Lui te-nchină! 
Fiica Tirului cu daruri va cinsti a Ta onoare, 

lar mai marii din popor vor râvni a Ia favoare! 

Fiica de-mpărat îşi are în palat al său tezaur, 

lar veşmântul de pe dânsa e ţesut cu fir de aur! 

În veşmânt bogat brodat la-mpăratul se va duce 

Şi în urma ei fecioare-nsoţitoare-o vor conduce. 

Vor intra-n palat cu toate, în alai de veselie 

Şi vor merge la-mpăratul în cântări de bucurie. 

Şi-i vei pune să domnească pe pământ ca nişte prinți! 
Neam de neam vor preamări pretutindeni al Tău nume 
Şi popoarele de-a pururi Te vor lăuda în lume!» 


PSALMUL 45 
Al fiilor lui Core 


Dumnezeu ne e scăparea şi puterea şi-ajutorul, 

Căci la vreme de primejdii El ne e sprijinitorul! 

De aceea nu ne-om teme, chiar de s-ar clăti pământul 
Şi-nclinându-se chiar munții şi-ar afla în mări mormântul! 
Şi chiar apele cu toate de-ar mugi şi-ar spumega 

Şi cu valuri furioase munții toți i-ar clătina! 

Pe-a lui Dumnezeu cetate curs de apă-o-nveseleşte, 
Unde-i sfânt locaşu-n care Cel Preaînalt sălăşluieşte! 

Dumnezeu în ea se află şi de-aceea-i neclintită, 

Căci din zorii dimineții ea-i de Dumnezeu păzită. 
Neamurile se frământă, statele cu toate tremură 

Glasul Lui când El cuvântă, iar pământul se cutremură. 
Domnul oştilor puternic, El ne dă tot ajutorul! 

Dumnezeul lui lacov, El ne e sprijinitorul! 


Hai, veniţi şi să vedeţi, fapta Domnului Preasfânt, 
Pustiirile pe care le-a făcut El pe pământ! 

Că războaiele-a curmat pân-la margini de pământ 
Şi duşmanii noştri iată, ei de-acuma nu mai sînt! 
El de tot sfărmat-a arcul, iară lancea a fost ruptă 
Şi le-a ars de tot în foc toate carele de luptă; 

Şi-a grăit: «Să vă opriți şi aflați acum că Eu 

Sunt al vostru Dumnezeu, 

Preaputernic şi Preasfânt, 

Care sunt slăvit de neamuri şi de-ntregul Meu pământ!» 
Domnul oştilor puternic, El ne dă tot ajutorul! 
Dumnezeul lui lacov, El ne e sprijinitorul! 


CATISMA VII 


PSALMUL 46 
Al fiilor lui Core 


1 Bateţi toţi, plesniți din palme, ale lumii-ntregi popoare! 
Şi cuprinşi de bucurie, faceți Domnului strigare! 

2 Că înfricoşat e Domnul, Preaînaltul şi Preasfântul 
Şi e mare şi puternic Împărat pe tot pământul. 

3 El sub noi a pus popoare, neamuri multe ne-a supus, 
Şi pe toate biruite sub picioare ni le-a pus. 

4 Că aleasă moştenire Domnul, El ne-a hărăzit: 
Toată slava lui Iacov, cel pe care l-a iubit. 

5 În strigări de biruință Dumnezeu se suie-n slavă 
Şi-n al trâmbiţelor sunet merge EI fără zăbavă. 

6 Cântaţi toți lui Dumnezeu! ÎI slăviți şi Îi cântați, 
Că-i al nostru Împărat! Cântaţi toți şi-L lăudați! 

7 Că e Domnul Dumnezeu Împărat a tot pământul: 
O cântare înțeleaptă să vă fie la toți cântul! 

8 Peste neamuri şi popoare Dumnezeu împărățeşte 
Şi pe tronul Său cel sfânt Dumnezeu de-a pururi este! 

9 Cei mai mari peste popoare s-au strâns toți din orice neam, 
Cu poporul care-l are Dumnezeul lui Avraam. 
Căci sunt ai lui Dumnezeu toți puternicii din lume, 
Iară El e Preaînaltul şi-l stăpân pe orice nume! 


PSALMUL 47 
Al fiilor lui Core 


1 Mare este Dumnezeu şi slăvit e pe pământ, 
În a Domnului cetate, ce-i pe muntele cel sfânt! 
2 Bucurie şi podoabă şi-nălțime minunată, 
Peste tot şi-ntreg pământul muntele Sion s-arată! 
3 Căci în partea cea de nord, unde aspru crivăţ bate, 
Marele-mpărat Îşi are neînvinsa Lui cetate; 
4 Şi în toate-a ei palate Dumnezeu e cunoscut 
Că o apără pe dânsa fără arme, fără scut!... 

Că-mpăraţii ce voit-au pe cetate s-o supună, 

lată-i că s-au sfătuit şi venit-au împreună; 

Dar văzând cum stă cetatea, că nu pot ca s-o distrugă, 
l-a cuprins o frică mare şi-au luat-o toți la fugă. 

Căci au fost cuprinşi de spaimă, că prăpădul îi va paşte 
Şi dureri i-a apucat, ca femeia care naşte. 

Şi-au pierit cu toți de-ndată, ca luaţi de vântul mare, 
Care-a Tarsului corăbii, el le sfărâmă pe mare. 

Ceea ce am auzit, însumi eu văzut-am tot, 

În cetatea unde şade Domnul nostru Savaot! 

În cetatea neînvinsă unde Domnul nostru este, 
Dumnezeu pe-a Sa cetate, El pe veci o întăreşte! 

În Locaşu-Ți, în mijlocu-i ne-amintim întotdeauna 
Dumnezeule, de mila-Ţi, ce-ai făcut cu noi întruna! 
Căci ca Numele Tău Sfânt, Dumnezeule a toate, 
Pân-la margini de pământ a Ta laudă străbate, 

Că e plină a Ta dreaptă pururi numai de dreptate! 
Să se bucure Sionul şi-a lui luda fiice toate, 

De-ale Tale judecăţi, Sfinte Doamne Împărate! 

Să străbateți toți Sionul, zidurile-nconjurați-i 
Şi-ntăririle ce are îndeaproape cercetaţi-i; 

Şi-a lui turnuri numeroase să le numărați pe toate 
Şi priviţi şi admirați-i şi mulțimea de palate! 

Ca să povestiţi, să spuneţi la tot neamul care vine, 
Că acesta-i Dumnezeul ce mereu cu noi El ţine; 
Dumnezeu ce-n veci de veci de noi grijă o să poarte, 
Că EI fi-va pentru noi călăuză pân-la moarte! 


PSALMUL 48 
Al fiilor lui Core 


Ascultaţi acum popoare, ce va fi să spun anume 
Şi luați cu toți aminte, cei care trăiţi în lume! 

Cei de rând şi cei fruntaşi, care staţi mereu-nainte, 
Şi bogaţii şi săracii, să luați cu toți aminte! 

Gura mea prin al ei rost va grăi cu-nţelepciune 

Şi al inimii bun cuget cu pricepere va spune! 

Căci la pilde-a mea ureche o voi apleca mereu 

Şi în sunet de psaltire arăta-voi gândul meu! 

Pentru ce să am eu teamă când necazul mă-mpresoară? 
Când vrăjmaşii cu gând rău, ei cu toții mă-nconjoară? 
Că-n puterea lor aceştia ei mereu se bizuiesc 

Şi cu multa lor avere ei întruna se fălesc. 

Însă nimeni de la moarte n-are cum avea scăpare, 
Nici să dea lui Dumnezeu prețul de răscumpărare! 
Că nu poți ca să răscumperi sufletul cu nici-o plată, 
Că-i prea scumpă şi de-aceea nu se face niciodată; 
Că nu-i nimenea să poată pururi viu ca să rămână, 
Ca mormântul să nu-şi vadă, să n-ajungă iar țărână! 
Fiecare însă vede că-nţelepții la fel mor, 

Cum mor cei neînțelepți şi cum toți nebunii mor, 
Lăsând altora la urmă toată bogăţia lor! 

Dar ei cred că locuinţa le e veşnică pe lume 

Şi-a lor case dăinui-vor neam de neam şi n-or apune, 
Ba şi țarinile lor le numesc cu al lor nume! 

Omu-n cinste fiind pus, n-a-nțeles a sa onoare 

Şi-i acum asemeni unor animale pieritoare! 

Astfel este a lor cale! Calea celor fără minte 

Şi aşa e soarta celor ce urmează-a lor cuvinte! 

Toţi ca nişte oi în iad vor fi duşi c-aşa li-i soarta, 

lar păstor care să-i pască vor avea de-a pururi moartea! 
Şi a doua zi cei drepți peste ei vor pune pasul, 

Că s-a dus a lor putere şi în iad îşi au popasul! 

Al meu suflet însă Domnul de iad va să-l izbăvească 
Şi având de mine grijă, El o să mă ocrotească! 

Nu te teme deci când omul grabnic se îmbogățeşte 
Şi comoara casei sale tot mai mult se înmulțeşte; 
Căci când moare, el nimica nu va mai lua cu el, 

Ci el lasă tot belşugul şi se duce singurel! 

Şi măcar că-şi duce viața în plăcere şi-ncântări 

Şi se laudă că-n viaţă are numai desfătări, 

Tot se duce pân-la urmă dup-ai săi părinți în tină, 
Care-n veac nu vor putea să mai vadă iar lumină! 
Omu-n cinste fiind pus, n-a-nțeles a sa onoare 

Şi-i acum asemeni unor animale pieritoare! 

PSALMUL 49 
Un psalm al lui Asaf 


Domnul Dumnezeu grăi-va; El grăi-va şi va spune, 
Când pământul tot chema-va, 

De la soarele răsare, pân-la soarele apune. 

Din Sion în care este frumusețea-i minunată, 
Dumnezeu va arăta slava Lui cea luminată. 
De-acolo veni-va Domnul, nu tăcând de astă dată! 
Înaintea Lui va merge fulger, foc mistuitor 

Şi în juru-l o furtună, ca un vânt pustiitor! 

EI de sus chema-va cerul, iar de jos pământul tot, 
Ca să judece poporul Domnul nostru Savaot! 


«Adunaţi-Mi credincioşii - va grăi cu graiu-l sfânt — 
Ce-au făcut prin jertfă sfântă, ei cu Mine legământ!» 
Şi-atunci sfânta Lui dreptate o va tot vesti mereu, 

Că acum judecătorul este Însuşi Dumnezeu! 

«Tu, poporul Meu, ascultă (le va zice), că-ți grăiesc! 
Israele, ia aminte: contra ta mărturisesc! 

Eu sunt Domnul Dumnezeu şi-S al vostru Dumnezeu! 
Nu de jertfele ce-aduceţi te voi dojeni-n cuvinte, 
C-ale tale de tot arderi Îmi sunt pururi înainte! 

Dar nu vreau din a ta casă taurii să ți-i primesc, 

Nici din staulele tale țapii tăi să ţi-i poftesc! 

Căci a Mea e orice fiară ce stă-n codrii cei cărunți, 

Ca şi orice dobitoace ce-s cu miile prin munți. 

Şi sub ceruri tot ce zboară, toate cunoscute-Mi sînt, 
Tot ce mişună prin iarbă, 'n apă, tot ce mişcă pe pământ! 
Dac-ar fi să-Mi fie foame, ce ţi-aş spune ţie oare? 

Nu! C-a Mea e-ntreaga lume şi cu tot ce-ntr-însa are! 
Ce, mănânc Eu oare carnea taurilor ce-Mi jertfeşti? 
Sau beau sânge de la ţapii, ce, jertfind, Mi-i dăruieşti? 
Ci lui Dumnezeu tu adă-l jertfa laudei curate, 

Şi-ale tale juruințe Celui Preaînalt jurate! 

Şi Mă cheamă la necaz şi Eu te voi izbăvi, 

Iară Tu, ca mulțumire, mereu Mă vei preaslăvi!» 

Iară celui care-i rău îi va zice Dumnezeu: 
«Pentru ce vorbeşti întruna de a Mea învățătură 


Şi-a Mea Lege ce ţi-am dat-o, o tot porți mereu prin gură? 


Că doar tu urăşti mereu preacuratele-Mi porunci 
Şi cuvintele ce-ţi spun, de la tine le arunci! 

Că de te-ntâlneşti cu hoțul, te uneşti cu el îndată, 
Şi urmând pe preacurvar, duci o viață desfrânată! 
Buzele ţi le deschizi numai ca să cleveteşti 

Şi cu limba vicleşuguri ştii mereu să împleteşti! 
Stai la sfat şi împotriva fratelui mereu vorbeşti 
Şi pe fiul mamei tale tu întruna-l cleveteşti! 
Toate-acestea le-ai făcut, iară Eu am tot tăcut 

Şi de-aceea, că-s ca tine, tu pe Mine M-ai crezut! 
Însă nu-i aşa, căci Eu aspru te voi judeca 

Şi-ale tale mari păcate le voi pune-n faţa ta! 


Cei care-ați uitat pe Domnul, să luaţi aminte dar, 

Că Eu dacă vă distrug, vă sunt toate în zadar, 
Neavând atunci pe nimeni să vă dea scăparea-n dar! 
Cela ce-mi aduce pururi şi el laudă-Mi jertfeşte, 

E acel ce-adevărat el pe Mine Mă cinsteşte. 

Şi acel ce calea vieţii, el o va veghea mereu, 

Va vedea el mântuirea, va vedea pe Dumnezeu!» 


PSALMUL 50 
Psalm de pocăință al lui David 


Miluieşte-mă Tu, Doamne, după mila Ta cea mare 
Şi a mea fărădelege şterge-o cu a Ta-ndurare! 

De a mea fărădelege Tu mă iartă şi mă spală 

Şi de tot mă curăţeşte de grozava mea greşală! 
Că-mi cunosc fărădelegea şi o am mereu în minte 
Şi păcatul meu cel greu îmi stă pururi înainte! 

Că eu ie ţi-am greşit şi văzut-a ochiul Tău, 
Că-naintea Feţii Tale am făcut ce este rău! 

Şi de-aceea hotărârea-Ţi este dreaptă şi curată 

Şi va fi o biruinţă a Ta sfântă judecată! 

lată că-n fărădelege fost-am, Doamne, conceput, 
Şi-n mulțimea de păcate a mea maică m-a născut! 
Dar Tu ţii la adevărul ce-i în inima curată; 
Ale-nţelepciunii taine, toate, Doamne, mi le-arată! 
Mă stropeşte cu isop şi curat din nou voi fi, 

Şi mă spală şi mai mult decât neaua m-oi albi! 
Dă-mi cuvânt de bucurie, dă-mi cuvânt de veselie, 
Şi smerite-a mele oase vor sălta de bucurie! 

Îţi întoarce a Ta Faţă că păcatele mi-s grele, 

Şi de-a mele fărdelegi, curățeşte-mă de ele! 

Inimă curată-n Mine, Dumnezeule zideşte 

Şi cu duhul drept, de-a pururi, Tu lăuntric mă-nnoieşte! 
Nu mă lepăda nicicând de la sfântă Faţa Ta 

Şi nici Duhul Tău cel Sfânt de la mine nu-L lua! 


Bucuria mântuirii, iarăşi Tu mi-o dăruieşte, 

Şi cu duh stăpânitor, Tu mereu mă întăreşte! 

Iar cu duh de-a pururi drept, Tu-nlăuntru mă-nnoieşte! 
Învăţa-voi pe cei răi ale Tale căi curate 

Şi acei necredincioşi, s-or întoarce la dreptate! 
Spală-mi vina cea de sânge, Doamne, Dumnezeul meu, 
Că de-mi dai Tu mântuire şi îmi ştergi păcatul greu, 
Limba mea de-a Ta-ndurare bucura-se-va mereu, 

lar dreptatea Ta cea sfântă ocroti-va duhul meu. 

Îmi deschide-a mele buze, Doamne, şi voi cuvânta 

Şi-a mea gură-ntotdeauna va vesti lauda Ta! 

Că eu jertfă Ţi-aş fi dat, dar Tu jertfe nu voieşti; 

Jertfa arderii de tot de la nimeni nu doreşti! 

Că lui Dumnezeu Îi place duhul care se smereşte; 
Inima umilă-nfrântă Dumnezeu n-o urgiseşte! 

Fă Sionului Tău bine! Doamne, Tu-i binevoieşte! 

Iarăşi fă-n lerusalim zidurile de-i zideşte! 

Şi-a dreptății jertfă-atunci Îi va fi plăcută iar, 

Ca şi arderea de tot şi prinoasele ca dar; 

Şi viței Îți vor aduce şi-Ţi vor pune pe altar! 

PSALMUL 51 
David 


Pentru ce te tot mândreşti, tu cel tare-n răutate? 
Domnul, mila-l de la mine niciodată n-o abate! 

Tu cu limba-ţi răutatea ştii întruna s-o urzeşti, 

Că-i ca briciul de-ascuţită, tu vicleanule ce eşti! 

Că mai mult ca bunătatea răul tu-l iubeşti întruna 
Şi mai mult ca adevărul tu iubeşti mereu minciuna! 
O, tu limbă-nşelătoare, limbă crudă şi vicleană, 
Tot cuvinte pierzătoare tu iubeşti să ai ca hrană! 
De aceea te va pierde Dumnezeu când nici nu ştii: 
Apuca-te-va şi scoate, ca tu-n cort să nu mai fii 
Şi-ţi va smulge rădăcina din pământul celor vii! 
Vor vedea atuncea drepții şi vor fi cuprinşi de frică 
Şi râzând cu toți de dânsul, între dânşii or să zică: 
«lată omul ce nădejdea nu-şi punea în Dumnezeu, 
Ci-n mulțimea bogăției el nădăjduia mereu 

Şi pe marea-i răutate el se bizuia la greu!» 

Iar eu sunt măslinul verde în a Domnului meu Casă 
Şi mă-ncred în mila Lui, căci în veci El nu mă lasă! 
Pentru tot ce a făcut pururi Îl voi lăuda 

Şi-ntru sfânt Numele Lui eu de-a pururi voi spera 
Că e bun şi este sfânt pentru cei ce drepți ei sînt! 


PSALMUL 52 
David 


«Nu-i, nu este Dumnezeu!» zis-a cel nebun în sine; 

Ci nu este printre oameni nimenea să facă bine! 

Că toți oamenii-s stricați şi vorbesc deşertăciuni 

Şi cât stau pe faţa lumii, toți fac numai urâciuni! 
Dumnezeu din cer priveşte şi EI caută mereu 
Pe-nţeleptul dintre oameni care-L vrea pe Dumnezeu. 
Dar ei toţi s-au abătut, om de treabă nu e unul 

Şi nu face nimeni bine, nu mai face azi nici unul! 

«Oare când vor înţelege şi vor vrea să ție-n seamă, 
Toţi acei nelegiuiţi, ce pe Domnul ei nu-L cheamă 
Şi poporul mi-l mănâncă, ca pe pâine, fără teamă!?» 
Dar cuprinşi vor fi de frică, tocmai unde nu e frică, 
Dumnezeu când risipi-va oasele ca pe-o nimică, 
Ale duşmanilor care împotrivă-Ți se ridică! 

Că-i va face de ruşine Dumnezeu El singurel, 
Lepădându-i de la Sine şi-aruncându-i de la EI! 
Cine din Sion veni-va ajutând pe Israel? 
Dumnezeu când va întoarce pe toți cei ce-s în robie, 
Bucurie fi-va lacov - Israel o veselie! 


PSALMUL 535 
David 


Cu-al Tău Nume Tu mă scapă, Dumnezeule a toate, 
Şi cu marea Ta putere vino şi îmi fă dreptate! 

Şi-mi ascultă, Doamne, ruga, ce Ţi-o pun acum-nainte 
Şi-ale gurii mele vorbe, Tu la ele ia aminte! 

Că străinii s-au sculat şi mă urmăresc mereu 

Şi duşmani puternici cată, ca să ia sufletul meu, 
Că-naintea lor nu-L au, nici gândesc la Dumnezeu! 
Însă iată, Dumnezeu vine şi mă mântuieşte 

Şi-al meu suflet, iată, Domnul vine şi mi-l sprijineşte! 
Dă vrăjmaşilor mei, Doamne, răul ce mi-l vor ei mie 
Şi după cuvântul Tău pierde-i azi, să nu mai fie! 

Că din inima mea toată, jerfă pe altar voi pune 

Şi de-a pururi că e bun, preamări-voi al Tău Nume! 
Că din tot necazul meu Tu m-ai scos, m-ai izbăvit 
Şi-al meu ochi pe toți vrăjmaşii fără teamă i-a privit! 


PSALMUL 54 
David 


Dumnezeule, ascultă rugăciunea mea fierbinte 
Şi nu trece cu vederea rugătoarele-mi cuvinte! 
Ia aminte şi m-ascultă, că-s mâhnit şi-s tulburat 
De atâtea griji prea multe câte m-au împresurat! 

3 Că m-a tulburat vrăjmaşul cu-a lui zarvă fără capăt 
Şi m-apasă păcătosul, liniştea să n-o mai capăt. 
4 Că făcut-am nedreptăți, ei mereu mă-nvinuiesc 
Şi purtați de-a lor mânie, pe nedrept mă urmăresc. 
5 Inima mi-i tulburată şi ea tremură în mine 
Şi cumplită groaza morţii tot în preajma mea se ţine. 
6 Că de frică şi cutremur, ce-au venit şi m-au cuprins, 
Spaime multe, fără număr, toate-n mreaja lor m-au prins. 
7 De aceea zis-am: «Cine îmi va da aripi, spre tihnă, 
Ca un porumbel să zbor undeva să am odihnă? 
8 C-aş fugi şi-aş sta departe şi m-aş aşeza-n pustie 
9 Şi m-aş duce cât mai iute şi-aş scăpa de vijelie!» 
10 Risipeşte-i, Doamne-ndată, limbile-ncurcate fie, 
Că-n cetate nu-s decât dezbinări şi silnicie! 
11 Toate-acestea, ziua-noaptea zidurile-i ocolesc, 
Iar într-însa nedreptatea şi-asuprirea locuiesc! 
12 Fărdelegi cu toate stau în mijlocul ei întruna, 
lar din pieţe nu lipsesc vicleşugul şi minciuna!... 


13 De m-ar ocări vrăjmaşul, eu ocara i-aş răbda; 
Şi acel ce mă urăşte, dacă m-ar ameninţa, 
Făr-să am cumva sfială, de el dosului m-aş da!... 
14 Însă tu, cel socotit, ce erai cu mine una, 
Cel mai bun al meu prieten, ce ne sfătuiam întruna, 
15 Ce-mi erai mereu alături şi-mpărțeam ospățul meu 
Şi-mpreună-n Sfânta-l Casă ne rugăm lui Dumnezeu!... 


16 Dar să vină peste dânşii, moartea crudă să-i doboare 
Şi-n adânc de iad, de vii ei cu toţii să coboare, 
Căci în casa lor şi-n ei vicleşugul locu-şi are. 

17 lar eu iată, voi striga către Domnul Dumnezeu, 
Şi din cerul slavei Sale auzi-va glasul meu! 

18 Seara ca şi dimineaţa şi-n amiezi de zi mereu 
M-oi ruga şi voi striga să audă glasul meu, 
Şi din cerul slavei Sale auzi-va Dumnezeu! 

19 Şi scăpa-va al meu suflet de toți cei ce se răscoală, 
Că-s aşa de mulți aceştia, care contra mea se scoală! 


85 


86 


20 


21 


22 


23 


24 


Pr. Constantin C. Popescu - laşi 


Auzi-va Dumnezeu, Cela ce din veci El este, 

Şi-i va umili pe dânşii, Cela ce pe toți smereşte; 

Că la dânşii niciodată nu-i nădejde de schimbare, 
Că de Dumnezeu nici unul niciodată teamă n-are! 
Că ei mâna şi-o ridică contra prietenilor lor 
Şi-nţelegerea făcută, ei şi-o calcă-aşa uşor! 

Gura lor e mult mai dulce decât mierea de albine, 
Iară inimile lor sunt de răutate pline; 

Vorbele decât uleiul le sunt mai alunecoase, 

Dar te taie-adânc ca săbii care sunt din teacă scoase! 
Lasă Domnului în seamă să-ngrijească de-a ta soartă 
Şi EI te va sprijini, căci de drept EI grijă poartă 

Şi în veac nu va lăsa să se clatine-a lui soartă! 
Dumnezeule, aruncă-i în prăpastia pieirii, 

Că sfârşitul vieții lor este-n groapa nimicirii! 
Oamenii de sânge dornici ce tot viclenii învaţă, 
N-or trăi nici jumătate din spurcata lor viață! 

Iară eu în Domnul meu voi nădăjdui mereu! 

CATISMA VIII 


PSALMUL 55 
David 


Dumnezeule, ai milă, omul, el mă hărțuieşte! 
Ziua toată-mi dă război şi mereu mă asupreşte! 
Că vrăjmaşii mei cu toții ziua-ntreagă poartă pică 
Şi purtând război cu mine, împotrivă-mi se ridică! 


Dar în ziua când mi-i teamă, când mi-i frică de primejdii, 
Numa-n Tine-atuncea Doamne, eu am reazimul nădejdii! 
Căci cu Domnul Dumnezeu mă voi lăuda mereu 

Şi cu tot cuvântul Său! Şi în Domnul Dumnezeu 

De-mi voi pune a mea nădejde, n-oi mai şti ce-nseamnă frica! 
Căci ce-mi poate face omul? N-o să-mi facă el nimica! 


Toată ziua-a mele vorbe ei mi le răstălmăcesc 
Şi ei răul cum să-mi facă, ziua-ntreagă se gândesc! 
Şi mereu mă spionează şi s-adună împreună 
Şi toţi paşii mi-i pândesc, ca viața să-mi răpună! 
7 7 
Dar să scape ei de plata nedreptăţii lor se poate? 
Ci-n mânia Ta zdrobeşte, Doamne, toate-aceste gloate! 


Ale mele pribegii sunt de Tine numărate! 
Şi-ale mele lacrimi, Doamne, sunt în vasu-Ţi adunate! 
Ori în cartea Ta nu sunt? Nu sunt scrise-acestea toate?!... 


Biruiţi îmi sunt vrăjmaşii când Te chem cu glasul meu: 
Şi-atunci ştiu că-n ziua-aceea e cu mine Dumnezeu! 

Eu cu Domnul Dumnezeu mă voi lăuda mereu 

Şi cu tot cuvântul Său! Da, cu Domnul Dumnezeu 

Şi cu-a Sa făgăduinţă! Căci eu dacă-n Dumnezeu 

Îmi voi pune-a mea nădejde, n-oi mai şti ce-nseamnă frica! 
Căci ce-mi poate face omul? N-o să-mi facă el nimica! 


Dumnezeule, plini-voi juruințele-mi jurate: 
Jertfa cea de mulțumire, jertfa laudei curate! 


Pr. Constantin C. Popescu - laşi 


13 Că scăpat-ai al meu suflet ca în moarte să nu şadă, 
Ochii mi-ai scăpat de lacrimi şi piciorul să nu-mi cadă, 
14 Ca să pot umbla plăcut şi cuprins de bucurii 
Înaintea Feții Tale, în lumina celor vii! 


PSALMUL 56 
David 


1 Dumnezeule, ai milă şi-a Ta milă-mi dăruieşte, 
Că în Tine al meu suflet pururea nădăjduieşte! 
2 Că umbrit de-a Tale aripi, eu mereu păzit voi fi 
Pân-va trece nedreptatea şi tot răul va pieri! 
3 Şi striga-voi către Domnul, voi striga cu glas înalt 
Către Cel ce-mi face bine, către Domnul Preaînalt! 
4 Că din ceruri va trimite ca eu să mă mântuiesc 
Şi-i va face de ocară pe cei ce mă prigonesc. 
5 Mila şi bunăvoinţa-l va trimite Dumnezeu 
Şi El dintre lei m-a scoate, izbăvind sufletul meu! 
6 Că eu zac între aceia care varsă foc şi ură, 
Între oameni ce ca dinți lănci, săgeți ei au în gură 
Şi-a lor limbă otrăvită e ca spada ascuţită... 
7 Dumnezeule, Le-nalță peste ceruri mai presus 
Şi pe tot şi-ntreg pământul fie-Ţi slava de nespus! 
8 Ca picioarele să-mi prindă curse-n cale ei mi-au pus 
Şi-ntr-atât m-au asuprit, că mi-i sufletul răpus! 
9 Groapă, să mă poată prinde, au săpat-naintea mea, 
Dar Tu, Doamne, ai făcut, ca să cadă ei în ea! 
10 Gata-i inima mea, Doamne, gata-i inima să-Ți cânt 
Şi să laud a Ta slavă, Dumnezeule Preasfânt! 
11 Slava mea deşteaptă-te, că eu iată voi cânta 
Şi deşteaptă-te psaltire şi tu scumpă harfa mea, 
Că făcând cu voi cântare zorile voi deştepta! 
12 Te-oi slăvi printre popoare, Doamne, Dumnezeul meu! 
Printre neamuri Te-oi cânta şi Te-oi lăuda mereu! 
13 C-a Ta milă fără margini pân-la ceruri a pătruns 
Şi a Ta bunăvoință pân-la nouri a ajuns! 
14 Dumnezeule, Te-nalţă peste ceruri mai presus 
Şi pe tot şi-ntreg pământul fie-Ţi slava de nespus! 

Oare drept voi judecaţi, voi ce faceți judecată? 
Fii ai oamenilor, oare judecați voi fără pată? 
2 Că-ntru inimile voastre nedreptatea se urzeşte 
Şi de-a voastre mâini în țară strâmbătatea se-mpleteşte! 
3 Căci din clipa când se nasc sunt stricați necredincioşii 
Şi din sânul maicii lor rătăcesc toți mincinoşii. 
4 Că veninul li-i de şarpe, un venin fără pereche 
De aspidă care-i surdă, ce-şi astupă-a sa ureche 
5 Să n-audă deloc glasul celui care o descântă, 
Glasul vraciului dibaci ce-i vorbeşte şi-o încântă... 
6 Le zdrobeşte, Doamne, dinții, să rămână fără ei 
Şi sfărâmă-le de tot falca puilor de lei! 
7 Să se scurgă ei ca apa, când dă-n hăuri să se ducă 
Şi la fel ca ea să piară, când bat vânturi şi-o usucă! 
8 Când vor fi să-ntindă arcul, să se rupă la-ncordare 
Şi să piară ei ca melcul, ce se stinge pe cărare; 
Şi ca orice stârpitură să nu vadă mândrul soare! 
9 Să dispară precum spinii ce - uscați sau verzi — se taie 
Şi-aruncaţi în foc ei ard, mistuiți de vâlvătaie! 
10 Atunci dreptul văzând asta, bucuria-i va fi mare 
Şi-n netrebnicul lor sânge va scălda a lui picioare! 
11 Şi toți oamenii atuncea îşi vor spune-astfel cuvântul: 
«Da, răsplată are dreptul, că i-o face Domnul Sfântul! 
Căci există-un Dumnezeu, care judecă pământul!» 


PSALMUL 58 
David 


1 Dumnezeule, mă scoate de la toți vrăjmaşii mei 
Şi de toți ce-mi sunt potrivnici, Tu mă apără de ei! 
2 De acei ce fac tot rele, izbăveşte-mă, mă scapă 
Şi de cei setoşi de sânge, ce cu sânge ei s-adapă! 
3 Căci ei iată, toți pândesc al meu suflet să mi-l ieie 
Şi cei tari s-au ridicat ca-mpotriva mea să steie! 

4 Făr-să am vreo vină, Doamne, făr-ca eu să le greşesc, 
Ei se strâng şi se înarmează şi-mpotriva mea pornesc! 
5 Dumnezeule puternic, Domnul meu şi Dumnezeu, 
Ce eşti Domn lui Israel, vino-n ajutorul meu! 
6 Scoală, Doamne, şi-i priveşte, gloatele le cercetează 
Şi pe nimeni să nu cruţi, care răutăți lucrează! 
7 lată, vin în toată seara, ei, făptaşii răutății 
Şi urlând cum urlă câinii, dau mereu ocol cetăţii. 
8 Ei din gură varsă hule şi cu buzele lor ude, 
Ce-s ca săbii ascuțite, zic întruna: «Cine-aude?» 
9 Dar Tu, Doamne, râzi de dânşii, când ei cred că pot de toate 
Şi pe toți disprețuindu-i, Tu urăşti aceste gloate! 
10 Or fi tari ei, însă eu, întru Tine-mi pun speranța 
Că Tu, Dumnezeul meu, îmi dai toată siguranța! 
11 Dumnezeu întâmpina-va cu-a Sa milă ai mei paşi 
Şi-mi va da ca să privesc fără teamă pe vrăjmaşi! 
12 Dar nu-i pierde chiar de tot, ca poporul meu să-i vadă 
Şi spre-a nu Le da uitării, el să-i aibă ca dovadă; 
Ci îi fă să pribegească şi să cadă ei mereu, 
Doborându-i cu puterea-Ți, Doamne-apărătorul meu! 
13 Gura lor nelegiuirea o vorbesc şi-o spun întruna! 
Să-i vâneze dar mândria care-o au întotdeauna, 
Căci cu gura lor grăiesc doar blestemul şi minciuna! 
14 Risipeşte-i cu mânia-Ţi! Pierde-i ca să nu mai fie! 
Pân-la margini de pământ de aceasta să se ştie: 
Că e Domn peste Iacov, Dumnezeu pentru vecie! 
15 Las-să vină-n orice seară ei, făptaşii răutății, 
Şi să urle ca şi câinii, dând mereu ocol cetăţii! 
16 Umble ei să cate pradă gurii lor de-asupritori 
Şi-nvârtească-se flămânzi toată noaptea până-n zori! 
17 lară eu voi lăuda toată-a Ta putere mare 
Şi în zori de dimineaţă voi slăvi a Ta-ndurare! 
18 Că Tu-mi eşti apărătorul şi scăparea mea Tu-mi eşti 
Şi la vreme de necaz, de necaz mă izbăveşti! 
19 O, Tăria mea, pe Tine Te voi lăuda mereu, 
Că eşti Domnul Dumnezeu ce mă sprijineşti la greu 
Şi eşti Domnul Dumnezeu ce mă miluieşti mereu! 


Psaltirea în versuri 


PSALMUL 59 
David 


1 Lepădatu-ne-ai Tu, Doamne, şi ne-ai risipit cu-amar 
Că Te-ai mâniat pe noi; dar priveşte-ne Tu iar! 

2 Ai cutremurat pământul şi l-ai zguduit din greu; 
Vindecă-i cutremurarea că se clatină mereu! 

3 Tu poporului Tău dat-ai ca să guste asuprirea 
Şi cu vin ne-ai adăpat, vin ce-aduce amorțirea! 

4 Celor ce se tem de Tine, ca să-şi scape a lor viaţă, 
Le-ai dat semn ca ei să fugă din a arcurilor față! 


5 Pentru prea iubiții Tăi, ca ei să se izbăvească, 
Dumnezeule, ne-auzi! Dreapta-Ţi să ne mântuiască! 
6 Zis-a Domnul Dumnezeu în Locaşul Său cel Sfânt: 
«Birui-voi tot Sichemul şi-am să-mpart al lui pământ, 
Iară valea lui Sucot măsura-voi peste tot. 
7 Al meu este Galaadul şi Manase este-al Meu, 
Efraim Îmi este coiful, luda e-mpărat mereu. 
8 Vasu-Mi de spălat Moabul, el Îmi stă sub ascultare; 
Spre Edom, spre Idumeea voi întinde-a Mea-ncălţare 
Şi în țara lor Mi-or face Filistenii toți urare!» 

10 La cetatea întărită cine mă va duce oare? 
Până-n ţara lui Edom cine-mi poate da-ndrumare? 
11 Nu Tu, oare, Domnul nostru, Care-acum ne-ai lepădat 
Şi nu vrei să ne cunoşti? 
Şi Tu oare Domnul nostru, ce mereu ne-ai ajutat, 
N-ai să vrei să mergi cu noi, să conduci a noastre oşti? 


12 Dă-ne, Doamne, ajutorul, căci avem necaz amarnic 
Şi-ajutorul de la oameni e deşert şi e zadarnic! 

13 Noi cu Dumnezeul nostru vom avea izbândă mare, 
Că pe toţi vrăjmaşii noştri, El pe toți o să-i doboare! 

PSALMUL 60 
David 


Dumnezeule, ascultă a mea cerere fierbinte 

Şi la ruga ce Ţi-o fac, Tu la mine ia aminte! 

De la margini de pământ strig; durerea mea adâncă: 
Urcă-mă, că eu nu pot, urcă-mă pe-nalta stâncă! 

Că Tu-mi eşti un adăpost, unde pot avea scăpare 

Şi pentru vrăjmaşii mei Tu-mi eşti turnul meu cel tare! 
Fă ca-n sfântul Tău locaş eu mereu să locuiesc 

Şi umbrit de-a Tale aripi pururi să m-adăpostesc! 
Că Tu, Doamne-ai auzit juruinţele-mi de bine 

Şi mi-ai dat şi moştenirea celor ce se tem de Tine! 
Împăratului dă-i zile, ca-nzilit mereu să fie, 

Şi viaţa lui şi anii să dureze-o veşnicie! 
Dumnezeule-nainte-Ți fă-l în veci ca să domnescă 
Şi-a Ta mare bunătate şi-adevăru-Ți să-l păzească! 
Atunci eu voi lăuda şi-al Tău Nume voi slăvi 

Şi-ale mele juruinţe, zi de zi le-oi împlini! 


PSALMUL 61 
David 


Numa-n Domnul Dumnezeu sufletul mi se încrede, 
Că la El mi-l mântuirea şi El pururea mă vede! 

EI îmi este stâncă tare şi scăparea mea EL este 

Şi când El mă sprijineşte, nimeni nu mă mai clinteşte! 


Până când veţi tăbărî pe un om să-l puneţi jos, 

Ca pe zidul povârnit, ca pe-un gard putregăios? 

Sfat făcut-au să-l doboare şi grăit-au împreună, 

Ca din slavă-i să-l coboare şi-alergat-au la minciună: 
Că vorbesc numai de bine când grăiesc cu a lor gură, 
Iară inima li-i plină de blesteme şi de ură! 

Suflete al meu, tu pacea să ţi-o caţi în Dumnezeu, 
Căci în El şi numa-n EI eu nădăjduiesc mereu! 

EI îmi este stâncă tare şi scăparea mea El este 

Şi când El mă sprijineşte nimeni nu mă mai clinteşte! 

7 Dumnezeu mi-i mântuirea şi-a mea slavă-i Dumnezeu! 
Dumnezeu mi-i ajutorul şi în El mă-ncred mereu! 

8 Tu, poporul meu, nădejdea puneţi-o în Dumnezeu! 
Deschideţi a voastre inimi înaintea Lui mereu 
Şi grăiți: «Scăparea noastră o avem în Dumnezeu!» 

9 Fiii omului nimica-s, că minciună-i fiecare 
Şi-s, pe toți de-i cumpăneşti , mai uşori ca o suflare. 


10 Nu speraţi în nedreptate, la răpiri nu vă gândiţi 
Şi de-ar curge bogăţia, inima nu v-o lipiţi! 
11 Căci odată Dumnezeu a grăit şi iată, eu 
Două lucruri auzit-am şi le-a prins auzul meu: 
Că puterea este toată numai de la Dumnezeu 
Şi a Ta de-a pururi este, Doamne, marea-Ți bunătate, 
Că Tu dai la fiecare după faptele lucrate! 


PSALMUL 62 
David 


1 Dumnezeule şi Doamne, Tu eşti Dumnezeul meu 
Şi în zori de dimineaţă eu la Tine-alerg mereu! 
2 Că de Tine al meu suflet însetează să s-adape, 
Iară trupul meu tânjeşte că nu sunt de Tine-aproape, 
Ci-n pământ pustiu şi aspru, în pământul fără ape. 
3 Că doresc să-[i văd puterea şi de slava-Ţi să-mă-ncânt, 
Cum văzutu-Te-am pe Tine în Locaşul Tău cel Sfânt! 
4 C-a Ta milă e mai bună decât viața ce mi-o dai: 
Lăuda-Te-vor de-a pururi buzele-mi şi al meu grai! 
5 Şi viața mea întreagă Te voi binecuvânta 
Şi în Numele Tău Sfânt mâinile voi înălța! 
6 Că se satură-al meu suflet ca de seu şi de untură 
Şi Te-oi lăuda de-a pururi, bucuros cu a mea gură. 
7 Şi când stau în aşternutu-mi şi mi-aduc de Tine-aminte 
Şi în tot cuprinsul nopții, când veghez cu Tine-n minte! 
8 Că Tu eşti a mea scăpare şi eşti ajutorul meu 
Şi umbrit de-a Tale aripi mă voi bucura mereu! 
9 C-al meu suflet s-a lipit şi cu Tine face una 
Şi puternica Ta dreaptă mă susține-ntotdeauna! 

10 lar acei ce vor viața-mi, de batjocură ei sînt: 
Pogorî-se-vor cu toții în adâncuri de pământ! 
11 Şi de-a sabiei tăişuri secerați vor fi să cadă 
Şi vor fi pentru şacali bună şi aleasă pradă! 
12 lar în Domnul vesel fi-va împăratu-ntotdeauna 
Şi oricine cu el jură, bucura-se-va întruna, 
Că va-nchide gura celor ce grăiesc mereu minciuna! 


PSALMUL 63 
David 


1 Dumnezeule, auzi glasul meu când eu Te chem: 
De vrăjmaşi păzeşte-mi viața, de vrăjmaşul ce mă tem! 
2 De mulțimea celor răi, Tu mă apără, păzeşte 
Şi de ceata răzvrătită ce tot rele unelteşte! 
3 Căci ca săbii ascuţite limbile le sunt tăioase 
Şi precum săgeți aruncă a lor vorbe veninoase. 
4 Şi lovind din ascunziş, după gândul lor spurcat, 
Fără veste, fără teamă, trag, în cel nevinovat! 
5 Îndemnându-se la rele , plănuiesc să-mi puie nadă, 
Şi-ntre ei grăiesc întruna: «Cine oare-o să ne vadă!» 
6 Născocesc fărădelegi, fac întruna iscodiri, 
7 Şi-n adânc de inimi cată şi-mi aduc învinuiri! 
8 Însă Domnul Dumnezeu va lovi cu-a Lui săgeată; 
Fără veste-i va răni şi-or cădea cu toți de-ndată! 
9 Căci cu limba lor ei singuri se vor vătăma de moarte 
Şi acei ce-i vor vedea, toţi vor sta de ei departe! 
10 Şi toți oamenii s-or teme şi vor cuvânta mereu, 
C-a făcut aceste lucruri singur Domnul Dumnezeu! 
11 Bucura-se-vor cei drepți şi în Domnul vor spera! 
Cei cu inima cea dreaptă toţi cu EI s-or lăuda! 


CATISMA LX 


PSALMUL 604 
David 


1 În Sion Ţi se cuvine, Doamne, ca să Te slăvim 
Şi prinoase să-Ţi aducem numai în lerusalim! 

2 Către Tine alerga-va şi tot trupul va să vină, 

Că Tu ruga o asculți de la cei ce Ţi se-nchină! 

3 Ne doboară, ne apasă ale noastre mari păcate, 
Dar Tu ne vei curăți, căci de Tine-or fi iertate! 

4 Fericit e-acela care, în a Tale curți preasfinte 
Tu-l alegi şi îl primeşti ca să-Ţi steie înainte! 

5 Bunătatea Casei Tale ne va bucura din plin 
Şi sfințenia ce este în Locaşul Tău divin! 

6 Tu ce judeci tot pământul şi pe toți înfricoşezi 
Şi toți munții prin puterea-Ţi cu tărie îi aşezi; 

7 Tu ce mugetele mării şi-a ei valuri linişteşti, 

Şi pe toată răzvrătirea neamurilor potoleşti, 

8 Dumnezeule, ne-auzi, bunule Mântuitor, 
Cela ce pe tot pământul eşti nădejdea tuturor 
Şi pe mări până departe, pentru orice călător! 

9 Pân-la marginile lumii, toți acei ce-o locuiesc, 
De-ale Tale mari minuni, toți se tem şi se uimesc; 
Că Tu-n zori le-arăţi lumina ca ei toţi să se trezească! 
Şi apusu-ndepărtat, ca ei toți să Te slăvească! 

10 Tu pământul cercetezi şi-a lui sete-o potoleşti 
Şi belşug de bogăţie Tu din plin îi dăruieşti! 

11 C-ale Tale hăuri, Doamne, sunt de apă toate pline: 
Tu cu ele uzi pământul, să rodească cât mai bine, 
Pregătind la vietăți hrana ce li se cuvine! 

12 Că Tu pregăteşti ogorul şi-a lui brazde netezeşti, 
Când asupră-i trimiți ploaia şi cu stropi îl umezeşti; 
Iar pe bobul pus sub brazdă, aşa fel că nici nu-l vezi, 
Ca s-aducă multă roadă, Tu îl binecuvintezi! 

13 Căci aşa-ncununi Tu anul tot cu bunătăți sublime: 
Pe câmpii reverşi belşugul şi pe urma Ta grăsime; 

14 Dealurile se încing cu aleasă bucurie, 


3 


4 


5) 


9 


Oile-nfloresc păşunea, precum florile o ie, 
Iară holdele de grâu toate văile-nveşmântă; 
Şi aşa împodobite toate-s vesele şi cântă! 


PSALMUL 65 
David un psalm al Învierii 


Strigați toți lui Dumnezeu, toți câți sunteți pe pământ! 
Şi cântaţi cu toţii slavă pentru Numele Său sfânt! 

Şi mărire să-l aduceți şi toți laude-n cuvânt! 

Şi lui Dumnezeu să-l ziceți: «Cât de-nfricoşate sînt 
Ale Tale lucruri, Doamne, câte faci Tu pe pământ, 
Pentru-a Ta putere multă, toți vrăjmaşii Te ascultă! 
Tot pământul să se-nchine şi cântându-Te să salte 

Şi să-Ţi cânte al Tău Nume, Sfinte Doamne Preaînalte!» 
Veniţi toți şi să vedeţi a lui Dumnezeu lucrare: 
Judecata-l pentru oameni cât e de-nfricoşătoare! 

Că EI marea-a prefăcut-o în pământ uscat şi tare 

Şi prin râu ne-a mers piciorul precum mergem pe-o cărare, 
Veselindu-ne acolo de a Domnului lucrare. 

Că de-a pururi El domneşte prin puterea Sa cea mare 
Şi cu ochii Săi priveşte peste neamuri şi popoare: 
Ca-nainte-l răzvrătiții să nu steie în picioare! 
Binecuvântaţi, popoare, Dumnezeul nostru bun e! 
Faceţi ca în tot văzduhul laudele-l să răsune! 

Că-n viață ne-a păstrat Dumnezeu Izbăvitorul 

Şi nicicând n-a-ngăduit să ne şovăie piciorul! 

Că cercatu-ne-ai Tu, Doamne! Ne-ai cercat şi lămurit, 
Cum se lămureşte-argintul, când prin foc e curățit! 


10 Că ne-ai prins pe noi în laţ şi poveri din greu am dus 
11 Şi pe capul nostru oameni să ne-ncalece ai pus; 


Şi prin foc şi apă iarăşi, ca să trecem, ne-ai adaos 
Dar din toate ne-ai scăpat şi ne-ai scos întru repaos. 


12 Şi de-aceea-n a Ta Casă unde pururi mi-i dorința, 


De tot arderi voi aduce şi-mplini-voi juruința 


13 Ce cu buzele rostit-am, când mi-era necazul mare, 


Şi cu gura am grăit-o, când eram la strâmtorare. 

14 Arderi grase-Ţi voi aduce, arderea de tot ca dar, 
Şi grăsimi de graşi berbeci mistuindu-se pe jar 
Şi viței şi țapi jertfi-voi şi-Ți voi pune pe altar! 
15 Veniţi toți şi ascultați cei cu frica-n Dumenzeu: 
Ce-a făcut El pentru mine, vă voi spune-acuma eu! 
16 Către Domnul cu-a mea gură am strigat şi L-am rugat 
Şi cu limba mea îndată eu pe EI l-am lăudat. 
17 Dacă-n inima mea poate ar fi fost vreo nedreptate, 
Ale mele rugi de Domnul n-ar mai fi fost ascultate. 
18 Însă iată, rugăciunea Dumnezeu mi-a ascultat-o 
Şi-a mea cerere fierbinte El în seamă mi-a luat-o! 
19 Şi de-aceea Dumnezeu fie binecuvântat, 
Că El ruga-mi către Dânsul de la EI n-a lepădat 
Şi nici mila-l de la mine nicidecum n-a-ndepărtat! 


PSALMUL 66 
David 


1 Dumnezeule, ai milă şi ne binecuvintează! 
Miluieşte-ne şi Faţa-Ţi peste noi Ţi-o luminează, 
2 Să cunoaştem pe pământ a Ta cale care-o ai, 
Şi-ntre neamurile toate, mântuirea ce ne-o dai! 
3 Dumnezeule a toate, neamurile 'Te slăvească 
Şi popoarele cu toate, ele să Te preamărească 
Şi cu mare bucurie pururi să se veselească! 


4 Că Tu judeci cu dreptate neamurile câte sînt 
Şi pe toate le conduci cu-a Ta mână pe pământ! 
5 Dumnezeule a toate, neamurile 'Te slăvească 
Şi popoarele cu toate, ele să Te preamărească 
Că şi-a dat pământul roada ce l-ai pus ca s-o rodească! 


6 Tu ne binecuvintează, Dumnezeule Preasfânt! 
Domnul binecuvinteze toate-a noastre câte sînt 
Şi să aibă de EI teamă orice margini de pământ! 

PSALMUL 67 
David 


1 Să se scoale Dumnezeu şi să piară toți vrăjmaşii 
De la Faţa Lui să fugă toți duşmanii şi pizmaşii! 

2 Să dispară ei ca fumul şi să piară precum ceara 
Ce la foc când este pusă, o topeşte pe ea para! 
Aşa piară păcătoşii care rele fac mereu, 
De la Faţa-nfricoşată care-o are Dumnezeu! 

3 lar cei drepţi, preabucuroşi aibă pururi veselie 
Şi-naintea slavei Tale salte toți de bucurie! 

4 Cântaţi toți lui Dumnezeu, toți câți viețuiți în lume! 
Preamăriți pe Cel din ceruri! Domnul este al Său Nume! 

5 Bucurați-vă-nainte-l toți câți sunteți pe pământ, 
Dumnezeului ce este în Locaşul Său cel sfânt! 

6 Că El apără orfanii şi le este ca un tată 
Şi pe văduve le-ajută cu-a Sa dreaptă judecată. 

7 Domnul celor părăsiți un cămin le dăruieşte 
Şi pe cei robiţi îi scapă şi din nou îi fericeşte; 
lar pe cei răzvrătitori, ce nu ştiu de ascultare, 
El pe toți îi părăseşte în pustia arzătoare! 

8 Dumnezeule, când mers-ai Tu poporului în frunte 
Şi ieşit-ai în pustie, călăuză lui spre munte, 

9 S-a cutremurat pământul, cerurile s-au topit, 
Că lumina Feţii Tale, ea pe toate le-a-ngrozit; 
Şi Sinaiul s-a clătit, că văzutu-Te-a şi el, 
Dumnezeule, pe Tine ce eşti Domn lui Israel. 

10 Dumnezeule, Tu ploaia-Ţi din belşug ai revărsat-o 
Şi slăbita-Ţi moştenire de îndat-ai întremat-o; 

11 Şi poporul Tău într-însa, Doamne-şi duce al său veac, 
Că i-ai dat s-o locuiască, după cum Ţi-a fost pe plac, 
În pământul pregătit ca să-l dai celui sărac. 

12 Când cuvântu-Şi spune Domnul - hotărârea-l minunată - 
Cu putere multă fi-va răspândită peste ceată. 

13 Regii oştilor pierit-au şi n-au fost să se mai vadă, 
lar acea ce stă acasă împărțeşte multă pradă. 

14 Când în moştenirea voastră voi atunci v-aţi aşezat, 
Ca un porumbel erați cu penajul argintat, 
Porumbel ce străluceşte ca şi aurul curat. 

15 Când pe regii cei din țară Cel Preaînalt i-a-mprăştiat, 
Cu-a Selmonului zăpadă ţara s-a asemănat. 

16 Muntele Vasanului, muntele lui Dumnezeu! 
Munte-nalt cu piscuri multe ce spre cer priveşti mereu! 

17 Munţi înalți cu multe piscuri pentru ce n-aveţi pe plac, 
Muntele ales în care Dumnezeu va sta în veac? 

18 Carele lui Dumnezeu mii de mii de-a pururi sînt 
Şi-n mijlocul lor e Domnul, Dumnezeul nostru sfânt, 
Care vine din Sinai în Locaşul Său cel sfânt! 

19 Te-ai suit pe înălțime, robi făcut-ai fără număr 
Şi luat-ai pentru oameni daruri multe pe-al Tău umăr, 
Ca şi cei ce-Ţi sunt potrivnici, cei ce Te urăsc mereu, 
Chiar şi ei să locuiască lângă Domnul Dumnezeu! 


20 Fie binecuvântat Dumnezeu întotdeauna! 
Când poveri din greu ne-apasă, Dumnezeu ne scapă-ntruna! 
21 Dumnezeul nostru este Dumnezeu mântuitor! 
Pe-ale morţii porţi El este Domn Atotstăpânitor! 
22 Da, zdrobi-va Domnul capul celor care-L duşmănesc, 
Ca şi creştetul păros celor ce-n păcat trăiesc! 
23 Căci grăit-a astfel Domnul: «Voi întoarce din Vasan, 
Voi întoarce-ai tăi vrăjmaşi din al mării-adânc noian, 
24 Ca piciorul tău să poată al lor sânge să-l atingă 
Şi-a lor sânge câinii tăi, ei cu limba lor să-l lingă!» 


25 Dumnezeule, văzut-am tot alaiu-Ţi pe pământ, 
Tot alaiul Tău când mers-ai la Locaşul Tău cel sfânt! 
26 Mai întâi mergeau coriştii, înapoi cei cu organe, 
Iar fecioarele la mijloc, ce ziceau lovind timpane: 
27 «Întru adunări pe Domnul, lăudaţi-L toți pe EI! 
Binecuvântați pe Domnul, cei din neamul Israel!» 
28 Şi veneau: Veniamin, cel mai tânăr dintre frați, 
Care-a fost din toți alesul, primul între împărați; 
Apoi principii lui luda, ce-mpărat mereu va fi 
Şi cei mari din Zabulon şi cei mari din Neftali, 

29 Ce ziceau: «Arată-Ți, Doamne, peste noi a Ia putere! 
Întăreşte pentru noi, ce-ai făcut cu a Ta vrere! 
30 Că la Ierusalim împărații se vor duce 
Şi la Templul Tău cel sfânt daruri scumpe-Ţi vor aduce! 
31 Îngrozeşte, Doamne, fiara ce-n stufiş e locul ei 
Şi pe turmele de tauri şi pe cele de viței; 
Pe mulțimea de popoare ce-n argint li-i fala lor 
Şi pe-acele neamuri toate ce războaie-ntruna vor!» 
32 Soli veni-vor din Eghipet şi-a ei mâini spre Dumnezeu 
Etiopia va-ntinde şi va zice ea mereu: 
33 «Domnului cântați cu toate, ale lumii-mpărății! 
Laudă lui Dumnezeu dați-l toți câți sunteți vii, 
34 Celui ce de mii de veacuri de EI cerurile-ascultă, 
Că va da EI glasul Lui, glasu-l cu putere multă! 
35 Daţi lui Dumnezeu mărire şi-L slăviți mereu pe El, 
Că e mare slava Lui peste-ntregul Israel 
Şi pe norii cei de sus preaputernic este EI! 
36 În Locaşul Său cel sfânt Dumnezeu e-nfricoşat! 
Pentru-al Său popor tărie şi putere EI i-a dat, 
EI ce-l Domn lui Israel: Fie binecuvântat!» 


PSALMUL 68 
David 


1 Dumnezeule, m-ajută şi-a Ta milă să mă scape, 
Că mi-i sufletul cuprins de năvalnic val de ape! 
2 În nămol m-am afundat, în nămolul cel adânc 
Şi nu am de ce mă ţine şi mă duc întru adânc! 
3 Am ajuns în fundul mării, în adâncu-i ca de smoală 
Şi-ale mării mari talazuri peste mine dau năvală! 
4 Ostenit-am tot strigând şi-i uscat gâtlejul meu 
Şi slăbitu-mi-s-au ochii tot privind spre Dumnezeu! 
5 Cei ce mă urăsc pe mine fără vină şi temei, 
Decât perii de pe cap, sunt mai mulți vrăjmaşii mei. 
6 Şi-s mai tari ca mine cei ce nedrept mă prigonesc 
Şi ce eu nici n-am furat, ei mă pun ca să plătesc. 
7 Dumnezeule, cunoşti nebunia mea prea bine 
Şi ale mele greşeli toate, nu-s ascunse pentru Tine! 

8 Doamne-al oştilor cereşti, să nu fie pentru mine 
Ruşinaţi aceia care ei nădejde au în Tine! 
9 Nici să fie umiliți din pricina mea-n vreun fel 
Toţi acei ce cred în Tine, că eşti Domn lui Israel! 
10 Că eu sufăr pentru Tine şi ocara şi necazul 
Şi batjocura, ruşinea îmi acoperă obrazul! 
11 Pentru frații mei ajuns-am un străin a fi crezut, 
Pentru fiii maicii mele am ajuns necunoscut! 
12 Căci a Casei Tale râvnă, ea mă mistuie, mă roade, 
Şi-a vrăjmaşilor Tăi hulă peste mine toată cade! 
13 Plâng întruna şi cu post sufletul mi-l umilesc, 
Dar şi pentru asta iată, ei mereu mă ponegresc! 
14 Dacă nu mă-mbrac cu haina, ci pe mine pun un sac, 
Ei pricină-şi fac din asta şi de râs mereu mă fac! 
15 Mă vorbesc mereu aceia care pe la porți s-adună 
Şi beţivii-n a lor glume nu-ncetează să mă pună! 
16 lară eu alerg la Tine şi-Ţi fac Ţie rugăminte: 
Doamne, cu a Ta-ndurare, Tu spre mine ia aminte! 
17 Dumnezeule, m-auzi, Tu cu mila Ta cea mare 
Şi cu-a Ta bunăvoință dă-mi degrab-ajutorare! 
18 Şi mă scoate din mocirlă, ca să nu mă mai afund; 
De vrăjmaşi mă mântuieşte şi de ape fără fund! 
19 Ca vârtejului de ape să nu-i fiu o-nghițitură, 
Nici adâncul peste mine nu-şi închidă a sa gură! 
20 Dumnezeule, m-auzi cu-a Ta milă minunată 
Şi cu marea-Ţi îndurare Tu spre mine, Doamne, cată! 
21 Nu-Ţi întoarce a Ta Faţă de la mine, robul Tău, 
Ci degrab m-ascultă, Doamne, că e greu necazul meu! 
22 Fii aproape de-al meu suflet şi degrab mi-l mântuieşte! 
De vrăjmaşii care-i am, Tu de toți mă izbăveşte! 
23 Că de Tine-a mea ocară şi-nfruntarea-i cunoscută, 
Şi-nainte-Ţi, Doamne, sunt toți cei ce mereu mă persecută! 
24 Mă apasă greu ocara şi ea mult m-a istovit; 
Aşteptat-am milă, însă nimeni nu m-a miluit; 
Şi-am cătat mângâietori, dar niciunul n-am găsit! 
25 Că drept hrană mi-au dat fiere şi-al meu suflet însetat, 
Când le-am spus că-mi este sete, cu oțet m-au adăpat. 

26 Într-o cursă care-i prinde, a lor masă să se facă 
Iară jertfa lor de pace într-un laţ să se prefacă! 
27 Ochii-ntunecaţi să-i aibă, ca ei orbi mereu să fie 
Şi spinarea gârbovită ei de-a pururea s-o ţie! 
28 Varsă-a Ta mânie, Doamne, peste dânşii să se piardă 
Şi-a urgiei Tale pară să-i cuprindă şi să-i ardă! 
29 Casa lor să fie goală şi pustie să rămâie 
Şi în corturile lor nimenea să nu mai mâie! 
30 Că pe cel bătut de Tine şi rămas fără puteri, 
Ei mai mult că i-au sporit ale ranelor dureri! 
31 La a lor păcate multe mai adaugă păcate 
Şi deloc să nu mai aibă parte de a Ta dreptate! 
32 Tu din cartea celor vii şterge-i să nu se mai ştie 
Şi cu drepții niciodată scrişi în carte să nu fie! 
33 lar pe mine cel sărac şi îndurerat mereu, 
Să mă sprijine-ajutoru-Ţi, Doamne Dumnezeul meu! 
34 Că voi lăuda întruna Numele lui Dumnezeu 
Şi-n tot locu-L voi slăvi şi-L voi preamări mereu! 
35 Că acestea mai plăcute fi-vor Domnului ca dar, 
Ca viţelul tânăr cărui coarnele abia-i răsar! 
36 Vor vedea săracii-aceasta şi-or fi plini de bucurii 
Şi acei ce-L vor pe Domnul, a lor inimi fi-vor vii! 


37 Că aude Domnul ruga celor ce sunt necăjiţi 
Şi nu trece cu vederea pe acei ce sunt robiți! 
38 Să slăvească dar pe Domnul ceru-ntins cu mii de stele 
Şi pământul şi cu marea şi cu tot ce mişcă-n ele! 
39 Că va mântui Sionul, Dumnezeu şi numai El, 
Şi cetăţile lui luda le va rezidi la fel; 
Şi-or sta-n ele aleşii Lui şi-L vor moşteni pe El! 
40 Şi le-or moşteni urmaşii robilor lui Dumnezeu 
Şi vor locui în ele, cei care-L iubesc mereu! 

PSALMUL 69 
David 


1 Dumnezeule, grăbeşte şi mă scoate de la greu! 
Vino, Doamne, vino-ndată, vino-n ajutorul meu! 

2 Umiliţi cu toţii fie şi cu toţii să roşească, 
Cei ce caută mereu al meu suflet să-l răpească! 

3 Cei ce-s plini de bucurie, când ei văd al meu necaz, 
Numa-nfrângeri ei să aibă şi ruşine pe obraz! 

4 Şi acei ce împotrivă-mi: lasă! lasă! tot îndrugă, 
În ocara tuturora, ei să fie puşi pe fugă! 

5 lar acei ce-Ţi cată, Doamne, Faţa Ia s-o tot privească, 
Să se bucure de-a pururi şi toți să se veselească! 

6 Şi acei care iubesc mântuirea Ta mereu, 
Ei întruna să tot zică: Slavă dăm lui Dumnezeu! 

7 Sunt sărac şi necăjit, Domnul meu şi Dumnezeu, 
Şi de-aceea vino grabnic, vino-n ajutorul meu! 
Vino-ndată de mă scapă, Doamne, să nu zăboveşti, 
Că Tu scut de apărare şi izbăvitor îmi eşti! 


CATISMA X 


PSALMUL 70 
David 


1 Doamne, Tu îmi eşti nădejdea şi scăparea mea-i la Tine: 
Fă ca niciodată, Doamne, eu în veac să n-am ruşine! 
2 După-a Ta dreptate, Doamne, Tu mă apără, păzeşte! 
Pleacă mie-a Ta ureche şi degrab mă mântuieşte! 
3 Ca eu să m-adăpostesc, fii a mea cetate tare, 
Că Tu eşti a mea tărie şi mereu a mea scăpare! 
4 Tu din mâna celui rău, Dumnezeule, mă scapă 
Şi de cel nelegiuit, ce cu strâmbătăţi s-adapă! 
5 Doamne, Dumnezeul meu, Tu nădejdea mea de bine, 
Din a mele tinereţe eu mi-am pus nădejdea-n Tine! 
6 Din al maicii mele pântec, Tu de-atunci m-ai sprijinit, 
De la sânul maicii mele, Tu mereu m-ai ocrotit 
Şi de-aceea eu pe Tine Te slăvesc necontenit! 
7 Pentru mulți a mea făptură a ajuns ca o mirare, 
Dar Tu, Doamne, pentru mine eşti nădejdea mea cea tare. 
8 De-a Ta laudă curată fie-mi pururi gura plină, 
Ca să laud a Ta slavă şi mărirea Ta divină. 
9 În a bătrâneții vreme - că-mi trec anii - aşa de repezi - 
Şi puterile mă lasă, nicidecum să nu mă lepezi! 
10 Că vrăjmaşii mei întruna împotriva mea grăiesc 
Şi pândindu-mi al meu suflet, ei mereu se sfătuiesc: 
11 «Dumnezeu l-a părăsit, că nu vrea să-l mai iubească! 
Urmăriţi-l deci şi-l prindeți, că nu-i nimeni să-l păzească!» 
12 Nu Te-ndepărta de mine, Domnul meu şi Dumnezeu! 
Vino, Doamne, vino grabnic, vino-n ajutorul meu! 
13 Cei ce vor să-mi ia viața, să roşească şi să piară! 
Cei ce răul ei mi-l vor, să se-mbrace cu ocară! 
14 lară eu de-a pururi, Doamne, voi avea nădejde-n Tine 
Şi mereu voi lăuda a Ta facere de bine. 
15 Voi vesti a Ta dreptate, binefaceri fără număr 
Câte mi-ai făcut Tu mie, ce nu pot să le mai număr. 
16 De puterea Ta grăi-voi, Doamne Dumnezeul meu, 
Şi de-a Ta dreptate numai eu mi-oi aminti mereu. 

17 Din a mele tinereți, Doamne, m-ai povăţuit 
Şi-ale Tale mari minuni eu mereu le-am tot vestit. 
18 Nici în vremea bătrâneții, nici în zilele-mi bătrâne, 
Când toți perii mi-s-albesc, nu mă părăsi, Stăpâne! 
19 Ca să pot să spun tăria şi puterea Ta divină, 
Neamului ce este-acuma şi la cel ce va să vină! 
20 Dumnezeule, dreptatea Ți-se-nalţă în tărie, 
Că mari lucruri ai făcut! Cine este-asemeni Ţie? 
21 Multe mi-ai trimis necazuri şi dureri până la os, 
Dar mi-ai dat din nou viaţă şi din groapă Tu m-ai scos! 
22 Îmi înalță iar mărirea şi mă mângâie de toate 
Şi-acum iarăşi din pământ, din adâncul lui mă scoate! 
23 Şi Te-oi lăuda-n psaltire, preamărind dreptatea Ta! 
Sfântului lui Israel eu din harfă-l voi cânta! 
24 Vor cânta a mele buze şi s-or bucura mereu 
Şi că Tu l-ai mântuit, bucuros, sufletul meu! 
25 Ba şi limba mea vesti-va zi de zi a Ta dreptate, 
Că i-ai ruşinat pe-aceia ce-mi vor numai răutate! 


PSALMUL 71 
David 


1 Dumnezeule a toate, judecata Ta curată 
Dă s-o aibă împăratul când va face judecată! 
Şi a Ta dreptate dă-o fiului de împărat, 
Ca județul lui să fie pururi drept, pururi curat! 
2 Ca să judece poporul cu dreptate, fără pată 
Şi pe-ai Tăi săraci, când fi-va să le facă judecată! 
3 Încât munții pentru oameni pacea pururi s-o arate 
Şi colinele cu toate să vestească-a lui dreptate! 
4 Ca să judece-n dreptate pe săracii din popor; 
La toți fiii de sărmani să le fie de-ajutor 
Şi de tot să umilească pe oricare asupritor. 
5 Aşa fel ca să se teamă oamenii de Tine-ntruna 
Cât va fi pe cer un soare şi lumină va da luna. 
6 Ca dreptatea să pogoare ca pe cositură-o ploaie, 
Ca o ploaie liniştită ce pământul îl înmoaie! 

7 Ca în vremea lui dreptatea să-nflorească-ntotdeauna 
Şi belşug; de pace fie, cât va fi pe ceruri luna! 
8 Şi ca el să stăpânească de la mare pân-la mare 
Şi din fluviu-ndepărtat tot pământul până-n zare. 
9 Ca-n genunchi, Etiopenii să sărute a lui mână 
lar vrăjmaşii lui să lingă toți cu limba lor țărână. 
10 Ca din Tars şi din ostroave regii biruri toți să-i ducă 
Şi-a Arabiei şi-a Sabei daruri scumpe să-i aducă. 
11 Să se-nchine înainte-i împărații toți câți sînt 
Şi supuse să-i slujească neamurile pe pământ. 
12 Că va izbăvi săracul asuprit de cel mai tare 
Şi pe cel nevinovat şi lipsit de ajutorare. 
13 Milă va avea şi grijă de săraci, de cei lipsiţi 
Şi cei amărâți la suflet de el fi-vor mântuiți. 
14 Sufletele lor scăpa-va de-asuprire şi dispreţ 
Şi-a lor sânge înainte-i va avea un mare preț. 
15 Viu va fi şi i-or da aur din Arabia, curat, 
Şi vor face rugăciuni pentru el neîncetat 
Şi de toți în toată vremea va fi binecuvântat. 
16 Şi va fi belşug de grâne-n toată țara an de an 
Şi pe munți la înălțime se va-ntinde mândrul lan 
Ce s-o legăna de vânturi ca şi cedrii din Liban. 
17 Prin cetăți vor înflori oamenii ca nişte flori, 
Ca şi iarba cea din țarini ce se-mbracă în culori. 
18 Binecuvântat va fi al său nume-n veci de veci, 
Şi va fi cât fi-va soare pe-ale cerului poteci, 
19 Că prin el şi numa-n el binecuvântate-or fi 
Ale lumii neamuri toate şi pe el l-or ferici. 
20 Binecuvântat să fie Dumnezeu şi numai EI, 
Cel ce-i Domn lui Israel! 
Că minuni pe fața lumii singur face numai EI! 
21 Binecuvântată fie slava Numelui Său sfânt 
Şi în veci de veci să fie preamărit pe-acest pământ! 
22 Fie tot pământul plin de slava Celui Sfânt. Amin! Amin! 

PSALMUL 72 
Al lui Asaf 


1 Cât de bun e Dumnezeu pentru neamul Israel! 
Cei cu inima curată, cât de bun Îl au pe EI! 
2 Mie însă prea puţin fost-a că n-am şovăit 
Şi puţin mi-a fost că paşii, ei în lături n-au fugit. 
3 Pentru că priveam la soarta celor ce-s necredincioşi 
Şi râvneam mult propăşirea celor care-s păcătoşi. 
4 Că nu au nici suferință, nici necazuri pân-la moarte 
Şi de multă sănătate şi putere au ei parte. 
5 Că la osteneli ca alţii niciodată nu sunt puşi, 
Nici ca oamenii ceilalți la bătăi nu sunt supuşi. 
6 De aceea, ca podoabă se-nfăşoară cu mândria, 
Iară haina care-o-mbracă este pururea trufia. 
7 Ochii lor de graşi ce sunt, îs umflaţi şi bulbucaţi 
Şi-a lor inimi după pofte niciodată nu au saț. 
8 Râd mereu de toată lumea şi întruna clevetesc 
Şi vorbind cu răutate, îngâmfaţi, de sus grăiesc. 
9 Pân-la-cer ei îşi ridică fălcile când spun cuvântul 
Şi cu limba lor vicleană mătură mereu pământul. 
10 De aceea şi poporul după dânşii el se ia 
Şi din plin nelegiuirea ca pe apă el o bea. 
11 Şi grăieşte: «Ştie oare? Are Dumnezeu ştiinţă? 
Cel Preaînalt cunoaşte oare? Poate-avea El cunoştinţă?» 
12 Şi aşa necredincioşii, ei în lume huzuresc 
Şi-şi adună multe bunuri şi mereu se-mbogăţesc... 


13 Şi mi-am zis: «Degeaba oare inima mi-am curățat? 
Şi în nevinovăție mâinile mi le-am spălat? 
14 Oare în zadar eu zilnic la bătăi am fost supus 
Şi-n oricare dimineaţă o ocară mi-au adus?» 
15 Dacă astfel eu aş zice: «Da, aşa voi socoti!» 
Neamului fiilor Tăi trădător atunci aş fi! 
16 Şi gândeam: «Cum taina asta aş putea ca s-o-nţeleg?» 
Şi m-am tot trudit, dar eu n-am putut ca s-o dezleg 
17 Până ce n-am mers la Domnul, la altarul Său cel sfânt 
Şi-am văzut atunci sfârşitul celor răi de pe pământ: 

18 Pentru viclenia lor pui-naintea lor să vadă, 
Numai căi alunecoase, ca-n prăpastie să cadă. 
19 Cât de iute nimicirea i-a ajuns şi i-a cuprins! 
Pentru-a lor fărădelege cât de iute ei s-au stins! 
20 Ca un vis la deşteptare planul lor aşa dispare, 
Când Tu, Doamne, Te deştepţi şi priveşti pe fiecare!... 
21 Inima când îmi fierbea şi ardeam ca pus pe foc, 
22 Prost eram şi fără minte, că nu pricepeam deloc; 
Prost eram naintea Ta, precum este-un dobitoc!... 


23 Dar eu pururi sunt cu Tine şi-a mea inimă Ți-i sclavă, 
C-a mea dreaptă-n mâini o ai 

24 Şi Tu sfat mereu îmi dai 
Ca să fac de-a pururi bine şi mă vei primi în slavă! 

25 Căci pe cine altu-n ceruri am la fel ca Tine sfânt? 
Şi cu Tine, când Te am, ce-mi lipseşte pe pământ? 

26 Dacă inima şi trupul de putere fi-vor seci, 
Dumnezeu îmi e tăria! El mi-i partea mea în veci! 

27 Că acei ce stau departe şi de Tine n-au ştiinţă, 
lată vor pieri cu toții prin a lor nesocotință; 
Că Tu pierzi pe toți aceia ce s-abat la necredinţă! 

28 lară mie bine-mi este ca lipit să fiu mereu 
De Acel ce mi-i nădejdea, Domnul meu şi Dumnezeu! 
Şi-a Lui laude la porţi, eu mereu ca să le spun 
Fiicei din Sion, că El e Dumnezeul nostru bun! 


PSALMUL 73 
Al lui Asaf 


1 Pentru ce ne-ai lepădat, Doamne, într-atâta jale 
Şi-Ţi reverşi mânia peste oile păşunii Tale? 
2 la aminte la poporu-Ţi ce din vechi l-ai câştigat, 
La toiagul moştenirii care l-ai răscumpărat 
Şi la muntele Sion, locul unde Tu ai stat! 
3 Îţi îndreaptă, Doamne, paşii spre ruinele ce sînt 
C-au sfărmat vrăjmaşii toate în Locaşul Tău cel sfânt! 
4 Şi-au mugit vrăjmaşii-n Templu cu-a lor glas pustiitor 
Şi smulgând a noastre steaguri şi-au pus steagurile lor. 

5 În Locaşul Tău intrat-au, ca acei ce-ntr-o pădure 
Dau năvală s-o dărâme cu topor şi cu secure. 
6 Şi-n podoaba lui sculptată de pe uşi, de pe coloane, 
Au lovit fără cruţare cu securi şi cu ciocane. 
7 Au trecut prin foc şi pară Casa Numelui Tău Sfânt 
Şi-au făcut ca să dispară Templul Tău de pe pământ! 
8 Şi ziceau în a lor inimi: «Să le dărâmăm pe toate!» 
Şi-ale țării locuri sfinte fost-au toate dărâmate! 
9 Semne noi nu mai vedem, nici profet nu se mai naşte 
Şi cât timp vor fi acestea, cine oare mai cunoaşte? 
10 Până când, Stăpâne Doamne, ne va ocări vrăjmaşul 
Şi mereu preasfântu-Ți Nume ÎI va tot huli pizmaşul? 
11 Pentru ce Îţi tragi'napoi a Ta dreaptă, a Ta mână? 
Scoate-le din sân! Loveşte-i! Nimeni să nu mai rămână! 
12 Dumnezeule, de veacuri, Împăratul nostru sfânt, 
Mântuire-n centrul lumii Tu lucrezi pe-acest pământ! 
13 Căci cu-a Ta putere, Doamne, marea-n două-ai despicat 
Şi la şerpii cei din apă capetele le-ai sfărâmat. 
14 Şi balaurului capul Tu l-ai sfărâmat de viu 
Şi l-ai dat ca să-l mănânce fiarele de prin pustiu! 
15 Tu ai scos izvoare, râuri, din pereţii stâncii tari 
Şi-ai secat de toată apa râurile cele mari. 
16 A Ta-i ziua cu lumină, a Ia-i noaptea cu răcoare; 
Tu lumina ai făcut-o, Tu l-ai întocmit pe soare. 
17 Tu ai aşezat pământul cu-a lui margini şi hotare 
Şi-ai pus vara şi-ai pus iarna rânduite fiecare! 
18 Aminteşte-Ţi că vrăjmaşul, Doamne, el Te necinsteşte 
Şi poporul cel smintit al Tău Nume Îl huleşte! 
19 Sufletul ce Te slăveşte, nu-l da fiarelor ca pradă 
Şi de toți săracii Tăi, Tu mereu aminte-Ţi adă! 
20 Caută la legământul ce-ai făcut cu robii Tăi, 
C-ale țării ascunzişuri sunt ticsite de cei răi! 
21 Să nu fie obiditul ruşinat nicicând pe lume, 
Iar săracul şi sărmanul să slăvească al Tău Nume! 
22 Scoală, Doamne, şi pricina-Ţi, Tu la dânsa ia aminte! 
Aminteşte-Ţi de ocara ce Ţi-o fac cei fără minte! 
23 Şi-a vrăjmaşilor strigare, ce-Ţi sunt contra, n-o uita, 
Nici trufia celor care se ridică-n contra Ta! 

PSALMUL 74 
Al lui Asaf 


1 Te slăvim şi Te-om slăvi, Doamne, Dumnezeul meu, 
Şi-ale Tale mari minuni le vom povesti mereu, 
Noi ce facem rugăciune şi chemăm Numele Tău! 
2 Căci ai zis: «Când fi-va vremea hotărâtă pentru toate, 
Eu voi face judecată, judecată cu dreptate!» 
3 Şi atunci întreg; pământul şi cu cei ce-l locuiesc 
Se vor clătina, dar Eu stâlpii am să-i întăresc. 
4 Celor mândri Le voi zice: «Nu fiți mândri, îngâmfaţi!» 
Iară răilor voi spune: «Capul nu vi-l ridicați!» 
5 Nu vă ridicați dar, fruntea înălțată nu vă fie! 
Domnului să nu-l grăiți niciodată cu trufie! 
6 Că nici de la răsărit, nici de la apus de soare, 
Nici din munți, nici din pustie n-or să vină ajutoare, 
7 Ci e singur Dumnezeu, Cel ce toate stăpâneşte: 
El pe unii îi înalță, iar pe alţii îi smereşte! 
8 Şi EI ține-n mână cupa, cupa cea cu băutură, 
Vin ce spumegă şi este plin de amestecătură. 
9 Şi când Domnu-Şi varsă cupa şi-Şi deşartă băutura, 
Beau din ea toți păcătoşii şi Îi gustă astfel ura! 
Beau şi-l gustă băutura păcătoşii toți câți sînt, 
Toţi acei ce nu-L ascultă de pe-ntregul Lui pământ! 
10 lară eu aceste lucruri le voi spune de istov 
Şi voi lăuda pe Domnul, Dumnezeul lui Iacov. 
11 Şi voi sfărâma puterea celor răi ca ea să piară, 
Iară fruntea celor drepți înălțată va fi iară! 


PSALMUL 75 
Al lui Asaf 


1 Cunoscut e Dumnezeu, cunoscut în luda-l El 
Şi e mare al Său Nume în tot neamul Israel! 

2 În Salem şi-a pus El Cortul, cu-ale Sale câte sînt 
Şi-n Sion e locuința Dumnezeului Preasfânt! 

3 Acolo sfărmat-a El toate armele de luptă: 
Arcul, sabia şi scutul, iar săgeata iată-i ruptă. 

Mai măreț şi mai puternic decât ei Te-ai arătat, 

Când din muntele cel veşnic contra lor Tu ai luptat! 
C-au ajuns cu toții pradă şi-au rămas doar stane reci, 
Neputând ca să mai lupte, că-şi dormeau somnul de veci. 
Dumnezeul lui Iacov, Tu pedeapsa când o dai, 

Faci pe toţi să-ncremenească, şi pe călăreți şi cai. 

Cât de-nfricoşat eşti, Doamne, când mânia Te cuprinde! 
Şi-mpotrivă cine-Ţi stă, când mânia Ta s-aprinde? 

Tu din cerul slavei Tale judecată ai rostit: 

Că pământu-ntreg, de frică s-a-ngrozit şi-a amuţit, 

Când să facă judecată Dumnezeul nostru sfânt, 

S-a sculat să mântuiască pe cei blânzi de pe pământ! 


10 Omul însuşi îşi preface spre-a Ta laudă mânia, 


Când spre dânsul Tu Te-arăţi şi-Ţi îmbraci toată urgia. 


11 Juruinţe faceţi toți către Domnul Dumnezeu 


Şi-ale voastre juruinţe să le-ndepliniți mereu! 
Şi-l aduceţi daruri multe, toți acei ce-n juru-l staţi, 
Dumnezeului puternic şi de EI vă-nfricoşați! 


12 Că El frânge semeția domnitorilor ce sînt, 


Şi-l atât de-nfricoşat regilor de pe pământ. 


PSALMUL 76 
Al lui Asaf 


Am strigat cu glasul meu, către Domnul am strigat! 
Către Domnul Dumnezeu, glasul mi l-am înălțat 

Şi din ceruri Dumnezeu, El spre mine-a căutat! 

Ziua în necazul meu m-am gândit la Dumnezeu, 

Iară noaptea-a mele mâini le-am întins spre El mereu, 
Căci o altă mângâiere nu mai vrea sufletul meu! 
Mi-am adus de Domnu-aminte, însă m-am cutremurat 
Şi-am gândit la EI şi iarăşi duhul mi s-a tulburat. 

Nu mai pot închide ochii, nici ca să mai dorm nu pot 
Şi de tulburat ce sunt, nici o vorbă nu mai scot! 

M-am gândit şi-am cugetat la acele zile vechi 

Şi la anii ce-au trecut, cei din vremile străvechi. 
Noaptea m-am gândit în sine, inima mi-am cercetat 
Şi întruna al meu suflet, el mereu s-a întrebat: 

7 «Oare pentru veşnicie Domnul meu m-a lepădat 
Şi a Lui bunăvoință de la mine şi-a luat? 
8 Oare mila şi-a tăiat-o, ca în veci să n-o mai am 
Şi curmatu-Şi-a cuvântul, să nu-l am din neam în neam? 
9 Oare Dumnezeu uitat-a că El mila o mai are 
Şi în marea Sa mânie şi-a închis a Sa-ndurare?» 
10 Şi mi-am zis atunci: «Aceasta e durerea mea fierbinte: 
Dreapta Celui Preaputernic nu mai este ca-nainte!» 
11 Dar de mi-amintesc de Domnul, de lucrările Lui sfinte, 
Şi-mi aduc aminte iarăşi, Dumnezeule Preasfinte, 
De-ale Tale mari minuni, ce făcut-ai mai înainte, 
12 Şi-ale Tale lucruri toate de le-ncerc tot mai profund 
Şi-ale Tale mari minuni, dacă-ncep să le pătrund, 
13 Atunci văd că a Ta cale sfântă este ea mereu! 
Cine-i mare Dumnezeu cum e-al nostru Dumnezeu? 
Dumnezeule, Tu eşti Cel ce faci minuni mereu! 
14 Că făcut-ai cunoscut toată-a Ta putere mare, 
Ca s-o ştie, s-o cunoască ale lumii-ntregi popoare 
Şi ai mântuit cu brațul pe poporu-Ți de vrăjmaşi, 
Pe toţi fiii lui lacov şi-ai lui Iosif urmaşi. 
15 Apele cu toate, Doamne, Te-au văzut şi s-au temut 
Şi adâncurile mării s-au clătit când Te-au văzut. 
16 Ape, norii au vărsat şi toți norii glas au dat 
Şi din nori săgeți de foc pretutindeni au zburat. 
17 Glasul tunetului Tău în văzduh a răsunat 
Şi cu fulgerile Tale fața lumii-ai luminat 
lar pământul tot de frică, tremurând, s-a clătinat. 
18 Fost-a drumul Tău prin mare, drum de nimenea ştiut 
Şi prin ape-adânci şi mari Tu cărare Ţi-ai făcut 
Şi trecând, a Tale urme nu Ți s-au mai cunoscut. 
19 Îndrumat-ai ca pe-o turmă prin pustiu pe-al Tău popor, 
Când prin Moise şi Aaron, l-ai condus prin mâna lor! 


z, 


CATISMA XI 


PSALMUL 77 
Al lui Asaf 


Ia, poporul meu, aminte la a mea învățătură 

Şi-ţi apleacă-a ta ureche, că-ți vorbeşte a mea gură! 
Căci în pilde a mea gură îţi va fi ca să-ți vorbească 
Şi adânci învățăminte din trecut o să-ţi rostească! 
Toate câte-am auzit, că demult s-au petrecut, 

Câte ni le-au spus părinții şi-au fost toate în trecut, 
De copii nu le-om ascunde, nici în taină le vom ţine, 
Ci vom povesti mereu la tot neamul care vine: 
Slava Domnului cea mare şi puterea-l minunată 

Şi minuni şi fapte mari ce-a făcut El altădată. 

Că EI dat-a lui Iacov a Sa sfântă mărturie 

Şi i-a dat lui Israel Legea sfântă ca s-o ţie; 

Şi părinţilor poruncă El le-a dat, să o vestească 

Şi copiilor să spună şi mereu să le vorbească. 

Ca acei ce vor să vină şi vor fi ca să se nască, 

La copiii lor să spună şi la fii să povestească 

Ca în Domnul Dumnezeu ei nădejdea să şi-o pună, 
Să nu uite-a Sale fapte, ci şi altora să spună 

Şi poruncilor Lui sfinte ei mereu să se supună! 

Să nu fie nesupuşi, cum au fost părinții lor, 

Neam pervers şi îndărătnic, neam mereu răzvrătitor, 
Neam cu inima uşoară, ce se opunea la greu 

Şi cu suflet uşuratic, necrezând în Dumnezeu! 

Ai lui Efraim copii, cei cu arcuri la război, 

Au fugit în toiul luptei şi-au dat buzna înapoi 


10 Şi-au călcat ei legământul cel făcut de Dumnezeu 


Şi nici Legea Lui n-au vrut s-o respecte ei mereu. 


11 Că tot binele făcut, ei cu totul l-au uitat 


Şi minunile-i preasfinte care EI le-a arătat. 


12 Că-n Eghipet, în Ţoan, mari minuni El a făcut 


Şi părinţii lor cu toții, ei pe toate le-au văzut. 


13 Că El mare-a despicat-o şi-a deschis un drum prin ea, 


Făcând apele ca zidul, despărțite, ca să stea. 

14 Ziua i-a călăuzit, înaintea lor, cu-n nor, 
Iară noaptea o lumină le mergea-naintea lor. 
15 În pustiu, ca să-i adape, El a despicat o stâncă 
Şi pe toți i-a adăpat ca din marea cea adâncă. 
16 C-au țâşnit din stâncă ape în puternice izvoare 
Şi s-au revărsat ca râuri şi-au umplut pustiul mare. 
17 Dar ei încă în pustie la păcate s-au supus, 
Căci mereu s-au răzvrătit mâniind pe Cel de Sus. 
18 Că pe Domnul ispitind cu-a lor inimă nebună, 
Au poftit ca în pustie să le dea mâncare bună. 
19 Şi cârtit-au împotriva Dumnezeului cel Viu: 
«Va putea să ne gătească Domnul masă în pustiu? 
20 lată c-a lovit în stâncă şi izvoare-au apărut 
Şi s-au revărsat pâraie şi pustiul l-au umplut. 
Va putea EI, oare, pâine să ne deie de mâncare 
Şi poporului Său carne? În pustiu putea-va, oare?» 
21 Auzind aceasta Domnul, S-a aprins a Lui mânie: 
Şi-a fost foc pentru lacov, iar lui Israel urgie; 
22 Pentru că ei nicidecum n-au crezut în Dumnezeu, 
Nici nădejde n-au avut, că-i va ajuta la greu! 
23 Atunci norilor de sus El porunca Lui le-a zis 
Şi tot cerul ascultându-L porţile şi le-a deschis: 
24 Şi-a plouat atuncea Domnul mană, pâinea cea cerească, 
Ca poporul Său s-o aibă şi cu ea să se hrănească. 
25 Pâinea îngerilor sfântă a mâncat atuncea omul 
Şi bucate pân-la sațiu le-a trimis, din ceruri, Domnul! 
26 C-a stârnit sub ceruri vântul de la Răsărit-de-zi 
Şi-a adus cu-a Sa putere vântul de la Miazăzi; 
27 Şi-a făcut să cadă carne, numai păsări zburătoare, 
Ca o pulbere de deasă, ca nisipul cel din mare. 
28 Şi-a făcut să cadă carne în al taberei mijloc 
Şi la corturile lor, împrejur, în orice loc. 
29 Şi-au mâncat ei din destul şi ei toți s-au săturat, 
Căci aşa precum dorise Dumnezeu din cer le-a dat. 
30 Dar pe când mâncau cu poftă şi aveau mâncarea-n gură 
31 Dumnezeu asupra lor Îşi aprinse a Sa ură: 
Şi pe cei din ei mai tari i-a ucis atuncea EI 
Şi-a ucis şi dintre tineri, cei de frunte-n Israel. 


Psaltirea în versuri 


32 Dar ei încă mai departe au păcătuit mereu, 
Necrezând nici o minune ce făcuse Dumnezeu! 

33 Şi-atunci El ca pe-o suflare a lor zile-a terminat 
Şi le-a terminat şi anii cu-n sfârşit neaşteptat. 

34 Şi când îi lovea cu moarte şi-i bătea atât de greu, 
Ei Îl căutau şi-n grabă, se-ntorceau la Dumnezeu. 

35 Şi-aduceau atunci aminte că li-i Domnul de-ajutor 
Şi că Cel Atotputernic este-al lor izbăvitor. 


36 Însă ei Îl înşelau, căci cu buzele întruna 
Şi cu limba lor, vicleană, Îl mințeau întotdeauna, 
37 Că n-aveau ei inimi drepte înaintea Celui Sfânt 
Şi n-aveau deloc credinţă în al Său aşezământ. 
38 Însă EI, Multmilostivul, Care-i plin de bunătate 
Şi nu bate de îndată pe cel rău pentru păcate, 
Şi-a oprit adeseori a Sa groaznică urgie, 
Nelăsându-Se cuprins de cumplita Sa mânie. 
39 Căci El şi-a adus aminte că sunt trupuri trecătoare, 
O suflare care trece şi dispare-n depărtare... 


40 O, de-atâtea ori l-au fost împotrivă în pustie 
Şi-n pustiu de-atâtea ori au stârnit a Lui mânie! 

41 Că tot ispitind pe Domnul ei n-au contenit de fel 
Şi-au întărâtat mereu pe Cel Sfânt lui Israel! 

42 Căci dădeau uitării braţul cu puternica-l tărie 
Şi-acea zi când El i-a scos din amarnica robie; 

43 Şi uitase-acele semne ce-n Eghipet El făcuse 
Şi acele mari minuni ce-n Ţoan ei le văzuse: 


44 Când a prefăcut în sânge ale râurilor ape, 
Ca vrăjmaşul să nu poată niciodată să s-adape; 
45 Când asupra lor trimis-a nori de-otrăvitoare muşte 
Şi potop de broaşte multe să-i înțepe şi să-i muşte; 
46 Şi-a trimis omizi prin pomi, ca tot mugurul să-l guste, 
Iară holdele muncite le-a dat hrană la lăcuste; 
47 Şi-a bătut cu-ngheţ şi brumă viile de pretutindeni 
Şi pe pomii din grădini i-a bătut pe toți cu grindeni; 

48 Şi-a ucis, la fel, cu grindeni toate turmele de oi 
Şi cu trăznete-a lovit turmele de cai şi boi. 

49 C-a vărsat asupra lor ura Sa în vâlvătăi: 
Şi urgia şi iuțimea şi necazuri ca bătăi, 
Trimițând asupra lor droaia cea de îngeri răi. 


50 C-a dat drumul El mâniei, ca ea slobod să se poarte, 
Nelăsând ca să mai scape nici un suflet de la moarte, 
lar de vitele lor toate, molima să aibă parte. 

51 Că pe toți întâi-născuții îi lovise în Eghipet, 

Când pentru-a puterii pârgă neamul Ham era un țipet... 


52 Şi Şi-a scos poporul Său ca pe oi din grea robie 
Şi l-a tot povățuit ca pe-o turmă prin pustie. 
53 Şi l-a tot povăţuit fără grijă pe oriunde, 
lar pe toți vrăjmaşii lui i-a-nghiţit a mării unde. 
54 Şi i-a dus în țara sfântă cu-a Sa mână înţeleaptă 
Şi la muntele acesta dobândit cu a Sa dreaptă. 
55 Şi a izgonit pe neamuri dinaintea lor şi-astfel 
Le-a dat țara moştenire; iar prin corturi a pus El, 
Ca să aibă locuinţe, pe tot neamul Israel! 


56 Dar ei tot s-au răzvrătit contra Domnului de sus 
Şi mereu L-au ispitit şi L-au mâniat nespus, 
Că poruncilor Lui sfinte nicidecum nu s-au supus. 
57 Şi au fost necredincioşi cum au fost părinții lor 
Şi mereu s-au abătut ca un arc înşelător. 
58 Că L-au mâniat pe Domnul şi L-au supărat mereu, 
Căci jertfeau pe înălțimi şi-aveau idoli dumnezeu. 
59 Şi văzând aceasta Domnul Şi-a aprins mânia EI 
Şi-atunci iar a urgisit pe tot neamul Israel. 
60 Şi-a plecat din Şilo Domnul, cortul EI şi-a părăsit, 
Cortul unde între oameni, El mereu a locuit. 
61 Şi Şi-a dat mărirea Sa, ca să cadă în robie 
Şi vrăjmaşilor Şi-a dat slava Sa şi-a Sa mândrie. 
62 Şi poporul Său l-a dat sabiei să-i fie pradă 
Şi pe moştenirea Sa n-a mai vrut ca s-o mai vadă. 


Psaltirea în versuri 


63 Că pe tineri i-a ars focul, după-a Lui mânie cruntă, 
Iar fecioarele, cu toate, n-au avut cântări de nuntă. 
64 Preoții au fost ucişi şi de sabie-au murit, 
Iară văduvele lor pe ei nu i-au mai bocit. 


65 Apoi Domnul S-a sculat şi din somn S-a deşteptat 
Cum se scoală un viteaz când de vin e-mbărbătat. 
66 Şi-a lovit pe toți vrăjmaşii, fugărindu-i ca să piară 
Şi pe toți acoperindu-i cu o veşnică ocară. 
67 Însă EI pe Iosif, cortul lui l-a lepădat; 
Nici pe tribul Efraim nu l-a vrut ca loc de stat, 
68 Ci-a ales pe tribul Iuda, tribul care-mpărăţeşte 
Şi Sionul munte sfânt, cel pe care îl iubeşte. 
69 Şi-a zidit Locaşul Său preaînalt ca cerul deci 
Şi durabil ca pământul ce-i întemeiat pe veci. 
70 Şi pe robul Său David, Domnul l-a ales apoi, 
Cel pe care l-a luat de la turmele de oi. 
71 De la turmele de oi l-a adus să păstorească: 
Pe lacov, poporul Său, să-l conducă şi să-l pască 
Şi pe Israel, pe care l-a ales să-l moştenească. 
72 Şi David i-a păstorit cu o inimă-nțeleaptă 
Şi c-o mână pricepută i-a condus pe calea dreaptă. 


PSALMUL 78 
Al lui Asaf 


1 Doamne-n moştenirea Ta neamurile-au năvălit 
Şi pe Templul Tău cel sfânt l-au călcat, l-au pângărit; 
Şi prin lerusalim ei cu toții au trecut 
Şi-n mormane de moloz peste tot l-au prefăcut. 
2 Ale robilor Tăi trupuri dat-au fiarelor mâncare 
Şi-ale sfinților Tăi corpuri păsărilor zburătoare; 
3 Că la Ierusalim, au luptat de el aproape 
Şi-a curs sângele ca apa, neavând cine să-i îngroape! 
4 Am ajuns pentru vecini o pricină de ocară 
Şi batjocură şi râs celor care ne-nconjoară! 
5 Până când vei fi Tu, Doamne, mânios fără-ncetare 
Şi va arde ca şi focul toată-a Ta mânie mare? 

6 Varsă-a Ta mânie, Doamne, peste neamuri, peste lume, 
Peste-acele-mpărăţii ce nu cheamă al Tău Nume, 
7 Căci acestea pe lacov l-au mâncat, l-au nimicit 
Şi sălaşu-i, locuinţa-i, ei de tot i-au pustiit. 
8 Pentru-a noastre vechi păcate să nu fim noi pedepsiţi, 
Ci degrab Te-ndură, Doamne, că suntem prea umiliți! 
9 Dumnezeule, ne-ajută şi de rău ne mântuieşte! 
Pentru a Numelui Tău slavă, Tu degrab ne izbăveşte! 
10 Pentru ce păgânii, Doamne, să tot zică ei mereu: 
«Unde-i Dumnezeul lor? Au ei oare Dumnezeu?» 
Fă să ştie orice neam şi Tu fă-ne arătat, 
Că răzbuni pe robii Tăi pentru sângele vărsat! 
11 Plânsul celor din cătuşe de-a Ta milă aibă parte 
Şi cu braţul Tău puternic izbăveşte-i de la moarte! 
12 Înşeptit în al lor sân la vecini să li-se-ntoarne, 
Toată hula şi ocara ce Ţi-au spus-o Ţie, Doamne! 
13 Iară noi, poporul Tău - oile păşunii Tale - 
Te-om slăvi din neam în neam şi-Ţi cânta-vom osanale! 


PSALMUL 79 
Al lui Asaf 


1 Cel ce paşti pe Israel, fă-Ţi urechea Ta plecată! 
Cel ce-ndrumi pe losif ca pe-o turmă, Te arată! 

2 Cel ce şezi pe Heruvimi, Tu puterea i-o trezeşte 
Şi pe Efraim, Manase şi Veniamin păzeşte 
Şi pe noi ne mântuieşte! 

3 Dumnezeule, Te-ntoarce, a Ta Faţă s-o privim, 

Că Tu Faţa când ne-arăți, noi atunci ne mântuim! 

4 Doamne, Dumnezeul nostru, Cel ce Domn de oşti Tu eşti, 
Până când spre-al Tău popor nu mai vrei ca să priveşti 
Şi pe ruga ce i-o facem, Te mânii şi n-o primeşti? 

5 Că ne dai ca hrană pâinea numa-n lacrimi s-o mâncăm 
Şi cu lacrimi din belşug; setea să ne-o adăpăm! 

6 Am ajuns motiv de ceartă pentru cei ce ne-nconjoară, 
Iar vrăjmaşii râd de noi şi ne umplu de ocară. 

7 Doamne-al oştilor, Te-ntoarce, a a Faţă s-o privim, 

Că Tu Faţa când ne-arăți, noi atunci ne mântuim! 

8 Din Eghipet Ţi-ai adus via asta s-o sădeşti 
Şi pe neamuri alungat-ai ca pe ea s-o răsădeşti. 

9 Şi i-ai pregătit un loc şi-n loc bun a fost plantată, 
Că a dat din rădăcini şi-a umplut ea țara toată. 

10 Şi s-a ridicat pe munți şi i-a tot umbrit mereu, 
C-avea corzile asemeni cedrilor lui Dumnezeu. 

11 Şi s-a-ntins până la mare coarda când şi-a răsfirat 
Şi lăstarii ei ajuns-au pân-la râul Eufrat... 

12 Pentru ce surpat-ai gardul, fără gard să stea acum, 
Ca s-o fure, s-o distrugă toți acei ce trec pe drum? 

13 Şi mistrețul din pădure să tot vină şi s-o râme, 
Iară fiarele câmpiei s-o tot pască şi dărâme? 


14 Doamne-al oştilor, Te-ntoarce! Caută din cer şi vezi 
Şi spre via Ta priveşte şi pe ea s-o cercetezi. 
15 C-ai sădit-o cu-a Ta dreaptă cu atâta interes! 
Ocroteşte-o pe ea, Doamne, şi vlăstarul ce-ai ales! 
16 Că de foc ea arsă-i toată şi de tot e dărâmată: 
De certarea Feţii Tale iat-acum ea piere toată! 
17 Peste omul dreptei Tale fie mâna Ta ades, 
Peste-al omului fiu care Tu pe-acela I-ai ales! 
18 Şi atuncea de la Tine nu ne vom mai depărta! 
Dă-ne iar viață, Doamne, şi-al Tău Nume vom chema! 
19 Doamne-al oştilor, Te-ntoarce, a la Faţă s-o privim 
Că Tu Faţa când ne-arăți, noi atunci ne mântuim! 


PSALMUL 80 
Al lui Asaf 


1 Cântaţi toți lui Dumnezeu! Cântaţi toți cu bucurie! 
Dumnezeul lui lacov, El ni-l singura tărie 
Şi de-aceea Lui cântați-l şi-l strigați cu veselie! 

2 Psalmi de laudă cântaţi-l! Faceţi tobele să sune 
Şi luați şi alăuta, harfa cea cu blânde strune! 

3 Trâmbiţaţi la lună nouă! Trâmbiţați la lună plină 
Şi la ziua cea vestită, sărbătoarea cea divină! 

4 Că aceasta este Lege dată pentru Israel: 
Dumnezeul lui Iacov poruncit-a Însuşi EI! 

5 Că'i-a spus lui Iosif şi lui Lege i-a făcut 
La ieşirea din Eghipet, printr-un grai necunoscut: 

6 «lată, ţi-am luat povara ce-apăsa pe-a ta spinare 
Şi-am scutit a tale mâini , coşul greu să nu-l mai care! 

7 La necaz tu M-ai chemat şi degrab te-am izbăvit 
Şi din mijlocul furtunii glasul ţi l-am auzit, 

Şi la apele Meriba te-am cercat, te-am ispitit! 

8 Tu, poporul Meu, ascultă, că Eu sfaturi îţi voi da! 
O, ce bine, Israele, dacă Tu m-ai asculta! 

9 Dumnezeu străin să n-ai, să nu-ţi iei de la vecini 
Şi nici altor dumnezeii, tu în veci să nu te-nchini! 

10 Că Eu, iată, sunt de-acuma Domnul Dumnezeul tău, 
Ce te-am scos cu mână tare din Eghipet, de la rău. 
Gura ta deschide-o mare, că-ţi voi da ca să te saturi 
Şi-ţi va fi de-a pururi plină, să nu cați în alte laturi!...» 

11 «Dar poporul Meu n-a vrut să asculte ce i-am spus 
Şi-ndărătnic Israel nu Mi-a fost deloc supus. 

12 Şi de-aceea i-am lăsat vrerea lor să şi-o-mplinească 
Şi precum doreau în inimi, ei aşa să şi trăiască... 

13 De-ar fi vrut poporul Meu ca să-ndrept Eu paşii săi 
Şi să meargă-ntotdeauna Israel pe-ale Mele căi, 

14 Pe vrăjmaşii lui de-ndată Eu puteam ca să-i smeresc 
Şi Mi-aş fi-ndreptat şi mâna peste cei ce-i asupresc. 

15 Cei ce-L duşmănesc pe Domnul, lângă ei s-ar gudura 
Şi-a lor zile fericite cât toți vecii ar dura. 

16 Şi grăsimea cea din grâu le-aş fi dat ca mângâiere 
Şi din stâncă, din destul, i-aş fi săturat cu miere!» 


PSALMUL 81 
Al lui Asaf 


1 În mijlocul adunării celor care-s dumnezei, 
Stă de față Dumnezeu şi îi judecă pe ei: 

2 «Până când veţi judeca şi veți face nedreptate 
Şi veţi părtini pe-aceia ce lucrează răutate? 

3 Daţi orfanului dreptate, celui slab dreptate daţi-i; 
Pe sărac, pe cel smerit cu dreptatea ajutaţi-i. 

Mântuiţi pe cel sărman şi pe cel ce stă-n nevoi 

Şi din mâna celor răi izbăviți-i pe amândoi!» 

Însă ei nu vor să ştie, nici nu vor ca să priceapă, 

Ci umblând prin întuneric, tot cu nedreptăți s-adapă 
Şi-ale țării rânduieli ei într-una le tot sapă. 
«Dumnezei sunteți cu toții ( Eu atuncea că le-am spus): 
Toţi sunteţi cu-adevărat fii ai Celuia de Sus!... 

Însă voi ca nişte oameni veți muri cum dânşii mor 
Şi cu toţii veţi cădea ca oricare domnitor!»... 
Dumnezeule, Te scoală, judecă acest pământ, 

Că popoarele cu toate ale Tale toate sînt! 


PSALMUL 82 
Al lui Asaf 


Dumnezeule, e vremea ca să nu mai taci mereu 

Şi nici să Te odihneşti, Doamne Dumnezeul meu! 
Că vrăjmaşii Tăi cu toții, iată s-au întărâtat 

Şi acei ce Te urăsc capul ei şi-au ridicat. 

Că poporului Tău, planuri, împotriva lui urzesc 

Şi pe cei ce-i ocroteşti, contra lor se sfătuiesc. 

Căci au zis: «Veniţi cu toții, să-i stârpim să nu mai fie 
Şi de neamul Israel nimenea să nu mai ştie!» 

Şi cu toții împreună între ei s-au sfătuit 
Şi-mpotriva Ta-ntr-un gând ei cu toții s-au unit: 
Corturile lui Edom şi-a lui Ismail sălaşe 

Şi Moab şi Agarenii, toți cu uneltiri vrăjmaşe; 

Şi Gheval şi cu Amon şi-Amalic cu ei în şir 

Şi cu dânşii Filistenii şi localnicii din Tir; 

Şi cu-aceştia s-au unit şi-al Asurului popor, 

Ce-au dat fiilor lui Lot mâna lor de ajutor. 

Fă-le ca lui Madian şi Sisara cu lavin, 

La pârâul Tău Kison, când Te-ai răzbunat din plin; 


10 Că pierit-au în Endor şi-au ajuns pentru pământ 


Cel mai bun îngrăşământ... 


11 Şi cu cei mai mari ai lor, ce-i povățuiesc pe ei, 


Cum făcut-ai cu Oreb, Zeb, Salmona şi Zebei, 
Tot aşa Tu fă cu ei!... 

12 Căci aceştia-n vremea lor nu-ncetau cu-a lor rostire: 
«Pe-al lui Dumnezeu locaş să-l luăm în stăpânire!» 
13 Dumnezeul meu, Tu fă-i cum e prafu-n val de vânt 
Şi ca pleava ce-o ridică un vârtej de la pământ! 
14 Cum e focul care arde şi pădurea nimiceşte, 
Cum pârjolul se întinde şi pe munți îi pârjoleşte, 
15 Tot aşa a Ta mânie cum e viforul să-i prindă 
Şi cu marea-i vijelie a Ta groază să-i cuprindă! 
16 Pune-le pe-obraz ocara, ruşinați să fie-n lume, 
Ca să caute ei, Doamne, şi să cheme al Tău Nume! 
17 Ruşinaţi să fie pururi şi-ngroziţi să fie-n veac! 
Şi-nfruntaţi să fie-ntruna şi să piară fără leac! 
18 Ca să ştie ei că Domnul, este Numele Tău sfânt 
Şi eşti singur Preaînalt peste tot acest pământ! 


PSALMUL 83 
Al fiilor lui Core 


1 Cât-îs de dorite foarte şi mai dragi nici că socot, 
Ca locaşurile Tale, Sfinte Doamne Savaot! 

2 Sufletu-mi mereu suspină şi-mi tânjeşte a mea minte, 
Dup-a Domnului locaşuri, după curțile Lui sfinte! 
Inima mi se topeşte şi-al meu trup abia-l mai țiu, 

Că se istovesc de dorul Dumnezeului cel Viu. 

3 Căci şi pasărea-şi găseşte a ei casă-adeseori 
Şi un cuib şi rândunica-şi face pentru puişori, 

4 Lângă sfintele-Ți altare şi le ocroteşti mereu, 

Sfinte, Doamne Savaot, Domnul şi-mpăratul meu! 


5 Fericiţi aceia care locuiesc în Casa Ta, 
Căci aceştia-ntotdeauna laude Îţi pot cânta! 
6 Fericit e omul care Tu-l ajuţi neîncetat 
Şi acei care cunosc şi cărările Îţi bat! 
7 Căci atuncea când aceştia Valea Plângerii străbat, 
Cu izvoare numeroase o prefac în loc bogat 
Şi cu ploaie timpurie în loc binecuvântat; 
8 Şi urcând din treaptă-n treaptă, ei parcurg; urcuşul greu 
Până ce se-nfățişează în Sion la Dumnezeu! 

e, 


Sfinte Doamne Savaot, fac la Tine rugăminte! 
Dumnezeul lui lacov, Lu spre mine ia aminte! 


10 Doamne-apărătorul nostru, ce pe tron de slavă şezi, 


Te apleacă şi cu milă fața unsului Tău vezi! 


11 Că-i mai bine doar o zi în a Tale curți să fiu, 


Decât mii în altă parte fără Tine să mă ştiu! 
Şi-i mai bine-n Casa Ta, doar pe prag; sub ochii Tăi, 
Decât ca să locuiesc în locaşul celor răi! 


12 Că e soare Dumnezeu şi e scut de apărare 


Şi EI har ne dă şi slavă şi e plin de îndurare; 
Şi pe cei fără prihană ce duc viața cea curată, 
El pe-aceştia de vreun bine nu-i lipseşte niciodată! 


13 Sfinte, Doamne Savaot, Cel ce pururi ne vrei bine, 

, 


Fericit e omul care, el nădejdea-şi pune-n Tine! 


PSALMUL 84 
Al fiilor lui Core 


Înduratu-Te-ai Tu, Doamne, şi-ai dat țării dar nespus, 
Că pe toţi cei din lacov din robie i-ai adus. 

Că poporului Tău, toate nedreptățile-ai iertat 

Şi i-ai şters şi-acoperit orice urmă de păcat. 

Toată-a Ta mânie mare potolită ai făcut-o 

Şi aprinderea urgiei de la noi ai abătut-o. 

Doamne-al mântuirii noastre, fă-ne iarăşi înapoi 
Cum am fost, şi-a Ta mânie i-o abate de la noi! 

Oare fi-vei Tu pe noi mânios pe totdeauna? 

Sau întinde-vei mânia-Ţi peste vremi şi vremi întruna? 
Nu ne vei mai dărui iar viață şi-al Tău bine, 

Ca din nou poporul Tău să se bucure de Tine? 

Ne arată, Doamne, iarăşi mila Ta şi-a Ta iubire 

Şi ne dă s-avem din nou a Ta sfântă mântuire! 


Asculta-voi ce-mi va spune Domnul meu şi Dumnezeu: 


El poporului Său pacea i-o va hărăzi mereu, 
Şi iubiților Lui, numai credincioşi de-or fi să fie 
Şi nu se vor mai întoarce, ca să cadă-n nebunie! 

10 Celor ce se tem de Domnul mântuirea-i lângă ei, 
Şi-a Lui slavă-n țara noastră va avea sălaşul ei. 
11 Mila şi cu adevărul întâlni-se-vor în prag, 
Iar dreptatea şi cu pacea se vor săruta cu drag. 
12 Adevărul din pământ răsări-va ca o floare 
Şi din cer dreptatea iarăşi va privi pe fiecare. 
13 Domnul Însuşi revărsa-va bunătatea-l peste toate 
Şi pământul nostru da-va roadele-i îmbelşugate! 
14 Că-naintea Lui dreptatea va deschide-a Sale căi, 
Pregătindu-l astfel calea, ca să meargă paşii Săi! 


CATISMA XII 


PSALMUL 85 
David 


1 Pleacă, Doamne-a Ta ureche şi-mi fă glasul auzit, 
Că-s atâta de sărac şi aşa de necăjit! 

2 Sufletul Tu mi-l păzeşte, căci în Tine, Doamne, crede! 
Mântuie pe robul Tău, căci în Tine se încrede! 

3 Ai de mine milă, Doamne, şi-a Ta Faţă mi-o arată, 
Că la Tine strig întruna ziua toată, noaptea toată! 

4 Dă-i să aibă robul Tău vesel sufletul mereu, 
Că la Tine-ntotdeauna, Doamne-nalț sufletul meu! 

5 Că eşti bun şi milostiv cu acei care Te cheamă 
Şi-ndurat cu toți aceia care au de Tine teamă. 

6 Doamne-ascultă-mi rugăciunea şi-a mea plângere fierbinte! 
Glasul cererii ascultă-l şi la dânsul ia aminte! 

7 Când la vreme de necaz către Tine am strigat, 
Dumnezeule, atuncea, Tu degrab m-ai ascultat! 

8 Că nu este altul, Doamne, Dumnezeu la fel ca Tine, 
Şi nici fapte nu mai sunt, cum sunt faptele-Ți divine! 

9 Toate neamurile câte le-ai făcut şi sunt pe lume, 
Vor veni să Ţi se-nchine şi slăvi-vor al Tău Nume! 

10 Că eşti mare şi puternic şi Tu faci minuni mereu, 
Şi din toți câți sunt pe lume, numai Tu eşti Dumnezeu! 


11 Doamne-nvaţă-mă să ştiu care sunt a Tale căi 
Şi voi merge-n adevăru-Ţi, stând mereu sub ochii Tăi! 
Întăreşte-n al meu suflet, să am frică de-al Tău Nume, 
Că Tu eşti atotputernic şi stăpânul peste lume! 

12 Lăuda-Te-voi de-a pururi, Doamne, Dumnezeul meu 
Şi cu toată-a mea putere eu Te voi slăvi mereu! 

13 Că e mare a Ta milă ce mereu mi-o hărăzeşti, 
Şi din iadul cel adânc sufletul mi-l izbăveşti! 


14 Dumnezeule, asupra-mi s-au sculat înfumurații 
Şi uitând mereu de Tine, îmi vor viața răsculații! 

15 Dar Tu, Doamne, Care eşti Dumnezeu îndurător, 
Milostiv, adevărat şi preabun şi răbdător, 
16 Te îndreaptă către mine, Tu cu mila Ta cea multă; 
Pe-al Tău rob îl întăreşte şi pe-al roabei fiu ascultă! 
17 Fă un semn spre mine, Doamne, fă un semn că Tu-mi vrei bine 
Ca să vadă toți vrăjmaşii şi să fie de ruşine, 
Că mereu m-ai ajutat şi m-ai mângâiat pe mine! 


PSALMUL 86 
Al fiilor lui Core 


1 Ale tale temelii lerusalime sînt 
Preaputernic aşezate sus pe muntele cel sfânt. 
Mult mai mult iubeşte Domnul a Sionului porți sfinte, 
Decât toate ce lacov are el aşezăminte! 

2 Multe s-au grăit de tine, a lui Dumnezeu cetate, 
Lucruri mari şi preaslăvite şi tot fapte minunate! 

3 lată că vei pomeni şi vei pune la-nceput 
Pe Raav şi Babilonul, cei ce ei te-au cunoscut! 
Şi străinii Filisteni, Tirul cel cu mult avut, 
Etiopia vor zice: «El acolo S-a născut!» 

4 Iară de Sion vor zice: «Unul S-a născut într-însul, 
Şi de sus Cel Preaînalt, iată, L-a-ntărit pe Dânsul!» 

5 Şi-ntr-a neamurilor carte, Domnul scrie pentru lume: 
«S-a născut acolo Unul şi e mare al Său Nume!» 

6 Cei ce cântă, cei ce joacă, strigă toți de bucurie: 
«Întru Tine-avem de-a pururi viu izvor de veselie!» 


PSALMUL 87 


Al fiilor lui Core Spre învăţătură lui Eman Ezrahitul 


1 Doamne-al mântuirii mele, Domnul meu şi Dumnezeu, 
Către Line strig întruna, ziua-noaptea, strig mereu! 

2 Să-mi pătrundă rugăciunea, să ajungă pân-la Tine! 
Şi a Ta ureche, Doamne, Ţi-o apleacă înspre mine! 

3 Că mi-i sufletul sătul câte rele pe el cad 
Şi a mea viață, iată, s-a apropiat de iad! 

4 Pus alături sunt cu-aceia, care-n groapă se pogoară, 
Ca un om fără putere care-i gata ca să moară. 

5 Şi-am ajuns ca şi cei morți ce-n morminte zac culcați, 
Care nu-i mai ai în minte, de-a Ta mână lepădați. 

6 Pusu-m-ai în groapă-adâncă, cum s-aruncă-n groapă morții, 
În adâncul întuneric şi în umbra neagră-a morții. 

7 Mă apasă-a Ta mânie, mă apasă de nespus 
Şi-ale Tale valuri toate peste mine le-ai adus. 

8 Depărtat-ai de la mine pe toți cunoscuțţii mei 
C-am ajuns ca o povară şi-s urât acum de ei. 

9 Sunt atât de strâmtorat şi să scap nu-i cu putință, 
Iară ochi-mi s-au topit de atâta suferință. 

10 Am strigat la Tine, Doamne, toată ziua am strigat 
Şi-am întins a mele mâini, dar Tu nu m-ai ascultat! 

11 Oare pentru morți, Tu, Doamne, faci minuni cu dreapta-Ți sfântă, 
Sau se scoală morții, Doamne, şi ei laude Îţi cântă? 

12 Se va povesti-n morminte despre mila Ta cea mare 
Şi în locul stricăciunii de a Ta dreptate, oare? 

13 Se cunosc la întuneric faptele-Ţi preaminunate 
Şi-adevărul Tău în țara unde toate sunt uitate? 

14 Dar eu, Doamne, către Tine am strigat şi voi striga 
Şi-n oricare dimineaţă către Tine m-oi ruga! 

15 Pentru ce Tu, Doamne, lepezi al meu suflet de la Tine 
Şi-a Ta Faţă i-ai întors-o ca să nu priveşti la mine? 

16 Din a mele tinerețe chinuit am fost mereu 
Şi mă tulbură certarea-Ți şi m-apasă-atât de greu! 

17 Ale Tale mari urgii m-au călcat şi mă strivesc 
Şi-ale Tale-amenințări mă sfârşesc, mă istovesc! 

18 Ca o apă toată ziua mă cuprind şi mă-mpresoară 
Şi asupra-mi dau năvală şi deodată mă-nconjoară! 

19 Prietenii m-au părăsit şi la fel cei cunoscuți 
Şi acei de-aproape-ai mei, iată-i, toți îs nevăzuți! 


128 Pr. Constantin C. Popescu - laşi 


PSALMUL 88 
Al fiilor lui Core Spre învăţătură lui Etan Ezrahitul 


1 Ale Tale-ndurări, Doamne, le voi lăuda întruna 
Şi-adevărul Tău vesti-voi cu-a mea gură-ntotdeauna! 
2 Că pe veci de veci în ceruri mila ai întemeiat 
Şi a Ta făgăduinţă atunci când ai cuvântat: 
3 «Încheiat-am legământ cu David, alesul Meu, 
Şi-am făcut şi jurământ şi i-am spus atuncea Eu: 
4 Întări-voi neamul tău să dureze-o veşnicie 
Şi pe veci voi întări al tău scaun de domnie!» 
5 Cerurile Tale, Doamne, ale Tale minuni spun 
Şi a Ta credincioşie o spun sfinții când s-adun. 
6 Căci cu Domnul, cine-n ceruri e asemenea Lui oare? 
Sau cu care dintre fiii care Dumnezeu Îi are, 
Are El asemănare? 
7 Dumnezeu e preamărit în al sfinților Săi sfat 
Şi la toți ce sunt în juru-l, pentru toți e-nfricoşat! 
8 Cine este-asemeni ie, Sfinte, Doamne Savaot? 
Tu eşti tare şi-adevăru-Ţi Te-nconjoară peste tot! 
9 Tu, când marea se ridică, de îndată o-mblânzeşti, 
Căci când ea semeţ se-nalță, valurile-i potoleşti! 
10 Tu bătut-ai tot Egiptul, cum în lupte baţi pe laşi 
Şi cu braţul Tău puternic risipit-ai pe vrăjmaşi! 
11 Cerurile-s ale Tale şi pământul al Tău este 
Şi Tu lumea ai făcut-o şi ce-ntr-însa se găseşte! 
12 Tu făcut-ai miazănoaptea şi amiaza cu lumină, 
Iar Taborul şi Hermonul bucuroşi Ţi se închină! 
13 Braţul Tău este puternic şi cu el ţii lumea toată 
Şi e tare a Ta mână şi-a Ta dreaptă-i înălțată! 
14 Judecata şi dreptatea sunt la tronu-Ţi temelii, 
Mila şi cu adevărul Tu-naintea Ta le ţii! 


15 Fericit poporul care trâmbiţei cunoaşte glasul 
Şi-n lumina Feţii Tale el mereu îşi poartă pasul! 
16 Că mereu el bucurii va avea cu al Tău Nume 
Şi cu-a Ta dreptate, Doamne, se va lăuda în lume: 

17 Că Tu eşti puterii lui o podoabă nestemată 
Şi cu-a Ta bunăvoință fruntea ne va fi-nălțată! 
18 Domnul este scutul nostru, şi-mpărat ne este El, 
Domnul nostru Dumnezeu, Cel ce-i sfânt lui Israel! 
19 Căci grăit-ai oarecând în vedenie de vis, 
Unuia din sfinţii Tăi şi aşa atunci i-ai zis: 
«Ridicat-am un viteaz şi i-am dat şi ajutor 
Şi pe el Eu l-am ales ca să-l aibă-al Meu popor! 
20 Am aflat pe robul Meu, pe David de duh pătruns 
Şi cu mirul Meu cel sfânt lui ca rege i l-am uns. 
21 Va fi mâna Mea cu dânsul, brațu-Mi razim la tot pasul 
22 Ca cel rău să nu-l apese, nici să-l biruie vrăjmaşul. 
23 Înaintea lui sfărma-voi pe acei ce-i sunt vrăjmaşi 
Şi-i voi bate, distrugându-i, pe acei ce-i sunt pizmaşi. 
24 Adevărul Meu şi mila-Mi îl vor ocroti mereu 
Şi-nălțată-i va fi fruntea întru sfânt Numele Meu. 
25 Peste mare pân-departe îi voi pune mâna lui 
Şi stăpână peste râuri a lui dreaptă am s-o pui! 
26 Şi-Mi va zice el de-a pururi; «Tu eşti, Doamne, Tatăl meu 
Stânca mea de mântuire, Domnul meu şi Dumnezeu!» 
27 Şi-l voi face-ntâi născut şi va fi de-a pururi sfânt 
Şi mai mare ca toți regii ce vor fi pe-acest pământ! 
28 Şi-a Mea milă pentru dânsul voi păstra-o-ntotdeauna 
Şi-mi voi ţine legământul ce-am făcut cu el, întruna! 
29 Prelungi-voi peste veacuri să-i dureze seminţia, 
Iară tronul lui cât cerul, cât dura-va veşnicia! 
30 lară dacă a Mea Lege părăsi-vor fiii săi 
Şi poruncile uita-vor şi-or umbla pe alte căi; 
31 Şi-or călca aşezământul cel făcut cu ei de Mine 
Şi poruncile ce dat-am, fiii săi nu le vor ține, 
32 Le voi pedepsi păcatul cu nuiaua, cu bătăi 
Şi voi bate fărdelegea ce-o vor face fiii săi! 
33 Însă mila-Mi niciodată n-o voi trage de la el 
Şi nicicând credincioşia-Mi nu Mi-o voi schimba defel! 
34 Nu voi rupe legământul, ci va fi de-a pururi sfânt 
Şi nicicând nu voi schimba ce i-am spus cu-al Meu cuvânt! 
35 Căci odată i-am jurat şi sfințenie-i cuvântul! 
Ce, să mint Eu pe David şi să-mi calc Eu jurământul?! 

36 Seminţia lui va fi veac de veac nemuritoare 
Şi-al său tron va fi de-a pururi înainte-Mi ca un soare! 
37 Şi avea-va el tărie cum de-a pururi are luna 
Şi în ceruri mărturie credincioasă-ntotdeauna!» 
38 Dar acum l-ai lepădat, că Tu nu mai crezi într-însul 
Şi-ai urât pe unsul Tău, că Te-ai mâniat pe dânsul! 
39 Şi de tot nesocotit-ai încheiatul legământ 
Şi coroana I-ai luat-o aruncând-o la pământ! 
40 Toate zidurile sale iată-acuma-s dărâmate 
Şi-n ruină prefăcut-ai orişicare din cetate. 
41 Şi toţi cei ce trec pe cale, ei de toate-l jefuiesc 
Şi vecinii râd întruna şi îl tot batjocoresc. 
42 Tu la toți vrăjmaşii lui dreapta lor le-ai ridicat 
Şi pe toți ai lui potrivnici, Tu pe toți i-ai bucurat. 
43 Vârful săbiei tăioase l-ai făcut de-acum tocit 
Şi-n război cu a Ta mână, Tu nu l-ai mai întărit! 
44 Slava lui şi strălucirea-i, toate-acestea nu mai sînt 
Şi-al lui scaun de domnie doborât-ai la pământ! 
45 Veacul lui i l-ai scurtat şi i-ai dat zile puține 
Şi vrăjmaşii râd de dânsul, că e tot numai ruşine... 
46 Până când Te-ascunzi Tu, Doamne, ca să nu-Ți cunoaştem locul! 
Până când a Ta mânie Îţi va arde ca şi focul?... 
47 Adu-Ţi Doamne-aminte, adă, cât în viață Tu mă ţii: 
Oare în deşert zidit-ai pe ai oamenilor fii? 
48 Care om trăieşte oare şi el moartea n-o s-o vadă? 
Cine sufletul şi-l scapă, ca în iad să nu mai cadă? 
49 Unde-i, Doamne, a Ta milă ce demult ai arătat-o 
Şi cu-a Ta credincioşie, lui David Tu i-ai jurat-o? 
50 Adu-ţi Doamne-aminte, adă, că Ţi-s robii umiliți 
Şi le port în sân ocara, că-s de neamuri înjosiți! 
51 Şi vezi, Doamne, şi ocara, care-o spun vrăjmaşii Tăi, 
Când hulesc pe unsul Tău şi-şi bat joc de paşii săi! 
52 Fie binecuvântat Domnul meu şi Lui mă-nchin, 
C-a Lui slavă-n veci de veci va dura! Amin! Amin! 

PSALMUL 89 
O rugăciune a lui Moise 


1 Doamne, Tu ne-ai fost scăparea şi al nostru adăpost 
Şi din neam în neam mereu mântuire Tu ne-ai fost! 
2 Înainte de-a fi munţii şi pământu-a fi făcut 
Şi-nainte de-a fi lumea şi a fi ceva văzut, 
Singur Tu din veci Tu eşti Dumnezeu făr-de-nceput! 
3 Tu pe cei ce-s muritori şi-s făcuţi de a Ta mână, 
În pământ din nou i-ntorci, un-le spui ca să rămână: 
«Fii ai omului, vă-ntoarceţi şi vă faceți iar țărână!» 


4 Vremea înaintea Ta e ceva necunoscut, 
Căci o mie de ani este ca şi ieri, care-a trecut, 
Ca şi-o strajă-a nopții care nici nu ştii când s-a făcut! 
5 Că Lu-i iei precum şuvoiul, ca un vis le este viața; 
Ca şi iarba cea plăpândă ce răsare dimineața: 
6 Ce răsare dimineaţa şi îndată înfloreşte, 
lar spre seară se coseşte şi-n curând se vestejeşte. 
7 Aşa noi ne mistuim consumați de-a Ta mânie 
Şi la fel pierim cu toții îngroziți de-a Ta urgie, 
8 Când "'nainte-ŢTi pui păcate care noi le-nfăptuim 
Şi-n lumina Feţii Tale cele ce noi tăinuim. 


9 Ale noastre zile toate de mânia-Ți, iată, nu-s, 
Iară anii noştri iată, ca un sunet ce s-a dus! 

10 Anii toți ai vieţii noastre şaptezeci într-o părere 
Şi optzeci chiar pot s-ajungă, pentru cei ce-s în putere, 
lar de sunt ceva mai mulți, osteneală-s şi durere! 

11 Aşa trece viața noastră, trece iute ca un duh 
Şi la fel şi noi zburăm ca o pasăre-n văzduh! 

12 Cine ştie-a Ta mânie, cu puterea care-o are? 

Şi având de Tine teamă, cine-o socoteşte oare? 

13 Ne învață-a noastre zile, bine să le socotim 
Ca o inimă-nţeleaptă pururi noi să dobândim! 


14 Te întoarce Doamne-ndată! Până când vei sta departe? 
Mângâie pe robii Tăi şi de milă fă-le parte! 

15 Să ne umpli dimineaţa pururea de mila Ta 
Şi vom fi de-a pururi veseli şi mereu ne-om bucura! 
16 Veselie dă-ne pentru zilele de umilință, 
Pentru anii toți în care am avut doar suferință! 
17 Ca să vadă robii Tăi minunata Ta lucrare, 
Iară fiii lor să vadă toată slava Ta cea mare! 
18 Doamne, Dumnezeul nostru, dă-ne binecuvântare! 
Şi-ndreptează-ne pe noi într-a mâinilor lucrare 
Şi pe ea desăvârşeşte-o, Tu, cu mila Ta cea mare! 


PSALMUL 90 
David 


1 Cel ce stai sub ocrotirea Celui Preaînalt şi Sfânt 
Şi pe Cel Atotputernic Îl ai umbră pe pământ, 

2 Către Domnul tău tu spune-I: «Tu eşti ajutorul meu 
Şi Tu eşti a mea scăpare şi-mi eşti Domnul Dumnezeu 
Şi-ntru Tine-ntotdeauna eu nădăjduiesc mereu!» 

3 Că dă-n lături de la Tine laţul cel de vânătoare 
Şi alungă pân-departe molima ucigătoare. 

4 Cu-ale Sale pene Domnul orişiunde te umbreşte 
Şi sub aripile Sale EI de rău te ocroteşte, 

Că e platoşă adevăru-l şi e scut ce te păzeşte! 

5 Noaptea n-o să-ţi fie frică de năluci ce te-nfioară 
Şi nici teamă-n timpul zilei de săgeata care zboară, 

6 Nici de ciuma cea grozavă care-n neguri s-aciuiază, 
Nici de molima ce face pustiire la amiază. 

7 Mii la stânga ta cădea-vor şi la dreapta-ți zeci de mii, 
lar de moarte niciodată tu de dânsa n-ai să ştii! 

8 Ci vei căuta cu ochii şi-or privi mereu uimiți 
Şi-or vedea ei felu-n care toți cei răi sunt pedepsiţi! 

9 Căci ai zis şi zici mereu: «Domnul este-a mea scăpare!» 
Şi-ai ales pe Cel Preaînalt ca un turn de apărare. 

10 De aceea niciodată n-ai s-ajungi să ai vreun rău, 

Nici urgia n-o să vină să cuprindă cortul tău. 

11 Că poruncă EI va da către toți îngerii Săi, 

Ca oricând să te păzească în a vieții tale căi. 

12 Şi pe mâini te vor purta cum se poartă un odor, 
Ca să nu loveşti cumva de vreo piatră-al tău picior! 
13 Vei călca peste aspidă, peste crudul vasilisc, 
Peste lei, peste balauri, făr-să ai cumva vreun risc!... 
14 «M-a iubit şi-l voi păzi - zice Domnul Tău anume - 
Şi-l voi ocroti întruna, căci cunoaşte al Meu Nume! 
15 Când striga-va către Mine, Eu îndată-i voi răspunde 
Şi având vreo strâmtorare, Eu voi fi cu el oriunde 
Şi-l voi izbăvi la greu şi-l voi ocroti mereul!... 
16 Şi-l voi sătura de zile, zile multe îi voi da 
Şi-i voi da şi mântuire şi-l voi binecuvânta!» 


CATISMA XIII 


PSALMUL 91 
Un psalm alcătuit pe vremea lui Iezechia 


1 Bine este ca pe Domnul noi mereu să-L lăudăm 
Şi-al Tău Nume-n toată vremea, Preaînalte, să-L cântăm! 
2 Toată mila Ta cea mare dimineaţa s-o vestim 
Şi-al Tău mare adevăr noaptea noi să-l pomenim, 
3 Cu psaltirea-n zece strune, cu cântarea ei plăcută 
Şi cântarea cea aleasă, cu cântări din alăută! 
4 Ale Tale făpturi, Doamne, toate mă înveselesc 
Şi de lucrul mâinii Tale eu întruna mă uimesc! 
5 Cât de minunat e, Doamne, lucrul Tău de orişiunde 
Şi-ale Tale judecăţi cât sunt ele de profunde! 
6 Omu-ntunecat la minte nu cunoaşte-aceste toate, 
Iară cel neluminat nici nu ştie-a le socoate. 
7 Toţi cei răi răsar ca iarba şi-nfloresc cei fără lege, 
Ca să piară ei pe veci, căci pe toți moartea-i culege: 
8 lar Tu, Doamne, Preaînalt pururea ai fost şi eşti 
Şi cu-a Ta putere mare Tu pe toți îi stăpâneşti! 
9 lată că vrăjmaşii Tăi, Doamne, toți se nimicesc 
Şi acei ce fac tot rele, ei de tot se risipesc. 
10 lar Tu mie-mi dai puterea unui bivol care-mpunge 
Şi cu proaspăt untdelemn din belşug Tu mă vei unge. 
11 A vrăjmaşilor cădere ochii mei o vor vedea 
Şi-auzi-voi şi pedeapsa celor ce-s în contra mea. 
12 Cel ce-i drept va înflori ca finicul an de an 
Şi mereu se va-nălța ca şi cedrii din Liban. 
13 În a Domnului meu Casă, toți acei ce-s răsădiți, 
Întru curţile Lui sfinte fi-vor pururi înfloriți. 
14 Şi la bătrâneţe-aceştia sevă-ntr-înşii or să tragă 
Şi purta-vor încă roade şi-or fi verzi şi plini de vlagă, 
15 Ca pe Domnul să-L vestească şi întruna să arate 
Că EI, Stânca mea, e drept, şi-ntru EI nu-i nedreptate! 

PSALMUL 92 
David 


1 Domnul, El împărăţeşte peste-al lumii-ntreg cuprins 
Şi-mbrăcat El este-n slavă şi-n putere este-ncins. 

2 Şi El lumea a-ntărit-o pe solidă temelie 
Şi ea nu se va clăti, căci de Domnul lumea ştie. 

3 Tronul Tău e-ntemeiat şi din veci împărăţeşti, 

Că din veşnicie, Doamne, Tu din veşnicie eşti! 

4 Toate râurile, Doamne, glasul lor şi-au ridicat, 
Toate râurile iată, valurile-au înălțat! 

5 Cât de-nfricoşate sunt ale apelor cascade 
Şi-nspumatul val de mare ce se-nalță şi iar cade, 
Însă-i mai înfricoşat, Domnul Care-n ceruri şade! 

6 Legea Ta-i adevărată şi-i mereu nestrămutată 
Şi-a Ta Casă-i sfântă, Doamne, pentru veşnicia toată! 


PSALMUL 93 
David 


1 Dumnezeul răzbunării şi stăpân pe lumea toată, 
Tu, ce poţi să Te răzbuni, Dumnezeule, Te-arată! 

2 Cel ce judeci tot pământul, întru slava Ta Te scoală! 
Dă-le după fapta lor, celor care-s plini de fală! 

3 Până când toți păcătoşii vor tot propăşi mereu 
Ei ce nu cunosc pe Domnul şi nu ştiu pe Dumnezeu? 

4 Până când vor spune, Doamne, şi grăi-vor nedreptate? 
Până când se vor făli cei ce fac tot răutate? 

5 Şi ca cei ce nu au teamă şi de nimeni nu le pasă, 
Moştenirea-Ţi asupresc şi poporul Ţi-l apasă! 

6 Ei pe văduva sărmană şi pe cel sărac doboară 
Şi pe cei ce sunt orfani, fără milă îi omoară. 

7 Căci ei zic: «Nu vede Domnul, că nu ia spre noi aminte! 
Dumnezeul lui lacov n-o să ţină toate minte!» 

8 Învăţaţi-vă dar minte, oameni răi, nepricepuţi! 
Voi nebunilor ce sunteți, când veți fi voi pricepuţi? 

9 Cel ce a făcut urechea, să audă El nu poate? 
Cel ce ochiul l-a făcut, să nu vadă oare toate? 

10 Oare nu va da pedepse cel ce ceartă pe popoare? 
Cel ce-nvaţă pe om minte, să nu pedepsească oare? 
11 Căci cunoaşte Domnul câte şi ce gânduri omul are 
Şi El ştie şi cunoaşte că deşarte-s fiecare! 
12 Fericit e omul care, Doamne, Tu îl vei certa 
Şi-l vei învăţa pe dânsul, să cunoască Legea Ta, 
13 Ca Tu linişte să-i dai în acele zile grele, 
Până când săpa-va groapa celui făcător de rele. 
14 Că pe-al Său popor nicicând Domnul nu-l va-ndepărta, 
Nici pe moştenirea Sa, Domnul nu o va uita! 
15 Că va face iarăşi Domnul cu dreptate judecată 
Şi de cei cu inimi drepte, ea de toți va fi urmată. 
16 Împotriva celor răi cine mă ajută oare? 
Contra celor ce-mi fac răul, am eu oare ajutoare? 
17 Dacă n-ar fi fost ca Domnul, să mă apere mereu, 
În adânc cu cei din iad ar fi fost sufletul meu! 
18 Căci atunci când zic la greu: «Mi se clatină piciorul!», 
Mila Ta atuncea, Doamne, ea îmi dă tot ajutorul! 
19 Şi când multe gânduri negre înlăuntru-mi năvălesc, 
Ale Tale mângâieri sufletul mi-l îndulcesc! 
20 Vor putea nelegiuiţii ca să stea cu Tine-n rând 
Şi acei ce contra Legii fărdelegi ei poartă-n gând? 
21 Căci ei curse-ntind în contra celui drept, celui curat, 
Şi întruna osândesc sângele nevinovat. 
22 Însă mie-mi este Domnul o cetate de scăpare, 
ară Domnul Dumnezeu e limanul meu cel tare! 
23 Că va-ntoarce fărdelegea contra lor, să-i pedepsească 
Şi chiar însăşi răutatea care-o au să-i nimicească; 
Că-i va pierde pe ei Domnul, ca să nu mai dăinuiască! 


PALMUL 94 
David 


1 Veniţi toți ca să cântăm Domnului cu veselie! 
Stâncii noastre de scăpare să-l strigăm cu bucurie! 
2 Înaintea Lui să mergem şi-nainte-l să-l ieşim 
Şi toți laude cântându-I, în cântări să-L preamărim! 

3 Că e mare Dumnezeu, Domnul nostru, că-ntre-acei 
Câţi se află şi-s pe lume aşa-zişii dumnezei, 
EI e Mare Împărat şi-i mai mare decât ei! 

4 Că El ţine-n mâini pământul cu adâncuri fără fund 
Şi-nălțimile de munți care-n nouri se ascund. 

5 Şi la fel a Lui e marea unde ape-a-ngrămădit, 

Şi al Lui este pământul, căci cu mâna l-a zidit. 

6 Veniţi toți să-ngenunchem, Domnului să ne-nchinăm! 
Celui Care ne-a făcut, toți genunchii să-l plecăm! 

7 Căci e-al nostru Dumnezeu, iară noi al Său popor: 
Turma care-o păstoreşte cu-a Sa mână ca păstor, 
Care-o-ndrumă şi-o păzeşte şi o duce la păşune! 
O, de-ar fi să ascultați astăzi glasul care-i spune: 

8 «Inima nu v-o-mpietriţi, întărită nu vă fie 
Ca-n pustie la Meriba, ca la Masa în pustie», 

9 Unde fost-am ispitit, unde fost-am încercat 
De părinţii voştri care, ei văzut-au ce-am lucrat! 

10 Patruzeci de ani în şir acest neam m-a dezgustat 
Şi mi-am zis: «Acest popor, care cată numai rele, 
Are inima stricată şi nu vrea căile Mele. 

11 Şi de-aceea în mânia-Mi a Mea inimă-i jurată: 

În odihna Mea aceştia să nu intre niciodată!» 


PSALMUL 95 
David 


1 Cântaţi toți cântare nouă, Domnului cu toți cântați-l! 
Şi cântați-l tot pământul şi-a Lui slavă lăudaţi-I! 
2 Cântaţi Domnului cântare şi slăviţi-l al Său Nume 
Şi vestiți-l zi de zi mântuirea Lui în lume! 
3 Şi vestiţi-l printre neamuri toată slava Lui cea mare 
Şi minunile Lui sfinte printre neamuri şi popoare! 
4 Că e mare Domnul nostru şi-i de-a pururi lăudat 
Şi nu-s falşii dumnezei cum e El de-nfricoşat! 
5 Căci toți zeii dumnezei, ce păgânii îi au ei, 
Sunt doar idoli, iară Domnul cerului i-a pus temei! 
6 Slava Lui şi măreţia pururi înainte-l sînt, 
Iar puterea şi podoaba în Locaşul Său cel sfânt! 

7 Daţi-l Domnului, popoare, voi popoarelor păgâne, 
Daţi-l slavă, dați-i cinste, că de-a pururi El stăpân e! 
8 Daţi-l Domnului mărire pentru Numele Său mare 
Şi-n a Sale curți intrați toți cu daruri de mâncare! 
9 Închinați-vă-nainte-l, purtând toți podoabe sfinte 
Şi toți cei de pe pământ, toţi să-l tremure-nainte! 
10 Spuneţi neamurilor, spuneţi: «Domnul, El împărățeşte, 
Că întemeiat-a lumea, care nu se mai clăteşte 
Şi El judecă pământul şi dreptatea o-mpărțeşte!» 
11 Să se veselească cerul! Să se bucure pământul! 
Marea cu al ei cuprins să-şi ridice-n slăvi avântul! 
12 Să se bucure câmpia şi cu toate din câmpie 
Şi toți arborii pădurii strige toți de bucurie 
Şi să-ntâmpine pe Domnul, Cel ce-l plin de măreție! 
13 Că EI vine, iată vine, se arată Domnul Sfânt, 
Ca să facă judecată, judecată pe pământ: 
Ca să judece EI lumea după marea lui dreptate 
Şi cu adevăru-l sfânt ale lumii neamuri toate! 


PSALMUL 96 
David 


1 Domnul, El împărăţeşte! Tot pământul să tresalte, 
lar mulțimea de ostroave bucurându-se să salte! 
2 Nori şi neguri sunt în juru-l şi Îi țin tovărăşie; 
Judecata şi dreptatea stau la tronu-l temelie! 
3 Înainte-l merge focul, numai flăcări şi dogoare 
Şi în jurul Lui El arde pe vrăjmaşii care-l are! 
4 Fulgerele Sale iuți toată lumea luminează 
Şi pământul când Îl vede, tremurând, se-nfiorează! 
5 Munţii se topesc ca ceara, când zăresc pe Domnul Sfânt 
Că nu stau-naintea Celui ce-l stăpân pe-acest pământ! 
6 Cerurile-a Lui dreptate tuturora o vestesc 
Şi popoarele cu toate a Lui slavă o privesc. 
7 Toţi acei ce se-nchină la ciopliții dumnezei 
Şi se tot fălesc cu dânşii, ruşinați rămas-au ei, 
Că-naintea Lui se-nchină toată gloata lor de zei! 

8 A-nţeles Sionul asta şi el mult s-a bucurat 
Şi-a lui luda fiice toate vesele au tresăltat, 
C-ale Tale judecăţi, Doamne, Tu le-ai arătat! 

9 Că Preaînalt pe tot pământul, Doamne, eşti şi faci ce vrei 
Şi cu mult eşti mai presus decât falşii dumnezei! 

10 Cei care iubiți pe Domnul, răul să-l urâţi mereu, 
Căci pe credincioşii Săi Domnu-i mântuie la greu 
Şi de mâna celor răi îi păzeşte Dumnezeu. 

11 Celor ce-s neprihăniți, El lumina le răsare, 
Celor ce-s cu inimi drepte, bucurie le dă mare! 

12 Bucuraţi-vă în Domnul, drepţilor, de-a Sa iubire 
Şi-I slăviţi întotdeauna a Sa sfântă pomenire! 


PSALMUL 97 
David 


1 Cântaţi toți cântare nouă! Cântaţi Domnului cântare! 
Că minuni făcut-a Domnul cu puterea Sa cea mare! 
Că minuni făcut-a Domnul, biruind El pe pământ, 

Cu puterea dreptei Sale şi cu brațul Său cel sfânt! 

2 Că la neamuri mântuirea Domnu-a vrut ca s-o arate 
Şi-a făcut-o cunoscut, arătând a Sa dreptate! 

3 De lacov, cu a Sa milă şi-a adus aminte El 
Şi de-a Lui credincioşie către casa Israel. 

Şi putut-au toți să vadă pân-la margini de pământ, 
Mântuirea ce ne-a dat-o Dumnezeul nostru sfânt. 

4 Strigaţi toți lui Dumnezeu, toți câți sunteți pe pământ; 
Prăznuiţi cu bucurie şi slăviţi-L într-un cânt! 

5 Cântaţi-l Domnului din harfe! Şi cântați-l din psaltire! 
Şi-nsoțiţi a lor cântare cu-a cuvintelor rostire! 

6 Şi din trâmbiţe sunaţi şi răsune tare cornul, 

Şi strigaţi cu toții pentru Împăratul nostru, Domnul! 

7 Să mugească-adânca mare şi cu tot ce-ntr-însa este 
Şi la fel şi lumea toată şi ce-ntr-însa locuieşte! 

8 Toate râurile bată şi din palme să plesnească 
Şi întâmpinând pe Domnul, munții să se veselească! 

9 Că El vine, iată vine, se arată Domnul sfânt, 
Ca să facă judecată, judecată pe pământ: 
Ca să judece EI lumea după marea Lui dreptate 
Şi cu-a Sa credincioşie ale lumii neamuri toate! 


PSALMUL 98 
David 


1 Domnul, El împărăţeşte: orice neam să se cutremure! 
Domnul stă pe Heruvimi: şi pământul tot să tremure! 

2 Că e mare Domnul nostru şi-n Sion este-mpărat, 
Peste neamurile toate este El preaînălțat! 

3 Să-I slăvească al Său Nume orişicare din popoare, 
Că-l atât de-nfricoşat şi e sfânt şi este mare! 


4 A-mpăratului putere stă-n iubirea de dreptate: 

Tu i-ai pus temei dreptăţii, Tu cu marea-Ţi bunătate, 
Şi-n lacov mereu Tu faci judecată şi dreptate! 

5 Înălțați pe Dumnezeu, Domnul făr-de-asemănare 
Şi la sfântu-l aşternut care-l are sub picioare, 

Înainte-l vă-nchinați, că e sfânt şi este mare! 

6 Moise şi Aaron ca preoți către Domnul au strigat 
Şi la fel şi Samuil al său Nume L-a chemat, 

Şi la dânşii-atuncea Domnul cu-a Sa milă-a căutat! 

7 Că prin stâlpul cel de nor, Domnul le-a grăit atunci, 
Căci păzeau ei Legea dată şi făceau a Lui porunci! 

8 Doamne, Dumnezeul nostru, glasul lor l-ai ascultat, 
Că Tu fost-ai pentru dânşii Dumnezeu ce i-a iertat, 
Dar le-ai fost pentru păcate şi Acel ce i-a certat! 

9 Înălțați pe Dumnezeu, Domnul făr-de-asemănare 
Şi în muntele Său sfânt toți l-aduceți închinare, 

Că e Dumnezeul nostru şi e sfânt şi este mare! 

PSALMUL 99 
David 


1 Strigați toți de pe pământ, Domnului cu toți strigați! 
Şi cu mare bucurie ÎL slujiți şi-ntâmpinați! 

2 Şi cunoaşteţi toți că El e Dumnezeul ce-L avem, 
Domnul care ne-a făcut şi ai Lui pe veci suntem! 
Că e Domnul Dumnezeu Care ne-a făcut pe noi 
Şi noi toți al Său popor şi-ai păşunii Sale oi! 

3 Intraţi toți pe porți la Domnul, toți cu laude intrați 
Şi în curţile Lui sfinte imnuri sfinte toți cântaţi! 
Şi slăviți-L toți pe Domnul şi-al Lui Nume-L lăudați! 

4 Că e bun de-a pururi Domnul: mila Lui e pe vecie 
Şi din neam în neam durează şi a Lui credincioşie! 


PSALMUL 100 
David 


1 Mila şi dreptatea, Doamne, eu le voi cânta mereu! 
Şi pe Tine Te-oi cânta, Doamne, Dumnezeul meu! 
2 Calea cea neprihănită eu de-a pururi o voi ţine: 
Când veni-vei, Doamne-Doamne, când veni-vei Tu la mine? 
Căci în casa mea întruna eu voi face voia Ta 
Şi cu inimă curată eu mereu mă voi purta! 
3 Nu voi suferi cu ochii fapta cea nelegiuită 
Şi purtarea celor răi va fi pururi osândită, 
Şi de mine niciodată n-o să fie ea lipită! 
4 Inima stricată, rea, îmi va fi mereu departe 
Şi la rele cu cel rău n-am să iau vreodată parte! 
5 Pe acel ce cleveteşte pe ascuns pe-al său vecin 
ÎI voi pierde, căci la dânsul niciodată n-am să ţin! 
Şi pe cel cu ochi trufaşi şi cu inima semeaţă, 
Niciodată n-am să pot ca să-l sufăr în viață! 
6 Peste credincioşii țării ochii mei vor tot privi, 
Ca să şadă lângă mine; şi acel ce va păşi 
Pe o cale nepătată, el mereu mă va sluji! 
7 Cel ce face-nşelăciune nu va sta la mine-n casă, 
Nici acei ce spun minciuna, înainte n-or să-mi iasă! 
8 Şi în toată dimineaţa voi stârpi pe răi din țară, 
Din a Domnului cetate păcătoşii toți să piară! 


CATISMA XIV 


PSALMUL 101 
David 


1 Doamne-ascultă-mi rugăciunea încărcată cu suspine 
Şi strigarea mea fierbinte să ajungă pân-la Tine! 
2 Nu-Ţi întoarce a Ta Faţă! De la mine să nu treacă! 
Ci-n necazul meu urechea-Ţi către mine i-o apleacă! 
3 Că nu-i zi să n-am necaz şi durerea mea e multă 
Şi de-aceea când Te chem, Tu degrabă mă ascultă! 
4 Că se sting a mele zile, ca un fum se sting mereu 
Şi-s cărbuni ce ard într-una oasele-nlăuntrul meu! 
5 A mea inimă-i rănită şi-i ca iarba de uscată 
Şi de-atât de mult necaz pâinea mea e nemâncată! 
6 De durerea mea cea multă şi a gemetelor mele, 
Nu mai am pe oase carne, ci-nvelite-s doar cu piele!... 
7 Pelicanul din pustie, el mai seamănă cu mine, 
Şi-s ca bufnița pribeagă, care stă printre ruine! 
8 De dormit eu nu mai dorm, nu prind somn nici pe furiş, 
Ci-s ca pasărea stingheră, care stă pe-acoperiş! 
9 Toţi vrăjmaşii mă defaimă şi doresc să mă doboare 
Şi acei ce mă urăsc s-au jurat să mă omoare! 
10 De durere-n loc de pâine, cu cenuşă-mi satur gura 
Şi cu lacrimi multe-amare îmi amestec băutura! 
11 Toate-acestea-a Ta mânie şi urgia-Ți mi le-a dat, 
Că Tu-ntâi m-ai ridicat şi apoi m-ai aruncat! 
12 Zilele îmi trec ca umbra şi ca umbra eu mă duc 
Şi-s la fel cum este iarba, căci ca iarba mă usuc! 
13 Iar Tu, Doamne-n veac rămâi Împărat pe-ntreaga fire 
Şi din neam în neam durează a Ta sfântă pomenire! 
14 Tu vei mântui Sionul, c-ai să Te milostiveşti, 
C-a venit şi vremea lui, vremea ca să-l mântuieşti! 
15 Că iubit-au robii Tăi a lui pietre cu ardoare 
Şi li-i milă de țărâna care-o calcă sub picioare! 
16 Se vor teme-a lumii neamuri de al Domnului Sfânt Nume 
Şi de slava Ta cea mare împărații de pe lume; 

17 Că va rezidi Sionul Domnul fără de zăbavă, 
Şi cu mare strălucire se va arăta în slavă! 
18 Că ascultă Domnul ruga celor fără de-ajutor 
Şi nu trece cu vederea peste rugăciunea lor! 
19 Să se scrie-acestea toate pentru neamul care vine 
Şi toți cei ce se vor naşte, Domnului să I se-nchine! 
20 Că de sus priveşte pururi, din înaltu-l, Domnul Sfânt 
Şi din cer se uită Domnul peste-ntregul Lui pământ! 
21 Ca s-audă cum gem robii ce sunt puşi obezi să poarte 
Şi din ele să dezlege pe cei rânduiți la moarte! 
22 Ca aceştia în Sion al Său Nume să-L vestească 
Şi în lerusalim, ei pe Domnul să-L slăvească, 
23 Când împărățţii şi neamuri toate-or fi să se unească 
Şi-or veni ca împreună, Domnului ca să-l slujească!... 
24 EI sfărâmatu-mi-a puterea pe-al vieții mele drum 
Şi-a scurtat a mele zile, că-s pe jumătate-acum! 
25 Şi l-am zis: «Nu mă răpi, Dumnezeule a toate, 
Când a vieţii mele zile sunt acum pe jumătate, 
Tu, ce anii Tăi sunt veacuri, ce nu pot fi numărate! 
26 Tu de mult cu-a Ta putere ai zidit acest pământ 
Şi lucrarea mâinii Tale cerurile-nalte sînt! 
27 'Toate-acestea vor pieri iar Tu pururi vei rămâne, 
Că nimic n-o să dureze înaintea Ta, Stăpâne! 
Învechi-se-vor ca haina care-o porți şi azi şi mâine, 
Dar la fel ca pe-un veşmânt, cu puterea Ta, Stăpâne, 
Tu le vei schimba pe toate şi schimbate vor rămâne! 
28 lară Tu acelaşi eşti şi-ai Tăi ani nu se sfârşesc, 
Că Tu vremea i-o supui, iară anii Îţi slujesc! 
29 Fiii robilor Tăi, Doamne, locui-vor a lor țară 
Şi urmaşii lor-nainte-Ţi, întări-se-vor ei iară!» 


PSALMUL 102 
David 


1 Suflete al meu, pe Domnul bine-L cuvântează-ntr-una 
Şi-nlăuntru-mi tot ce este sfântu-l Nume-ntotdeauna! 

2 Suflete al meu, pe Domnul bine-L cuvântează-ntruna 
Şi-a Lui multe binefaceri să nu uiţi nicicând vreuna! 

3 Căci de-a tale fărdelegi EI te scapă şi te iartă 
Şi de boalele ce suferi, El le-alungă şi le ceartă! 
4 EI viaţa-Ţi izbăveşte, ca-n mormânt să nu te pună 
Şi cu milă şi-ndurare El mereu te încunună! 
5 Elcu bunătăți te umple atunci când îmbătrâneşti 
Şi te face, ca un vultur, iarăşi tu să-ntinereşti! 
6 Domnul face judecată şi dă pururea dreptate 
Tuturor acelor care, li se face strâmbătate! 
7 Ale Sale căi lui Moise arătat-a-n pustiu EI 
Şi minunile Lui sfinte fiilor lui Israel! 
8 Domnul este milostiv şi-i atât de-ndurător 
Şi El rabdă îndelung şi-i a toate iubitor! 
9 El nu ţine mult mânia, că nu-l place să se certe, 
Nici în veac va îngrozi, căci Îi place ca să ierte! 
10 Nu ne-a dat pentru păcate cuvenita noastră plată, 
Nici pentru fărădelegi nu ne-a dat a Sa răsplată! 
11 Căci pe cât de-nalt e cerul şi-i peste pământ mai sus, 
Aşa-i mila Lui de mare pentru cel ce-l stă supus! 
12 Şi cât este răsăritul de apus îndepărtat, 
Ale noastre fărdelegi de la noi le-a-ndepărtat! 
Şi prin bunătatea Lui, pentru noi le-a-ndreptat! 
13 Şi cum tatăl la copii, el le ogoieşte plânsul, 
Aşa-i Domnul milostiv celor ce se tem de Dânsul!... 
14 Căci EI ştie şi cunoaşte ce făptură noi avem, 
Căci şi-aduce aminte doară, că țărână noi suntem! 
15 Căci ce-i omul? A lui zile sunt ca iarba trecătoare 
Şi-nflorirea lui-i la fel ca şi-a câmpului o floare! 
16 Un vânt trece peste dânsa şi îndat-o ofileşte, 
Şi nici locul unde-a fost, nimeni nu i-l mai găseşte! 
17 Domnul însă mila-Şi dă veşnic celor care-L cheamă 
Şi-ndurarea-i peste cei ce de Dânsul ei au teamă, 
Peste fiii şi nepoţii care-L au mereu în seamă; 
18 Peste cei care păzesc şi-şi aduc mereu aminte 
De al Său aşezământ şi poruncile Lui sfinte, 
Ca pe toate să le facă cu a lor luare-aminte! 
19 Domnu-n cer şi-a pus El tronul şi de-acolo-mpărăţeşte 
Şi-n împărăţia Lui, El pe toți îi stăpâneşte! 

20 Binecuvântaţi pe Domnul, Îngeri, bine-L cuvântaţi, 
Voi ce pururi în virtute tari şi preaputernici staţi, 
Ce-mpliniți a Lui porunci şi-al Lui glas îl ascultați! 

21 Binecuvântaţi pe Domnul toate oştile Lui sfinte, 
Care pururi ÎI slujiți şi-mpliniţi a Lui cuvinte! 

22 Binecuvântaţi pe Domnul şi-i aduceţi osanale: 
Toate-a Lui lucrări preasfinte, toate lucrurile Sale; 
Şi-n tot locul stăpânirii unde Domnul guvernează, 
Suflete al meu, pe Domnul, tu Îl binecuvântează! 


PSALMUL 103 
David 


1 Suflete al meu, pe Domnul laudă-L neîncetat! 
Doamne Dumnezeul nostru, mare eşti şi minunat, 
Căci cu slavă şi podoabă Tu eşti pururi îmbrăcat! 

2 Tu la fel ca şi c-o haină cu lumina Te îmbraci 
Şi-ntinzi cerul peste tot şi un cort din el Tu faci! 

3 Tu din apele de sus locuinţa Ţi-o-nfiripi, 

Calea i-o înalți pe nori, pe-ale vântului aripi. 

4 Tu din vânturi Îţi faci solii ce-i trimiţi în orice loc, 
Iară slugă credincioasă Îţi e flacăra de foc. 

5 Tu pe tare temelie pe pământ l-ai aşezat 
Şi de-aceea-n veac de veac nu va fi el clătinat. 

6 Şi i-ai dat veşmânt adâncul, unde tot pământu-ncape 
Şi toți munții lui înalți i-ai acoperit cu ape. 

7 Dar le-ai dat atunci poruncă şi în loc n-au mai rămas 
Şi la glasul cel de tunet ele-ndată s-au retras. 

8 Şi s-au înălțat toți munții, văile s-au coborât, 
Fiecare-n locul lor, unde Tu le-ai hotărât. 

9 Şi-ai pus apelor hotar peste care nu vor trece, 

Nici să poată să se-ntoarcă şi pământul să-l înnece. 

10 Tu în văi trimis-ai ape şi izvoare-au apărut 
Şi prin munți să curgă ape, Tu pâraie ai făcut. 

11 Şi din ele se adapă fiarele ce-n câmp trăiesc 
lar asinii cei sălbatici setea lor şi-o potolesc. 

12 Lângă ele locuiesc ale păsărilor neamuri 
Şi s-aude glasul lor ciripind mereu prin ramuri. 

13 Din cămările-Ți înalte Tu toți munţii îi stropeşti 
Şi cu rodurile Tale tot pământul îl hrăneşti; 
14 Că Tu faci să crească iarba dobitoacelor ce sînt 
Şi verdeață pentru oameni: Tu scoţi hrana din pământ! 
15 Ne dai pâinea ca printr-însa, noi puteri să căpătăm; 
Şi ne dai şi untdelemnul, fața să ne-o luminăm, 
Şi ne dai apoi şi vinul, inima s-o bucurăm!... 
16 Sătura-se-vor copacii şi sătui or să rămână, 
Şi toți cedrii din Liban cei sădiţi de a Ta mână! 
17 Căci într-înşii îşi fac cuiburi păsările care zbor 
Şi în chiparoşi pe ramuri, cocostârcii casa lor. 
18 Munţii-nalți sunt adăpost pentru cerbi şi căprioare, 
lar fiinţele fricoase printre stânci găsesc scăpare... 
19 Ai făcut pe ceruri luna, ca ea vremea să ne-o spună 
Şi făcut-ai şi pe soare, care ştie când s-apună. 
20 Tu presori pe lume noaptea cu-ntunericul ei mare, 
Când jivinele pădurii se pun toate în mişcare. 
21 Atunci leii după pradă alergând, mugesc mereu, 
Căci flămânzi fiind, ei cer hrana de la Dumnezeu. 
22 Dar când soarele răsare, iar în codrii ei pătrund 
Şi fugind în ascunzişuri, în culcuşuri se ascund. 
23 Şi atuncea iese omul şi-şi începe lucrul iară 
Şi munceşte ziua toată, pân-se face iarăşi seară... 


24 Cât de minunate-s, Doamne, ale Tale lucruri toate, 
Ce cu-atâta-nţelepciune de-a Ta mână sunt lucrate, 
Că e plin întreg pământul de făpturi preaminunate! 


25 lată marea necuprinsă, care-n sânu-i larg ea are 
Vietăţi fără de număr şi atâtea târâtoare! 

26 lar pe dânsa sunt corăbii ce plutesc încolo-ncoace 
Şi în apa ei făcut-ai pe balaur să se joace. 

27 Toate de la Tine-aşteaptă hrană să le-o dai la vreme 
Şi de-aceea niciodată nu-ncetează să Te cheme! 

28 De le-o dai, ele-o primesc, că Tu mila le-o arăţi, 
De-Ți deschizi Tu mâna Ta, au belşug de bunătăți! 

29 Dacă Faţa Ta Ţi-o-ntorci, ele tremură şi zac, 
Căci Tu Duhul de Li-l iei, în țărână se prefac! 

30 Iar când Duhul Tu-L trimiţi, toate iarăşi prind viață 
Şi-nnoieşti astfel pământul şi îi bucuri a lui față! 
31 Fie Domnu-n veci slăvit şi primească osanale! 
Şi să aibă bucurie pentru lucrurile Sale! 
32 Că priveşte spre pământ şi el tremură de frică, 
Şi pe munţi dacă-i atinge, munţii fum în slăvi ridică! 
33 Voi cânta lui Dumnezeu, cât în viață voi trăi, 
Şi voi lăuda pe Domnul, atât timp cât eu voi fi! 
34 Fie Lui mereu plăcute, vorbele ce ] le spun 
Şi eu pururi voi fi vesel, că e Domnul nostru bun! 
35 Piară păcătoşii toți cu-a lor neagră seminție 
Şi toți cei nelegiuiți pe pământ să nu mai fie! 
Suflete al meu, în Domnul tu de-a pururea să crezi 
Şi-n viaţa ta întreagă tu să-L binecuvintezi! 


PSALMUL 104 
Aliluia 


1 Lăudaţi pe Domnul pururi şi chemați-l al Său Nume 
Şi-a Lui fapte le vestiți neamurilor de pe lume! 

2 Îi cântați şi cu psaltirea a Lui cinste-o preamăriți 
Şi minunile Lui toate, tuturora le vestiți! 

3 Cu-al Lui sfânt şi mare Nume lăudaţi-vă întruna! 
Aibă-n inimi bucurie cei ce-L cată-ntotdeauna! 

4 Alergaţi la Domnul pururi: Lui să-i cereți ajutorul! 
Şi-a Lui Faţă căutaţi-o: El vă e mântuitorul! 


5 Neamul cel din Avraam, sluga Sa cea credincioasă 
Şi toți fiii lui lacov, seminția Sa aleasă, 

6 Amintiţi-vă mereu de-a Lui semne minunate, 
De minuni, de judecăți de-a Lui gură pronunțate; 

7 Că EI este Domnul nostru, Dumnezeul nostru sfânt 
Şi a Lui dreptate este peste-ntregul Lui pământ! 

8 El mereu şi-aduce-aminte de al Său aşezământ, 
Pentru mii de generaţii de-al Său sacru legământ; 

9 De al Său aşezământ cel făcut cu Avraam 
Şi de jurământul către Isaac şi-ntregu-i neam; 

10 Jurământ ce lui lacov ca o lege l-a pus El 
Şi ca veşnic legământ ce-a fost pus lui Israel, 

11 Când El zis-a: «Îţi voi da, ca dovadă de iubire, 
Tot pământul Canaan, partea ta de moştenire!» 

12 Ei atunci erau puțini, prea puţini atunci erau 
Şi străini în țara asta şi mereu călătoreau. 

13 Că treceau din țară-n țară, din popor la alt popor, 
Pribegind pe orişiunde, că n-aveau ei țara lor. 

14 Dar pe nimeni n-a lăsat cu vreun rău ca să-i apese 
Şi la regi le-a dat pedepse, ca în pace ei să-i lese: 

15 «Nicidecum de unşii mei nu v-atingeți - zicea EI — 
Nici profeților lui rău să nu faceți în vreun fel!» 


16 Şi-a chemat EI lipsa-n țară şi-a fost foamete de pâine, 
C-a uscat tot firul ierbii şi tot lanul cel de grâne. 
17 Şi-naintea lor trimis-a pe un om nevinovat; 
Pe Iosif ce-a fost vândut şi ca rob a fost luat! 
18 Şi-n cătuşe-a fost el pus şi legat a fost în fiare, 
Că l-au pus să stea închis şi cu lanţuri la picioare; 
19 Până când s-a împlinit tot al Domnului cuvânt, 
Până când l-a cercetat şi pe dânsul Domnul Sfânt. 
20 Şi atunci stăpânul țării, preaputernicul ei rege, 
A trimis să-l slobozească şi din lanţuri să-l dezlege. 
21 Şi l-a pus pe el ca domn peste casa lui să fie 
Şi mai mare dregător peste marea-i avuţie; 
22 Ca pe cei mai mari ai lui să-i înveţe cele bune 
Şi la toți bătrânii lui să le-arate-nţelepciune. 


23 Şi atuncea Israel în Eghipet a intrat 
Şi lacov în țara Ham, el atunci s-a strămutat. 

24 Şi-a-nmulțit poporu-l Domnul, dându-i binecuvântare 
Şi decât vrăjmaşii lui l-a făcut cu mult mai tare. 

25 Dar văzând vrăjmaşii aceasta, au urât poporu-l foarte 
Şi cu robii Săi țineau fără milă să se poarte. 


26 Şi-a trimis atunci pe Moise, credinciosul robul Său 
Şi pe-alesul Său Aaron, ca să-i scape de la rău. 

27 Şi prin marea Lui putere semne mari ei au făcut, 
Şi-n pământul Ham minuni cum nu s-au mai petrecut. 
28 Că-ntuneric s-a făcut şi-a fost noapte pe pământ, 
Căci s-au pus ei împotrivă, ne-mplinind al Lui cuvânt. 
29 Că a prefăcut în sânge toate apele din țară 
Şi toți peştii cei din ape a făcut ca ei să piară. 
30 Broaşte-au mişunat prin țară, peste-ntinsu-ntregii țări 
Şi intrat-au şi prin case şi-n a regelui cămări. 
31 Zis-a şi venit-au nouri de otrăvitoare muşte 
Şi țânțari în toată țara, să-i înțepe şi să-i muşte. 
32 Nu le-a dat curată ploaie, ce-a plouat numai cu grindeni 
Şi în toată țara lor, de foc flăcări pretutindeni. 
33 Şi bătut-a toată via şi smochinii i-a bătut 
Şi toți pomii i-a stricat din întregul lor ținut. 
34 La porunca Lui venit-au nouri negri de lăcuste 
Şi omidă fără număr, ca verdeața să le-o guste. 
35 Şi-a sfârşit în toată țara, toată iarba ca s-o roadă 
Şi din câmpurile lor, mistuit-au orice roadă. 
36 Şi pe cei întâi născuţi i-a ucis în a lor țară: 
Pârga-ntregii lor puteri a făcut ca ea să piară! 
37 Şi şi-a scos poporul Său cu bogat şi-ales tezaur, 
C-aveau vase şi podoabe numai de argint şi aur; 
Şi l-a scos El din robie, ca să nu mai fie sclav 
Şi-n oricare seminție nu era nici un bolnav... 
38 Şi s-a bucurat Egiptul, când văzu a lor plecare, 
Căci căzuse peste dânşii şi-i cuprinse groază mare. 
39 Nor trimis-a peste dânşii să-i umbrească şi-ndrumeze, 
Iară noaptea stâlp de foc calea să le-o lumineze. 
40 Au cerut şi le-au trimis prepelițe de mâncare 
Şi cu pâinea cea cerească i-a hrănit pe fiecare. 
41 Despicat-a stânca-n două şi-a țâşnit şuvoi de ape 
Şi-n pustiu au curs pâraie, fiecare să s-adape. 
42 Căci şi-a amintit El Domnul de cuvântul Său cel sfânt, 
Ce l-a spus lui Avraam, robul Său cu legământ! 
43 Şi Şi-a scos poporul Său în săltări de veselie! 
Şi Şi-a scos aleşii Săi în strigări de bucurie! 
44 Şi le-a dat să aibă ţară al păgânilor ținut 
Şi au luat în stăpânire al străinilor avut, 

45 Ca poruncile Lui sfinte, ei să le păzească-ntruna 
Şi ei Legea ce Le-a dat-o, să o ţie-ntotdeauna! 
Şi doar Lui să I se-nchine şi la altul nimănuia 
Şi cu toţii Lui să-l cânte: Aliluia! Aliluia! 


CATISMA XV 


PSALMUL 105 
David Aliluia 


1 Lăudaţi pe Domnul pururi, că e bun cum altul nu-i! 
Lăudaţi-L şi-L slăviţi, că în veac e mila Lui! 

2 Cine va putea să spună a Lui fapte minunate, 
Iară laudele-l cine le-ar putea vesti pe toate? 

3 Fericiţi sunt toți aceia care Legea o păzesc 
Şi dreptatea-ntotdeauna ei cu drag o-nfăptuiesc! 

4 la spre mine-aminte, Doamne, şi spre tot poporul Tău, 
Şi cu-a Ta bunăvoință mântuişte-l de ce-i rău! 

5 Ca să văd pe-aleşii Tăi, că au mare fericire, 
De poporu-Ți să mă bucur, că e plin de mulțumire 
Şi întruna să mă laud cu aleasa-[i moştenire! 

6 Am greşit ca şi părinții şi am săvârşit păcate, 
C-am făcut nelegiuire şi lucrat-am strâmbătate. 


7 În Egipt părinții noştri n-au luat de loc aminte 
La a Tale mari minuni; nici n-au vrut să ţie minte 
Ale Tale binefaceri, ci atunci necredincioşii, 
Contra Ta s-au răzvrătit lângă apa Mării Roşii. 
8 Însă El i-a mântuit pentru Numele Său sfânt, 
Ca să-şi fac-a Sa putere cunoscută pe pământ. 
9 Că El marea a certat-o şi îndată a secat 
Şi-au trecut ei prin adâncuri, cum ai trece pe uscat. 
10 Şi i-a scos din mâna celor care-aveau pe dânşii ură 
Şi din mâna celor care, cruzi vrăjmaşi ei îi avură. 
11 Şi duşmanii lor cu toţii înecaţi au fost în ape, 
Că niciunul dintre dânşii n-a putut ca să mai scape. 
12 Atunci toți văzând aceasta au crezut a Lui cuvinte 
Şi cu toţii au cântat a Lui laude preasfinte. 


13 Dar ei fapta minunată au uitat-o în curând 

Şi n-au vrut s-aştepte planul ce-şi pusese Domnu-n gând. 
14 Că fiind cuprinşi de poftă în pustiul fără ape, 

Ei L-au ispitit pe Domnul: să-i hrănească, să-i adape! 

15 Şi El pofta le-a-mplinit-o şi le-a dat cu prisosință, 
Că le-a dat în trup şi boale, cu amară suferinţă... 


16 Şi cu Moise şi Aaron, sfântul Domnului iubit, 
Ei în tabără fiind, contra lor s-au răzvrătit. 

17 Dar s-a despicat pământul ca o gură-nfometată 
Şi-nghiţit-a pe Datan şi pe-Aviron cu-a lui ceată; 
l-a-nghiţit pe toți adâncul şi primit-au a lor plată; 

18 Şi-a fost arsă ceata lor de un foc în vâlvătăi, 

Iară para cea de foc mistuit-a pe cei răi! 


19 La Horeb ei şi-au turnat şi făcut-au un vițel 
Şi la chipul lui de aur toți s-au închinat la el. 

20 Au schimbat ei Slava Celui care toate El cunoaşte 
Pentru chipul unui bou care pururi iarbă paşte! 

21 Şi-au uitat pe Dumnezeu, Ce le-a fost mântuitor, 
Ce-n Egipt făcând minuni, le-a venit în ajutor! 

22 Şi-n pământul Ham minuni, pedepsind necredincioşii, 
Şi-n minuni şi semne mari trecând apa Mării Roşii! 

23 Atunci El a vrut să-i piardă şi de tot să-i nimicească, 
Însă Moise-alesul Său, ca pe ei să-i mântuiască, 
Înaintea Lui a stat şi-a rugat pe Domnul Său, 
Să-şi abată-a Sa mânie şi să nu le facă rău... 


24 Au vorbit cu mult dispreț, defăimând pământul sfânt 
Şi n-au vrut deloc să creadă în al Domnului cuvânt, 
25 Ci au murmurat prin corturi şi cârtit-au la tot pasul, 
Căci n-au vrut în El să creadă, nici ca să-i asculte glasul! 
26 Atunci El şi-a ridicat peste dânşii a Sa mână 
Şi-a jurat că în pustie doborâți or să rămână; 
27 Că va da sămânţa lor neamurilor să slujească 
Şi prin multe ţări din lume va fi ca să-i risipească... 


28 S-au lipit şi închinat pân-şi lui Baal-Peor 
Şi cu toții au mâncat jertfe-aduse morților! 

29 Şi a mâniat pe Domnul fapta lor nelegiuită, 
Şi-o urgie fără margini peste ei a fost pornită. 

30 Dar s-a ridicat Fineas şi făcut-a el dreptate 
Şi urgia ce-i bătea a-ncetat de a-i mai bate! 
31 Şi i-a fost lui socotită ca dreptate fapta lui 
Şi la toți urmaşii lui până-n veacul veacului!... 


32 Şi la apele Meriba ei pe El L-au mâniat 
Şi atuncea chiar şi Moise pentru ei a fost certat! 
33 Căci cu duhu-i amărât, că ei iar s-au răzvrătit, 
Şi cuprins de îndoială, el cu buzele-a greşit... 


34 Ei n-au nimicit pe neamuri, pe păgânele popoare, 
Cum a dat poruncă Domnul, să-i stârpească, să-i omoare; 
35 Ci cu dânşii-amestecaţi, cu acei ce i-au învins, 
Au făcut cu dânşii una şi-a lor fapte le-au deprins. 
36 Şi s-au închinat la idoli, la mulțimea lor de zei, 
Faptă care s-a făcut ca o cursă pentru ei; 
37 C-au adus la idoli jertfe, cum la dânşii au văzut, 
Chiar pe proprii lor feciori şi pe fiice ce-au avut. 
38 Şi vărsat-au al lor sânge, sânge scump, neprihănit, 
Ale fiilor şi fiice ce la idoli i-au jertfit, 
Când în Canaan la idoli, fără a-i jeli şi plânge, 
l-au adus pe ei ca jertfe şi-au mânjit țara cu sânge! 
39 Şi aşa s-au pângărit, cu-a lor fapte ce-au lucrat, 
Şi prin izvodiri spurcate ei atunci au desfrânat! 


40 Şi-a aprins atunci mânia Dumnezeu pe-al Său popor 
Şi-a urât şi moştenirea-l pentru toată fapta lor. 

41 Şi i-a dat atunci în mâna celor ce erau păgâni 
Şi acei care-i urau au ajuns a lor stăpâni. 

42 Şi i-au asuprit vrăjmaşii spre durerea tuturor 
Şi aşa de umiliți fost-au ei sub mâna lor!... 

43 De mai multe ori le-a dat Domnul nostru izbăvire, 
Însă ei Îl amărau cu-al lor fel de vieţuire 
Şi din nou atunci cădeau prin a lor nelegiuire... 

44 Când vedea EI strâmtorarea, care le-ntrista obrazul, 
Şi-auzea a lor suspine şi le observa necazul, 

45 De al Său aşezământ şi-aducea atunci aminte 
Şi cu marea-l bunătate El spre ei lua aminte; 

46 Şi în inima vrăjmaşă, ce-i dusese în robie, 
Mila pentru ei stârnea, ca miloşi cu ei să fie!... 


47 Doamne Dumnezeul nostru, fie mila Ta cu noi 
Şi ne-adună dintre neamuri şi ne scapă din nevoi, 
Ca noi Numele Tău sfânt să-L cântăm şi să-L slăvim 
Şi cu slava Ta cea mare pururea să ne fălim. 

48 Fie binecuvântat Dumnezeu şi Lui mă-nchin, 
Cel ce-i Domn lui Israel în toți vecii care vin! 
Şi poporul tot să-l cânte şi să zică: Amin! Amin! 


PSALMUL 106 
David Aliluia 


1 Lăudaţi pe Domnul pururi, că e bun cum altul nu-i! 
Lăudaţi-L şi-L slăviţi, că în veac e mila Lui! 

2 Cei răscumpăraţi de Domnul, ei aşa mereu să spună, 
Cei ce fost-au izbăviți din a duşmanilor mână! 

3 Că din ţările străine El i-a strâns pe fiecare : 
Din adâncul răsărit - la apusul cel de soare 
Şi din miezul cel de noapte - la îndepărtata mare - 

4 Că pe căi necunoscute rătăceau tot prin pustie, 
Negăsind nici o cetate unde casa să le fie. 

5 Sufereau mereu de foame şi de sete sufereau 
Şi-a lor suflete într-înşii se sfârşeau, se istoveau! 

6 Dar în suferința lor, ei la Domnul au strigat 
Şi din multele necazuri Domnu-ndată i-a scăpat: 

7 Şi i-a dus pe calea dreaptă, ca să nu mai rătăcească 
Ci s-ajungă la cetatea unde-aveau să locuiască. 

8 O, de-ar lăuda pe Domnul pentru mila Lui cea mare, 
Pentru-a Lui minuni ce Domnul le-a făcut cu fiecare! 

9 Că de-i sufletu-nsetat, setea El i-o potoleşte, 
Şi de-i sufletul flămând, bunătăți îi dăruieşte! 


10 Cei care stăteau în beznă şi în umbra morții-amare, 
Ferecaţi cu întristare şi legați numai cu fiare, 

11 Că ei nu s-au fost supus la al Domnului cuvânt 
Şi nesocotit-au sfatul Celui Preaînalt şi Sfânt; 

12 Şi de-aceea-n suferinţe a lor inimi le-a smerit, 
Ei cădeau şi să-i ridice nimenea nu s-a găsit! 

13 Dar în suferința lor ei la Domnul au strigat 
Şi din multele necazuri Domnu-ndată i-a scăpat! 

14 Că i-a scos din întuneric şi din umbra morții-amare 
Şi-a rupt lanţurile lor şi le-a dat la toți scăpare. 

15 O, de-ar lăuda pe Domnul pentru mila Lui cea mare, 
Pentru-a Lui minuni ce Domnul le-a făcut cu fiecare! 

16 Că El porţile de-aramă Le-a distrus, le-a sfărâmat, 
Şi zăvoarele de fier EI le-a rupt, le-a-nlăturat! 


17 Cei nebuni, cei fără minte, prin a lor nesocotinţă, 
Şi prin mari nelegiuiri, au ajuns la suferință; 

18 Şi dezgust de orice hrană ei având mereu în suflet, 
Lângă-a morţii porți de groază ei stăteau făr-de-răsuflet! 

19 Dar în suferința lor, ei spre Domnul au strigat 
Şi din multele necazuri Domnu-ndată i-a scăpat! 

20 C-a trimis Cuvântul Său, cel mai sfânt dintre cuvinte, 
Şi pe toți i-a vindecat şi i-a smuls chiar din morminte. 

21 O, de-ar lăuda pe Domnul pentru mila Lui cea mare, 
Pentru-a Lui minuni ce Domnul le-a făcut cu fiecare! 

22 Să-l aducă pururi jertfă, mulțumită să-l jertfească, 
Şi-n strigări de bucurie lucrurile să-l vestească! 


23 Cei ce umblă cu corăbii pe a mării suprafață 
Şi pe ape mari aleargă la negoţ să facă faţă, 

24 Toţi aceia văd în mare ale Domnului lucrări 
Şi-ale Lui minuni ce face în abisu-adâncii mări: 

25 Că El zice şi furtuna de îndată se stârneşte 
Şi ridică valul mării ce din-nalt se prăbuşeşte, 

26 Şi-i ridică pân-la ceruri şi-n adâncuri îi coboară, 
Şi-ngroziţi în a lor, suflet gata sunt ca ei să moară! 

27 Căci se clatină într-una, ca şi omul beat când merge 
Şi-a lor multă iscusinţă le dispare, li se şterge! 

28 Dar în suferința lor, ei spre Domnul au strigat 
Şi din multele necazuri Domnu-ndată i-a scăpat! 

29 Că furtuna EI opreşte şi-apoi linişte se face, 
Şi-nspumatul val de apă liniştit el stă şi tace. 

30 Şi-s cu toţii bucuroşi că El toate-a liniştit, 
Şi-i va duce pe ei Domnul la limanul mult dorit. 

31 O, de-ar lăuda pe Domnul pentru mila Lui cea mare, 
Pentru-a Lui minuni ce Domnul le-a făcut cu fiecare! 

32 Să-L slăvească-n adunare, când s-adună tot poporul, 
Şi să-L laude bătrânii când se strânge tot soborul! 


33 EI preface orice râu în pustiu, în loc secat, 
Şi izvoarele de apă în pământul sterp, uscat; 
34 Şi preface-n sărătură țara cea mai roditoare, 
Din pricina răutăţii ce poporul ei o are! 
35 Tot EI face din pustie lac de apă stătătoare, 
Şi pământul cel uscat îl preface în izvoare. 
36 Şi acolo El aşază pe acei ce-au flămânzit, 
Şă-şi zidească o cetate, locul lor de locuit; 
37 Ca să semene ogoare, vie ca să răsădească 
Şi să strângă multe roade, ca-n belşug ei să trăiască. 
38 Şi ca să se înmulțească, El îi binecuvintează 
Şi-a lor vite niciodată nu se mai împuţinează! 


39 Dacă sunt prea asupriți şi ajung puţini la număr, 
De dureri şi suferințe, ce le duc mereu pe umăr, 
40 El disprețul Lui şi-l varsă pe mai marii lor acum, 
Şi să pribegească-i lasă prin pustiul fără drum! 
41 Dar ridică pe sărac, din nevoi îl izbăveşte 
Şi la fel ca şi pe-o turmă neamul lui îl înmulțeşte! 
42 Toţi cei drepți văzând aceasta, ei mereu se veselesc, 
lar cei răi şi-astupă gura şi cu limba amuțesc! 
43 Cine are-nţelepciune, să observe-acestea toate, 
Şi el mila de la Domnul va pricepe şi socoate! 


PSALMUL 107 
David 


1 Gata-i inima mea, Doamne, gata-i inima să-Ţi cânt, 
Şi pe Tine să Te laud, Dumnezeule Preasfânt! 

2 Voi cânta cu a mea gură, voi cânta şi din psaltire, 
Că aceasta-i a mea slavă: ca să cânt a Ta mărire! 

3 Şi deşteaptă-te psaltire şi tu scumpă harfa mea, 
Că făcând cu voi cântare, zorile voi deştepta! 

4 Te-oi slăvi printre popoare, Doamne Dumnezeul meu! 
Printre neamuri Te-oi cânta şi Te-oi lăuda mereu! 

5 C-a Ta milă fără margini pân-la ceruri a pătruns 
Şi a Ta credincioşie pân-la nouri a ajuns! 

6 Dumnezeule, Te-nalţă peste ceruri mai presus, 

Şi lucească-n tot pământul a Ta slavă de nespus! 

7 Pentru preaiubiţii Tăi, ca ei să se izbăvească, 
Dumnezeule, ne-auzi! Dreapta-Ţi să ne mântuiască! 

8 Zis-a Domnul Dumnezeu în locaşul Său cel sfânt! 
«Birui-voi tot Sichemul şi-am să-mpart al lui pământ! 
Iară valea lui Sucot măsura-voi peste tot! 

9 Al meu este Galaadul şi Manase este-al meu, 

Efraim Îmi este coiful, luda e-mpărat mereu! 

10 Vasu-Mi de spălat Moabul: el e-acela ce Mă spală! 
Spre Edom, spre Idumeia Îmi întind a Mea sandală! 
Şi asupra țării lor, Filistenii toți să ştie, 

Scot întruna, scot mereu strigăte de bucurie!» 

11 La cetatea întărită cine mă va duce oare? 

Până-n țara lui Edom cine-mi poate da-ndrumare? 

12 Nu Tu oare, Domnul nostru , care-acum ne-ai lepădat 
Şi nu vrei să ne cunoşti? 

Şi Tu oare, Domnul nostru, ce mereu ne-ai ajutat, 
N-ai să vrei să mergi cu noi, să conduci a noastre oşti? 

13 Dă-ne, Doamne, ajutorul, căci avem necaz amarnic, 
Şi-ajutorul de la oameni e deşert şi e zadarnic! 

14 Noi cu Dumnezeul nostru vom avea izbândă mare, 
Că pe toţi vrăjmaşii noştri, El pe toți o să-i doboare! 


PSALMUL 108 
David 


1 Doamne, Dumnezeul meu, fala mea, nu mai tăcea! 
De cei răi mă izbăveşte şi-ocroteşte viața mea! 
C-au deschis vrăjmaşii mei gura lor răutăcioasă 
Şi-mi vorbesc cu viclenie şi cu limbă mincinoasă! 

Mă batjocoresc întruna cu vorbirea lor haină, 

Şi se războiesc cu mine făr-să aibă vreo pricină. 

Pe când eu le-arăt iubire, ei mă duşmănesc mereu, 
Dar întruna pentru dânşii eu mă rog lui Dumnezeu! 
Pentru binele făcut, rău îmi fac peste măsură, 

lar iubirea ce le-o port, ei mi-o răsplătesc cu ură! 
Pune pe vrăjmaşul meu, un om rău să-l stăpânească, 
Iar în dreapta lui să stea diavolul ca să-l pârască! 
Când va fi la judecată, el să iasă vinovat, 

Iară rugăciunea lui să se schimbe în păcat! 

Zilele-i puține fie, viață scurtă să trăiască, 

lar a lui dregătorie altul vrednic s-o primească! 

Toţi copiii câți îi are să rămână fără tată, 

lar femeia lui s-ajungă văduvă neajutorată! 
Rătăcind copiii lui să cerşească-n lumea toată 

Şi departe ei să ceară de-a lor casă dărâmată! 


10 Cămătarii să-i ridice tot avutul care-l are 


lar străinii să-i răpească tot ce-a strâns cu-a lui sudoare! 


11 Nimănui nu-i fie jale, să nu-l caine pe dânsul 


Nici pentru orfanii lui să nu-l podidească plânsul! 


12 Toţi urmaşii câți îi are, să dispară de pe lume, 


lar cu neamul ce-l urmează, să se stingă al lor nume! 


13 A părinţilor păcate pururea la Domnul meargă, 


Şi greşeala mamei sale niciodată nu se şteargă, 


14 Ca să fie ele pururi înaintea Celui Sfânt 


Şi să nu-i mai pomenească nimenea de pe pământ! 


15 Că n-a vrut să facă milă, el uitând de îndurare, 


Ci a prigonit sărmanul şi pe omul fără stare 


16 Şi pe cel zdrobit la suflet, pân-ce-a fost ca să-l omoare! 
17 A iubit numai blestemul: de blestem să aibă parte! 


N-a vrut binecuvântarea: ea să stea de el departe! 


18 Să se-mbrace cu blestemul şi ca haina-i să-l încapă, 


Şi ca apa să-l pătrundă, cum pătrunde când bea apă, 
Şi la fel ca untdelemnul care oasele-i adapă! 


19 Şi să-i fie ca veşmântu-i şi-ntru el să stea cuprins 


Şi ca brâul lui cu care el de-a pururi este-ncins!... 


20 Toate-acestea fie plata celor ce mă prigonesc 


Şi a celor care-ntruna rău de mine tot vorbesc! 

21 lar Tu, Doamne-al bunătăţii, care-n pază-Ți toate sînt 
Mântuieşte-mă, mă scapă, pentru Numele Tău Sfânt! 
22 C-am ajuns nenorocit şi aşa sărac sunt eu 
Şi-a mea inimă-ntristată plânge înlăuntrul meu! 
23 Pier ca umbra trecătoare din lumina cea îngustă 
Şi mereu sunt alungat cum alungă o Lăcustă! 
24 Mi-au slăbit de tot genunchii, de atât cât am postit 
Şi-am ajuns atât de slab, că de tot m-am istovit! 
25 De ocară le-am ajuns şi de ei nu mai încap, 
Şi întruna mă privesc şi tot dau mereu din cap! 
26 Doamne Dumnezeul meu, miluieşte-mă, m-ajută! 
Izbăveşte-mă de dânşii, după mila-Ți cunoscută! 
27 Ca să vadă ei aceasta, să le fie cunoscut, 
Că Tu, Doamne, cu-a Ta mână toate-acestea le-ai făcut! 
28 Tu îi binecuvântează, de mă blestemă pe mine: 
De se scoală-asupra mea, să-i acoperi cu ruşine 
Şi atuncea robul Tău se va bucura de Tine! 
29 Să se-mbrace cu ocara toți prigonitorii mei 
Şi ca o manta ruşinea să-i acopere pe ei! 
30 Voi slăvi atunci pe Domnul cu-a mea gură-ntotdeauna, 
Şi în mijlocul mulțimii ÎI voi lăuda întruna! 
31 Că săracului de-a dreapta EI îi stă, ca să-L păzescă 
Şi de cei ce-l osândesc, sufletul să-i izbăvească! 


CATISMA XVI 


PSALMUL 109 
David 


1 Domnul Domnului meu zis-a: «Şezi de-a dreapta-Mi pân-voi pune 


2 
3 


4 


Pe vrăjmaşi-Ţi sub picioare, căci pe toți Ţi-i voi supune! 
Că toiag puternic Domnul din Sion Îţi va trimite, 

Să domneşti peste vrăjmaşi cu puteri nemărginite! 

Şi în ziua biruinţei, strălucind în cele sfinte, 

Tot poporul Tău cu Tine va lua la Tine-aminte, 

Că din sânu-Mi Te-am născut, de luceafăr mai înainte! 


Şi făcut-am jurământ şi-ndoielii nu mă plec: 

Tu eşti preot peste veacuri cum a fost Melchisedec!» 
Domnul stând de-a dreapta Ta, Dumnezeule a toate, 
Pe-mpăraţi îi va sfărma, când mânia-l va socoate, 


7 Judecată EI va face neamurilor pân-departe 


8 


Şi va umple-ntreg pământul, peste tot, cu trupuri moarte. 
Că în multe țări la duşmani capetele va sfărma 
Şi din râu va bea pe cale şi El capul va-nălţa! 


PSALMUL 110 
Aliluia 


Din tot sufletu-mi pe Domnul, eu mereu L-oi lăuda 
Şi în sfatul celor drepți şi când ei s-or aduna! 

Ale Domnului lucrări sunt atât de mari şi sfinte 

Şi dorite-s de aceia ce-mplinesc a Lui cuvinte! 
Lucrul Lui e numai slavă, frumusețe şi splendoare, 
Şi dreptatea Lui rămâne, că e-n veci nemuritoare! 
El vestite a făcut ale Lui minuni mereu, 

Înduratul, milostivul şi preabunul Dumnezeu! 
Celor ce se tem de Dânsul hrană El le dă întruna 

Şi de-al Său aşezământ Şi-aminteşte-ntotdeauna! 

A minunilor putere la poporu-l arătat-o, 

Când luat-a de la neamuri moştenirea şi i-a dat-o! 

7 Adevărul şi dreptatea sunt a mâinii Lui lucrare 
Şi poruncile Lui toate adevăr sunt fiecare! 
8 Că temei au adevărul şi-n dreptate sunt lucrate 
Şi de-aceea-n veci de veci ele sunt întemeiate! 
9 Şi poporului Său Domnul mântuire El i-a dat, 
Şi al Său aşezământ El pe veci l-a-ntemeiat, 
C-al Său Nume este sfânt şi-l atât de-nfricoşat! 
10 Temerea de Domnul este început de-nțelepciune 
Şi e partea celui care voiei Sale se supune, 
C-a Lui slavă dăinuieşte şi în veci nu mai apune! 


PSALMUL 111 
Aliluia 


1 Fericit e omul care el de Domnul său se teme 
Şi-ale Lui porunci el ţine să le facă-n orice vreme! 
2 Neamul său va fi puternic şi dura-va pe pământ, 
Căci cei drepți întotdeauna binecuvântați ei sînt! 
3 Bogăția şi belşugul, ele-n casa lui vor fi 
Şi a lui neprihănire, ea în veci va dăinui! 
4 Celui drept, în întuneric lui lumina îi răsare, 
Că e bun şi milostiv şi e plin de îndurare! 
5 Bine-i merge celui care se îndură să-mprumute, 
Şi cu multă judecată a lui fapte sunt făcute! 
6 Pomenirea celui drept veşnică mereu va fi 
Şi nicicând în veci de veci el nu se va mai clăti! 
7 Niciodată nu se teme, de-i vorbit cumva de rău, 
Că-i cu inima-ntărită de nădejdea-n Domnul său! 
8 Şi-având inima-ntărită, el nu ştie ce e frica, 
Până va vedea vrăjmaşii ruşinați şi de nimica! 


9 El împarte-n dreapta-n stânga, miluind pe cel sărac, 


Şi dreptatea lui rămâne, dăinuind din veac în veac; 
Şi-a lui frunte luminată, întru slavă e-nălțată! 


10 Păcătosul vede-acestea şi cu dinţii lui scrâşneşte, 
Şi cuprins de-a lui mânie, el de ciudă se topeşte, 
Însă pofta celui rău, ea nicicând nu se-mplineşte! 

PSALMUL 112 
Aliluia 


Lăudaţi cu toți pe Domnul! Robii Lui Îl lăudaţi! 
Şi al Domnului sfânt Nume lăudați-L şi-L cântați! 
Fie binecuvântat al Său Nume că e sfânt, 
De acum şi până-n veac şi în cer şi pe pământ! 
De la soarele-răsare pân-la soarele -apune, 
Lăudat să fie Domnul şi-al Său sfânt şi mare Nume! 
Peste neamuri şi popoare preaînalt e Domnul pus, 
Iară slava Lui cea mare peste ceruri mai presus! 
Cine este precum Domnul, Dumnezeul nostru oare? 
Cel ce-nalt El locuieşte? Cine-l are-asemănare? 
E] de sus şi-apleacă ochii către toate câte sînt 
Şi spre cei smeriți priveşte şi în cer şi pe pământ. 
El ridică pe sărac din țărână şi nevoi 
Şi pe cel nenorocit îl înalță din gunoi; 
Şi cu mila Lui cea mare El îl binecuvântează, 
Şi-mpreună cu mai marii din poporu-l îl aşează! 
Şi femeii, care stearpă mai-nainte ea era, 
EI îi dă o locuință, casă-acum să aibă ea 
Şi ca mamă-ntre copii, veselă cu ei să stea! 

Aliluia! Aliluia! 


PSALMUL 113 
Aliluia 


Când ieşit-a Israel din Egiptul cu amar 

Şi când casa lui lacov dintre cei de neam barbar, 
luda a ajuns să-l fie un locaş pentru sfințire, 

Şi ajuns-a Israel, ca să-l fie moştenire! 

Atunci marea a văzut şi-a secat al ei puhoi 

Şi Iordanul n-a mai curs şi-a-ntors apa-napoi. 
Munţii au săltat cu toții, cum berbecii saltă ei, 
Iară dealurile toate au sărit ca nişte miei. 

Ce ai, mare, de-ai fugit şi-a secat al tău puhoi? 
Şi, lordane, de ce apa ţi-ai întors-o înapoi? 

6 Şi voi, munți, de ce săltaţi cum berbecii saltă ei? 
Şi voi, dealuri, ce aveţi de săriți ca nişte miei? 

7 Se clăteşte-ntreg pământul, Domnul Faţa când şi-arată, 
Dumnezeul lui Iacov, Cel cu Faţa luminată! 

8 Cela ce-n pustie stânca a schimbat-o în izvoare 
Şi din cremenea cea tare a scos apă curgătoare! 


9 Nu doar nouă, nu doar nouă, Doamne, slava ne-aparține, 
Ci preasfântului Tău Nume toată slava se cuvine 
Pentru mila şi-adevăru-Ți, care sunt mereu cu Tine! 
10 Pentru ce păgânii, Doamne, să tot zică ei mereu: 
«Unde-i Dumnezeul lor? Au ei oare Dumnezeu?» 
11 Domnul Dumnezeul nostru şi în cer şi pe pământ, 
Tot ce vrea El rânduieşte, căci în mână toate-l sînt! 


12 Iară idolii lor sunt numai aur şi argint, 
Lucrul mâinii omeneşti şi de-aceea pururi mint! 
13 Gură au, dar nu vorbesc; au şi ochi, dar nu privesc; 
14 Au urechi, dar nu aud; au şi nas, dar ce folos, 
Că nu au în el miros! 
15 Au picioare, dar nu merg; două mâini, dar nu le-ntind, 
Şi din gâtul lor uscat, nici-un sunet nu desprind! 
16 Tot aşa ca ei să fie toți acei ce-i fac pe dânşii 
Şi acei ce cred în ei şi îşi pun nădejdea-ntr-înşii! 


17 Israele-n Domnul tău tu mereu nădăjduieşte; 
EI îţi este ajutorul şi tot EI te ocroteşte! 

18 Casa lui Aaron în Domnul, tu mereu nădăjduieşte; 
EI îţi este ajutorul şi tot EI te ocroteşte! 

19 Cei ce aveți de Domnul teamă, doar în El nădăjduiţi, 
C-ajutaţi sunteți de Domnul şi de Domnul ocrotiţi! 

20 Căci de noi Îşi va aduce Domnul Dumnezeu aminte 
Şi EI binecuvântare ne va da cu daruri sfinte: 
Binecuvânta-va casa neamului lui Israel 
Şi pe casa lui Aaron binecuvânta-va EI! 

21 Celor ce se tem de Domnul binecuvântări va da, 
Celor mici şi celor mari ce fac pururi voia Sa! 

22 Să vă umple pe voi Domnul cu-ale Sale bunuri sfinte 
Şi pe voi şi fiii voştri ce-şi aduc de El aminte! 
23 Să vă binecuvânteze pe voi pururi Domnul Sfânt, 
Cela ce făcut-a cerul şi-a făcut acest pământ! 
24 Cerurile câte sunt, ale Domnului sunt toate 
Iar pământul pentru oameni l-a lăsat, cu bunătate! 
25 Morţii nu Te-or lăuda, Doamne, cu al lor cuvânt 
Şi nici toți aceia care se pogoară în pământ, 
26 Ci noi toți câți suntem vii, noi L-om binecuvânta, 
Şi pe Domnu-n veci de veci, noi mereu L-om lăuda! 
Aliluia! Aliluia! 


PSALMUL 114 
Aliluia 


1 Bucuros eu sunt de Domnul şi voi fi neîncetat, 
Căci El glasul rugăciunii ce-am făcut, l-a ascultat! 
2 C-a plecat a Sa ureche către greu necazul meu 
Şi de-aceea-n toată viața eu Îl voi chema mereu! 
3 Că de tot mă-nfăşurase ale morții legături 
Şi de tot eram cuprins de-ale iadului torturi, 
Ce-mi puneau mereu-nainte noaptea morții şi-a tăcerii 
Şi eram cu totul pradă întristării şi durerii! 
4 Dar atuncea am chemat numele lui Dumnezeu: 
«Te rog, Doamne, de mă scapă, mântuind sufletul meu!» 
5 Milostiv e Domnul nostru şi e drept cu-adevărat! 
Domnul Dumnezeul nostru este mult preaîndurat! 
6 C-atunci Domnul ce păzeşte pe cel fără răutate, 
Din necaz m-a izbăvit cu-a Sa mare bunătate! 
7 Suflete al meu, te-ntoarce la odihna ce-ai avut, 
Că atât de mare bine Domnul ţie ţi-a făcut! 
8 Că de moarte-a izbăvit sufletu-mi şi de durere, 
Ochii mi-a scăpat de lacrimi şi piciorul de cădere! 
9 De aceea-ntru dreptate şi cuprins de bucurii, 
Înainte-I voi umbla în pământul celor vii! 

PSALMUL 115 
Aliluia 


1 Am crezut şi de aceea am grăit cu a mea gură: 
«Sunt mai mult ca ceilalți oameni necăjit peste măsură!» 
2 Şi-n necazul meu cel mare eu mi-am zis: «nici un folos 
Nu ne-aduce nouă omul, că tot omu-i mincinos! 
3 Oare cum voi răsplăti Domnului cu vrednicie 
Pentru-atâtea binefaceri câte mi-a făcut El mie? 
4 Eu, paharul mântuirii voi lua ca răsplătire 
Şi al Domnului Sfânt Nume voi chema ca mulțumire! 
5 Şi-ale mele juruințe către Domnul voi plini, 
Când de față-n locu-l sfânt tot poporul Său va fi!» 


6 Scumpă este înaintea Domnului Cel drept şi sfânt, 
Moartea celor cuvioşi, ce iubiți de Domnul sînt! 
7 Rob îţi sunt de-a pururi, Doamne, rob îţi sunt şi-al roabei fiu, 
C-ale mele legături mi le-ai rupt, al Tău să fiu! 
8 Jertfa laudei curate voi aduce Ţie-ntruna 
Şi al Domnului Sfânt Nume voi chema întotdeauna! 
9 Şi-ale mele juruințe către Domnul voi plini, 
Când de față-n locu-l sfânt tot poporul Său va fi: 
10 În a Domnului curți sfinte ale Casei Lui sublime, 
Ce se află în mijlocu-ți, scumpe lerusalime! 


PSALMUL 116 
Aliluia 


1 Lăudaţi pe Domnul neamurile toate; 
Şi-L slăviți pe Dânsul ale lumii gloate! 

2 Că e mare mila-l ce ne-arată-ntruna 
Şi-adevărul Lui biruieşte-ntotdeauna! 


PSALMUL 117 
Aliluia 


1 Lăudaţi cu toți pe Domnul 
Şi slăvească-L pururi omul: 

Că e bun cum nimeni nu-i, 

Că în veac e mila Lui! 
Casa Israel să zică 
Şi de Domnul aibă frică: 

Că e bun cum nimeni nu-i, 

Că în veac e mila Lui! 
Casa lui Aaron să zică 
Şi de Domnul aibă frică: 

Că e bun cum nimeni nu-i, 

Că în veac e mila Lui! 
Zică dar şi toți acei 
Ce de Domnul ei au teamă 
Şi pe Domnul ei Îl cheamă: 

Că e bun cum nimeni nu-i, 

Că în veac e mila Lui! 
Eu pe Domnul L-am chemat când eram la strâmtorare 
Şi degrab m-a ascultat şi-n loc larg mi-a dat scăpare! 
Domnul meu cu mine este şi n-oi şti ce-nseamnă frica! 
Că nădejdea pusă-n oameni nu ajută la nimica! 
Domnu-mi este ajutorul şi pe toţi vrăjmaşii mei 
Cu-ndrăzneală-i voi privi, fără să mă tem de ei! 
Că ce-mi poate face omul? N-o să-mi facă el nimica! 
Mult mai bine este-n Domnul, tu nădejdea să ţi-o pui, 
Că nădejdea pusă-n oameni nu ajută nimănui! 
Şi-i mai bine-a ta nădejde, ca în Domnul tău s-o ai, 
Că nădejdea în cei mari este ca un putregai! 


10 Duşmănoasele popoare toate m-au împresurat, 


Dar cu-al Domnului Sfânt Nume le-am înfrânt şi le-am călcat! 


11 Toate m-au împresurat şi-mprejur au tăbărât, 


Dar cu-al Domnului Sfânt Nume le-am învins, le-am doborât! 


12 Ca albinele pe-un fagur aşa m-au învăluit 


Şi cum focul arde spinii, ele-aşa m-au pârjolit, 
Dar cu-al Domnului Sfânt Nume le-am bătut, le-am biruit! 


13 Cu putere m-au izbit ca să cad spre râsul lor, 


De îndată însă Domnul mi-a venit în ajutor! 


14 Domnul este-a mea tărie şi-a mea laudă El este, 


Căci când sunt la strâmtorare, Domnul meu mă mântuieşte! 

15 Drepții toți prin corturi strigă, toți cuprinşi de bucurie; 
Scot strigări de biruinţă, scot strigări de veselie: 

16 Dreapta Domnului cea tare, ea acum s-a înălțat! 
Dreapta Domnului puterea, ea acum şi-a arătat! 

17 De aceea n-am să mor, ci va fi să mai trăiesc, 
Ca de-a Domnului minuni eu mereu să povestesc! 

18 Că certare mi-a dat Domnul şi adesea m-a mustrat, 
Însă bun a fost cu mine, că El morții nu m-a dat! 


19 A dreptății porți deschideţi, larg deschideţi pentru mine, 

Ca intrând prin porți la Domnul, să-L slăvesc cum se cuvine! 
20 Poarta Domnului e-aceasta, a dreptăţii sfântă poartă, 

Şi printr-însa intr-aceia ce dreptatea-n inimi poartă! 


21 Te slăvesc pe Tine, Doamne, că m-ai ascultat întruna 
Şi al meu izbăvitor Tu mi-ai fost întotdeauna! 

22 Piatra care ziditorii de nimic au socotit-o, 
A ajuns în cap de unghi, unde ei au potrivit-o! 

23 Domnul a făcut ca astfel ea să fie aşezată 
Şi de-aceea-n ochii noştri este piatră minunată! 


24 Asta-i ziua care Domnul a voit ca să ne-o dea: 
Să ne bucurăm într-însa, să ne veselim în ea! 

25 O, Tu, Doamne Domnul nostru, dă-ne nouă mântuire! 
O, Tu, Doamne Domnul nostru, dă-ne nouă propăşire! 


26 Bine este cuvântat cela ce-ntru Domnul vine! 
Din al Domnului locaş noi vă cuvântăm de bine! 
27 Dumnezeu ne este Domnul şi ne dă lumina-n dar! 
Pregătiți a voastre jertfe şi le-aduceţi la altar! 


28 Tu eşti Dumnezeul meu şi Te-oi lăuda mereu! 
Şi Te-oi preamări, din suflet, Ţi-oi aduce mulțumire, 
Doamne, Dumnezeul meu, piatra mea de mântuire! 
29 Lăudaţi cu toți pe Domnul 
Şi slăvească-L pururi omul: 
Că e bun cum nimeni nu-i, 
Că în veac e mila Lui! 


CATISMA XVII 


PSALMUL 118 
Aliluia 


A Alef 


1 Fericiţi acei ce calea fără pată şi-o păstrează 
Şi-n viaţa lor întreagă Legea Domnului urmează! 
2 Fericiţi cei ce păzesc ale Lui învățăminte 
Şi din inimă-L doresc şi iubesc a Lui cuvinte! 
3 Că aceia niciodată n-or să facă fărdelegi, 
Ci pe căile Lui umblă anii vieţii lor întregi! 
4 Că poruncă Tu ai dat ca poruncile-Ţi preasfinte 
Pururea să le păzim şi s-avem la ele-aminte! 
5 O, de-ar fi să am întruna îndreptată a mea cale, 
Aşa fel ca să păzesc Legea-nvăţăturii Tale! 
6 Nu m-aş ruşina deloc şi n-aş mai roşi atunci, 
Chiar de-ar fi să-mi pui în față pe oricare din porunci! 
7 Ci Te-aş lăuda întruna cu-a mea inimă curată, 
C-aş putea ca să învăţ a Ta dreaptă judecată! 
8 Ale Tale Legiuiri le voi ține, Doamne-ntruna! 
Nu mă părăsi de tot, fii cu mine-ntotdeauna! 


B Bet 


9 Cum un tânăr va păstra pururi calea lui curată? 
Numai dacă-n drumul lui Legea Ta va fi urmată! 

10 Cu-a mea inimă-nsetată eu mereu Te-am căutat, 
De la sfintele-Ţi porunci nu lăsa ca să m-abat! 

11 Am primit cuvântul Tău şi în inimă-l păzesc, 
Ca-mpotriva Ta nicicând eu să nu păcătuiesc! 

12 Binecuvântat eşti, Doamne, Ziditoru-ntregii firi, 
Mă învaţă să cunosc ale Tale orânduiri! 

13 Am vestit cu-a mele buze spre a fi de-nvăţătură 
Ale Tale hotărâri ce-ai rostit cu a Ta gură! 

14 Căci păzind a Tale Legi am atâta desfătare, 
Mult mai mult decât mi-ar da bogăția cea mai mare! 

15 La poruncile-Ți preasfinte eu întruna mă gândesc, 
Şi-ale Tale căi curate ochii mei le urmăresc! 

16 Și la Legile-Ţi preasfinte eu mereu voi cugeta 
Şi preasfântul Tău cuvânt n-o să-l pot nicicând uita! 


C Cbimel 


17 Milă fă cu robul Tău! Milă dă-mi şi voi trăi 
Şi preasfântul Tău cuvânt pururi eu îl voi păzi! 

18 Ca să văd, deschide-mi ochii şi putea-voi înțelege 
Ale Tale mari minuni ce-ai făcut cu a Ta Lege! 

19 Am ajuns străin pe lume şi nemernic pe pământ, 
Nu ascunde de la mine preacuratul Tău cuvânt! 

20 Însetat e al meu suflet şi de tot se istoveşte, 
Dup-a ale judecăţi şi întruna le doreşte! 

21 Tu certat-ai pe cei mândri şi pe toţi i-ai blestemat, 
C-ale Tale-orânduiri ei pe toate le-au călcat! 

22 la-mi disprețul şi ocara ce-mi grăiesc atâtea guri, 
Că păzesc întotdeauna ale Tale-nvăţături! 

23 Toţi cei mari mă clevetesc, ci-n zadar grăiesc de rău, 
Că la Legea Ta cea sfântă meditează robul Tău! 

24 Cu-ale Tale-nvăţături mă desfăt de-atâtea ori 
Şi-ale Tale Legi îmi sunt cei mai buni sfătuitori! 


D Dalet 


25 Sufletul mi s-a lipit de pământ - în neputinţă - 
Tu mă-nalță, mă ridică după-a Ta făgăduinţă! 

26 i-am spus toate-a mele căi ce-am ales să merg în viață, 
Iară Tu m-ai ascultat: ale Tale Legi mă-nvaţă! 

27 Fă-mă ca să înțeleg a poruncilor cărare 
Şi la Sfintele-Ți minuni voi gândi fără-ncetare! 

28 Sufletu-mi se istoveşte de părerile de rău: 
Întăreşte-mă Tu iarăşi cu preasfânt cuvântul Tău! 

29 Depărtează de la mine a minciunii tristă cale 
Şi-mi dă darul ca să fiu următor poruncii Tale! 

30 Adevărul mi-am ales calea-mi pururi de urmat, 
Şi-ale Tale judecăţi eu nicicând nu le-am uitat! 

31 De-ale Tale-nvăţături m-am lipit şi le urmez, 
Nu lăsa vreodată, Doamne, ca eu să mă ruşinez! 

32 Pe-a poruncilor cărare alerga-voi viața toată, 
Căci prin ele-ntotdeauna inima mi se desfată! 

E He 


33 Mă învaţă, Doamne, calea Legilor ce mi le-ai dat 
Şi pe dânsa paşii mei îi voi ţine ne-ncetat! 

34 A Ta Lege s-o pricep, dă-mi pricepere, dă-mi minte 
Şi cu inima mea toată voi lua la ea aminte! 

35 Pe-a poruncilor cărare mă-ndrumează să păşesc, 
Căci aceasta mi-i plăcerea care pururi o doresc! 

36 La a Tale-nvăţături pleacă inima-mi să fie, 
Nu să aibă-n ea dorința de câştig, de bogăţie! 

37 Ceea ce-i deşertăciune, fă ca ochi-mi să nu vază, 
Ci pe calea Ta curată Tu întruna mă viază! 

38 Împlineşte-Ţi juruinţa pentru robul ce Te cheamă, 
Juruinţa ce-o dai celor care au de Tine teamă! 

39 Depărtează-a mea ocară ce tristeții mă supune, 
C-ale Tale judecăți sunt de-a pururi, Doamne, bune! 

40 lată vreau să împlinesc ale Tale porunci toate; 
Fă-mă, Doamne, să trăiesc întru sfânta Ta dreptate! 


F Vau 


41 Vie, Doamne, peste mine îndurarea Ta divină 
Şi cum Tu făgăduit-ai mântuirea Ia să vină! 
42 Şi voi da răspuns la cei ce mă tot batjocoresc, 
Că-n preasfântul Tău cuvânt eu mereu nădăjduiesc! 
43 Nu-mi lua de tot din gură adevărul care-l spun, 
Că-n a Tale judecăţi eu nădejdea mea o pun! 
44 Voi păzi cuvântul Tău, Legea Ta o voi păzi 
Pururea din veac în veac şi cât veacurile-or fi! 
45 Voi umbla întru lărgime, voi umbla nestrâmtorat, 
Căci poruncile-Ți preasfinte eu mereu le-am căutat. 
46 Împăraţilor voi spune despre-a Ta învățătură 
Şi deloc nu voi roşi ce voi spune cu-a mea gură! 
47 În a Tale porunci sfinte mă voi desfăta întruna, 
Că din toată-a mea ființă le iubesc întotdeauna! 
48 La poruncile-Ți divine mâinile voi ridica, 
Căci atâta le iubesc, cum nu pot a cuvânta 
Şi la Legea a cea sfântă eu mereu voi cugeta! 

G Zain 


49 Adu-Ţi Doamne-aminte, adă-Ţi de cuvântul ce l-ai spus 
Către robul Tău şi-n care eu nădejdile mi-am pus! 

50 Căci aceasta mă mângâie când necazul mă-ntristează, 
Că a Ta făgăduinţă, ea mereu mă-nviorează! 

51 Cei ce-s mândri nu-ncetează joc de mine ca să-şi bată, 
Însă de la Legea Ta nu m-abat eu niciodată! 

52 Mi-am adus aminte, Doamne, cum făceai Tu altădată, 
Când făceai Tu judecată şi m-am mângâiat îndată! 

53 Mă cuprinde-ades mâhnirea când îi văd pe toți cei răi, 
Cum ei uită de-a Ta lege şi urmează alte căi! 

54 Ale Tale-nvăţături erau cântecele mele, 
Când adesea pribegeam şi mă mângâiam cu ele! 

55 Pân-şi noaptea de-al Tău Nume, Doamne-aminte-mi aduceam, 
Că mereu gândeam la Tine şi-a Ta Lege o păzeam! 

56 Toate-acestea se-ntâmplau şi se petreceau cu mine, 
Că poruncile-Ţi păzeam ca pe cel mai mare bine! 


H Het 


57 Partea mea de-a pururi, Doamne, (am grăit şi mai grăiesc), 
E ca sfintele-Ţi cuvinte, eu mereu să le păzesc! 

58 Feţii Tale eu mă rog cu adâncă umilință: 
Miluieşte-mă, m-ajută, după-a Ta făgăduinţă! 

59 Doamne, toate-a mele căi le-am văzut, le-am cercetat 
Şi spre-a Tale-nvăţături paşii mei i-am îndreptat! 

60 Mă silesc să-nfăptuiesc şi nicicând nu mă gândesc 
Ca preasfintele-Ți porunci să nu i le-ndeplinesc! 

61 Păcătoşii pus-au curse ca să fiu de ei vânat, 
Dar eu Legea Ta cea sfântă niciodată n-am uitat! 

62 M-am sculat în miezul nopții ca eu laude să-Ţi cânt, 
C-ale Tale judecăți toate cu dreptate sînt! 

63 Sunt părtaş cu cei ce teamă ei de Tine au întruna 
Şi cu cei ce a Ta Lege o păzesc întotdeauna! 

64 De-a Ta milă, Doamne Sfinte, este plin întreg; pământul, 
Tu întruna mă învaţă să-Ţi păzesc mereu cuvântul! 

K Tet 


65 Bun eşti robului Tău, Doamne, celui plin de umilință, 
Că Tu bine i-ai făcut după-a Ta făgăduință! 

66 Dă-mi priceperea cea bună şi mă-nvaţă-nţelepciune, 
Căci eu cred întotdeauna că poruncile Ţi-s bune! 

67 Până când am suferit, păcătos am fost şi rău, 
Dar de când m-ai pedepsit, eu păzesc cuvântul Tău! 

68 Bun eşti, Doamne, şi-al Tău bine, Tu îl dărui lumii-ntregi, 
Tu cu marea-Ţi bunătate mă învață-a Tale Legi! 

69 Cei trufaşi neadevăruri împotrivă-mi născocesc, 
Dar, cu inima mea toată, eu poruncile-Ți păzesc! 

7O Ei au inima-ngrăşată, n-au putere de-a-nţelege, 
Însă eu întotdeauna mă mângâi cu a Ta Lege! 

71 Bine este că Tu, Doamne, ai făcut să mă smeresc, 
Căci aşa m-ai învăţat a Ta Lege s-o păzesc! 

72 Mult mai scumpă-mi este mie Legea gurii Tale sfinte, 
Ca tot aurul şi-argintul ce - comori -mi-ar sta-nainte! 


I Iod 


73 M-au făcut a Tale mâini, m-au zidit aşa cum sînt, 
Dă-mi pricepere, dă-mi minte, ca să-nvăţ al Tău cuvânt! 
74 Cei ce teamă au de Tine, când mă văd se-nveselesc 
Că-n a Ta făgăduinţă eu mereu nădăjduiesc! 
75 Ştiu c-a Tale judecăţi toate-s, Doamne, cu dreptate 
Şi că drept Tu eşti şi-atunci, a Ta mână când mă bate! 
76 Fie-mi mila Ta de-a pururi mângâiere-n suferință, 
Cum Tu robului Tău spus-ai, când i-ai dat făgăduinţă! 
77 Şi să vină peste mine mila Ta şi voi viea, 
Căci în Legea Ta-mi găsesc toată mângâierea mea! 
78 Fie ruşinați trufaşii ce m-apasă fără vină, 
Că eu pururi cercetez toată Legea Ta divină! 
79 Cei ce teamă au de Tine către mine să se-ndrepte, 
Şi acei care cunosc Legile-Ţi preaînţelepte! 
80 Fie-mi inima curată când eu, Doamne, o-ndrumez 
După-a Tale-nvăţături, ca să nu mă ruşinez! 

81 După ajutorul Tău sufletu-mi se istoveşte, 
Dar în sfântul Tău cuvânt inima-mi nădăjduieşte! 

82 Aşteptând făgăduința-Ți, ochi-mi s-au întunecat, 
Şi de-aceea zic întruna: Când voi fi eu mângâiat? 

83 C-am ajuns precum e-o piele care-n fum ea stă uscată, 
Însă-a Tale-nvăţături nu le uit eu niciodată! 

84 Câte zile-i vei mai da ca să aibă robul Tău? 
Şi când oare osândi-vei pe toți cei ce îmi fac rău? 

85 Cei trufaşi mi-au spus braşoave, multe-au fost a-mi cuvânta, 
Dar niciuna dintre ele nu-i la fel ca Legea Ta! 

86 C-ale Tale-nvăţături toate-s adevărul sfânt! 
Scapă-mă, că pe nedrept prigonit de dânşii sînt! 

87 Au fost gata să mă piardă şi să fiu de tot sfârşit, 
Însă sfintele-Ți porunci nicidecum n-am părăsit! 

88 Dă-mi viață, dă-mi putere după mila Ta cea mare, 
C-ale Tale-nvăţături voi păzi fără-ncetare! 


L Lamed 


89 Pentru veşnicie, Doamne, că din veşnicie eşti, 
Cu preasfântul Tău cuvânt cerurile le-ntăreşti! 

90 Tu ai plăsmuit pământul şi mereu el stă, Stăpâne, 
Şi din neam în neam întruna adevărul Tău rămâne! 

91 Prin porunca-Ţi până astăzi, toate au statornicie, 
Căci în lume câte sunt toate sunt supuse Ţie! 

92 Dacă Legea Ta cea sfântă n-ar fi fost a mea plăcere, 
Eu de mult aş fi pierit în necazuri şi durere! 

93 Niciodată n-am să uita Ta Lege ce mă-nvaţă, 
Căci prin ea întotdeauna Tu îmi dai mereu viață! 

94 Sunt al Tău, mă mântuieşte că Tu doară m-ai creat 
Şi-ale Tale-nvăţături eu mereu le-am căutat! 

95 Să mă piardă toți cei răi, mă pândesc mereu cu ură, 
Însă eu adânc pătrund a Ta sfântă-nvățătură! 

96 Tot ce e desăvârşit un sfârşit şi margini are, 
Numai sfintele-Ţi porunci, ele-n veci nu au hotare! 

M Mem 


97 Cât de mult iubesc eu, Doamne, Legea Ta şi țin la ea, 
Căci în toate-a mele zile ea-i mereu gândirea mea! 

98 Că mai înțelept mă face şi să judec mult mai bine 
Decât toți vrăjmaşii mei c-a Ta Lege-o am cu mine! 

99 Am ajuns mai învățat decât cei ce mă învaţă, 
C-ale Tale-nvăţături le gândesc şi-mi dau povaţă! 

100 Şi mai mult decât bătrânii, sunt cu mult mai priceput, 
Că poruncile-[i preasfinte eu întruna le-am ținut! 

101 Mi-am oprit piciorul meu să nu calce drumul rău, 
Ca astfel să pot mereu, să păzesc cuvântul Tău! 

102 De la Legea Ta cea dreaptă nu m-abat nicicând în viață, 
Că Tu-mi eşti învățătorul, care pururi mă învaţă! 

103 Cât de dulci în cerul gurii sunt cuvintele-Ți preasfinte! 
Că-s mai dulci ca mierea-n gură ale Tale dulci cuvinte! 

104 Sfintele-Ţi porunci îmi dau din lumina-nțelepciunii! 
Şi de-aceea eu urăsc orice cale a minciunii! 


N Nun 


105 E cuvântul Tău făclie pentru paşii mei când merg, 
Şi lumină neapusă pe cărări pe unde-alerg! 
106 Ale Tale Legi preadrepte m-am jurat să le păzesc, 
Şi făcut-am jurământ, am să mi-l îndeplinesc! 
107 Amărât-îs foarte tare, m-au învins păreri de rău! 
Tu mă-nviorează, Doamne, după sfânt cuvântul Tău! 
108 Jertfa mea de bunăvoie, care-o spune- a mea gură, 
Mi-o primeşte şi mă-nvaţă a Ta sfântă-nvățătură! 
109 Mi-i viața în pericol şi-s mereu înfricoşat, 
Dar de Legea Ta cea sfântă niciodată n-am uitat! 
110 Curse mi-au întins cei răi, ca să fiu ademenit, 
Dar de la porunca-Ţi sfântă eu nicicând n-am rătăcit! 
111 Ale Tale-nvăţături moştenit-am pe vecie, 
Că-s a inimii de-a pururi cea mai mare bucurie! 
112 Să-mplinesc a Tale Legi, a mea inimă-i plecată, 
Căci aceasta îmi aduce a Ta veşnică răsplată! 

O Sameb 


113 Pe toţi cei fără de lege i-am urât întotdeauna, 
lară Legea Ta cea sfântă o iubesc şi-o ţin întruna! 
114 Adăpostul meu Tu eşti şi ocrotitorul meu 
Şi în sfânt cuvântul Tău eu nădăjduiesc mereu! 
115 Depărtaţi-vă de mine cei nelegiuiți şi răi, 
C-ale Domnului porunci voi păzi şi-a Sale căi! 
116 După-a Ta făgăduinţă sprijin dă-mi ca să viez, 
Şi-n nădejdea-mi nu lăsa ca eu să mă ruşinez! 
117 Mă ajută, Doamne Sfinte, ca eu să mă mântuiesc 
Şi de sfintele-Ţi porunci pururi am să-mi amintesc! 
118 Tu disprețuieşti pe toţi cei ce Legea-Ţi ocolesc, 
Că minciuni, neadevăruri ei întruna născocesc! 
119 Măturat-ai pe cei răi de pe lume ca pe-o zgură 
Şi de-aceea am iubit sfânta Ta învăţătură! 
120 De-a Ta frică a mea carne mi se-ncrâncenă întruna 
Şi de-a Tale judecăţi eu mă tem întotdeauna! 


P Ain 


121 Păzesc Legea Ta întruna şi dreptatea o păzesc, 
Nu mă da pe mâna celor ce mereu mă asupresc! 

122 la sub ocrotirea Ta pe-al Tău rob să-i fie bine, 
Ca trufaşii să-nceteze a-şi mai bate joc de mine! 

123 Aşteptându-Ţi mântuirea ochii mi-au paianjenit, 
Şi dreptatea Ta pe care mie mi-ai făgăduit! 

124 Milă fă cu robul Tău după bunătatea Ta 
Şi-ale Tale Legiuiri nu-nceta a mă-nvăţa! 

125 Eu sunt robul Tău, Stăpâne, cel mai slab dintre făpturi: 
Milă dă-mi să pot pricepe ale Tale-nvăţături! 

126 A venit de-acuma vremea Însuşi Domnul să lucreze, 
Că toţi calcă Legea Ta şi vor s-o desființeze! 

127 Însă eu iubescu-Ţi, Doamne, Legea sfântă ce ne-ai dat, 
Decât aurul mai mult, decât aurul curat! 

128 De aceea eu alerg la a Ta învățătură, 
Iară calea cea nedreaptă o privesc mereu cu ură! 

R Fe 


129 Ale Tale-nvăţături minunate-s, Doamne Sfinte, 
Şi de-aceea al meu suflet le pătrunde cu-a sa minte! 
130 Explicarea Legii Tale tuturor le dă lumină, 
Şi dă multă-nţelepciune celor care nu au vină! 
131 Gura mea deschis-am, Doamne, şi adânc am suspinat, 
Că de sfintele-Ţi porunci sunt de-a pururi însetat! 
132 Caută spre mine, Doamne, şi mă mântuie de rău, 
Cum priveşti spre toți aceia ce iubesc Numele Tău! 
133 Întăreşte paşii mei să urmeze-al Tău cuvânt, 
Şi să nu mă stăpânească răutățile ce sînt! 
134 Izbăveşte-mă de-aceia ce mă clevetesc întruna 
Şi poruncile-Ţi preasfinte voi păzi întotdeauna! 
135 Peste robul Tău de-a pururi strălucească a Ia față 
Şi-ale Tale Legiuiri Tu întruna mă învaţă! 
136 Râu de apă ochi-mi varsă, cum ar fi două izvoare, 
C-a Ta Lege nu-i păzită ci-i călcată în picioare! 


S Jade 


137 Drept eşti, Doamne-n veci de veci şi mereu Tu drept Te-arăţi, 
Că sunt drepte-ntotdeauna ale Tale judecăți! 
138 Ale Tale-nvăţături drepte sunt de Tine date 
Şi-ntru totul ele sunt pururea adevărate! 
139 Mă topesc de-atâta râvnă, că eu văd vrăjmaşii mei 
Cum a Iale-nvăţături necinstite sunt de ei! 
140 Ars în foc Îţi e cuvântul, preacurat şi lămurit 
Şi de-aceea robul Tău l-a iubit şi prețuit! 
141 Mic am fost eu socotit şi am fost şi defăimat, 
Însă-a Tale-nvăţături niciodată n-am uitat! 
142 Este-n veci a Ta dreptate, pentru-un timp nelimitat 
Şi-a Ta Lege este pururi adevăru-adevărat! 
143 Când necazul, strâmtorarea mă cuprind cu-a lor putere, 
Atunci sfintele-Ţi porunci îmi sunt scumpă mângâiere! 
144 Ale Tale-nvăţături drepte-n veci vor dăinui! 
Dă-mi înțelepciune, Doamne, minte dă-mi şi voi trăi. 


Psaltirea în versuri 177 


T Caf 


145 Doamne-auzi-mă, m-ascultă, că din suflet Te-am chemat 
Şi al Tău aşezământ va fi pururea urmat! 
146 Către Tine am strigat, mântuieşte-mă îndată 
Şi-a Ta sfântă Legiuire fi-va pururea urmată! 
147 Eu Te chem atunci când zorii încă ei nu se ivesc, 
Căci în sfântul Tău cuvânt eu mereu nădăjduiesc! 
148 Pân-nu-i straja dimineții deschid ochii şi-i trezesc, 
Ca-n a Ta învățătură eu mereu să-i adâncesc! 
149 Glasul meu auzi-l, Doamne, cu-a Ta milă care-o ai 
Şi cu dreapta-Ţi judecată Tu viață ca să-mi dai! 
150 S-au apropiat de mine, cei ce fac fărădelege, 
Dar se duc cu toți departe, când aud de a Ta Lege! 
151 Dar Tu-mi eşti aproape, Doamne, eşti aproape-ntr-adevăr 
Şi-ale Tale porunci toate sunt de-a pururi adevăr! 
152 Eu cunosc de multă vreme a Ta sfântă mărturie, 
Că din veac ai aşezat-o pentru-întreaga veşnicie! 


U Reş 


153 Vezi-mi, Doamne, strâmtorarea şi mă izbăveşte-ndată, 
Că eu Legea Ta cea sfântă n-am uitat-o niciodată! 
154 Apără-mi pricina, Doamne, şi mă ia sub a Ta pază 
Şi după cuvântul Tău grabnic Tu mă-nviorează! 
155 E departe mântuirea pentru cei ce au păcat, 
C-ale Tale-orânduiri ei nicicând n-au căutat! 
156 Multe îndurări ai, Doamne, după-a Ta bunăvoință, 
Dăruieşte-mi viață, Doamne, după-a Ia făgăduinţă! 
157 Mulţi îmi sunt prigonitori şi cei ce mă necăjesc, 
Îns-a Tale-nvăţături eu nicicând nu părăsesc! 
158 Am văzut necredincioşii ce se dau mereu la rău 
Şi de aceea m-am scârbit, că nu țin cuvântul Tău! 
159 Vezi ce mult iubesc eu, Doamne, ale Tale porunci toate! 
Tu mereu mă-nviorează cu-a Ta mare bunătate! 
160 Pentru sfântul Tău cuvânt adevăru-i temelia 
Şi-ale Tale drepte Legi sunt pe toată veşnicia! 

V Şin 


161 În zadar mă prigonesc cei mai mari, cei mai de seamă, 
Că numai de-al Tău cuvânt, mie-mi este pururi teamă! 
162 De cuvântul Tău mă bucur cu o mare bucurie, 
Ca şi unul care dat-a peste-o mare bogăţie! 
163 Că urăsc de tot minciuna şi o şi disprețuiesc, 
Iară Legea Ta cea sfântă eu atâta o iubesc! 
164 Şi de şapte ori pe zi eu Te laud, Preaslăvite, 
Pentru-a Tale judecăți drepte şi desăvârşite! 
165 Cei ce Legea Ta iubesc bucura-se-vor de pace 
Şi vreun rău cumva acestor” nimeni nu le poate face! 
166 Doamne-n ajutorul Tău eu mereu nădăjduiesc 
Şi-ale Tale porunci sfinte eu mereu le împlinesc! 
167 Ale Tale-nvăţături de-al meu suflet sunt urmate, 
Că, pe cât nu pot eu spune, le iubeşte el pe toate! 
168 Am păzit a Tale Legi şi poruncile-Ţi preasfinte, 
Că Tu toate-a mele căi le ai pururi înainte! 


Z Tau 


169 Rugăciunea mea s-ajungă la a Ta bunăvoință, 
Dă-mi înțelepciune, Doamne, după-a Ta făgăduință! 
170 Pân-la Tine să străbată a mea cerere fierbinte: 
Izbăveşte-mă, mă scapă după sfintele-Ți cuvinte! 
171 De-ale mele buze, Doamne, vei fi pururi lăudat, 
C-ale Tale-orânduiri Tu mereu m-ai învăţat! 
172 Şi-a mea limbă-al Tău cuvânt îl va tot vesti întruna, 
C-ale Tale porunci toate drepte sunt întotdeauna! 
173 Vie-mi, Doamne-n ajutor a Ta mână cât mai des, 
Căci poruncile-Ţi preasfinte, eu pe ele le-am ales! 
174 Mântuirea Ta, o, Doamne, o doresc atât de tare 
Şi-a Ta Lege sfântă-mi este cea mai mare desfătare! 
175 Viu va fi sufletul meu şi el Te va lăuda 
Şi-ale Tale judecăţi pururi mă vor ajuta! 
176 Rătăcit-am ca o oaie şi-s pierdut şi-nstrăinat; 
Caută spre robul Tău, c-a Ta Lege n-am uitat! 


7 


CATISMA XVIII 


PSALMUL 119 
O cântare a treptelor 


Către Domnul am strigat când eram eu necăjit 

Şi, cu marea-l bunătate, El degrab m-a auzit! 
Scapă-mi sufletul şi-acuma, Doamne, scapă-mi-l îndată 
Şi de buză mincinoasă şi de limba cea şireată! 

Ce va fi ca să-ți aducă, ce va fi să-ţi deie oare, 

Tu vrăjmaşule ce eşti, a ta limbă-amăgitoare? 

Doar săgeți prea-ascuţite, Cel Puternic care-L superi, 
El asupră-Ţi va trimite, arse-n focul de ienuperi! 

Vai de mine, vai că stau la Meşec peste hotar 

Şi în corturi locuiesc în pământul lui Chedar! 

Că-s pribeag de multă vreme şi nu pot nimica face, 
Că destul am stat cu-aceia, ce nu vor să facă pace! 
Căci eu pacea o iubesc, dar atunci când pace voi 

Şi grăiesc cumva de pace, ei sunt gata de război! 


PSALMUL 120 
O cântare a treptelor 


Ridicându-mi ochii mei către munți, m-am întrebat: 
De la cine-mi va veni ajutorul aşteptat? 

Ajutorul meu îmi vine de la Domnul meu Preasfântul, 
Cela Care a făcut cerurile şi pământul! 

El nu va lăsa picioru-ţi ca să şovăie pe drum, 

Căci Acel ce te păzeşte nu va dormita nicicum! 

Iată nu va dormita, nici nu va dormi de fel, 

Cela ce păzeşte pururi pe poporu-l Israel! 

Domnu-ţi este păzitorul şi tot El te ocroteşte 

Şi de-a dreapta stându-ți Domnul, El pe tine te umbreşte! 
Şi de-aceea ziua-noaptea tu umbrit vei fi întruna, 

Că nici soarele te-o arde, nici cu blânda-i rază luna! 
Domnu-Ți va păzi intrarea şi ieşirea ca să treci 

Şi va fi mereu cu tine de acum şi până-n veci! 

PSALMUL 121 
O cântare a treptelor a lui David 


1 Mult mă bucur când îmi spun o chemare-aşa frumoasă: 
«Hai cu toții ca să mergem la a Domnului meu Casă!» 

2 Şi-acum iată paşii noştri cu-a poporului mulțime, 
Poposesc şi-ţi stau pe praguri, scumpe lerusalime! 

3 lerusalimul nostru e-o cetate înălțată, 
Şi-i aşa de strâns zidită, parcă-ar fi dintr-o bucată. 

4 Seminţiile acolo urcă toate întru el, 

5 Lăudând pe Domnul după Legile lui Israel. 

6 Că acolo-i aşezat tronul cel de judecată, 
Tronul casei lui David, casă binecuvântată! 

7 Pentru lerusalim pace să-i urăm şi tihnă: 
«Cei ce te iubesc pe tine aibă pururea odihnă! 

8 Între zidurile tale pacea-ntruna să domnească 
Şi-n palatele domneşti liniştea să stăpânească! 

9 Pentru frați şi pentru prieteni, pentru-a lor prietenie, 
Pentru dânşii îți grăiesc: pace-n sânul tău să fie! 

10 Pentru Casa care-o are Domnul nostru Dumnezeu, 
Eu din inimă-ți doresc: binele să-l ai mereu!» 


PSALMUL 122 
O cântare a treptelor 


1 Îmi ridic spre Tine ochii, Doamne-al oştilor cereşti, 
Cela ce din veşnicie, Tu în ceruri locuieşti! 

2 Cum ai robului ochi cată spre-a stăpânului său mână 

3 Şi cum roaba-şi are ochii aţintiţi spre-a ei stăpână, 

4 Tot aşa şi ochii noştri stau privind spre cer mereu, 
Pân-ce ne va mântui Domnul nostru Dumnezeu! 

5 Miluieşte-ne, Tu, Doamne! Milă ai de robii Tăi, 
Că ne-a săturat ruşinea şi disprețul celor răi! 

6 Că ni-i sufletul sătul şi ni-i inima amară, 
Că ne fac de râs cei mândri şi trufaşii de ocară! 


Psaltirea în versuri 


PSALMUL 123 
O cântare a treptelor a lui David 


1 De n-aveam cu noi pe Domnul - Israel aşa să spună! 
2 De n-aveam cu noi pe Domnul, când cu ura lor nebună, 
Oamenii s-au ridicat ca pe noi să ne răpună, 
3 Ei ne-ar fi-nghiţit de vii şi cu totul ne-ar fi stins, 
Atunci când asupra noastră ei mânia şi-au aprins! 
4 Şi la fel ca un potop ne-ar fi potopit pe noi, 
Peste sufletele noastre trecând toți ca un puhoi! 
5 Căci atunci ar fi trecut peste sufletele noastre 
Cum trec groaznicele valuri, care fac numai dezastre. 
6 Binecuvântat să fie Domnul nostru, că El iară 
Nu ne-a dat s-ajungem pradă pentru dinţii lor de fiară! 
7 Sufletul ni l-a scăpat ca să fie liber iar, 
Ca şi-o pasăre ce scapă dintr-un laţ de păsărar: 
Laţul ruptu-s-a şi noi am scăpat de-acel puhoi! 
8 Ajutorul nostru este Domnul Dumnezeu Preasfântul, 
Cela Care a făcut cerurile şi pământul! 


PSALMUL 124 
O cântare a treptelor 


1 Cei ce-şi pun nădejdea-n Domnul nu s-or clătina nicicând, 
Că-s ca muntele Sion, care-n veci e-acelaşi stând! 

2 Şi cum lerusalimul e de munţi împrejmuit, 
Tot aşa în veci poporu-l e de Domnul ocrotit! 

3 Că nu va lăsa toiagul celor răi să stăpânească 
Peste soarta celor drepți, ca cei drepţi să nu greşească, 
Întinzându-şi a lor mâini şi ce-i rău să-nfăptuiască! 

4 Doamne, către cei ce-s buni, bunătatea Ta Ţi-o-ndreaptă 
Şi spre cei fără prihană şi cu inima cea dreaptă! 

5 lar pe cei ce se abat, ca tot strâmbe căi să ţie, 
Nimici-i-va pe ei Domnul cu cei răi, să nu mai fie! 

Israele, pace ţie! 

PSALMUL 125 
O cântare a treptelor 


1 Când pe robii din Sion i-a-ntors Domnul din robie, 
Se părea c-aveam un vis, vis de mare bucurie! 
2 Râsu-atuncea, veselia, gura noastră a umplut-o 
Şi cântarea bucurie limba noastră-a cunoscut-o! 
Şi atunci printre popoare se zicea de ele-ntruna: 
«Mari minuni cu dânşii face Domnul lor întotdeauna!» 
3 Da, minuni făcut-a Domnul, că ne-a-ntors din țări străine 
Şi de-aceea-a noastre inimi sunt de bucurie pline! 
4 Doamne-ntoarce pe toți robii spre a nu mai suferi! 
Fă-i să curgă ei ca râuri, care merg, spre miazăzi! 
5 Cei ce seamănă plângând vor fi plini de bucurie, 
Că la vreme secera-vor în cântări de veselie! 
6 Cel ce seamănă cu lacrimi şi pe brazde varsă stropii, 
Hăulind se va întoarce, aducând în braţe snopii! 


PSALMUL 126 
O cântare a treptelor a lui Solomon 


1 De n-ar face Domnul casa, orice muncă de zidar, 
De prisos rămâne toată, ca făcută în zadar! 
Şi-o cetate, dacă Domnul n-ar mai fi s-o ocrotească, 
În zadar mai stau de veghe cei ce-s puşi ca s-o păzească! 
2 În zadar în zori de ziuă voi de muncă v-apucați 
Şi-n zadar până-nnoptează voi întruna tot lucraţi, 
Ca amara vostră pâine s-o aveţi, ca s-o mâncaţi; 
Căci acelor ce-L iubesc şi iubiţi ei sunt de Domnul, 
Le dă pâine ca să aibă chiar şi când îşi dorm ei somnul! 
3 Moştenire sunt copiii, care-i de la Domnul dată 
Şi a pântecelui roadă este-a Domnului răsplată! 
4 Ce-s pentr-un oştean viteaz ascuţitele-i săgeți, 
Pentru-un tată-i sunt copiii din a sale tinereți! 
5 Fericit e omul care mulți copii în casă creşte, 
Că vrăjmaşilor la poartă când grăieşte, nu roşeşte! 


Psaltirea în versuri 


PSALMUL 127 
O cântare a treptelor 


Fericit tu eşti de-a pururi că de Domnul tu te temi 
Şi pe căile Lui umbli şi mereu pe El îl chemi! 
Că ce faci cu-a tale mâini bucurie-ţi va aduce 
Şi vei fi mereu ferice şi tot bine o vei duce! 
Şi ca viţa roditoare, având multă rodnicie, 
În lăuntrul casei tale îi va fi a ta soție; 
lar copiii tăi şedea-vor ca mlădițe de măslin 
Împrejurul mesei tale şi te-or bucura din plin! 
Astfel binecuvântat este omu-n orice vreme, 
Ce pe Domnul său iubeşte şi de Domnul său se teme! 
Aşa Domnul din Sion te va binecuvânta, 
Să vezi lerusalimul fericit în viața ta! 
Şi pe-ai fiilor tăi fii tu să-i vezi cu bucurie! 

Israele, pace ţie! 


PSALMUL 128 
O cântare a treptelor 


Din a mele tinereţe prea ades m-au asuprit 

-zică astfel Israel- 
Din a mele tinereţe prea ades m-au asuprit, 
Dar cu toate-acestea iată, că ei nu m-au biruit! 
Păcătoşii, ca plugarii au arat spinarea mea 
Şi cu-a lor nelegiuire, brazde lungi au tras pe ea! 
Însă Domnul a fost drept, că văzând ce fac nebunii, 
La toți cei nelegiuiți, El tăiat-a a lor funii! 
Ruşinaţi şi-nfrânţi să fie şi de dânşii meargă zvonul, 
De toți cei ce nu iubesc, ci urăsc mereu Sionul! 
Şi să fie ei ca iarba ce pe-acoperişuri creşte, 
Care pân-a nu se smulge, mai întâi se vestejeşte! 
larbă ce săcerătorul n-are-n mână ce să prindă, 
Nici acel ce leagă snopii, ce cu brațu-i să cuprindă! 
Şi nici cei ce trec pe cale nu le zic cu glas vioi: 
«Domnul binecuvântarea deie-şi pururi peste voi!» 

Sau s-audă de la dânşii preaplăcutul lor cuvânt: 
«Vă dăm binecuvântare întru Domnul, Nume Sfânt!» 


PSALMUL 129 
O cântare a treptelor 


Din al inimii adânc strig la Tine, Doamne Sfinte: 

Auzi, Doamne, glasul meu şi spre mine ia aminte! 

Cu urechile-Ţi preasfinte, Tu auzi-mă cu ele, 

Şi ascultă-ntotdeauna glasul rugăciunii mele! 

Dacă-a noastre fărdelegi le vei socoti, Stăpâne, 

Cine oare, Doamne, Doamne, cine oare-ar mai rămâne? 
Dar iertarea pentru toate, Doamne sfinte, e la Tine 

Şi de-aceea înainte-Ţi toți se cade să se-nchine! 

Eu în Domnu-mi pun nădejdea, căci în El eu am credința 
Şi având nădejdea-n suflet, Îi aştept făgăduinţa! 
Sufletu-mi cu dor aşteaptă, Domnul nostru ca să vină, 
Mai cu dor de cum străjerii vor a zorilor lumină! 
Israele, tu în Domnul pune-a ta nădejde mare, 

Că la El este-ndurarea şi a ta răscumpărare! 

Căci prin mila-l fără margini care-o are numai El, 
Mântui-va de păcate pe tot neamul Israel! 


PSALMUL 130 
O cântare a treptelor a lui David 


Doamne, inima ce-o am nu-i o inimă-ngâmfată, 

Nici a ochilor privire nu s-a semețit vreodată! 

Şi la lucruri ce-s prea mari eu cu gândul nu m-am dus, 
Nici spre-acele lucruri care decât mine-s mai presus! 
Dimpotrivă, al meu suflet e smerit şi-astâmpărat, 
Ca-nţărcatul prunc ce stă de-a sa mamă-mbrățişat! 

Da, mi-i sufletul la fel ca şi pruncul înțărcat! 

Israele-a Ta nădejde, tu în Domnul să ţi-o pui, 

Şi în EI s-o ai de-acuma până-n veacul veacului! 


Psaltirea în versuri 


PSALMUL 131 
O cântare a treptelor 


1 De David şi-a lui blândeţe, Doamne, să-Ţi aduci aminte, 

2 Cum el Domnului făcut-a a lui sfinte jurăminte 
Şi cum Celui Preaputernic Domn lui lacov, cu credinţă, 
S-a jurat să-l împlinească următoarea juruință: 

3 «Nu voi mai intra în cortu-mi, pragul n-am să i-l mai trec, 
Nici în pat n-am să mă sui, ca odihna să-mi petrec; 

4 Nici pe pleoape le-oi închide, nici la ochi-mi voi da somnul, 

5 Până când nu voi afla, care-i locul pentru Domnul; 

Până când nu voi afla, care-i locul cu priință, 
Ca Puternicul lui lacov, El să-Şi aibă o locuinţă! 

6 lată, s-a grăit că Arca în Efrata o găsim 
Şi noi iată, am aflat-o pe colina larim. 

7 Hai cu toții dar să mergem la Locaşul Său cel sfânt 
Şi-aşternutului ce-l are sub picioare Domnul Sfânt, 
Închinându-ne, să-l zicem prosternați pân-la pământ: 

8 «Scoală, Doamne, scoală, vino şi urmează a Ta cale, 

Pân-la locu-Ţi de odihnă, Tu şi Arca slavei Tale! 

9 Cu dreptate ai Tăi preoți îmbrăcați vor fi să fie, 
Iară credincioşii Tăi vor striga de bucurie!» 


10 Pentru robul Tău David, pentru bun numele său, 
Nu-ţi întoarce a Ta Faţă de la mine unsul Tău! 
11 Lui David jurat-a Domnul, s-a jurat cu crezământ, 
Şi nicicând nu va lăsa ne-mplinit al Său cuvânt: 
«Pe-al tău scaun de domnie, dacă nu te-abați la rău, 
Pune-voi ca să domnească rodul pântecelui tău! 
12 Şi-ai tăi fii de vor păzi şi vor ţine-aşezământul, 
Ce l-am dat ca ei să-l ţie şi-Mi vor asculta cuvântul, 
Şi-ai lor fii vor sta-n vecie pe-al tău scaun de domnie!» 
13 Că Sionul l-a ales Domnul pentru locuință, 
Când a zis, având spre dânsul toată-a sa bunăvoință: 
14 «EI e locu-Mi de odihnă cel ales pentru vecie 
Şi în el voi locui, căci plăcutu-mi-a el Mie! 
15 Binecuvânta-voi hrana ca să fie azi şi mâine 
Şi pe toți săracii lui îi vor sătura cu pâine! 

16 Îmbrăca-voi pe-ai lui preoţi cu veşmânt de mântuire, 
Iară credincioşii lui vor sălta de fericire. 

17 Acolo voi înălța lui David putere şi tărie 
Şi-acolo voi pregăti pentru unsul meu făclie! 

18 Cu ruşine îmbrăca-voi pe vrăjmaşi pe totdeauna, 
lar pe fruntea-l străluci-va de sfințenie cununa!» 


PSALMUL 132 
O cântare a treptelor a lui David 


1 Cât de bine şi frumos şi ce mare fericire 
E ca frații toți câți sunt, să trăiască în unire! 
2 E ca mirul cel curat ce pe cap este turnat, 
Ce pe barbă-ncet pogoară, răspândind mirosuri sfinte 
Şi pe barba lui Aaron şi pe margini de veşminte... 
3 E ca roua cea curată care cade pe Hermon, 
Ce uşor apoi pogoară pân-pe muntele Sion... 
Căci acolo unde viața în unire e trăită, 
Binecuvântări dă Domnul şi viață nesfârşită! 


PSALMUL 133 
O cântare a treptelor 


1 Ale Domnului slugi toate, care-n Casa Lui voi staţi 
Şi în curţile lui sfinte, pe El bine-L cuvântaţi! 

2 Spre Lăcaşu-l sfânt şi noaptea mâinile le ridicați 
Şi de-a pururea pe Domnul voi să-L binecuvântaţi! 

3 Şi El binecuvântarea din Sionu-l, Domnul Sfântul 
Ţi-o va da, Cel ce făcut-a cerurile şi pământul! 


CATISMA XIX 


PSALMUL 134 
Aliluia 


1 Lăudaţi mereu pe Domnul, lăudaţi-l al Său Nume! 
Lăudaţi-L şi-L slăviţi toate slugile, anume: 

2 Cei ce staţi în casa Lui şi-L slujiți pe El mereu, 
Şi în curţile Lui sfinte ce le are Dumnezeu! 

3 Lăudaţi mereu pe Domnul că e bun cum altul nu-i! 
Preamăriți-L că e bun şi slăviți Numele Lui! 

4 Că ales-a Domnul nostru pe lacov ca moştenire 
Şi-a ales pe Israel ca să-l aibă-n stăpânire! 

5 Ştiu că mare-i Domnul nostru şi-i cu mult mai sus ca cei 
Ce se află şi-s pe lume aşa-zişii dumnezei. 

6 Domnul face tot ce vrea şi în cer şi pe pământ 
Şi în mare şi în toate adâncimile ce sînt! 

7 De la margini de pământ norii toți El îi ridică 
Şi dă ploaie şi cu-n fulger tot văzduhul îl despică, 
lar din toate ale Sale de nespus vistierii, 
Scoate vânturi liniştite şi-ale Sale vijelii. 

8 El pe toți întâi născuţii din Eghipet i-a lovit, 
De la om la dobitoace şi pe toți i-a nimicit. 

9 În mijlocul tău, Egipte, a făcut minuni şi semne, 
Pedepsind pe Faraon şi pe slugile-i nedemne. 

10 EI bătut-a multe neamuri şi pe toate le-a distrus 
Şi-mpărați puternici, tari, i-a ucis şi i-a răpus: 

11 Pe Sihon, ce ca-mpărat stăpânea pe Amorei 
Şi pe Og, ce ca-mpărat în Basan şi-avea temei 
Şi pe împărații toți ce erau Canaanei; 

12 Şi-a lor țări drept moştenire a făcut atuncea EI, 
Ca să fie moştenite de poporu-l Israel! 

13 Al Tău Nume-l veşnic, Doamne, că Tu veşnic eşti, Stăpâne! 
Şi din neam în neam de-a pururi pomenirea Ta rămâne! 

14 Că poporului Său Domnul, El îi face judecată 
Şi spre robii Lui de-a pururi a Sa milă şi-o arată! 

15 Idolii ce sunt la neamuri, sunt doar aur şi argint, 
Lucrul mâinii omeneşti şi de-aceea pururi mint! 
16 Gură au dar nu vorbesc; au şi ochi, dar nu privesc; 
17 Au urechi, dar nu aud, de-ai vorbi oricât de tare, 
Iar în gura care-o au, n-au nicicând nici-o suflare! 
18 Tot aşa ca ei să fie, toți acei ce-i fac pe dânşii 
Şi acei ce cred în ei şi îşi pun nădejdea-ntr-înşii! 
19 Binecuvântați pe Domnul cei din casa Israel! 
Binecuvântați pe Domnul, casa lui Aaron la fel! 
20 Binecuvântaţi pe Domnul, casa lui Levi să zică! 
Binecuvântați pe Domnul, cei ce-aveţi de Domnul frică! 
21 Domnul nostru din Sion fie binecuvântat! 
Cel ce-n lerusalim locuieşte ne-ncetat! 


PSALMUL 135 
Aliluia 


1 Lăudaţi pe Domnul 
Şi slăvească-L pururi omul! 
Că e bun cum altul nu-i, 
Că în veac e mila Lui! 
2 Lăudaţi pe Dumnezeu, 
Că-i mai mare ca acei 
Aşa-zişii dumnezei! 
Că e bun cum altul nu-i, 
Că în veac e mila Lui! 
3 Lăudaţi pe Domnul nostru, 
Că e Domn şi peste-acei 
Care zic că-s domni şi ei! 
Că e bun cum altul nu-i, 
Că în veac e mila Lui! 
4 Că El singur mari minuni 
Numai El a mai făcut, 
Care nu s-au mai văzut! 
Că e bun cum altul nu-i, 
Că în veac e mila Lui! 
5 El cu mare-nţelepciune 
Cerurile le-a făcut, 
Precum El le-a conceput! 

Că e bun cum altul nu-i, 
Că în veac e mila Lui! 
6 El pe-ntinsul cel de ape, 
Cu puterea-l Domnul Sfântul 
A făcut şi-a-ntins pământul! 
Că e bun cum altul nu-i, 
Că în veac e mila Lui! 
7 El pe cer să dea lumină, 
Făcu mari luminători, 
Ca să stea strălucitori! 
Că e bun cum altul nu-i, 
Că în veac e mila Lui! 
8 Ziua, ca s-o lumineze, 
El a pus pe cer un soare, 
Cu lumina-i orbitoare! 
Că e bun cum altul nu-i, 
Că în veac e mila Lui! 
9 lară noaptea, ca să fie 
Luminată-ntotdeauna, 
A pus stelele şi luna! 
Că e bun cum altul nu-i, 
Că în veac e mila Lui! 
10 EI pe toți cei din Eghipet, 
Cu întâii lor născuți 
Fosta-au toți de El bătuţi! 
Că e bun cum altul nu-i, 
Că în veac e mila Lui! 
11 Dintre ei cu-a Sa putere 
Care-o are numai El, 
El a scos pe Israel! 
Că e bun cum altul nu-i, 
Că în veac e mila Lui! 
12 Şi cu mâna Lui cea tare 
Şi cu brațu-l ridicat, 
Din robie i-a scăpat! 
Că e bun cum altul nu-i, 
Că în veac e mila Lui! 

13 El pe apa Mării Roşii 
Pe din două-a despicat-o 
Şi-n adâncu-i a uscat-o! 
Că e bun cum altul nu-i, 
Că în veac e mila Lui! 
14 Şi-a trecut astfel prin mare, 
Făr-a se uda defel, 
Pe poporu-l Israel! 
Că e bun cum altul nu-i, 
Că în veac e mila Lui! 
15 lară Faraon şi oastea lui, 
Au rămas ei păcătoşii, 
În adâncul Mării Roşii! 
Că e bun cum altul nu-i, 
Că în veac e mila Lui! 
16 Prin pustia fără drumuri, 
Că-n pustie drumuri nu-s, 
El poporu-l şi-a condus! 
Că e bun cum altul nu-i, 
Că în veac e mila Lui! 
17 Pe-mpărați puternici, tari, 
I-a bătut şi i-a distrus, 
Cu puterea-l de nespus! 
Că e bun cum altul nu-i, 
Că în veac e mila Lui! 
18 Şi-mpăraţi de seamă, mari, 
l-a ucis şi i-a răpus, 
Şi puterea le-a apus! 
Că e bun cum altul nu-i, 
Că în veac e mila Lui! 
19 Pe Sihon ce, ca-mpărat, 
Stăpânea pe Amorei... 
Că e bun cum altul nu-i, 
Că în veac e mila Lui! 
20 Şi pe Og ce, ca-mpărat, 
În Basan şi-avea temei... 
Că e bun cum altul nu-i, 
Că în veac e mila Lui! 

21 Şi-a lor țări, din stăpânire, 
Le-a luat atuncea EL... 
Că e bun cum altul nu-i, 
Că în veac e mila Lui! 
22 Şi le-a dat ca moştenire 
Să le aibă Israel! 
Că e bun cum altul nu-i, 
Că în veac e mila Lui! 
23 El de noi şi-a amintit, 
Când eram noi asupriţi, 
Când eram noi umiliți! 
Că e bun cum altul nu-i, 
Că în veac e mila Lui! 
24 Şi de toţi asupritorii 
El degrab ne-a izbăvit 
Şi de ei ne-a mântuit! 
Că e bun cum altul nu-i, 
Că în veac e mila Lui! 
25 El dă hrană la tot trupul, 
Căci El dă la fiecare, 
Ca să aibă de mâncare! 
Că e bun cum altul nu-i, 
Că în veac e mila Lui! 
26 Lăudaţi pe Dumnezeu 
Care-n ceruri stăpâneşte 
Şi pe noi ne mântuieşte! 
Că e bun cum altul nu-i, 
Că în veac e mila Lui! 


PSALMUL 136 
Aliluia 


1 La râu stăteam plângând, la râu în Babilon, 
Când ne-aduceam aminte cu toții de Sion; 

2 Şi-n sălcii ce pe maluri stau pururi aplecate 
Puneam a noastre harfe să steie atârnate!... 

3 Căci cei ce ne robise cântare ne cereau 
Şi-apăsătorii noştri întruna ne ziceau: 
«Cântarea din Sion, ce mult vă place vouă, 
Cântaţi-ne-o cu toții, cântați-ne-o şi nouă!» 

4 Cum vom cânta noi oare, cuprinşi de-atâta chin, 
A Domnului cântare într-un pământ străin?!... 


5 O, lerusalime, de te-oi uita vreodată, 

Să fie a mea dreaptă de-a pururea uitată! 

6 De cerul gurii limba-mi pe veci să se lipească, 
De nu va fi ca mintea-mi la tine să gândească! 
De nu-mi voi face mie suprema bucurie, 

Ca lerusalimul - înseninarea mea să-mi fie! 


7 Aminte adu-Ţi, Doamne, de-ai lui Edom copii, 
Ce-n lerusalimul cuprins de mari urgii 
Strigau atunci cu toţii, strigau plini de mânie: 
«Stricați-l tot, stricați-l pân-jos la temelie!» 


8 Ah! fiică ticăloasă ce-n Babilon trăieşti! 
Sortită eşti pieirii cum tu nici nu gândeşti! 
Ferice de acela ce-ţi va plăti şi ție 
Cum ne-ai făcut tu nouă cu-atâta duşmănie! 

9 Ferice de acela, ferice de-a lui vatră, 

Ce-i va lua copiii şi-i va zdrobi de piatră! 


PSALMUL 137 
David 


1 Te slăvesc pe Tine, Doamne, şi din inimă-Ți cuvânt, 
Şi-nainte-având pe îngeri, imn de laudă Îţi cânt, 

Că asculți a mele graiuri şi asculți al meu cuvânt! 

2 Pentru mila-Ți şi-ndurarea-Ţi, Numele-Ți slăvesc întruna 
Şi-n Locaşul Tău cel sfânt mă închin întotdeauna; 
Că-nălțat-ai al Tău Nume pretutindeni pe pământ, 

Căci Tu-Ţi ţii făgăduinţa şi-mplineşti al Tău cuvânt! 

3 Orişicând eu Te-am chemat, Tu degrab m-ai auzit 

Şi-ntărit-ai al meu suflet şi puterea i-ai sporit. 

4 Toţi ai lumii împărați Îți vor spune osanale 
Când ei, Doamne, auzi-vor graiurile gurii Tale; 
5 Şi-ale Domnului căi sfinte le vor lăuda mereu, 
Că e mare a Lui slavă, care-o are Dumnezeu! 
6 Domnul este Preaînalt, dar spre cei smeriţi priveşte 
Şi cunoaşte de departe pe tot cel care se mândreşte! 
7 Dacă ajung la strâmtorare, Tu mă-nvii şi-mi dai temei, 
Căci Iu mâna i-o întinzi peste toți vrăjmaşii mei 
Şi-a Ta dreaptă-i peste mine şi mă mântuie de ei! 
8 Răsplăteşte-i pe ei, Doamne, răsplăteşte-i pentru mine! 
Mila Ta în veci e, Doamne, căci cât veacurile ţine: 
Ale mâinii Tale lucruri nu le trece de la Tine! 


PSALMUL 138 
David 


1 Doamne, Iu mă cercetezi şi mă ştii atât de bine: 
Că de stau sau mă ridic, Tu atuncea ştii de mine, 
Şi-ale mele gânduri toate cunoscute sunt de Tine! 
2 Că Tu ştii când eu mă culc şi atuncea când eu merg 
Şi cunoşti mai dinainte căile pe care-alerg! 
3 Şi nici vorba nu ajunge ca pe limba mea să stea, 
Că Tu, Doamne, o cunoşti, ce-aş putea să spun prin ea! 


4 Mă-nconjori de orişiunde şi din faţă şi din spate 
Şi asupra mea întruna a Ta mână se abate! 

5 Minunată Ți-i ştiinţa, că nu poate fi cuprinsă 
Şi-i atâta de înaltă că nu poate fi atinsă! 

6 De la Duhul Tău departe, unde aş avea scăpare? 
Şi din Faţa Ta să fug, unde m-aş ascunde oare? 

7 Dacă m-aş sui în cer, Iu acolo veşnic eşti! 
Şi în iad de-aş coborî, Tu şi-acolo stăpâneşti! 

8 Pe aripile - aurorii pân-la mare de m-aş duce 

9 Şi acolo a Ta mână peste tot mă va conduce, 
Iară dreapta-Ţi orişiunde este gata să m-apuce! 


10 Şi mi-am zis: «In întuneric aş putea să stau ascuns, 
Dacă-n jurul meu lumina, noaptea-ar fi de nepătruns!» 

11 Dar la Tine-ntunecos întunericul nu este, 

Căci ca ziua luminoasă noaptea pururi străluceşte 
12 Şi la fel ca şi lumina întunericul luceşte! 
13 Cele dinlăuntrul meu, Tu pe toate le-ai făcut, 

Şi-n mitrasul maicii mele Tu pe mine m-ai țesut! 
14 Te slăvesc, că a Ta mână minunat m-a întocmit 

Şi aşa de minunate-s toate câte le-ai zidit, 

Că văzând acestea toate, al meu suflet stă uimit! 


15 Când în taină mă urzeam şi-n loc tainic mă țeseam, 
Ca-n adâncuri de pământ, loc de taine nepătrunse, 
Ale mele oase, Doamne, nu-Ţi erau deloc ascunse! 

16 Când în pântec eram doară boaba cărnii neprecise, 
Ochii Tăi mă urmăreau şi în carte-Ţi erau scrise 

Toate-a mele zile care îmi erau de-acum sortite, 
Înainte chiar ca ele să fi fost cumva trăite! 


17 Ale Tale gânduri, Doamne, cât de nalte-s pentru mine! 
Şi ce multe sunt la număr! Cine să le-nsemne? Cine! 
18 Şi pot oare să le număr? Dar mai multe-s ca nisipul! 
Doamne, treaz de-i stau-nainte, că visez mi-apare chipul!... 
19 Doamne, Dumnezeul meu, de-ai ucide pe cei răi! 
Oamenii de sânge dornici de la mine-n lături dă-i! 
20 Toţi aceştia-ntotdeauna Te vorbesc mereu de rău, 
Iar vrăjmaşii Tăi, Stăpâne, Îţi hulesc Numele Tău! 
21 Cum să nu-i urăsc eu, Doamne, pe acei ce Te urăsc 
Şi pe cei ce-Ţi sunt potrivnici, cu dezgust să-i ocărăsc? 
22 Da, cu ură fără margini, îi urăsc pe toți câți sînt 
Şi vrăjmaşi mi-i socotesc, cât ei fi-vor pe pământ! 


23 Dumnezeule, mă-ncearcă şi-a mea inimă socoate! 
Cercetează-mă şi află ale mele gânduri toate! 

24 Dacă sunt pe-o cale rea, cum nu-i voia vrerii Tale, 
Tu mă-ndreaptă să urmez pururi veşnica Ta cale!... 

PSALMUL 139 
David 


1 Scapă-mă pe mine, Doamne, scapă-mă de omul rău 
Şi de cel nedrept mă scapă pentru Sfânt Numele Tău! 
2 Căci aceştia-n a lor inimi nedreptatea plănuiesc 
Şi-mpotriva mea întruna de război se pregătesc! 
3 Ca la şerpi e limba lor, ascuţită ca un spin 
Şi pe buze ca năpârca au de-a pururea venin! 
4 De cel rău mă scapă, Doamne, de a mâinii lui prinsoare, 
Şi de cei nedrepți mă scapă, ce gândesc să mă doboare! 
5 Curse îmi întind trufaşii, lauri ei îmi pun duium; 
Mreje-mi pun să-mi prind piciorul şi capcane pe-al meu drum. 
6 Dar eu către Domnul zic: «Tu eşti Dumnezeul meu! 
Doamne-ascultă-mi rugăciunea, cum m-ai ascultat mereu! 
7 Tu tăria mântuirii, Domnul meu şi Dumnezeu, 
Cel ce-n vreme de război apărat-ai capul meu, 
8 Nu-mplini dorința-i, Doamne, ca cel rău să izbutească 
Şi-mplinindu-şi astfel gândul, el mereu să se fălească? 
9 Peste cei ce mă-mpresoară, peste capul tuturor, 
Cadă răul plănuit chiar de însăşi limba lor! 
10 Peste ei cărbuni aprinşi varsă, Doamne, ca să-i ardă 
Şi-n adânc, în foc aruncă-i, ca acolo să se piardă! 
11 Pe pământ clevetitorul temelie tare n-are, 
lar pe cel nedrept îl duce răutatea-i la pierzare! 
12 Ştiu că Domnul apăra-va pe săraci şi-a lor pricină 
Şi dreptate EI va face, celor care nu au vină! 
13 Şi aşa neprihăniţii al Tău Nume vor slăvi 
Şi-naintea Feții Tale toți cei drepți vor locui!» 


PSALMUL 140 
David 


1 Am strigat la Tine, Doamne, vino grabnic către mine! 
Şi la glasu-mi ia aminte când strig, Doamne, către Tine! 

2 Ca tămâia înainte-Ţi să se-ndrepte ruga-mi, iară, 
Ridicarea cea de mâini fie-mi jertfa cea de seară! 

3 Pune, Doamne, pururi pune strajă trează gurii mele 
Şi-ngrădeşte-a mele buze, să nu spună vorbe rele! 

4 Inima nu mi-o lăsa, către rele-a se abate: 

Nici să apăr vreodată faptele ce-s vinovate, 

5 Nici cu cei fără de lege ca să fac a lor păcate, 

Nici atunci când fac ospeţe, eu să gust a lor bucate! 

6 Când certare-mi face dreptul, mila-i mi-i spre bine-ndemn, 
lar mustrarea lui cea aspră e pe capu-mi untdelemn 
Şi de-aceea împotrivă-i nu voi face nici un semn! 

7 Însă contra celor răi, rugăciunea-mi pururi este: 
Toţi care-i conduc să cadă de pe stânci, din 'nalte creste! 
Atunci toți vor auzi şi-or fi bine cunoscute 
Ale mele graiuri toate şi-or vedea că sunt plăcute! 

8 Cum din brazda de pământ bulgării în lături cad, 
La fel să se risipească a lor oase lângă iad! 

9 Către Tine Doamne, Doamne, ridicat-am ochii mei 
Şi la Tine mi-i nădejdea: sufletul să nu mi-l iei! 

10 Mă păzeşte de capcane ce vrăjmaşii mi-au întins 
Şi în cursa celor răi, să nu fiu de dânşii prins! 

11 Ei să cadă-n laţul lor, păcătoşii toți câți sînt, 
Iară eu ferit să fiu, cât eu fi-voi pe pământ! 


PSALMUL 141 
O rugăciune a lui David Psalm didactic 


1 Strig cu glasu-mi către Domnul, strig întruna, strig mereu! 
Şi-a mea rugă către Domnul o tot spun cu glasul meu! 

2 Înaintea Lui îmi vărs a mea caldă rugăciune 
Şi necazu-mi, strâmtorarea, înaintea Lui voi spune! 

3 Când mi-i duhul amărât, când puteri nu am în mine, 
Tu cunoşti a mea cărare şi mi-o ştii atât de bine! 

4 Pe-al meu drum pe care umblu, ca să fiu de dânşii prins, 
Au lucrat întru ascuns şi capcane mi-au întins. 

5 lată, cat la dreapta mea, cat mereu să pot vedea 
Şi nu-i nimeni ca să poată ajutorul să mi-l dea! 

6 Mi-a pierit tot ajutorul ce-ar putea să mă slujească 
Şi nu am acum pe nimeni, sufletu-mi să-mi mântuiască! 

7 Şi-acum strig la Tine, Doamne, Tu acela ce mă ştii: 
Tu-mi eşti singura scăpare! Tu eşti Cela ce mă ii, 
Partea mea de moştenire în pământul celor vii! 

8 Îmi ascultă rugăciunea căci cumplit mă necăjesc! 

9 Izbăveşte-mă de-aceia ce mereu mă prigonesc 
Că-s cu mult mai tari ca mine şi mereu se întăresc! 

10 Scoate sufletul meu, Doamne, Tu din temniță mi-l scoate, 
Să slăvească-al Tău Nume şi-a Ta mare bunătate! 

11 Aduna-se-vor toți drepții şi-mprejurul meu vor sta, 
Când Tu marea-Ţi bunătate mie mi-o vei arăta! 


PSALMUL 142 
David 


1 Doamne-ascultă-mi rugăciunea şi-a mea cerere-o ascultă, 
După-a Ta credincioşie şi a Ta dreptate multă! 

2 Nu intra cu robul Tău, ca să-i faci Tu judecată, 

Că nu-i nimeni din cei vii drept'naintea Ta vreodată! 

3 Că vrăjmaşul al meu suflet, el mereu mi-l urmăreşte 
Şi viața-mi la pământ în picioare mi-o zdrobeşte 
Şi mă face-n întuneric eu mereu să locuiesc, 

Ca cei morți de multă vreme, ce-n morminte odihnesc. 

4 Întru mine duhul meu e mâhnit ca niciodată 
Şi-a mea inimă-n lăuntru-mi este pururi tulburată. 

5 Zilele de-odinioară îmi aduc de ele-aminte 
Şi-ale Tale lucruri toate le frământ mereu în minte 
Şi în cuget cumpănesc fapta mâinii Tale sfinte! 

6 Către Line îmi întind mâinile neîncetat 
Şi-al meu suflet Te doreşte ca pământul însetat! 

7 Doamne-auzi-mă degrabă, că slăbit cu duhul sînt! 
Nu-Ţi întoarce a Ta Faţă, nu-mi ascunde Chipu-Ți sfânt, 
Ca să nu m-asemăn celor ce pogoară în mormânt! 

8 Fă ca-n orice dimineaţă, mila Ta s-aud mereu, 

Că la Tine mi-i nădejdea, Domnul sufletului meu! 
Îmi arată calea care eu s-o urmăresc întruna, 
Căci spre Tine al meu suflet îl ridic întotdeauna! 

9 Scapă-mă de duşmani, Doamne, şi de toți vrăjmaşii mei, 
Că la Tine mi-i scăparea: Doamne, scapă-mă de ei! 


198 Pr. Constantin C. Popescu - laşi 


10 Pururi voia Ta s-o fac, Tu învață-mă mereu, 
Că Tu eşti de-a pururi, Doamne, Domnul meu şi Dumnezeu! 
Duhul Tău cel bun şi sfânt, Duhul Tău cel înțelept, 
Să mă-ndrume ca să merg la pământul Tău cel drept! 
11 Pentru Numele Tău, Doamne, Tu viață dă-mi mereu 
Şi cu-a Ta dreptate scoate din necaz sufletul meu! 
12 Fă-ntru marea-Ţi bunătate pe vrăjmaşi de mi-i stârpeşte 
Şi pe cei ce-mi fac necazuri, Tu pe toți îi nimiceşte, 
Ca să nu-mi mai facă rău, că sunt, Doamne, robul Tău! 


CATISMA XX 


PSALMUL 143 
David 


1 Binecuvântat să fie Domnul meu şi-a mea Tărie, 
Că El poartă-a mele mâini la război cu măiestrie, 
Iară degetelor mele le dă-n lupte dibăcie! 

2 Mila mea şi-a mea Putere, turnul meu, Izbăvitorul, 
Scutul meu de apărare, care mi-a supus poporul! 


3 Ce e, Doamne, omul oare, ca pe el să-l prețuieşti, 
Sau pe fiul lui la fel, Tu pe el să-l socoteşti? 

4 Omul e ca o suflare! Şi-i mai slab decât o boare! 
C-a lui zile trec asemeni unei umbre trecătoare! 

5 Pleacă cerurile, Doamne şi cobori fără zăbavă, 
Şi atinge-Te de munți, ca să fumege în slavă! 

6 Fulgerile i le-aruncă, pe vrăjmaşi să-i îngrozeşti! 
Şi săgeţile-Ţi sloboade, ca pe toți să-i fugăreşti! 


7 Tu din mâna altor neamuri tinde-Ţi mâna şi mă scapă, 
Care-asupră-mi dau năvală ca şi valuri mari de apă! 

8 Căci cu gura lor oricând nu grăiesc decât minciuna, 
Iară dreapta lor e dreaptă strâmbătății-ntotdeauna! 


9 O cântare nouă gura-mi, Dumnezeule-Ţi va spune 
Şi Te-oi lăuda-n psaltire care are zece strune! 

10 Că-mpăraţilor Tu dai mântuirea mult dorită 
Şi pe robul Tău David, cu-a sa inimă smerită 
L-ai scăpat, l-ai izbăvit de-acea sabie cumplită! 

11 Tu din mâna altor neamuri izbăveşte-mă întruna, 
Căci cu gura lor oricând nu grăiesc decât minciuna 
Iară dreapta lor e dreapta strâmbătății-ntotdeauna! 

12 Toţi feciorii noştri fie ca şi plantele-arătoase, 

Care cresc în tinerețe şi-s înalte şi frumoase! 
Fetele să fie-asemeni cu coloanele sculptate, 
Care sunt podoabă-aleasă la palatele bogate! 

13 Şi hambarele cu toate fie pline şi-ncărcate 
Şi cu roade de tot felul fie ele-ndestulate! 
Iar a noastre turme toate păşunate pe câmpii, 
Mii de mii să se-nmulțească şi cu zecile de mii! 
14 Vacile mereu să fie fătătoare, cu viței, 
Iară boii-ntotdeauna să ne fie graşi şi grei! 
Ale noastre ziduri n-aibă crăpătură sau spărtură, 
lar pe ulițele noastre nu bocească nici-o gură! 
15 Fericit poporul care are-acestea el mereu! 
Fericit poporul cărui Domnu-i este Dumnezeu! 


PSALMUL 144 
David 


1 Înălţate-voi de-a pururi, Doamne şi-mpăratul meu 
Şi-al Tău Nume-n veci de veci Îl voi preamări mereu! 
2 Întru toate-a mele zile Te voi binecuvânta 
Şi-al Tău Nume-n veci de veci, lăudând, ÎL voi cânta! 
3 Cât de mare este Domnul, cât de lăudat şi sfânt, 
lar de marea-l măreție nici nu poţi avea cuvânt! 
4 Neam de neam vor lăuda lucrurile ce-ai făcut 
Şi atotputernicia-Ţi o vor face cunoscut! 
5 Strălucirea Slavei Tale, preamărind-o, vor grăi 
Şi-ale Tale mari minuni orişicând le vor vesti! 
6 De puterea Ta cea mare, pentru toți înfricoşată, 
Şi de-a Ta mărire, Doamne, toţi vor spune-n lumea toată! 
7 Şi vor pomeni mereu a Ta mare bunătate 
Şi cu toţii vor cânta - lăudând - a Ta dreptate! 
8 Îndurat şi milostiv este Domnul întru toate, 
Căci El rabdă îndelung şi e plin de bunătate! 
9 Pentru toate Domnu-i bun, pentru-a Sale creaturi 
Şi EI mila şi-o revarsă peste toate-a Lui făpturi! 
10 Toate lucrurile Tale, Doamne, slavă Îţi vor da 
Şi toți sfinţii Tăi întruna Te vor binecuvânta! 
11 Slava-mpărăţiei Tale tuturor o vor vesti 
Şi de-a Ta putere mare către toţi vor povesti! 
12 Ca să facă-a Ta putere cunoscută-n omenire 
Şi a Ta împărăție cu măreața-i strălucire! 

13 Căci a Ta împărăție veşnicia o cuprinde 
Şi-a Ta sfântă stăpânire ea din neam în neam se-ntinde! 
14 Credincios e Domnul pururi când El spune-al Său cuvânt, 
Şi-ntru toate-a Sale lucruri El de-a pururi este sfânt! 
15 Domnul sprijină pe-aceia care-s gata ca să cadă 
Şi pe cei căzuți îi face ca-n picioare iar să şadă! 
16 Ochii tuturora, Doamne, către Tine se îndreaptă, 
Căci Tu dai la toți la vreme, hrana care o aşteaptă! 
17 De-Ţi deschizi Tu mâna Ta şi deschisă Tu o ţii, 
Tu cu multe bunătăţi îi hrăneşti pe toți cei vii! 
18 Drept e Domnul întru toate, c-aşa căile Îi sînt 
Şi-ntru toate-a Sale lucruri EI de-a pururi este sfânt! 
19 Domnul este-aproape celor care-L cheamă şi Îl cată; 
Care-L cheamă şi Îl cată cu o inimă curată! 
20 Celor ce se tem de Dânsul, El dorința le-o-mplineşte 
Şi strigarea le-o ascultă şi pe toți îi miluieşte! 
21 Domnul pururi îi păzeşte pe toți cei care-L iubesc, 
lară cei nelegiuiți toți de El se nimicesc! 
22 Pentru Domnul a mea gură laude grăi-va-ntruna 
Şi-al Său Nume sfânt tot trupul să-L slăvească-ntotdeauna! 


PSALMUL 145 
Aliluia Al lui Agheu şi Zaharia 


1 Laudă mereu pe Domnul, o, tu suflete al meu! 

Eu pe Domnu-n toată viaţa ÎI voi lăuda mereu! 

Voi cânta lui Dumnezeu câtă vreme voi trăi! 

Voi cânta lui Dumnezeu câtă vreme eu voi fi! 
2 Nu vă-ncredeţi în cei mari, în a oamenilor fii, 

Că la ei nu-i mântuire, ajutat nu poți să fii! 
3 Că ieşi-va duhul lor şi-n pământ din nou vor merge 
Şi atunci în ziua-aceea orice gând li se va şterge! 
5 Fericit e-acela care este ajutat mereu 

De Acel ce lui Iacov este Domn şi Dumnezeu; 

Şi e fericit acela ce nădejdea lui mereu 

EI şi-o pune-n Cel ce-i este Domnul său şi Dumnezeu! 
6 Care cerul l-a făcut şi-a făcut şi-acest pământ 

Şi pe mare şi pe toate cele ce în ele sînt! 

7 Care-n veac El adevăru-ntotdeauna îl păzeşte 
Şi pe cei năpăstuiți cu dreptate-i răsplăteşte, 
lar pe cei ce sunt flămânzi le dă pâine şi-i hrăneşte! 

8 Domnul pe cei ferecați din cătuşe îi dezleagă, 
Orbilor le dă lumină şi îi face să-nţeleagă! 
El pe cei căzuți ridică şi pe cei ce-s drepți iubeşte 
Şi pe cei ce sunt pribegi, El pe toţi îi ocroteşte! 

9 El pe văduva sărmană şi pe-orfani îi sprijineşte 
Iară gândul celor răi El de tot îl nimiceşte! 

10 Domnul nostru veşnic este şi în veci va-mpărăți! 
Dumnezeul tău, Sioane, El în veci va dăinui! 


PSALMUL 146 
Aliluia Al lui Agheu şi Zaharia 


1 Lăudaţi-L toți pe Domnul! Lăudaţi-L că e bine, 

Ca pe Dumnezeul nostru să-L slăvească orişicine! 
Şi-i plăcut aşa să facem, căci aşa 1 se cuvine! 

2 Domnul, lerusalimul îl zideşte iar la fel 
Şi adună risipiții din poporu-l Israel! 

3 Căci El vindecă pe-aceia ce din inimă suspină 
Şi-a lor răni le leagă-ndată şi pe toate le alină! 

4 EI doar singur socoteşte câte stele sunt anume 
Şi pe toate le cunoaşte şi la toate le dă nume! 

5 Mare este Domnul nostru, mare şi puternic, iar 
A Lui mare-nţelepciune este fără de hotar! 

6 Domnu-nalţă şi păzeşte pe smeriții toți câți sînt, 
lar pe cei nelegiuiţi îi doboară la pământ! 

7 Cântaţi Domnului, cântați-l şi-l aduceți mulțumire! 
Dumnezeului cântaţi-l cu cântare din psaltire! 

8 Elcu nori îmbracă cerul şi-n văzduh trimite ceața, 
Pe pământ sloboade ploaia şi dă roua dimineaţa! 
El pe munţi răsare iarba! El la oameni dă verdeața! 

9 El dă hrană din destul vitelor de orice fel 
Şi la puii cei de corb, când ei strigă către EI! 

10 El nu cată la puterea calului ce iute-aleargă, 

Nici la omul ce picioru-i poate sprinten ca să meargă! 

11 Ci e bun cu-aceia Domnul, ce de Dânsul ei au teamă 
Şi în marea-l bunătate ei nădejde au şi-L cheamă! 

PSALMUL 147 
Aliluia Al lui Agheu şi Zaharia 


Laudă pe Domnul tău pururi, lerusalime! 

Laudă pe Dumnezeu, tu Sioane înălțime! 

Că zăvoarele la porți le-a-ntărit, le-a ferecat, 
Şi-ntru tine pe-ai tăi fii E i-a binecuvântat! 

În ținut ți-aşează pacea ce la tine va rămâne 

Şi din grâul cel mai bun El te satură cu pâine! 

El pământului trimite ale Lui porunci preasfinte 
Şi-n tot locul iute-aleargă toate ale Lui cuvinte! 
El zăpada o aşează ca pe lâna scărmănată, 

Iară bruma-l pretutindeni ca cenuşa presărată! 
El aruncă din înaltu-l gheaţa în bucăți mărunte, 
Iar pe gerul Lui cel aspru cine poate să-l înfrunte? 
Însă la cuvântul Său toate se topesc îndată 

Şi curg; apele, când EI pune vântul Său să bată! 
Lui lacov EL i-a vestit toate ale Lui cuvinte 

Şi-a Lui Legi lui Israel şi poruncile Lui sfinte! 

Cu niciunul din popoare n-a făcut aşa atunci, 

Şi nici unul dintre ele nu cunoaşte-a Lui porunci! 


PSALMUL 148 
Aliluia Al lui Agheu şi Zaharia 


Lăudaţi cu toți pe Domnul, cei ce-n ceruri pururi staţi! 
Şi acei din înălțime, voi pe El să-L lăudați! 

Lăudaţi-L toți pe EI, îngerii ce-l staţi-nainte! 
Lăudaţi-L şi-L slăviţi toate oştile Lui sfinte! 

Lăudaţi-L şi-L slăviți soare luminos şi luna 

Şi voi stele luminoase, lăudaţi-L toate-ntruna! 

Ale cerurilor ceruri ce sunteţi atât de sus 

Şi voi ape plutitoare peste ceruri mai presus, 

Lăudaţi pe Domnul vostru şi-al Său Nume de nespus! 
Căci a zis şi s-a făcut şi cum EI le-a fost gândit 

Şi cum Ela poruncit, aşa toate s-au zidit! 

Şi pe veci şi-n veci de veci EI le-a-ntemeiat aşa 

Şi le-a pus să aibă Legi, care nu le vor călca! 

7 Lăudaţi pe Domnul toate câte sunt pe-acest pământ: 
Peştii mari ce-noată-n ape şi-adâncimile ce sînt! 

8 Focul, grindina, zăpada, bruma, vântul şi furtuna 
Care voia Lui o faceți şi-ascultați de EI întruna! 

9 Munţii toți şi dealuri toate ce spre cer vă înălțați 
Şi toți pomii ce fac roade şi toți codrii-L lăudați! 

10 Şi voi fiare din pustie şi oricare târâtoare, 
Dobitoacele şi toate păsările zburătoare! 

11 Regii toți de pe pământ şi popoare câte sînt, 
Domnii şi judecătorii ce se află pe pământ! 

12 Tinerii cu vârsta-n floare şi voi tinere fecioare 
Şi bătrânii şi copiii cei cu chipul ca o floare... 

13 Toate laude pe Domnul, c-al Său Nume-nalt şi sfânt 
E mărit şi a Lui slavă este-n cer şi pe pământ! 

14 Că poporului Său Domnul fruntea El i-a înălțat, 
Pentru care cuvioşii laude-L neîncetat 
Cu toți fiii credincioşi care-i are Israel, 
Cu întregul Său popor, care-aproape e de EI! 


PSALMUL 149 
Aliluia 


1 Domnului cântare nouă toți întruna să-l cântaţi 
Şi-n sobor de credincioşi voi mereu să-L lăudați! 
2 Bucure-se Israelul de Acel ce l-a creat 
Şi-ai Sionului fii toți de-al lor mare Împărat! 
3 Laude cu-alese jocuri al Său Nume-nalt, că sfânt e 
Şi-n timpane şi chitare Numele mereu să-l cânte! 
4 Că plăcere are Domnul de poporu-l, şi-l iubeşte 
Şi pe cei smeriţi înalță şi pe toți îi mântuieşte! 
5 Drepţii de a lor izbândă salte toţi de veselie 
Şi să scoată-n aşternuturi strigăte de bucurie! 
6 Ei în gura lor să aibă lauda lui Dumnezeu 
Şi cu două ascuțişuri sabia în mâini mereu! 
7 Ca astfel să se răzbune pe păgâni, pe păcătoşi, 
Şi să pedepsească aspru pe toţi cei necredincioşi! 

8 Ca pe regii lor în lanțuri ei să-i pună până pier 
Şi pe cei mai mari ai lor în cătuşele de fier; 

9 Ca să facă între dânşii judecata scrisă-astfel! 
Da, aceasta este slava celor care cred în EI! 


PSALMUL 150 
Aliluia 


1 Lăudaţi pe Domnul pururi 

în locaşul Său cel sfânt, 
Că e mare şi puternic 

şi în cer şi pe pământ! 
Lăudaţi-L sub tăria 

ce deasupra noastră este, 
Unde marea Lui putere 

luminos ea străluceşte! 


2 Lăudaţi-L că mari fapte 
face El pe-ntreaga fire, 
Lăudaţi-L şi-L slăviţi 
pentru multa Lui mărire! 
3 Lăudaţi-L şi răsune 
toate trâmbiţele tare 
Şi din liră şi din harfe 
lăudați-L cu cântare! 


4 Lăudaţi-L cu timpane 
şi-ntru slava Lui jucaţi 
Şi cu cântece din flaut 
şi din strune-L lăudaţi! 
5 Lăudaţi pe Domnu-ntruna 
cu chimvale sunătoare! 
Lăudaţi pe Domnul pururi 
cu chimvale de strigare! 
Toate câte au suflare 
laude-L pe El mereu, 


Că e sfânt şi este mare 
Bunul nostru Dumnezeu! 

Psalmul 151 
-Necanonic- 


1 Cel mai mic eram acasă între frații ce-i aveam, 
Căci în casa părintească cel mai tânăr eu eram 
Şi-ale tatălui meu oi eu pe toate le păşteam. 

2 Ale mele mâini făcut-au harfa cea cu ton plăcut 
Şi cu degetele mele eu psaltirea am făcut. 

3 Cine Domnului m-a spus? Cine oare m-a vestit? 
Singur Domnul m-a văzut! Însuşi El m-a auzit! 

4 C-a Lui înger, când păşteam ale tatălui meu oi 
M-a luat şi miruit cu al ungerii oloi! 

5 Şi mai mari şi mai frumoşi erau totuşi frații mei, 
Însă Domnul n-a voit să-i aleagă-atunci pe ei! 

6 Am întâmpinat apoi pe străinu-nfumurat, 
Care-ntruna cu-ai lui idoli el atunci m-a blestemat; 

7 Dar eu sabia smulgându-i, capul i-am tăiat şi-astfel 
Am spălat de tot ruşinea fiilor lui Israel! 


Aprecieri la Psaltirea în versuri 


Modest şi aproape neobservat, P.C. Preot C. Popescu - laşi a adus la bun 
sfârşit osârdnica acțiune de versificare, în limba română, a psalmilor. Prin 
această realizare el se alătură tuturor celor ce, călăuziți în primul rând de cri- 
terii estetice, începând de la Mitropolitul Dosoftei la unii contemporani, au 
turnat în stihuri nemuritoarele creații davidice. 

Locul său în strădania de versificare a psalmilor va fi negreşit fixat de 
istorici literari şi de specialişti la timpul potrivit. 

Făcându-mi cinstea de a-mi prezenta spre lectură lucrarea sa, consider, 
după ce am citit-o, că acest frate slujitor, înzestrat de Atotțiitorul cu talent şi 
dispoziție literară, a înscris o pagină de cinste în istoria strădaniilor cărtură- 
reşti ale neamului nostru. 

Remarcabilă este, la prima vedere, silința sa de a oferi stihuri de aleasă 
muzicalitate poetică. Spre deosebire de alți tălmăcitori, care s-au depărtat de 
textul original, P.C. Pr. C. Popescu - laşi a urmărit păstrarea nealterată a 
prototipului biblic. De asemenea, consider meritorie păstrarea toponimiei şi 
onomasticii originale. 

Limba în care autorul a turnat psalmii versificați, are aroma textelor vechi 
româneşti şi în acelaşi timp, sonoritatea actuală a limbii literare moderne. 

Felicitări, din toată inima acestui frate întru slujire, care repet, modest şi 
neobservat, a îmbogățit literatura noastră cu o astfel de lucrare! 


laşi, lanuarie 1991 


Pr. Scarlat PORCESCU 


Note la psalmi 


Psalmul 1 
Al lui David (Fără titlu la Evrei) 


Primul psalm nu are titlu nici în textul original evreu, nici în textul 
grec al Septuagintei şi nici în cel latin al Vulgatei, însă toți Sf. Părinți îl 
atribuiau împăratului David. Aşezat în fruntea tuturor psalmilor, el 
serveşte ca o adevărată introducere a întregii Psaltiri (La Sainte Bible 
Polyglotte, Ancien Testament, Tom IV, Paris, 1903, p. 11). 

vers. 1 - acest verset, după cuprins, este asemenea cu v. 4-5 din ps. 25, 
care este sigur al lui David. 


Psalmul 2 
Al lui David (Fără titlu la Evrei) 


Ca şi primul psalm şi acesta este fără titlu în original şi în toate 
versiunile, excepție câteva exemplare ale Septuagintei şi Vulgatei, 
unde are titlu: „Psalm al lui David”. Dar Sfinţii Apostoli, Sfinţii Părinți 
şi toți interpreții creştini sunt de acord a-l atribui proorocului şi 
împăratului David şi în a-l raporta profetic la persoana Mt. Hs. (La S. B. 
P. IV, p. 11). Psalmul este de şase ori citat în Noul Testament şi este 
prin excelență mesianic. 

vers. 1 - este citat în Fapte 4, 25-28. În vers. 1 sunt specificate 
primele două persoane ale Sfintei Treimi: Tatăl este Domnul şi Fiul este 
Unsul = Mesia = Hristos. Vezi vers. 11 care lămureşte şi precizează cine 
este Unsul. 

vers. 6 - este citat în Fapte 13, 33; Evrei 1, 5 şi 5, 5. Cuvântul „astăzi” 
din acest verset reprezintă eternitatea, veşnicia, timp în care Fiul 
veşnic se naşte din Tatăl - vers. 6 arată raportul veşnic de filiație dintre 
Tatăl şi Fiul. 

vers. 8 - este citat de Sf. Ap. loan în Apoc. 2, 27 şi 12, 5. 

vers. 11 - „Şi cinstiți cu toți pe Fiul”, după textul original evreu 
unde citim: „aduceți cinstire Fiului” (vezi şi Dosoftei, Psaltirea în versuri, 
Ed. 1974, p. 37). 


Psalmul 3 
Un psalm al lui David când a fugit dinaintea fiului său Abesalom 
Este primul psalm care apare cu titlu şi în textul evreu şi în ver- 
suri. Fuga lui David dinaintea fiului său Abesalom este istorisită în II 


Regi 15, 14 şi urm. Acest psalm pare a fi fost la Evrei rugăciunea lor de 
dimineață. 


210 Pr. Constantin C. Popescu - laşi 


vers. 4 - „muntele cel sfânt”, este muntele Sion (vezi şi ps. 2, 5; 42, 3 
şi 98, 9) unde pe vremea lui David era cortul Sfânt şi Chivotul Legii 
(II Regi 5, 5-9 şi 6, 15-17) şi unde apoi Solomon împăratul a zidit Templul. 
Pe muntele Sion este şi lerusalimul. 

vers. 5 - Sf. Părinți aplică acest verset morţii şi învierii Mântuito- 
rului Hristos (Gherasim Timuş, Note şi meditații asupra psalmilor, 
Bucureşti, 1896, vol. I, p. 39). În acest psalm, psalmistul David, adresân- 
du-se Divinităţii la persoana I în vers. 1, 3, şi 7, în vers. 4, 5, 8 trece la 
persoana III. În stilul poeziei psalmilor, David trece cu mare uşurinţă 
de la o persoană la alta. Şi sunt multe cazuri de felul acesta în psalmi. 


Psalmul 4 
Un psalm al lui David 


Se crede că acest psalm a fost făcut de David în timpul revoltei lui 
Abesalom; vers. 2 şi 3 se referă tocmai la partizanii lui Abesalom, care 
îl ponegreau pe David, care era alesul şi unsul Domnului. 

vers. 4 - Prima parte a acestui verset este citată de Sf. Ap. Pavel în 
Efes. 4, 26. 

vers. 6 se referă la partizanii lui David, care erau îngrijorați, că 
urmându-l pe David, vor pierde cele de trebuință. David îi încurajează, 
că de partea lui este lumina Feţei Domnului, care este cea mai mare 
bogăţie. Se pare că psalmul 4 se folosea ca rugăciune de seară (La S. B. 
PY, pA5): 


Psalmul 5 
Un psalm al lui David 


Şi acest psalm poate fi socotit ca o rugăciune a dimineții. Să fi fost 
acest psalm rugăciunea împăratului David pe care el o spunea în fiecare 
dimineață în Locaşul Sfânt, pe care el îl iubea atât de mult (vezi vers. 
3, 7) şi ps. 22, 7; 26, 6-11; 41, 1-2; 42, 1-5; şi 64, 1-5). Căci David îşi făcea 
întotdeauna rugăciunea în Casa Domnului (vezi II Regi 12, 20). 

vers. 7 - Acest verset numeşte locaşul de închinare „Templu”, dar 
în timpul lui David nu era încă Templul, care a fost ridicat de fiul său 
Solomon. Dar chiar înainte de a fi construit Templul, Cortul Sfânt, 
locaşul de închinare, era deja numit Templu, (vezi | Regi 1, 9 şi 3, 3 şi 
ps. 10, 4; 26, 7; 137, 2). 

vers. 9 — vezi Rom. 3, 13. 

Psalmul 6 
Un psalm al lui David 


Se crede că acest psalm a fost compus de David la o mare nenorocire 
cauzată de vrăjmaşii lui sau fiind grav bolnav. Din cei şapte psalmi de 

pocăință ai Psaltirii (ps. 6, 31, 37, 50, 101, 129, 142) acesta este primul şi 
nu se poate imagina ceva mai duios, mai mişcător şi mai trist ca acest 
psalm (La S. B. P. IV, p. 19). 


Psalmul 7 
Un psalm al lui David pe care l-a cântat Domnului 
din pricina cuvintelor lui Cuş fiul lui lemeni 


Cine este Cuş fiul lui lemeni? Acest psalm este singurul loc unde 
el este pomenit, dar fiind din seminția lui Beniamin (căci cuvântul 
ebraic ben-iemeni poate însemna şi fiul lemeni şi Beniamin) din care 
se trăgea şi regele Saul, se crede că era un partizan al lui Saul, care îl 
înfrunta pe David (asemeni lui Şimi vezi II Regi 16, 5-12) învinuindu-l 
de faptele pomenite de David în vers. 3-4 din psalmul său. Psalmul este 
compus în timpul revoltei lui Abesalom (vezi vers. 5). Vezi şi ps. 61, 5, 
făcut tot în timpul revoltei lui Abesalom (unii comentatori identifică 
pe Cuş cu Şimi). 


Psalmul 8 
Un psalm al lui David 


„Psalmul 8 este una din poemele cele mai desăvârşite şi mai perfecte 
din câte se află în vreo literatură antică sau modernă” (La S. B. P. IV, 
p. 31). Prin acest psalm David aduce slavă lui Dumnezeu Creatorul 
întregii făpturi şi aduce laudă omului ca făptură distinctă în ierarhia 
creaturilor lui Dumnezeu, conf. Fac. 1, 26 şi 28 şi 9, 2-3. Totodată, psal- 
mul este profetic, mesianic, căci Însuşi Mt. Hs. a citat din el vers. 2 - 
Mat. 21, 16, iar Sf. Ap. Pavel citează versetele 4-6 în Evrei 2, 6-8; 1 Cor. 
15, 27; Efes. 1, 22. Marele Pavel vede în vers. 4-6 o profeție privind pe 
Hristos, Fiul lui Dumnezeu, Care prin întruparea Sa ca om a fost mai 
prejos ca îngerii, «s-a micşorat cu puţin față de îngeri» dar prin înviere 
şi înălțare a fost încununat cu slavă. 


Psalmul 9 
Un psalm al lui David 


Între cei 150 psalmi ai Psaltirii, opt sunt numiţi alfabetici (ps. 9, 24, 
33, 36, 110, 111, 118 şi 144), întrucât inițialele fiecărui vers din psalm 
sunt, în ordine alfabetică, cele 22 de litere ale alfabetului evreu. În ceea 
ce priveşte ordinea alfabetică a celor 22 litere, nu în toți psalmii alfa- 
betici este riguros urmată. Însă prezenta analiză formală a acestor psalmi 
nu mai are pentru noi un interes astăzi, ci important este faptul că, din 
cei opt psalmi alfabetici, cinci din ei (9, 24, 33, 36 şi 144) îl au ca autor 
pe David. Dar şi ceilalți trei (110, 111 şi 118), cărora nu li se mențio- 
nează autorul, sunt, cum vom vedea, tot ai lui David. lată dar, pe 

împăratul şi psalmistul David, un mare maestru al formei poetice al 
poemelor sale. 

În textul ebraic al Psaltirii, primele nouă versete ale ps. 9, 1-20, 
formează un psalm separat (ps. 9), iar restul versetelor (21-28) formează 
alt psalm (ps. 10). De aceea între Psaltirea ebraică şi traducerile Sep- 
tuaginta şi Vulgata care unesc aceşti doi psalmi, este o diferență de 
numerotare până la psalmul 113 pe care Psaltirea ebraică îl separă iar 
în două forme în ps. 114 şi ps. 115, după care uneşte ps. 114 cu ps. 115 
(din Septuagintă) formând ps. 116 şi urmează numerotarea la cruce 
tot cu un psalm în plus până la ps. 146 pe care îl uneşte cu ps. 147 (din 
Septuagintă), urmând ca ultimii trei psalmi să fie numerotați uniform. 

După cum se arată în titlu, ps. 9 are drept autor pe împăratul 
David. S-a emis părerea (Targumul) că David a compus acest psalm 
după victoria sa asupra lui Goliat. (Apud La S. B. P. IV, p. 23). Dar 
această părere este eronată, căci în psalm se arată (v. 11) că Domnul 
„are în Sion cetatea Sa”, ori, când biruie pe Goliat, Sf. Chivot era la 
Chiriat-larim (vezi Note ps. 131 v. 6), nu în Sion şi numai când David 
ajunge împărat şi cucereşte Ierusalimul şi Sionul de la lebusiţi (II Regi 
5, 6-7) şi aduce în Sion Sf. Chivot (II Regi 6, 12-17), de abia de acum 
Sionul devine cetatea Domnului. Deci altul este momentul când David 
compune psalmul său. Cum psalmul cântă o mare victorie câştigată 
de David asupra mai multor popoare, socotim momentul alcătuirii 
psalmului după victoria lui David asupra Filistenilor, Moabiţilor, Si- 
rienilor şi a Edomiţilor şi asupra regelui din Toba (II Regi 8, 1-14). 
Deci atâtea popoare idolatre şi David lupta contra lor în numele lui 
Dumnezeu. De aceea, el cere ajutorul Lui şi se bucură că Domnul său, 
dându-i biruința, i-a făcut dreptate (v. 2-6). 

vers. 14 - „fiica Sionului” înseamnă locuitorii oraşului de pe Sion, 
adică populația lerusalimului - vezi şi ps. 44, 14 „fiica Tirului” şi ps. 136, 8 
„fiica Babilonului”. 


Psalmul 10 
Un psalm al lui David 


Prin psalmul 10, David îşi exprimă totala încredere în ajutorul 
divin, căci marea sa nădejde era întotdeauna la Domnul şi Dumnezeul 
lui (vezi ps. 12, 6; 55, 11; 61, 1; 70, 1, 5, 7; 120, 1-2; 124, 1). Psalmul este 
compus în timpul revoltei lui Abesalom. 

vers. 1 - Munţii erau şi pentru poporul evreu locul de refugiu (ps. 
120, 1) şi erau şi un simbol al ajutorului divin (ps. 124, 1-2). 

vers. 6 - este o aluzie la pedeapsa Sodomei şi Gomorei (Fac. 19, 24). 


Psaltirea în versuri 213 


Psalmul 11 
Un psalm al lui David 


Acest psalm este compus de David în timpul revoltei lui Abesalom, 
când vechea conducere a țării a fost înlocuită, noua conducere, având 
ca sfătuitor pe trădătorul Ahitofel (II Regi 15, 31 şi 16, 20-23). Şi la 
acesta face aluzie David în psalmul său şi la toți partizanii lui Abesalom. 


Psalmul 12 
Un psalm al lui David 


Acest psalm este o rugăciune arzătoare a lui David, ca ajutorul 
divin să-l apere de prigoana vrăjmaşilor săi. Psalmul a fost compus ori 
în timpul când era prigonit de Saul şi de partizanii lui, ori în timpul 
răscoalei lui Abesalom. Dar mai sigur în timpul prigoanei din partea 
lui Saul (vezi v. 3 şi 5). Prigoana lui David de către regele Saul este 
povestită în | Regi cap. 20-27. 


Psalmul 13 
Un psalm al lui David 


Acest psalm diferă de ps. 52, numai prin vers. 6-7. 

vers. 2-3 —- vezi Rom. 3, 10-12. 

vers. 7 - lacov-Israel este una şi aceeaşi persoană. Este Iacov fiul 
lui Isac (Fac. 25, 24-26), căruia Dumnezeu i-a mai dat şi numele Israel 
(cel ce luptă cu Dumnezeu), (vezi Fac. 32, 27-28 şi 35, 9-10 şi IV Regi 
17, 34). Din lacov-lIsrael se trage tot neamul evreu şi de aceea prin 
aceste cuvinte, mai ales în psalmi, se înțelege tot neamul evreu (vezi 
ps. 21, 25-26; ps. 77, 5 şi 21; 102, 7; 104, 23 şi 147, 8). În vers. 7 psalmistul 
David, punând ambele nume, face un frumos joc de cuvinte. Domnia 
lui David a fost un şir permanent de războaie cu popoarele idolatre 
băştinaşe ale Palestinei, până le-a biruit pe toate şi era deci firesc ca în 
aceste războaie, mulți fii ai poporului evreiesc să fie luaţi prizonieri. Şi 
la aceşti prinşi de război, prizonieri din neamul său, face aluzie David 
în versetul 7 (vezi şi ps. 105, 47). „Sf. Părinţi ai Bisericii au explicat 
acest verset (7) cu răscumpărarea neamului omenesc făcută de Is. Hs., 
ieşit din Sion. Şi aceasta este eliberarea minunată care a umplut de bu- 
curie pe lacov-Israel. Ea a răspândit la fel bucurie şi printre neamuri şi 
printre evreii convertiți” (apud La S.B.P. IV, p. 35). 


Psalmul 14 
Un psalm al lui David 


Acest psalm a fost alcătuit de David, după mutarea Sf. Chivot în 
cortul făcut de el, în mod special, pentru aşezarea lui pe muntele Sion 
(vezi II Regi 6, 17-18). De aceea, în vers. 1 locaşul Domnului este numit 

de David „Cort”. În acest psalm, de la v. 2 la v. 5, David enumeră 
unsprezece condiții pe care trebuie să le îndeplinească cel care vrea să 
meargă la Sf. Locaş (vezi şi ps. 23, 3-4 şi Isaia 33, 14-16). 


Psalmul 15 
Un psalm al lui David 


Psalmul 15 a fost compus de David, când era refugiat, din cauza 
lui Saul, în ţara Filistenilor la Ţiclag (I Regi 27, 1-12). Se cunoaşte din 
cuprinsul psalmului că David era într-o țară idolatră, departe de țara-i 
sfântă (vers. 3-4). Sf. Ap. Petru şi Sf. Ap. Pavel îl socot psalm mesianic, 
căci Sf. Petru citează din acest psalm, cu privire la Mt. Hs., în predica 
din ziua Pogorârii Sf. Duh, ultimele patru versete (Fapte 2, 25-28), iar 
Sf. Pavel citează versetul 10 (Fapte 13, 35). 

vers. 3 - „Pentru sfinţii Tăi din ţară” - sfinţii numiţi în acest verset 
se referă la toți israeliții, fiii poporului ales, căci în Sfânta Scriptură se 
numesc sfinți orice israelit (Ex. 19, 6; Deuter. 7, 6; ps. 33, 9; 144, 10; 148, 14), 
aşa cum şi creştinii au fost numiţi, la început, spre deosebire de 
păgâni, sfinți (Fapte 9, 13 şi 3: şi Rom. 1, 7). Denumirea se păstrează şi 
astăzi în cadrul Sf. Liturghii când se pronunţă cuvintele „Sfintele 
sfinților” cu privire la destinația Sf. Împărtăşanii. 

vers. 5 - „Domnul-mi este moştenirea” - ps. 72, 26; 118, 57; 141, 7; 
Plângeri 3, 24; „cupă”, pahar, adică soartă, destin (vezi ps. 10, 6). 

vers. 9-11 - David credea cu tărie în învierea sa şi în şederea de-a 
dreapta lui Dumnezeu (vezi şi ps. 16, 15). 


Psalmul 16 
O rugăciune a lui David 

Psalmul 16 este o rugăciune făcută de David, când fuge în pustia 
Maon, era urmărit îndeaproape de Saul, când puţin a lipsit ca să fie 
prins (| Regi 23, 19-27). Reiese aceasta din însăşi cuprinsul psalmului 
(vers. 7-9). 

vers. 10 - „au inima-ngrăşată”, adică greoi în a înțelege voia Domnului, 
vezi şi Deuter. 32, 15 şi lov 15, 27. ps. 72, 7; 118, 70; leremia 5, 28. 

vers. 12 - în acest verset se vorbeşte de leu. Într-adevăr, pe vremea 
lui David, în Palestina existau lei, vezi pentru aceasta Jud. 14, 5-6, unde 
se spune că Samson omoară un leu (1 Regi 17, 33-37; II Regi 29, 20; 
III Regi 13, 24 şi 20, 36; şi IV Regi 17, 25-26). 

vers. 15 - pentru acest verset vezi Note ps. 15, 9-11. 

Psalmul 17 
O cântare a lui David robul Domnului care a spus Domnului 
cuvintele acestei cântări în ziua când Domnul l-a scăpat din mâna 
tuturor vrăjmaşilor lui şi din mâna lui Saul 


Acest psalm se află cu mici deosebiri şi constituie, cap. 22 din cartea 
a doua a Regilor. Titlul ne spune lămurit când şi pentru care motiv a 
compus David acest psalm. Şi dacă precizăm mai de aproape momen- 
tul compunerii psalmului, socotim că David a compus psalmul după 
alegerea şi ungerea ca împărat peste tot Israelul şi după cucerirea leru- 
salimului şi a Sionului şi după biruința asupra Filistenilor (vezi II 
Regi 5, 1-25). Şi desigur înainte de a cădea în păcat cu Batşeba de a-l 
ucide pe Urie (vezi vers. 22-26). 

vers. 3 - „Cornul meu de mântuire”. La evrei cornul era un simbol 
al puterii. Cornul Îl arată pe Dumnezeu, tăria Lui, care dă mântuirea. 

vers. 9-18 - cu referire la fenomenele descrise în aceste versete, 
vezi II Regi 5, 22-25; şi fenomene asemănătoare vezi losua 10, 9-11 şi 
1 Regi 7, 10-12. 

vers. 51 - „omul cel nedrept”, este desigur fostul rege Saul, care 
este deja menţionat în titlu. 

vers. 52 - acest verset este citat de Sf. Ap. Pavel în Rom. 15, 9. 


Psalmul 18 
Un psalm al lui David 


În acest prea frumos psalm împăratul David aduce slavă lui Dumnezeu, 
Care a creat universul cu legile lui stabile, iar în inima omului a pus legea 
morală nestrămutată. Acest psalm îl făcea pe marele filozof Emmanuel 
Kant (1724-1804) să exclame: „Două lucruri sunt care în mine permanent 
îmi stârnesc admirația: cerul înstelat deasupra capului şi legea morală 
din inima mea”. (apud La S.B.P. IV, p. 47). 

vers. 4 - acest verset este citat de Sf. Ap. Pavel (Rom. 10, 18), cu 
referire la predicarea Evangheliei în lume. 


Psalmul 19 
Un psalm al lui David 


Prin acest psalm, care este compus de David după mutarea Sf. 
Chivot pe muntele Sion (vers. 2), poporul se roagă lui Dumnezeu pentru 
a da ajutorul Său împăratului. Era oare pentru Evrei imnul lor național? 

vers. 6 - „pe-al Său uns” - Unsul lui Dumnezeu era David, de trei 
ori uns ca împărat: | Regi 16, 13; Il Regi 2, 4 şi 5, 3. 

Psalmul 20 
Un psalm al lui David 


Acest psalm este compus după victoria asupra Sirienilor şi apoi 
asupra Amoniţilor. Atunci, cuprinzându-le capitala lor, Rabat, „a luat 
David de pe capul regelui ei coroana, care era de un talant de aur şi cu 
pietre scumpe şi a pus-o pe capul său; şi a luat şi foarte multă pradă” 
(vezi II Regi 10, 1-19 şi 12, 26-31 şi 1 Cron. 20, 1-3). Un talant de aur 
conținea 49-60 kg aur (în timpul războiului contra Amoniţilor săvâr- 
şeşte David păcatul desfrânării cu Batşeba şi ucide pe Urie, soțul ei — 
cap. 11, 1-27; 12, 1-25). Să ne amintim că tot după victorie a compus 
David ps. 9 (vezi Note) şi tot aşa face şi acum după victoria contra 
Amoniţilor. 

vers. 4 - pentru înţelegerea acestui verset vezi II Regi 7, 12-29. 

vers. 13 - cele spuse în acest verset se află spuse şi în ps. 17, 9-18 
(vezi Note). 


Psalmul 21 
Un psalm al lui David 


Psalmul 21 este prin excelență mesianic. Prin acest psalm pare că 
nu vorbeşte David, ci Însuşi Mt.Hs. în momentul patimilor Sale. David 
care se naşte cu mie de ani înainte de Hristos, prin harul său profetic, 
ne descrie cu lux de amănunte patimile Domnului, de parcă ar fi fost 
de față: „Acest psalm este ca un miracol permanent, până într-atât pa- 
timile Domnului au fost prezise în el într-un mod atât de clar”. (La 
S.B.P. IV, p. 51). Şi cuvintele psalmistului se împlinesc astfel: 

vers. 1 — Mt. 27, 46 şi Mc. 15, 34. 

vers. 6-7 — Mt. 27, 39; Mc. 15, 29; Lc. 23, 35. 

vers. 8 - Mt. 27, 43. 

vers. 12-17 - descrierea duşmanilor şi grozăvia suferințelor Mt. Hs. 

Vers. 18 — răstignirea Mt.Hs., loan 19, 37. 

vers. 19 - Mt.Hs. Răstignit, Lc. 23, 35 şi 48-49. 

vers. 20 — Împărțirea hainelor şi cămaşa trasă la sorţi - Mt. 27, 35; 
Le. 23, 34; loan 19, 23-24. 

vers. 24 - verset citat de Sf Ap. Pavel, Evrei 2, 12. 

vers. 24 - de la vers. 24 până la finele psalmului se prevesteşte răs- 
pândirea învățăturii creştine la toate neamurile până la marginile lumii 
şi din toate timpurile. 

vers. 32 - „graşii lumii” - în sens biblic înseamnă cei puternici, cei 
bogați, cei mari din popor (ps. 44, 14 şi 71, 11). 

Psalmul 22 
Un psalm al lui David 


Cum reiese din titlu, David, care în tinereţea sa a fost păstor la oi 
(vezi | Regi 16, 11 şi 17, 12-15), este autorul acestui prea frumos şi 
gingaş psalm: „Acest psalm, spune cineva, este un poem care, pentru 
frumuseţea sentimentului, nu are egal în nici o literatură” (]. Taylor, 
în La S.B.P. IV, p.55). 

Mt.Hs. când a spus evreilor pilda bunului păstor (loan 10, 1-16), 
le-a dat să înțeleagă că păstorul din psalmul lui David, pe care psalm 
ei îl ştiau atât de bine, nu este altul decât EI. 

vers. 6 — Sf. Părinţi sunt de părere că masa şi cupa de care vorbeşte 
v. 6, sunt simboluri ale Sf. Euharistii, Sf. Trup şi Sânge al Domnului Is. Hs. 
de pe Sfânta Masă (Dr. Gherasim Timuş, op. cit. (la ps. 3), vol. I, p. 278). 


Psalmul 23 
Un psalm al lui David 


Acest psalm a fost compus fie cu ocazia aducerii Sf. Chivot din 
casa lui Obed - Edom pe muntele Sion (II Regi 6, 13-17), sau mai exact 
după o campanie victorioasă unde Sf. Chivot a fost purtat. Psalmul 
era cântat de cor (v. 1, 2, 4, 5, 6,7, 9) şi de solişti (v. 3, 8, 11). Sf. Părinţi 
dau o explicație profetică acestui psalm, cu privire la înălțarea Dom- 
nului Hs. la cer (v. 7-12), (La S.B.P. IV, p.57). 

vers. 2 - Oamenii din antichitate şi în special asirobabilonienii de 
unde se trăgeau şi evreii îşi închipuiau pământul aşezat pe ape. 

vers. 3-4 — vezi ps. 14, 2-5, unde sunt menționate condiţiile (aici 
patru, acolo unsprezece) pe care trebuie să le îndeplinească cel ce vrea 
să meargă la Casa Domnului. 

vers. 7 - porțile oraşelor erau fixate în jgheaburi, aşa fel că, des- 
chizându-le, acestea se ridicau, iar închizându-le se lăsau în jos, alune- 
când pe jgheaburi. Porți veşnice - adică porţi vechi şi solide, porți du- 
rabile, care închipuiau porţile cele veşnice ale Împărăției Cerurilor, 
prin care a intrat Is. Hs. în slavă. Domnul Savaot-lahve Savaot - Domnul 
oştilor, Domnul puterilor (îngereşti), (vezi Isaia 1, 9; leremia 11, 20; 
Rom. 9, 29 şi lacov 5, 4). 


Psalmul 24 
Un psalm al lui David 


Acesta este un psalm alfabetic, care, într-adevăr, este mai regulat, 
fiecare vers având ca literă iniţială, literele în ordine ale alfabetului 
evreu, doar cu câteva excepții. Psalmul este o rugăciune prin care 
David cere iertarea păcatelor sale (vers. 6, 10, şi 17) şi ajutor şi izbăvirea 

de vrăjmaşi (v. 14-19) şi este compus la o vârstă înaintată (v. 6), în timpul 
răscoalei lui Abesalom, când era într-o supărare extremă (v. 15-17). Şi 
în ultimul verset (21) se roagă şi pentru neamul său Israel, ca să fie 
scutit de necazurile aduse de răscoala lui Abesalom (II Regi 15, 14-23). 
S-a emis părerea că acest ultim verset (21) ar fi adăugat psalmului în 
timpul captivității, (v. Tarnavschi, Introducerea în Vechiul Testament, 1928, 
p. 503). 


Psalmul 25 
Un psalm al lui David 


S-a emis părerea că acest psalm a fost compus de David în timpul 
revoltei fiului său, Abesalom (La S.B.P. IV, p. 61). Credem, mai corect, 
a pune compunerea psalmului după aducerea Sf. Chivot pe muntele 
Sion (II Regi 6, 15-17). Înainte de aducerea Sf. Chivot pe Sion, aproape 
de locuința sa, David compune ps. 100, în care face Domnului făgă- 
duința unei vieți neprihănite (vezi ps. 100 şi Note) şi acum după adu- 
cerea Sf. Chivot, ştiindu-se nevinovat (v. 1-5 şi 11-12) el făgăduieşte 
iarăşi a trăi în nevoinţe aproape de „locul unde slava (Domnului) 
sălăşluieşte”. Ori, pe timpul revoltei lui Abesalom, starea sufletească a 
lui David era alta, el ştiindu-se vinovat de marile păcate săvârşite. 

vers. 4-5 - amintesc de vers. 1 din psalmul 1. 

vers. 8 - „locul unde slava Ta sălăşluieşte”, era Sf. Chivot cu cele 
două table de piatră, pe care erau scrise cele zece porunci (pentru 
aceasta vezi: Ex. 31, 58; 32, 15-16; 34, 1 şi 28; şi Deuter. 4, 13; 9, 15-17 şi 
10, 1-5), vezi şi Note ps. 131, 6 despre Sf. Chivot). 


Psalmul 26 
Un psalm al lui David 


Septuaginta şi Vulgata adaugă la titlul evreu cuvintele: „înainte 
de a fi uns”. Şi ştim că David a fost uns ca împărat întâi de Samuil, 
când a fost ales de Dumnezeu ca să-l înlocuiască pe Saul (1 Regi 16, 1-13), 
a doua oară a fost uns în Hebron după moartea lui Saul, de către tribul 
Iuda (II Regi 2, 1-4) şi a treia oară tot în Hebron, ca împărat peste tot 
Israelul (Il Regi 5, 1-3). Şi psalmul, probabil, a fost făcut înaintea ultimei 
ungeri. 

vers. 3 - „să mânânce carnea mea” - înseamnă în Sf. Scriptură a 
face rău, a prigoni, a persecuta (vezi şi lov 19, 22; ps. 19, 4; Prov. 30, 14; 
leremia 10, 25; Amos 8, 4; Miheia 3, 2-3; Gal. 5, 15). 

vers. 8 - În Cortul Sfânt s-a refugiat David la Nobe în apropierea 
preotului Ahimelec (în unele texte Abimelec), (1 Regi 21, 1-10). „El mă 
va-nălța pe stâncă”, înseamnă în stil biblic, a salva de la un pericol 
(vezi ps. 39, 2-3 şi ps. 60 Note). 

vers. 9 - jertfă în glas de trâmbiţe - vezi Num. 10, 10. 

vers. 17 - „în pământul celor vii” - pământul lui Israel, viața 
aceasta (vezi şi ps. 51, 5; 55, 14; 114, 9 şi 141,7). 

vers.18 - În acest verset David îşi vorbeşte lui, îmbărbătându-se. 


Psalmul 27 
Un psalm al lui David 


O rugăciune a lui David alcătuită după sfârşitul revoltei lui Abesalom, 
în timpul căreia David a fost ascultat şi apărat de Domnul (v. 9-10) şi 
cere ca cei răi, foştii partizani ai lui Abesalom să fie răsplătiți după 
faptele şi inima lor înrăită (v. 5-8). 


vers. 11 - „Unsul Său” este împăratul David (vezi ps. 17, 53 cu 
II Regi 22, 51 şi ps. 88, 20). 


Psalmul 28 
Un psalm al lui David 


Psalmul 28 a fost făcut de David cu ocazia mutării Sf. Chivot din 
casa lui Obed-Edom, în cortul făcut de David pe muntele Sion, II Regi 
6, 12-17). În psalm se arată toată puterea şi măreția divină manifestată 
prin furtună, însoțită de tunete şi trăznete. 

vers. 3 - „Glasul Domnului”. În Sf. Scriptură tunetul este numit 
glasul lui Dumnezeu (vezi ps. 17, 15; 67, 34 şi lov 37, 4-5 şi 40,9). 

vers. 7 - „flacără de foc încins”, adică fulgerul. 

vers. 8 - Cadeşul - pustietate şi cetate în peninsula Arabiei. Aici 
fac Israeliții un popas în călătoria lor prin pustia Arabiei şi din Cadeş 
a trimis Moise cele 12 iscoade în Canaan (Num. 13, 1-26) şi tot în 
Cadeş a murit şi a fost îngropată Mariam, sora lui Moise (Num. 20, 1). 

vers. 9 - În acest verset se repetă pentru a 7-a oară cuvintele „gla- 
sul Domnului”, căci numărul 7 era la evrei simbolul desăvârşirii şi al 
sfințeniei (vezi Fac. 2, 2-3; Ex. 20, 10; Lev. 14, 7; IV Regi 5, 10-14; ps. 11, 6; 
Prov. 9, 1 şi 24, 16). Şi şapte sunt darurile Sf. Duh (Isaia 11, 2-3) şi în 
Biserica Mt.Hs. sunt 7 Taine care împart harurile Sf. Duh. 


Psalmul 29 
O cântare a lui David pentru consacrarea casei sale 


După cum ne arată titlul psalmului, David a compus acest psalm 
cu ocazia binecuvântării casei sale şi desigur după o boală de care 
suferise David, după cum reiese din cuprinsul psalmului. Binecuvân- 
tarea casei sale o face David, imediat după aducerea Sf. Chivot în 
Cortul făcut de el în apropierea casei sale (II Regi 6, 12-20). Despre 
facerea casei lui David vezi II Regi 5, 11 şi 7, 1-2 şi | Cron. 14,1 şi 15,1. 


220 Pr. Constantin C. Popescu - laşi 


vers. 6 - „muntele meu” - în stilul psalmistului David, muntele 
înseamnă tărie, siguranţă (ps. 120, 1 şi ps. 124, 1-2). 
vers. 11 - sacul era un semn de doliu (vezi Fac. 37, 34 şi II Regi 3, 31). 


Psalmul 30 
Un psalm al lui David 


Acest psalm a fost compus de David în timpul pribegiei sale, când 
era urmărit de Saul şi era gata sa fie prins de acesta. Şi însuşi psalmul 
ne arată (vers. 4-9) că David era într-o situaţie critică (vezi | Regi 23, 
19-26). Din acest psalm, Mântuitorul Hristos fiind pe cruce răstignit, ros- 
teşte prima parte a versetului 5 (Lc. 23, 46) iar vers. 9-13 se referă la 
părăsirea Mântuitorului de cei de aproape ai Lui şi la patimile Sale. În 
vers. 19-25 se vorbeşte de ajutorul dat de Dumnezeu lui David în mod 
minunat, când, întrebat fiind de David, Domnul îi spune să plece din 
cetatea întărită, Cheila, căci Saul vine să-l prindă în cetate (vezi | Regi 
23, 1-13). Şi David s-a retras în pustia Maon, unde va fi păzit şi ocrotit 
de Domnul (vers. 15-23). Mila arătată de Domnul lui David, a fost 
pentru el „ca o cetate minunat întărită”. 


Psalmul 31 
O cântare a lui David Psalm didactic 


Acesta este al doilea psalm de pocăință (vezi Note ps. 6) şi a fost 
compus de David, când i-au fost iertate cele două mari păcate: 
păcătuirea cu Batşeba şi uciderea soțului ei Urie (II Regi 12, 1-14). 
Psalmul 31 este totodată şi un psalm didactic, de învățătură şi în toată 
Psaltirea sunt 13 asemenea psalmi. 

vers. 1-2 sunt citate de Sf. Ap. Pavel în Rom. 4, 7-8. 

vers. 7 — „la potrivită vreme” - adică în timpul acestei vieți (Ecle- 
ziastul 9, 10 şi Isaia 55, 6). 


Psalmul 32 
Un psalm al lui David (La Evrei fără titlu) 


Psalmul 32 a fost compus de David după o victorie câştigată de 
poporul Israel prin ajutorul divin. Este un imn de preamărire a lui 
Dumnezeu, Creatorul universului şi ocrotitorul poporului Său ales 
(vers. 12). Textul evreu nu spune autorul, dar psalmul este făcut de 
David. 

vers. 3 - „cântare nouă” - adică nouă creaţie pentru prima dată 
propusă spre a fi cântată. Dar înseamnă şi o cântare nouă, profetică, 
cu conținut nou, vestind lucruri cu privire la Mesia şi spre slava lui 
(vezi ps. 32, 3; 39, 4; 95, 1; 97, 1; 149, 1; Isaia 42, 9-10 şi Apoc. 5, 9; 14, 3). 

vers. 13 şi 14 - după aceste două versete, Dumnezeu îşi are locu- 
ința şi în ceruri (după vers. 13) şi în Templu pe muntele Sion (după 
vers. 14), (vezi şi ps. 10, 4, care este compus de David). 

vers. 16-17 - ideea din aceste versete se află în ps. 19, 7, care este 
compus tot de David. 

vers. 19 — „să-i scape de la moarte...” e vorba de moartea năpraz- 
nică (La S.B.P. IV, p.75). 


Psalmul 33 
Un psalm al lui David când s-a făcut nebun în faţa lui Achiş 
(regele din Ghet) şi alungat de acesta a plecat 


Faptul menționat în titlul psalmului este istorisit în | Regi 21, 10-15 
şi a avut loc în timpul urmăririi lui David de către Saul. Psalmul este 
al lui David şi este al treilea psalm alfabetic (vezi Note ps. 9). 

vers. 7 - cu privire la acest verset vezi Daniel 3, 28 şi 6, 22. 

vers. 8 - la acest verset face aluzie Sf. Ap. Petru în prima sa epis- 
tolă (| Petru 2, 3). 

vers. 9 - „sfinți” - vezi Note ps. 15, 3. 

vers. 16 - Orientalii sunt foarte sensibili în privința perpetuării 
amintirii lor iar stingerea pomenirii era socotită cea mai mare pedeapsă 
(La S.B.P. IV, p. 79). Pentru aceasta vezi şi ps. 108, 13 şi Prov. 10, 7. 

vers. 20 - verset profetic cu privire la Mt.Hs. La acest verset se 
referă Sf. Ap. şi Ev. loan (19, 36). 


Psalmul 34 
Un psalm al lui David 


Acest psalm a fost alcătuit de David în timpul pribegiei sale (v. 12) 
când era persecutat şi urmărit de Saul şi de oamenii acestuia. Despre 
persecutarea şi urmărirea lui David de către Saul vezi | Regi 18, 28 şi 
30 şi cap. urm. 

vers. 13-14 - aceste versete se referă la timpul boalei lui Saul, când 
David îl mângâia, cântându-i din harfă (| Regi 16, 14-23). 

vers. 17 - „pui de lei” - Toţi nelegiuiţii, toți cei răi care erau vrăj- 
maşii lui David, sunt asemuijţi în Sf. Scriptură cu leii şi puii de lei (vezi 
lov 4, 10-11; ps. 21, 28 şi 57, 6). 

vers. 27 - „robul Său” este însuşi David. Vezi titlul psalmului 
următor 35. 

Psalmul 35 
Un psalm al lui David robul lui Dumnezeu 


Aşa este formulat titlul psalmului în originalul evreu. Se crede a fi 
făcut acest psalm tot în timpul când David era persecutat de Saul (La 
S.B.P. IV, p. 83). Şi David se vede permanent ocrotit de Domnul său. 

vers. 1 - vezi Rom.3, 18. 

vers. 5-9 - În aceste versete se descrie admirabil Pronia divină în- 
temeiată pe adevăr, milă şi dreptate şi pe adâncile judecăţi ale lui 
Dumnezeu, care, ca nişte aripi, adumbreşte lumea şi pe oameni. 

vers. 8 - cu privire la acest verset vezi ps. 64, 5. 


Psalmul 36 
Un psalm al lui David 


Acest psalm este compus de David, când era înaintat în vârstă 
(vers. 25) şi este al 4-lea psalm alfabetic, în care literele alfabetului evreu 
urmează, ca inițiale, din două în două versuri. Prin acest psalm David 
întăreşte în răbdare pe cei drepți şi buni, asigurându-i că vor fi răsplă- 
tiți de Domnul, iar cei răi vor fi aspru pedepsiţi. Apologetul Tertulian 
(+ 220-240) numeşte acest psalm „Oglinda Providenţei”, iar eruditul 
arhiepiscop Isidor de Sevilla (ţ 636) spune despre acest psalm că este 
„Remediu contra nerăbdării” (apud La S.B.P. IV, p.57). 


Psalmul 37 
Un psalm al lui David Spre aducere aminte 


Psalmul 37 este al 3-lea psalm de pocăință (vezi Note ps. 6). În titlul 
acestui psalm, ca şi în titlul ps. 69, se află indicaţia „spre aducere 
aminte” (în evreieşte azkir), deoarece aceşti psalmi se cântau în tim- 
pul când se aduceau jertfele de mâncare nesângeroase, numite jertfe 
de aducere aminte (vezi Lev. 2, 1-9; 5, 12; 6, 15; 24, 7 şi Fapte 10, 4). 
Primul verset al acestui psalm este identic cu primul verset al ps. 6. În 
transpunerea noastră am păstrat două variante. Psalmul de față este 
făcut de David pentru iertarea păcatelor sale, desigur păcatul cu Batşeba 
şi uciderea lui Urie, pe care David le numeşte nebunie şi pentru vin- 
decarea de o boală gravă de care suferea. Totodată se roagă şi pentru 
scăparea de vrăjmaşii care unelteau contra sa. De aceea, se crede că a 
fost compus în ultima parte a vieții, în timpul său, adică „la potrivită 
vreme” pentru pocăință, după revolta lui Abesalom (La S.B.P. IV, p. 91). 

vers. 2 — „săgețile” de care vorbeşte acest verset este o metaforă pe 
care o mai găsim şi în lov 6, 4. 

vers. 11 - verset profetic cu privire la Mt.Hs. vezi şi ps. 68, 11 şi 
Luca 23, 49. 

vers. 13-14 - aceasta este conduita lui David față de Abesalom şi 
Şimi (II Regi 16, 5-13 şi ps. 38, 1-3 şi 12). 

vers. 18 - Este vorba de păcatul preacurviei şi a uciderii pe care 
David le-a comis. De fapt, aceste două păcate sunt singurele păcate 
făcute de David în toată viaţa lui (III Regi 15, 5) pentru care el face 
pocăință prin ps. 50. 

Psalmul 38 
Către ledutun Un psalm al lui David 


ledutun, căruia David îi încredințează psalmul său spre a fi cântat, 
era unul din cei trei conducători ai cântăreților din instrumente: Asaf, 
Heman şi ledutun (vezi | Cron. 16, 41-42 şi 25, 3 şi 6 şi 2 Cron. 5, 12). 
ledutun mai este numit şi Etan, fiul lui Cuşaia (1 Cron. 6, 44; 15, 17 şi 
19), iar începând cu 1 Cron. 16, 41-42 este numit ledutun; sau acesta 
este o altă persoană care a luat locul lui Etan, fiul lui Cuşaia, pomenit 
mai înainte. După cum reiese din context, David compune acest psalm 
în timpul revoltei fiului său Abesalom, când era stăpânit de o tristețe 
sfâşietoare şi era în timpul bătrâneţelor sale (v. 10). Căci revolta lui 
Abesalom a avut loc în ultimul an al domniei lui David, al 40-lea când 
el avea 70 de ani (pentru aceasta vezi II Regi 5, 4 şi 15, 7 şi 1 Cron. 29, 
26-27). 

vers. 11 - „cel nebun” era Abesalom, fiul lui David. 

vers. 12 - „Că Tu eşti acela care toate-acestea mi le dai”. David re- 
cunoaşte că pentru păcatele mari săvârşite, Dumnezeu a trimis asupra 
sa ca pedeapsă şi boala (ps. 37) şi revolta fiului său Abesalom (vers 13-14 
şi II Regi 12, 9-12). 

vers. 17 - compară acest verset cu versetul din 1 Cron. 29,15, din 
cuvântarea lui David la ungerea lui Solomon ca împărat. 

vers. 18 - acest verset aminteşte versetul din lov 10, 20-21. 


Psalmul 39 
Un Psalm al lui David 


Conform titlului psalmului din originalul evreu, David este auto- 
rul acestui psalm. Şi, din vers. 15-16, în care aminteşte de fărădelegi şi 
păcate făcute şi de slăbirea ochilor şi a inimii, reiese că David a compus 
acest psalm după săvârşirea celor două mari păcate şi după revolta lui 
Abesalom, când David avea acum vârsta de şaptezeci de ani (vezi Note 
psalmul precedent). Şi a fost compus după revolta lui Abesalom, căci 
din versetele 1-14 reiese că David a fost „scos” din nenorocirea în care 
era, fiind ridicat pe stâncă şi-ntărindu-i paşii, iar pe buze i-a pus un 
imn nou de laudă pentru Domnul. Deci nu a fost compus psalmul în 

timpul persecuției lui Saul, cum s-a afirmat, (vezi La S.B.P. IV, p. 69). 
Psalmul este profetic şi Sf. Ap. Pavel pune în vorbirea Mt.Hs., care 
vine în lume, versetele 9-10 - vezi Evrei 10, 5-10. 

vers. 9 - În acest verset se face aluzie la cele înscrise în Lege, care 
prevede ca sclavului care în anul sabatic nu voia să părăsească pe 
stăpânul său, căpătându-şi libertatea, să i se găurească urechea, ca un 
semn că el rămâne, pe toată viața, supus stăpânului său (Conf. Ex. 25, 
5-6 şi Deuter. 15, 17). Şi acest verset aplicat profetic Mt.Hs. de Sf. Ap. 
Pavel, înseamnă că Domnul Hristos, în ce priveşte umanitatea Sa, este 
pe veci supusă Tatălui, căci Lui ] s-au străpuns şi mâinile şi picioarele 
şi coasta, adică tot trupul, toată umanitatea Sa (facem menţiune că 
expresia din textul original evreu: „Mi-ai străpuns urechile”, în versi- 
unea greacă a Septuagintei este: „Un trup mi-ai pregătit” şi Sf. Ap. 
Pavel când transcrie acest verset, îl redă după versiunea greacă. Noi 
am păstrat însă expresia după textul evreu). 

vers. 10 - „în inima mea, Doamne, Legea Ta mi-i temelie”. Cu privire 
la această idee vezi ps. 36, 31 şi ps. 118, 16, 24, 47, 92. 

vers. 17-23 - Aceste şapte versete finale ale acestui psalm au fost 
trunchiate şi cu ele s-a format un nou psalm (vezi ps. 69). 


Psalmul 40 
Un Psalm al lui David 


Şi acest psalm este profetic, deoarece Mt.Hs. se referă la el, ca îm- 
plinindu-se în persoana lui luda Iscarioteanul (loan 13, 18 şi 17, 12), 
iar Sf. Ap. Petru (Fapte 1, 16), socoteşte pe David ca autor şi-l aplică 
tot lui Iuda Iscarioteanul. Psalmul este sigur compus în timpul revoltei 
lui Abesalom. 

vers. 4 - „...că eu greu greşit-am ie!” Acest verset se referă la cele 
două mari păcate ale lui David pentru care, ca pedeapsă, Dumnezeu a 
ridicat contra lui sabia din propria lui casă, conf. II Regi 12, 10-11. 

vers. 9 - „omul păcii mele”, era Ahitofel, consilierul intim al lui 
David (II Regi 16, 23; 1 Cron. 27, 33 şi ps. 54, 13-15) care îl trădează, 
trecând de partea lui Abesalom (II Regi 15, 31). Şi prin trădarea sa şi 
prin faptul că se ucide spânzurându-se, Ahitofel preînchipuie pe luda 
(vezi II Regi, 17, 1-29). Şi dacă Ahitofel trădătorul preînchipuia pe 
Iuda vânzătorul, David simboliza pe Mt.Hs., (vezi Il Regi 15, 30-31). 

vers. 13 - În cultul mozaic Psaltirea era împărțită în cinci părți 
(haftare) şi v. 13 este o doxologie care încheie prima parte a psaltirii. 


pr 

Psalmul 41 
Psalm didactic Al fiilor lui Core 


Sunt unsprezece psalmi care au în titlurile lor cuvintele „al fiilor 
lui Core” - ori că ei ar fi autorii, ori că poartă acest titlu, pentru faptul 
că ei, fiind cântăreți, executau aceşti psalmi; şi aceasta este părerea cea 
mai comună a interpreților. Şi o dovadă a acestui lucru este ps. 87, 
care are în titlu atât al fiilor lui Core cât şi o învățătură a lui Eman Ezra- 
hitul, ceea ce înseamnă că psalmul făcea parte din repertoriul muzical 
al cântăreților din gruparea fiilor lui Core, dar avea ca autor pe Eman 
Ezrahitul. Expresia „fiii lui Core” trebuie luată în înţelesul de urmaşii 
lui Core, căci ca formaţie muzicală, această grupare a durat din timpul 
lui David, până după captivitatea babilonică (vezi ps. 84), căci aflăm 
formația existând în timpul lui losafat (871-849) fiind menţionată în II 
Cron. 20, 19 şi în titlul ps. 45 din acel timp apoi în timpul lui Pecah 
(736-730) cu ps. 47 (vezi psalmul) şi în timpul lui Ezechia (728-699) cu 
ps. 43 şi 86 (vezi aceşti psalmi). 

Psalmul 41 (şi ps. 42) este atribuit de majoritatea dintre interpreți 
lui David, datorită frumuseții lui. „Căci este aşa de frumos, că nu s-ar 
putea atribui altei pene” (Gherasim Timuş, op. cit., vol. I, p. 510). 

Psalmul a fost compus în momentul când, din cauza lui Abesalom, 
David se refugiase peste apa Iordanului la Mahanaim (Il Regi 17, 22-24) 
de unde se putea vedea muntele Hermon (vers. 7) înalt de 2814 m. 

Muntele Miţar înseamnă munte mic. 

vers. 8 - „cascade” (aici cascadele Iordanului de pe panta muntelui 
Hermon) şi în general apele, înseamnă în stilul biblic mari necazuri, 
mari calamități. Cum se vede, acest psalm are două strofe, iar a treia 
strofă constituie psalmul următor. 


Psalmul 42 
(Fără titlu la evrei) 


Psalmul 42 în texul original evreu este fără titlu. Şi aceasta este o 
dovadă că acest psalm nu este decât ultima strofă (a treia) a ps. 41. Poate 
în cultul mozaic era o rugăciune pregătitoare pentru un anumit ritual, 
ca un fragment rupt din ps. 41, apoi a rămas ca un psalm de sine 
stătător, dar fără titlu. Şi locul unde el este aşezat în corpul Psaltirii 
(imediat după ps. 41) îl atestă ca atare. 


Psalmul 43 
Psalm didactic Al fiilor lui Core 


S-a crezut că acest psalm a fost compus în timpul războiului dus 
de David contra Sirienilor şi Amoniţilor (vezi La S.B.P. IV, p. 105). 


226 Pr. Constantin C. Popescu - laşi 


Socotim însă mai corect a situa compunerea acestui psalm în timpul 
regelui Ezechia (728-699), adică după anul 794 î.Hr., când regele Sena- 
herib al Asiriei invadează Iudea. În acest moment istoric situația pen- 
tru toți urmaşii lui lacov (vers. 6) era dezastruoasă, adică şi pentru cei 
din Israel şi pentru cei din ludea. Căci până în acest timp, Israelul a 
fost treptat ocupat de Asirieni şi Israeliții duşi robi în Asiria (vezi IV 
Regi 15, 29; 17, 6-23 şi 18, 9-11). lar Iudea fusese atacată de Sirieni, 
Idumeeni şi Filisteni (vezi IV Regi 16, 5-6 şi II Cron. 28, 16-22), şi în 
anul 714 î.Hr., în al 14-lea an al lui Ezechia şi Senaherib ocupă toate 
cetățile întărite din Iudeea şi somează pe Ezechia să se supună. În 
această situație tragică, pentru întregul popor iudeu a fost compus ps. 43, 
situație pe care o aminteşte însuşi psalmul. Compară vers. 11-18 cu 
vorbele lui Ezechia II Cron. 29, 8-9 şi tot în acest timp a mai fost compus 
şi ps. 86, tot al fiilor lui Core (vezi Note ps. 86). 

vers. 6 - „pe lacov să-l izbăveşti”, adică pe toți fii şi urmaşii lui 
Iacov, ludeii şi Israeliții. 

vers. 21 - „şacalii” (în textul evreu) erau toate popoarele asupritoare. 

vers. 24 - Acest verset este citat de Sf. Ap. Pavel în Ep. Romani 8, 36 
şi aplicat primilor creştini care sufereau pentru Mt. Hristos. 


Psalmul 44 
Psalm didactic Al fiilor lui Core Cântec de iubire 


O parte din comentatori socot acest psalm un imn închinat căsătoriei 
lui Solomon cu fiica Faraonului (III Regi 3, 1 şi paralele). Credem că 
această căsătorie a fost numai ocazia, prilejul pentru care s-a făcut 
psalmul, dar pe lângă aceasta, psalmistul vede profetic în persoana 
mirelui şi a miresei, pe Mesia Hristosul şi pe Sf. Sa Biserică. Deci psalmul 
este mesianic (vezi vers. 3 cu Luca 4, 22 şi vers. 7-8 cu Evrei 1, 7-7) iar 
Targumul parafrazează astfel vers. 3: „Frumusețea Ta, o Rege Mesia, este 
superioară aceleia a copiilor oamenilor” (apud La S.B.P. IV, p. 109). 
Cum reiese din vers. 11-19 psalmul este totodată mariologic şi eclesio- 
logic. Mariologic, deoarece priveşte pe pururi Fecioara Maria, Mireasa 
fără prihană a Sf. Duh şi eclesiologic, pentru că vorbeşte de veşnica 
Mireasă, Biserica Sa, iubită de Domnul pentru frumuseţea ei spirituală. 
În vers. 1-9 psalmistul Îl numeşte pe Hristos direct Dumnezeu şi ni-L 
arată ca veşnic împărat uns de Însuşi Dumnezeu, cu o ungere mult su- 
perioară aceleia pe care au primit-o împărații pământului, deoarece 
Dumnezeu este Cel ce L-a uns cu Duh Sfânt şi cu putere (Isaia 61, 1; 
Luca 4, 18 şi Fapte 10, 38). 

vers. 10 - „palate de fildeş”, adică încrustate cu fildeş, cum era 
palatul făcut de Ahab (III Regi 22, 39). 

vers. 14 - Tir, capitala Feniciei, vestită prin comerțul şi bogăţiile 
sale. Fiica Tirului - ca şi fiica Sionului din ps. 9, 14 - populaţia, locui- 
torii respectivi; vezi şi ps. 136, 8 cu fiica Babilonului. 


Psalmul 45 
Al fiilor lui Core 


Psalmul a fost compus cu ocazia războiului cu Moabiţii, Amoniţii 
şi Idumeii („Locuitorii din Seir”), pe vremea regelui Iosafat, regele 
Iudeii (871-849), când acesta a câştigat victoria prin ajutorul divin (II 
Cron. 20, 1-30). 

vers. 4 - „a lui Dumnezeu cetate”, este Ierusalimul cu Sionul. Curs 
de apă-o-nveseleşte - lerusalimul nu era udat de nici un fluviu sau râu, 
ci prin canale. Despre canalele din Ierusalim vezi: II Regi 5, 8; IV Regi 
18, 17; 20, 20; II Cron. 32, 30 şi Isaia 7, 3; 36, 2. 

vers. 8-10 - aceste versete se referă la duşmanii lerusalimului pe 
care Dumnezeu i-a distrus în mod minunat (vezi II Cron. 20, 22-29). 

vers. 7 şi 11 - sunt refrene. 


Psalmul 46 
Al fiilor lui Core 


Acest psalm este un imn de biruinţă, cântat de Evrei după o victorie, 
când se aducea Sf. Chivot din nou pe Sf. Munte. Credem a nu fi o 
greşeală dacă socotim psalmul ca aparţinând lui David, care l-a com- 
pus sau cu ocazia mutării Sf. Chivot în Sion sau după o biruință câştigată 
de David. Felul compoziţiei psalmului, înălțătorul cuprins îl arată de 
autor pe David, care îl dă fiilor lui Core spre a fi cântat. Sf. Părinţi şi 
toată tradiția creştină văd în acest psalm profețită Înălțarea Domnului 
la cer (vers. 5). 

vers. 1 - baterea din palme era la evrei un semn de bucurie, de 
biruinţă şi era frecvent folosită şi însoțea cântările. 

vers. 4 - „aleasă moştenire” - „slava lui lacov” erau țara făgăduinţei, 
Canaanul. 

vers. 7 — „cântare înțeleaptă” - o cântare la care participă şi mintea 
(vezi | Cor. 14, 15-16). 


Psalmul 47 
Al fiilor lui Core 


Cântec de biruință pentru eliberarea Ierusalimului, când Rezin, 
regele Siriei şi cu Pecah, regele lui Israel (736-730 î.Hr.) au asediat 
Ierusalimul pe vremea lui Ahaz (739-728) dar fără succes (vezi IV Regi 
16, 5 şi Isaia 7, 1). Nu cunoaştem cine este autorul acestui psalm, dar 

din v. 9 reiese că autorul a fost un martor ocular al evenimentului 
istoric, care face obiectul acestui psalm. 

vers. 3 - cetatea Marelui Împărat - Ierusalimul - vezi Matei 5, 35. 

În partea cea de nord - adică pe muntele Moria unde era Templul (II 
Cron. 3, 1). 

vers. 8 - „Ale Tarsului corăbii”. Tars, port la Marea Mediterană în 
partea de nord-est, unde se făceau renumitele corăbii de Tars. Îşi trage 
numele de la Tarsis, nepotul lui Noe (Fac. 10, 4-5), de aici Solomon îşi 
aducea cu corăbiile aur, argint, fildeş, etc. (II Cron. 9, 21) şi de aici era 
Sf. Ap. Pavel, care îl numeşte Tarsul Ciliciei „cetate nu fără însemnătate” 
(Fapte 21, 39 şi 22, 3). 

vers. 12 - „ale lui Iuda fiice toate” - oraşele regatului luda. 


Psalmul 48 
Al fiilor lui Core 


Este un frumos psalm care vorbeşte cu mare claritate de existența 
vieţii viitoare. Nu i se cunoaşte autorul. Psalmul are 3 părți: introdu- 
cerea (1-4), după care urmează două strofe, care se încheie fiecare cu 
acelaşi refren (strofa I, 5-13 şi strofa II, 14-22). 

vers. 4 — „în sunet de psaltire” - psalmii erau acompaniați cu muzică 
din psaltire şi harfă. Aşa îşi cânta David psalmii săi. 


Psalmul 49 
Un psalm al lui Asaf 


Asaf a fost unul din cei trei conducători ai cântăreților (Eman, 
Asaf şi Etan sau ledutun) de la Cortul Sfânt în timpul lui David (| 
Cron. 6, 39; 15, 17 şi 19; 16, 5 şi 37 şi 25, 1-6) şi în timpul lui Solomon (II 
Cron. 5, 12). Unii comentatori spun că Asaf este (cum spune titlul) 
autorul acestui psalm, alții însă sunt de părere că el a primit doar psal- 
mul spre a fi cântat, cum a fost cazul menţionat în 1 Cron. 16, 7. Însă 
Asaf era deja socotit, chiar pe vremea lui Ezechia (728-699 î.Hr.), ca 
alcătuitor de psalmi alături de împăratul David, fiind supranumit şi 
„văzătorul” (II Cron. 29, 30). Între cei 150 psalmi ai Psaltirii sunt 12 
psalmi care au în titlu mențiunea că sunt ai lui Asaf. Dar nu toți aceşti 
psalmi sunt ai lui Asaf contemporanul împăratului David, căci între 
cei doisprezece psalmi, numai patru sunt sigur din timpul lui David 
(ps. 49, 72, 76, 77), deci pot fi ai lui Asaf văzătorul, iar ceilalți 8 sunt 
din diferite timpuri. Astfel: doi sunt (ps. 81 şi 82) din timpul lui Iosafat 
(871-849), patru sunt (ps. 74, 75, 79 şi 80) din timpul lui Ezechia (728-699) 
şi doi (ps. 73 şi 78) sunt din timpul căderii ludeii şi lerusalimului sub 
Nabucodonosor, sub Sedechia (597-586). Deci urmează că din cei 

doisprezece psalmi, patru sunt sigur ai lui Asaf, iar ceilalți opt sunt 
din diferite timpuri de după David şi au drept autori pe unii din 
descendenții lui Asaf, contemporanul lui David. Căci formaţia de 
cântăreți din neamul lui Asaf, s-a perpetuat pe toată durata istoriei 
poporului evreu, de la David (1013-973 î.Hr.) şi Solomon (973-933 
î.Hr.) până după întoarcerea din robia babilonică, după anul 538 î.Hr. 
Dintre urmaşii lui Asaf aflăm în vremea lui losafat (871-849) pe lahaziel 
sau Iziel ca profet (II Cron. 20, 14). Pe vremea lui Ezechia (728-699) aflăm 
numiți câte doi din urmaşii lui Asaf, Eman şi ledutun (II Cron. 29, 13-14). 
La fel în timpul lui losia (642-609) „fiii lui Asaf”, adică urmaşii, cântau 
la sărbătoarea Paştelui (II Cron. 35, 15 şi 19). Îi aflăm apoi pe vremea 
lui Ezdra (3, 10) întorcându-se cu Zorobabel „Cântărețţii: fiii lui Asaf, o 
sută patru zeci şi opt” (Neemia 7, 44 şi 11, 17). Apoi urmaşii lui Asaf 
sunt însărcinaţi cu slujba la Casa Domnului (11, 22) şi sfințirea zidu- 
rilor noi (12, 35), aşezându-se astfel rânduiala slujbei: „ca odinioară pe 
vremea lui David şi a lui Asaf” (12, 46). Deci unii din urmaşii lui Asaf, 
mai marele cântăreț şi văzător al lui David, au alcătuit psalmii în tim- 
purile posterioare lui David şi care sunt acum, în titlu, menționați cu 
numele Asaf. În ceea ce priveşte psalmul 49, este un psalm didactic de 
mare claritate, destinat să arate inutilitatea cultului pur formal, exterior. 
Despre acest psalm, iată ce spune Frangois de Fenelon, arhiepiscop de 
Cambrai (1651-1715): „Niciodată o odă greacă sau latină n-a putut atinge 
înălțimea psalmilor. De exemplu, acel psalm care începe astfel „Domnul 
Dumnezeu grăi-va, când va chema tot pământul...” - întrece toată ima- 
ginația umană” (apud La S.B.P. tom. IV, p. 121). 


Psalmul 50 
Un psalm al lui David făcut când a venit la el proorocul Natan 
după păcătuirea cu Batşeba 

Psalmul 50 este al 4-lea psalm de pocăință (vezi ps. 6 Note) şi redă 
unul din cele mai profunde şi mai mişcătoare acte de pocăință. De 
aceea, în cultul Bisericii Ortodoxe ps. 50 este foarte des întrebuințat. 
Cele două mari păcate făcute de David (adulterul cu Batşeba şi uci- 
derea soțului ei Urie) se află pe larg, istorisite în II Regi 11, 1-27, iar 
mustrarea făcută de profetul Natan în numele Domnului, se poves- 
teşte în cap. 12, 1-25. În urma acestor fapte face David acest act de 
adâncă pocăință exprimată prin ps. 50. 

vers. 5 - adică hotărârea lui Dumnezeu de a muri copilul făcut cu 
Batşeba. Acest verset este citat de Sf. Ap. Pavel în Ep. Rom. 3, 4. 

vers. 8 - Isopul era planta cu care evreii stropesc cu sângele mielu- 
lui uşorii uşilor în noaptea Paştelui (Exod. 12, 22-27) şi tot cu isop se 

stropeau leproşii vindecați (Levitic 14, 6-7) şi de aceea mai ales, stro- 
pirea făcută cu isop era un simbol al curăţiei şi în acest sens îl foloseşte 
şi David în vers. 8. 

vers. 19-20 - S-a afirmat că aceste ultime două versete au fost adă- 
ugate psalmului compus de David, mai târziu, pe vremea lui Ezdra (La 
S.B.P. IV, p. 125), însă fără aceste două versete finale, psalmul ar părea 
trunchiat, ceea ce ar fi nefiresc. Credem că acest final este al lui David, 
care vedea lerusalimul cu Sionul, luate de la lebusei (II Regi 5, 6-9) 
fără ziduri de apărare şi cum el dorise să ridice Casa Domnului (| 
Cron. 22, 7), dar este oprit de Domnul ca să-i ridice el Casa (II Regi 7, 
1-13), tot aşa dorea şi ridicarea zidului din jurul Ierusalimului. David 
chiar face întărituri în jurul cetății Milo (II Regi 5, 9). Şi atunci, după 
ridicarea zidurilor, ca mulțumită, va aduce Domnului jertfe (menţio- 
nate în vers. 20), care vor fi atunci plăcute Domnului, dar care jertfe 
acum, din cauza păcătoşeniei lui, Dumnezeu nu le voieşte. Solomon, 
fiul şi urmaşul lui David, va zidi şi Templul şi zidurile Ierusalimului 
(III Regi 3, 1 şi 9, 15). 


Psalmul 51 
Un psalm al lui David când Doeg Idumeul a spus lui Saul 
că David s-a dus în casa lui Ahimelec Psalm didactic 


Doeg Idumeul, mai marele păstorilor regelui Saul, era la Nobe în 
preajma marelui preot Ahimelec când David, refugiindu-se, vine la 
acesta (I Regi 21, 1-9). Doeg văzându-l, spune de aceasta lui Saul (| 
Regi 22, 9-10), după care Saul ucide pe marele preot şi pe preoții din 
neamul lui în număr de 85 şi pe toți locuitorii din cetatea Nobe (1 Regi 
22, 11-19). Cu acest prilej face David acest psalm, această odă didac- 
tică, prin care înfierează pe Doeg. 

Psalmul 52 
Un psalm didactic al lui David 
Acest psalm, cu excepţia versetelor 6-7, este repetarea psalmului 
13 (vezi notele la acest psalm). 
Psalmul 53 
O cântare a lui David făcută când au venit Zifiţii să spună lui Saul: 
„Llată David stă ascuns la noi” Psalm didactic 

Împăratul David compune acest psalm în urma celor istorisite în 
1 Regi 23, 19-24 şi 26, 1. 

vers. 3 - „streinii erau locuitorii din Zif, care, cu toate că ei făceau 
parte din tribul luda, din care făcea parte şi David, acesta îi numeşte şi 


Psaltirea în versuri 231 


îi socoteşte streini, pentru că l-au trădat lui Saul; iar duşmanii puter- 
nici” erau Saul şi oamenii lui. 

vers. 5 - „După cuvântul Tău” (după făgăduinţa Ta, după credin- 
cioşia Ta), adică după cum ai făgăduit unsului Tău David. Pentru 
aceasta vezi: II Regi 7, 4-29 şi III Regi 8, 23-26 şi ps. 39, 14; 55, 4, 10; 56, 
8, 13 (vezi Note ps. 118 şi în special psalmul făgăduinței 88, 1-52). 
David avea făgăduinţa lui Dumnezeu că îl va ocroti şi din neamul lui 
va naşte pe Mesia Hristos. 


Psalmul 54 
Un psalm al lui David Psalm didactic 


Psalmul este compus de David în timpul revoltei lui Abesalom (II 
Regi 15, 1-35). 

vers. 3 - „vrăjmaşul” şi „păcătosul”, nu este altul decât Abesalom, 
fiul lui David. 

vers. 8 - „în pustie”, fugind de Abesalom, David trece Iordanul (II 
Regi 17, 22) psalmul fiind făcut de David în timpul când se refugia în 
pustiu. 

vers. 10 - „Risipeşte-i” - conform cu 2 Regi 15, 31 - „limbile-ncur- 
cate fie” - aluzie la amestecarea limbilor la Turnul Babel (Fac. 11, 1-9); 
„în cetate” - în lerusalim unde stăpânea Abesalom cu partizanii lui. 

vers. 14-15 - În aceste versete e vorba de Ahitofel, consilierul intim 
al lui David, care îl trădează trecând de partea lui Abesalom (II Regi 
16,255i 15,31); 

vers. 18 — Evreii se rugau de trei ori pe zi, regulă pe care o țineau şi 
în timpul captivității în Babilon (vezi Daniel 6, 11 şi 14). 

vers. 22 - cu privire la acest verset vezi II Regi 15, 1-6, unde se 
spune cum Abesalom îşi atrăgea de partea sa partizani. 

vers. 24 - Acest verset este o profeție a lui David cu privire la 
moartea lui Ahitofel (II Regi 17, 23) şi a lui Abesalom (II Regi 18, 9-17). 

Psalmul 55 

Un psalm al lui David făcut când a fost prins de Filisteni la Ghet 

Din titlul psalmului aflăm cu ce ocazie a compus David acest 
psalm. Împrejurarea este istorisită în I Regi 21, 10-15. 

vers. 1, 4 şi 11 - „omul”, în mod special indică pe Saul sau pe 
Achiş regele din Ghet, iar în general indică pe toți duşmanii lui David. 

Psalmul 56 
O cântare de laudă a lui David 
făcută când a fugit în peşteră urmărit de Saul 

Psalmul 56 este compus de David după întâlnirea sa cu Saul în 
peştera Enghedi, când Saul ar fi putut fi ucis de David (vezi vers. 8-9). 
Acest eveniment este povestit în | Regi 24, 1-23. 

Psalmul este un poem format din două strofe, având fiecare câte 
şase versete, după care urmează refrenul (versetele 7 şi 14). 

vers. 5 - „leii” erau toți duşmanii lui David. 

vers. 7 şi 14 - Toţi Sf. Părinţi aplică acest verset - refren înălțării 
Domnului Is. Hs. la cer. 

vers. 11 - „slava mea”. Socotim că acest cuvânt se referă la marele 
dar ce-l avea David de a cânta cu vocea şi cu instrumentele sale slava 
lui Dumnezeu (vezi ps. 107, 1-2). Mai menţionăm că după unii în- 
seamnă sufletul meu; după alții instrumentele mele; după Sf. Atanasie duhul 
meu profetic (vezi La S.B.P. IV, p. 135). David îşi făcea rugăciunea şi 
cântarea spre slava lui Dumnezeu dimineaţa, la ivirea zorilor cum 
reiese din vers. 11. Vezi şi ps. 118, 147-148 şi ps. 58, 17. Versetele 10-14 
ale acestui psalm sunt repetate de ps. 107, 1-6. 


Psalmul 57 
Un imn al lui David 


Psalmul este compus pe vremea revoltei lui Abesalom. Este un 
psalm cu expresii şi imagini impresionante şi de toată frumuseţea, cu 
care înfierează pe judecătorii nedrepți (ca şi ps. 81) şi pe cei răi şi 
necredincioşi, care erau duşmanii lui David. 

vers. 1-2 - În acest verset sunt înfierați judecătorii puşi de Abe- 
salom, care judecau după felul lui de a judeca. Vezi II Regi 15, 1-6. 

vers. 4 - aspidă - şarpe veninos (vezi Ecleziastul 10, 11 şi leremia 8, 17). 

vers. 6 - „pui de lei” - duşmanii lui David (vezi şi ps. 34, 17 şi 56, 5). 


Psalmul 58 
Un psalm al lui David făcut când a trimis Saul pe slugile sale 
să-i împresoare casa şi să-l omoare (1 Regi 19, 11) 


Împrejurarea care a dat lui David prilejul ca să facă acest psalm 
este povestită în 1 Regi 19, 11-18. 

vers. 3 - „cei tari”, cei puternici, adică regele Saul cu oamenii lui. 

vers. 11 - Spre deosebire de tot cuprinsul psalmului, în care vorbeş- 
te de Dumnezeu la persoana a doua, în vers. 11 vorbeşte la pers. a treia, 
căci în stilul său poetic, David are des asemenea treceri, de la o peroa- 
nă la alta (vezi şi Note ps. 3, 5). 

vers. 14 - „peste lacov”, adică peste poporul evreu, care se trăgea 
din lacov. 


Psalmul 59 


Un psalm al lui David făcut când purta război cu Sirienii din Toba 
şi când s-a întors Ioab şi a bătut în Valea Sării 
douăzeci de mii de Edomiţi 


Psalmul a fost făcut de David înainte de victoria din Valea Sării 
(adică valea din apropierea Mării Moarte), când sudul Palestinei era 
ocupat de armatele Edomiţilor, contra cărora David n-avea oaste sufi- 
cientă spre a se opune (La S.B.P. IV, p. 141). Aceste evenimente sunt 
amintite în Il Regi 8, 1-14 şi 1 Cron. 18, 1-5. 

vers. 3 - „vin ce-aduce amorţirea” - băutură care paralizează forțele 
(vezi Isaia 51, 17 şi 22). 

vers. 4 - „dat-ai semn”. Evreii, în timp de război, ridicau pe munți 
un catarg şi în caz că duşmanii năvăleau, se înălța pe catarg un semn, 
un steag deasupra munților şi poporul văzându-l, se refugia în munți 
sau în alt loc de refugiu şi se salva. La acest obicei face des aluzie şi 
profetul Isaia: 5, 26; 11, 12; 18, 3 şi 30, 17. 

vers. 6 - Valea Sucot (valea Corturilor) - locul unde s-a stabilit 
Iacov după întoarcerea din Mesopotamia şi a făcut corturi (Fac. 33, 17; 
losua 13, 27; Jud. 5, 16). 

vers. 7 - „luda e-mpărat mereu” - pentru acest verset vezi Fac. 49, 10. 

vers. 10 - „cetatea întărită” era Petra, capitala Edomului (ludumea) 
la sud de Palestina, care era foarte puternică, fiind zidită pe munți (vezi 
Obadia 1, 1-4). 

vers. 5-13 - versetele 5-13 sunt repetate de ps. 107, 7-14. 


Psalmul 60 
Un psalm al lui David 


Acest psalm este compus de David când, din cauza revoltei fiului 
său Abesalom, fuge din lerusalim şi trecând lordanul, se stabileşte la 
Mahanaim (vezi II Regi 17, 22-29). Aici, în Mahanaim compune David 
acest psalm. 

vers. 2 - În V. Testament Dumnezeu este numit şi Stâncă. Aşa 
Deuter. 32, 15 şi II Regi 22, 47 unde Dumnezeu este Stânca mântuirii. Şi 
David a luat această metaforă şi a folosit-o în psalmii săi. Întâi în 
înțelesul că Dumnezeu este Stânca mântuirii (în ps. 17, 2; 61, 2 şi 6; 88, 26; 
91, 15 şi 94, 1); apoi în înţelesul mai general de siguranţă, stânca fiind 
socotită ca salvare (în ps. 26, 8; 29, 6; 39, 3 şi 60, 2 psalmul de față). 

„De la margini de pământ”, adică la hotarele de răsărit ale Palesti- 
nei, unde David se refugiase şi de unde se dorea cu ardoare aproape 
de Locaşul Domnului şi ocrotit de aripile divine (vers. 4). 


Psalmul 61 
Un psalm al lui David pentru ledutun 


Despre ledutun vezi Note ps. 38. Psalmul este alcătuit de David în 
timpul revoltei lui Abesalom şi dat lui ledutun spre a fi cântat. 

vers. 4 - „zid povârnit” şi „gard putregăios”. Revolta lui Abesalom 
a avut loc în ultimul an al domniei lui David, deci, în ultimul an al 
vieţii, când David avea 70 de ani (vezi II Regi 5, 4 şi 15, 7). „Zidul po- 
vârnit” şi „gardul putregăios” ni-l arată pe David bătrân. 

vers. 8 - „vărsaţi a voastre inimi” - vezi şi | Regi 1, 15 cu Ana 
mama lui Samuil. 

vers. 11 - „o dată Dumnezeu a grăit”, când a dat Legea pe muntele 
Sinai; „două lucruri auzit-am”: atotputernicia şi bunătatea lui Dumnezeu. 

Atotputernicia prin care va pedepsi pe cei răi şi bunătatea cu care 
va răsplăti pe cei buni (La S.B.P. IV, p.145). 


Psalmul 62 
Un psalm al lui David făcut când era în pustia Iuda 


Din cauza lui Abesalom, David se refugiază în pustia lui uda, peste 
lordan şi pribegeşte prin această pustie până se stabileşte la Mahanaim 
(II Regi 15, 13-23 şi 28; 16, 2 şi 17, 16-29). Aici în pustie, luda compune 
David acest psalm (vezi vers. 2-3). Compară acest psalm (vers. 2-3) cu 
psalmii 41, 2; 83, 2 şi 142, 6, compuşi tot în pustia lui luda. 

vers. 1 - Cum am mai spus (vezi Note ps. 56, 11), David îşi făcea 
rugăciunea de dimineaţă în zorii zilei. 

vers. 9 - David avea sufletul său total unit cu Dumnezeu, căci el 
cunoştea din Lege, că această poruncă era în mod expres şi des 
repetată în ea: Deuter. 10, 20; 11, 22; 13, 4; 30, 20. 

vers. 11 - şacalii, animale sălbatice frecvente în Palestina, dezgro- 
pau cadavrele pentru a le mânca. 

vers. 12 - Evreii jurau pe numele lui Dumnezeu (vezi Deuter. 6, 13; 
10, 20; şi leremia 12, 16) şi pe viaţa, pe sufletul împăratului (vezi Fac. 42, 15; 
I Regi 17, 55; 20, 3; Il Regi 15, 21). De multe ori aceste două jurăminte 
erau îmbinate. 

Psalmul 63 
Un psalm al lui David 
Psalm compus de David în timpul persecuției din partea lui Saul, 


contra celor ce-l ponegreau prin calomniile lor şi-l pârau lui Saul. 
vers. 1 - Acest verset se referă la regele Saul. 

Psalmul 64 
Un psalm al lui David O odă 


Un prea frumos psalm al lui David, o odă cum spune titlul său. O 
odă a bucuriei, prin care el preamăreşte pe Dumnezeu pentru atotpu- 
ternicia Sa şi pentru binecuvântările pe care le revarsă asupra pămân- 
tului. 


Psalmul 65 
Un psalm al Învierii 


În titlul psalmului nu se spune că ar fi al lui David. Sf. Părinţi îl 
socot un psalm al Învierii Mt.Hs. şi al învierii tuturor. Pentru aceasta 
s-a şi adăugat la titlul grec al Septuagintei şi în Vulgata „Psalmul Învierii” 
(Gherasim Timuş. op. cit., vezi Note ps. 3, vol. I, p. 752). 

Noi socotim că acest psalm este al lui David fiind compus după ter- 
minarea revoltei lui Abesalom şi a răzvrătirii lui Şeba (II Regi 20, 1-22). 
Pentru aceasta, vezi versetele 6-19 din psalm. 

vers. 5 - în acest verset se face aluzie la trecerea în mod minunat a 
Mării Roşii şi a lordanului (Ex. 14, 21-22 şi losua 8, 14). 

vers. 9-11 - Aceste versete se referă la muncile grele ce poporul 
evreu era silit să le facă în Egipt, asemănat cu un cuptor pentru topit 
fierul (vezi Deuter. 4, 20; III Regi 8, 51; Isaia 43,2; 51, 23; leremia 11, 4 
şi ps. 80, 5-7) şi la necazurile şi primejdiile prin care a trecut David în 
timpul revoltei lui Abesalom şi a răzvrătirii lui Şeba. 


Psalmul 66 
Un cântec al lui David 


vers. 5 - „că şi-a dat pământul roadă”. Acest verset este explicat pro- 
fetic ca referindu-se la Maica Domnului, care este asemuită cu pământul 
şi la Mt.Hs., roada sa. Deci psalmul este profetic, mesianic. 


Psalmul 67 
Un psalm al lui David 


În felul cum ni s-a transmis ps. 67 este confuz şi foarte greu de 
înțeles în multe din versetele lui. Se crede a fi făcut de David, după 
victoria asupra Sirienilor şi Amoniţilor (II Regi 8, 3-6 şi | Cron. 18, 3-8 
şi II Regi 10, 1-19; 1 Cron. 19, 1-19). Deci este un psalm de biruinţă. 

vers. 1 - Cuvintele din acest verset le rostea Moise când se ridica 
Chivotul Legii şi era purtat în fruntea poporului prin pustie (Num. 10 35; 
vezi şi ps. 131, 8 cu 2 Cron 6, 41). Şi aceasta arată că Sf. Chivot a fost 
purtat cu armatele în timpul luptei cu Sirienii şi Amoniţii. Apoi a fost 
adus iarăşi pe muntele Sion, cu tot alaiul obişnuit şi descris în vers. 25-36 
(Căci atât evreii cât şi popoarele idolatre cu care ei purtau război, pe 

câmpul de luptă luau: evreii Sf. Chivot, iar popoarele păgâne idolii 
lor. Pentru aceasta vezi | Regi 4, 1-11 şi II Regi 5, 21 cu 1 Cron. 14, 12). 

vers. 1-3 - Aceste trei versete se rostesc la slujirea Sfintei Învieri şi 
în toată săptămâna luminată. 

vers. 11 - „cel sărac” era poporul Israel, căruia i s-a dat ca moşte- 
nire pământul Canaanului. 

vers. 15 - Salmonul era o colină din apropierea Sichemului. 

vers. 19 - Prima parte a acestui verset este citată de Sf. Ap. Pavel: 
Efes. 4, 8 fiind aplicată Mt.Hs. 

vers. 22 - „creştetul păros” adică creştetul înalt, plin de mândrie, 
trufaş (Pentru aceasta vezi Gherasim Timuş, op. cit., |, p. 792). 

vers. 31 - „fiara ce-n stufiş e locul ei” este Eghipetul, unde abundă 
stufărişul, iar diversele animale sunt popoarele vecine cu care Israeliții 
purtau dese războaie: filistenii, canaaneii etc. 


Psalmul 68 
Un psalm al lui David 


Psalmul 68, ca şi ps. 21, este prin excelență mesianic şi este la fel 
de citat în Noul Testament. Psalmul este compus de David în timpul 
persecuției din partea lui Saul (v. 5-9). 

vers. 5 - lisus Hristos urât fără pricină - loan 15, 25. 

vers. 7 - „Dumnezeule, cunoşti nebunia mea...”. Nebunia, rătăcirea, 
lipsa de înțelepciune, de care vorbeşte acest verset este nebunia crucii 
de care vorbeşte Sf. Ap. Pavel (1 Cor.1, 18). (Vezi Gherasim Timuş, op. cit., 
I, p. 812) şi pe care a avut-o Mt.Hs.; iar „ale mele greşeli toate”, sunt pă- 
catele întregii omeniri puse pe umerii Mântuitorului (vezi Isaia 53, 5-6, 
Rom. 4, 25; 5, 6; Il Cor. 5, 21; Gal. 1, 4 şi Evrei 9, 28). Da, desigur Dum- 
nezeu cunoştea foarte bine şi nebunia crucii lui Hristos şi greşelile 
omeneşti, care erau toate ale noastre. 

vers. 11 - vezi şi ps. 37, 11. 

vers. 12 - râvna Casei tale - loan 2, 17; iar hula, ocările suferite de 
Is. Hs. vezi Rom. 15, 3, unde este citat acest verset. 

vers. 25 - fiere şi oțet - Mt. 27, 34 şi 48; loan 19, 29. 

vers. 26-27 - Sf. Ap. Pavel citează aceste două versete şi socoteşte 
pe David ca autor al psalmului - Rom. 11, 9-10. 

vers. 29 - Mt.Hs. face referire la acest verset - Mt. 23, 38, iar Sf. Ap. 
Petru aplică acest verset lui luda Iscarioteanul - Fapte 1, 20. 

vers. 37-40 - Se crede că aceste versete au fost adăugate psalmului 
în timpul captivităţii din Babilon (V. Tarnavschi, Introducere în V. Tes- 
tament, 1928, p. 503). 

Psalmul 69 
Un psalm al lui David Spre aducere aminte 


Pentru explicaţia titlului pe care îl are psalmul, vezi ps. 37, care are 
acelaşi titlu. Aceste şapte versete care alcătuiesc ps. 69 sunt asemănă- 
toare cu ultimele şapte versete ale ps. 39. Ps. 69 este deci finalul ps. 39 
şi a fost fragmentat spre a folosi ca o rugăciune specială, poate pentru 
jertfele de aducere aminte. Apoi a devenit psalm de sine stătător, aşa 
cum a fost cazul cu ps. 42. „Se crede că aceste versuri erau ca o for- 
mulă de rugăciune ce le întrebuința David, pentru a cere ajutorul lui 
Dumnezeu în pericolele sau necazurile la care el era expus aşa de des” 
(Gherasim Timuş, op. cit., 1, p. 836). 


Psalmul 70 
Un psalm al lui David 


În textul evreu ps. 70 nu are titlu, iar în versiunile greacă şi latină 
se află titlul „Psalm al lui David, Al fiilor lui lonadab şi a primilor captivi”. 
lonadab era fiul lui Recab (1 Cron. 2, 55; 4 Regi 10, 15 şi 25), iar urmaşii 
lui lonadab formau toți secta Recabiţilor de care vorbeşte profetul Ie- 
remia în profeția sa, cap. 35. Ei preferau în mod deosebit acest psalm, 
ca şi primii captivi ai robiei babilonice. Psalmul este făcut de David în 
timpul revoltei lui Abesalom, când David era înaintat în vârstă (vezi 
vers. 9 şi 17-18) şi când a fugit din Ierusalim, trecuse lordanul (vezi II 
Regi 15, 13). 

vers. 4 - „cel nelegiuit” era fiul său răzvrătit, Abesalom. 

vers. 7 - Pentru toți vrăjmaşii lui, David era ca „o mirare”, o ciu- 
dățenie, o minune, căci ei vedeau că din toate uneltirile şi capcanele 
lor, el scapă în mod minunat, fiind ajutat de Dumnezeu (Note ps. 139, 7). 
Şi acum în timpul revoltei lui Abesalom ei credeau că David nu mai 
este iubit de Domnul (vers. 11). 

vers. 22 - „Îmi înalță iar mărirea”, adică să-şi recapete iarăşi dem- 
nitatea de împărat, el acum fiind fugit din Ierusalim, unde se instalase 
ca împărat, fiul său, Abesalom. 


Psalmul 71 
Un psalm al lui David pentru Solomon 


În textul evreu acest psalm are titlul: „Al lui Solomon”, adică are 
ca destinatar pe Solomon, iar în Septuaginta şi Vulgata are titlul: „Pentru 
Solomon”. Psalmul este făcut de David, având ca obiect imediat pe 
fiul său, împăratul Solomon (vers. 1-6 şi III Regi 1, 32-39), iar în perspec- 
tivă, profetic, priveşte pe Mesia (vers. 7-21). Targumul comentând acest 

psalm, spune: „Dumnezeule, dă dreptatea Ta regelui Mesia” (apud La 
S.B.P. IV, p.167). 

vers. 8 - „fluviul” din acest verset este Eufratul (Ex. 23, 31; şi 1 
Regi 4, 21 şi 24; ps. 79, 11; Zaharia 9, 10). 

vers. 10 - Tars, vezi note ps. 47, 8; ostroave: insulele Mediteranei. 
Saba, țară în peninsula Arabiei, sau din Etiopia. 

vers. 16 - Liban, munți în nordul Palestinei. 

vers. 22 - Acest verset este finalul părţii a doua a Psaltirii la Evrei, 
adăugat ps. 71. 


Psalmul 72 
Un psalm al lui Asaf 


Despre Asaf vezi Note ps. 49. Tema acestui Psalm este asemănă- 
toare cu aceea a ps. 36, făcut de David. Este tema Providenţei divine, 
care va face dreptate pedepsind pe cei răi şi dând răsplată celor drepți. 

vers. 28 - În Rugăciunile pentru împărtăşire acest verset se află 
repetat de trei ori, în finalul ultimei rugăciuni. 


Psalmul 73 
Un psalm didactic al lui Asaf 


Psalmul 73 este compus după luarea Ierusalimului şi dărâmarea 
Templului de către armatele lui Nabucodonosor regele Babilonului, în 
anul 586 î.Hr. (vezi IV Regi 25; II Cron. 36, 5-20 şi leremia 52, 1-27). 
Titlul psalmului dă ca autor pe Asaf, dar desigur nu Asaf contempo- 
ranul lui David, ci un descendent al acestuia (vezi Note ps. 49) care a 
fost martor evenimentelor amintite în psalm. 

vers. 8 - „Ale țării locuri sfinte...”, adică locurile sfinte de adunare 
din țară. 

vers. 9 - „semne noi nu mai vedem” - adică minuni mântuitoare. 

vers. 12 - Se socotea Ierusalimul şi Palestina ca fiind în centrul 
pământului; (şi azi, în biserica Sf. Învieri la Sf. Mormânt, care aparține 
Bisericii Ortodoxe şi pe care Arabii o numesc Nu-sul-tinia - mijlocul 
pământului, se află un suport de piatră înalt de 0,50 m, care are deasu- 
pra un glob al pământului, deoarece se crede că aici este centrul pă- 
mântului, de unde s-a răspândit în toată lumea credinţa în învierea 
Mt.Hs. (Informaţie luată din broşura Scurt istoric al Ţării Sfinte, adusă 
de vizitatorii locurilor sfinte). 

vers. 13 şi 14 - şerpii cei din apă şi balaurul, adică oastea egip- 
teană şi faraon. 

vers. 23 - a vrăjmaşilor strigare - vezi vers. 4. 

Psalmul 74 
Un psalm al lui Asaf contra Asirienilor 


Este un psalm profetic de îmbărbătare din timpul regelui iudeu 
Ezechia (728-699) când ludeia a fost invadată de Senaherib, regele 
Asirienilor (IV Regi 19; II Cron. 32; Isaia 36). Socotim că autorul acestui 
psalm este şi autorul ps. 75, căci se referă la acelaşi fapt istoric şi psalmii 
au idei asemănătoare (vezi ps. 74, 4-5 cu ps. 75, 12). 

vers. 4-5 - Aceste versete se referă la vorbele pline de mândrie 
spuse de Senaherib la adresa Domnului Dumnezeu (IV Regi 18, 19-35 
şi 19, 20-28; La S.B.P. IV, p. 177). 


Psalmul 75 
Un psalm al lui Asaf cu privire la Asirieni 


Cele profeţite în psalmul precedent au fost împlinite şi în ps. 75, 
care cântă această victorie câştigată prin ajutorul divin. Autorul acestui 
psalm este desigur acelaşi cu al ps. 74. 

vers. 2 - Salem este Ierusalimul. Salem = pace. 

vers. 4 —- „muntele cel veşnic” — este muntele Sion. 

vers. 4-6 - Aceste trei versete pomenesc minunea făcută de Domnul 
pentru distrugerea armatelor duşmane (vezi IV Regi 19, 35 şi II Cron. 
32, 21; Isaia 37, 36). 

vers. 9 - „cei blânzi” erau Evreii, care pentru a avea pace, au dat 
lui Senaherib tot tributul cerut (IV Regi 18, 13-16, La S.B.P. IV, p.181). 


Psalmul 76 
Un psalm al lui Asaf pentru Iedutun 


Despre Asaf vezi note la ps. 49, iar despre ledutun vezi note la ps. 38. 
Atât Asaf cât şi ledutun trăiesc în timpul lui David (1013-973), dar ei 
trăiesc şi la începutul domniei lui Solomon (973-933), căci îi aflăm 
luând parte, în fruntea cântăreților, la sfințirea Templului, cu Solo- 
mon (II Cron. 5, 12). lar în psalmul următor (77, 69) Asaf ne face de- 
scrierea mărețului Templu făcut recent de Solomon. Autorul ps. 76, 
cum spune titlul, este Asaf, care este autor al psalmului următor 77. 
Ca dovadă că este acelaşi autor, vezi ps. 76, 19 cu ps. 77, 52 şi 72. Ps. 76 
este dat de Asaf lui ledutun spre a fi cântat de cântăreții de sub con- 
ducerea sa. Facem observaţia că ps. 76, prin felul abrupt cum se ter- 
mină prin vers. 19, pare a fi incomplet. 


Psalmul 77 
Un psalm al lui Asaf Psalm didactic 


Psalmul dă exemple din istoria poporului ales, pentru a fi de învă- 
țătură urmaşilor şi pentru a le întări credința în Domnul Dumnezeu 

(La S.B.P. IV, p.183). Autorul psalmului este Asaf, marele cântăreț şi 
contemporan al lui David şi Solomon (vezi note ps. 49). 

vers. 2 - Sf. Ev. Matei citează în Evanghelia sa acest verset: 13, 35. 

vers. 12 - Ţoan, cetate în delta Nilului, zidită la şapte ani după 
cetatea Hebron din Canaan, e Palestina (Num. 13, 23; vezi şi Isaia 19, 11 
şi 30, 4). 

vers. 51 - „a puterii pârgă”, adică primii născuţi. „Neamul Ham” 
= Egiptenii. 

vers. 54 - „muntele acesta”, adică muntele Sionului. 

vers. 60-61 - Aluzie la cele povestite în I Regi 4, 1-22, când Sf. Chivot 
a fost luat de Filisteni. 

vers. 67 - Sf. Chivot reîntors de Filisteni, nu a mai fost dus la Şilo 
(în tribul lui Efraim, fiul lui Iosif) ci, după mai multe peregrinări (vezi 
note ps. 131, 6), a fost dus pe muntele Sion, în tribul lui luda. 

vers. 69 - Acest verset ne spune că Templul lui Solomon (973-933) 
era făcut III Regi 6, 1-38), când Asaf marele cântăreț al lui David şi 
Solomon, face acest psalm. Deci psalmul este compus după anul termi- 
nării Templului 962 (3 Regi 6, 1 şi 37-38), poate cu ocazia sfințirii Tem- 
plului lui Solomon. 


Psalmul 78 
Un psalm al lui Asaf 


Acest psalm este în strânsă legătură cu ps. 73 şi este făcut de acelaşi 
autor, după cuprinderea lerusalimului de Nabucodonosor şi după luarea 
ludeilor ca robi (vers. 11, vezi note ps. 73). 

vers. 3 - acest verset este citat în 1 Macabei 7, 16-17. 

vers. 12 - „înşeptit în a lor sân” - numărul 7 reprezintă la Evrei sfin- 
țenia şi desăvârşirea (vezi Note ps. 28, 9). Evreii, şi în general orientalii, 
obişnuiau să poarte obiecte în sân (La S.B.P. IV p. 193). 


Psalmul 79 
Un psalm al lui Asaf 


Traducerea greacă Septuaginta adaugă la titlu cuvintele: „Asupra 
Asiriei”. Deci psalmul poate fi din timpul regelui iudeu Ezechia (728-699), 
când regatul Israel (Samaria) căzuse sub stăpânirea lui Salmanasar (IV 
Regi 18, 9-20), iar regatul luda era invadat de armatele lui Senaherib, 
în anul 714 şi al 14-lea an al domniei lui Ezechia (IV Regi 18, 13). Psal- 
mistul, văzând întregul popor asuprit de Asirieni şi alte popoare, cere 
prin expresii şi comparații de toată frumusețea, ajutorul şi ocrotirea 
divină. 

vers. 2 - „Cel ce şezi pe Heruvimi”, adică cei doi Heruvimi de 
deasupra Sf. Chivot (Ex. 25, 18-22, vezi şi Note ps. 137, 1). 

vers. 13 — „mistrețul din pădure” poate fi poporul asirian, iar „fiarele 
câmpiei” sunt popoarele vecine asupritoare. 

vers. 14-15 - „via” este poporul evreu, poporul ales al lui Dumnezeu. 
Aceste versete le rosteşte arhiereul din uşile împărăteşti, în timpul Sf. 
Liturghii, binecuvântând de trei ori poporul credincios din biserică. 
Astăzi, via este poporul credincios creştin. 

vers. 15 şi 17 - „vlăstarul ce-ai ales” şi „omul dreptei Tale” şi „fiul 
omului pe care l-ai ales”, protejat de dreapta Domnului, a fost întâi 
împăratul David, alesul Domnului (ps. 88, 19 etc.), apoi toți urmaşii 
lui, unşi ca împărați, dintre care acum Ezechia şi în final, din neamul 
lui David, Mesia Hristos, adevăratul Fiu şi Întâiul născut al lui 
Dumnezeu (ps. 88, 26-27 şi Isaia 49, 5-7). Psalmistul se roagă pentru 
mântuirea neamului său (via), din care se va naşte Vlăstarul şi Fiul 
ales, Mesia Hristos. 


Psalmul 80 
Un psalm al lui Asaf 


Deoarece psalmistul aminteşte despre ieşirea din Eghipet, se crede 
că este compus cu ocazia sărbătoririi Paştelui. Cunoaştem două date 
când s-a sărbătorit Paştele: sub regele Ezechia (728-699) (II Cron. 30, 1-27), 
când s-au cântat „cuvintele lui David şi ale lui Asaf proorocul” (II 
Cron. 29, 30) şi când trăiau urmaşii lui Asaf (29, 13), şi în timpul lui 
losia (642-609) (II Cron. 35, 1 şi IV Regi 23, 21), când au cântat laude 
„fiii lui Asaf”, adică urmaşii lui Asaf (II Cron. 35, 15). În timpul acestor 
doi regi din luda, regatul Israel era distrus şi israeliții duşi în robie, 
fapt pe care îl deplânge şi psalmistul în psalmul său. 


Psalmul 81 
Un psalm al lui Asaf 


Psalmul 81 este ca un avertisment la adresa judecătorilor nedrepți. 
Socotim a nu fi o greşeală a pune alcătuirea acestui psalm în vremea 
regelui iudeu Iosafat (871-849), care reorganizează judecăţile (vezi II 
Cron. 19, 4-11). Din timpul lui losafat cunoaştem pe un urmaş al lui 
Asaf, contemporanul lui David şi Solomon, pe lahaziel proorocul (vezi 
II Cron. 20, 14-17). 

vers. 1 şi 6 - În Sf. Scriptură (Exod 21, 6 şi 22, 8 şi 28) judecătorii şi 
domnitorii sunt numiți dumnezei, ca unii care împărțeau dreptatea în 
numele lui Dumnezeu. 

vers. 6 - vezi loan 10, 34. 

Psalmul 82 
Un psalm al lui Asaf 


În timpul regelui Iosafat (871-849), ludeea este atacată de coaliția 
formată din popoarele menţionate în vers. 6-8 (vezi II Cron. 20, 1-29). 
Psalmistul cere lui Dumnezeu ajutor contra acestora. Şi ludeii vor fi 
apărați de Domnul în mod minunat. Să fie compus acest psalm şi pre- 
cedentul de către Iahaziel, cel insuflat de Duhul Domnului, care era 
din neamul lui Asaf? (II Cron. 20, 14-25). 

vers. 2-5 - Toate popoarele păgâne, idolatre, care atacau pe popo- 
rul evreu, poporul ales al lui Dumnezeu şi care singur credea în Dum- 
nezeul adevărat, erau socotite de acesta ca duşmani ai lui Dumnezeu. 
Şi de aceea cei ce luptau contra poporului ales, contra Ierusalimului, 
luptau contra lui Dumnezeu. lar evreii luptau contra lor în Numele 
Domnului. 

vers. 8 - „Fii lui Lot” erau Moabiţii şi Amoniţii (vezi Fac. 19, 3-38). 

vers. 9 - Madiam - Num. 31, 7; Jud. 7, 1-25; Sisera şi lavin; Jud. 4, 
15 şi 24; 5, 21. 

vers. 11 - Oreb şi Zeb - Jud. 7, 25; Selmona şi Zebei - Jud. 8, 5-21. 


Psalmul 83 
Al fiilor lui Core 


Acest prea frumos psalm este asemenea cu ps. 41 (+ 42) şi ambii au 
fost compuşi de David (vezi Note ps. 41) în timpul revoltei lui Abesalom, 
când David era departe de Locaşul Domnului. Psalmul are trei strofe 
ca şi ps. 41 (+ 42) şi are trei refrene variate, fiecare strofă cu refrenul ei. 

vers. 4, 9 şi 13 - Doamne Savaot, vezi Note ps. 23, 7. 

vers. 7 - „Valea plângerii”, este valea unde creşteau arborii de bal- 
sam din care se scurgeau balsamurile ca nişte lacrimi şi se părea că 
plâng arborii. De aici denumirea de „Valea Plângerii”, în evreieşte: Baka 
(La S.B.P. IV, p. 203). După această vale începea urcuşul pe muntele 
Sion. 

vers. 8 - În privinţa ideii din acest verset vezi Prov. 4, 18 şi II Cron. 
3,18. 

vers. 10 - „Unsul Tău”, este împăratul David, departe de Casa 
Domnului. 

vers. 12 - Asemănarea lui Dumnezeu cu soarele o face şi Isaia (60, 
19-20). 

Psalmul 84 
Al fiilor lui Core 


Psalmul 84 este compus după întoarcerea poporului evreu din robia 
babilonică (vers. 1-4). 
vers. 11- 14 - Aceste versete s-au împlinit cu venirea lui Mesia Is. Hs. 


Psalmul 85 
O rugăciune a lui David 
Psalmul 85 este o rugăciune a lui David făcută în vremea unui mare 
necaz; credem că în timpul răscoalei lui Abesalom (vezi vers. 14). 
vers. 9 - Este un verset profetic care prevesteşte creştinarea întregii 
lumi. 


Psalmul 86 
Al fiilor lui Core 


Despre acest psalm episcopul Eusebiu al Cezareei (314-340 d.Hr.) 
zice că e „foarte obscur”, căci în textul evreu şi în versiunile greacă şi 
latină este confuz redat. Se crede că psalmul a fost compus după dis- 
trugerea armatelor lui Senaherib, pe vremea regelui Ezechia (728-699) 
(vezi şi ps. 74 şi 75). Prin psalm se preamăreşte faima lerusalimului şi 
se prevesteşte creştinarea neamurilor (La S.B.P. IV, p. 209). S-a emis şi 
părerea că toată slava Ierusalimului va fi, că aici au stat şi au domnit 
toți urmaşii lui David, din care se va naşte şi Is. Hs.; că în apropiere, 
numai la 6 km, la Betleem, se va naşte Mesia şi că aici în lerusalim a 
pătimit, a înviat şi s-a înălțat în slavă Mântuitorul nostru lisus Hristos 
(leremia, 31, 35-36; vezi Gherasim Timuş, op. cit., vol. II, p. 234; Vezi în 
privința aceasta şi pe Mitropolitul Dosoftei în explicarea ce o face 
înaintea ps. 86 şi chiar în versificația psalmului (Dosoftei, Psaltirea în 
versuri 1673, ed. Mitropolia Moldovei, laşi, 1974, p. 603-615) 

vers. 1 - „Decât toate ce lacov are el aşezăminte”, adică toate 
locaşurile întregului neam evreiesc. 

vers. 3 - Raav: cuvânt evreu care înseamnă mândrie şi arată 
Egiptul (ps. 88, 10, Isaia 30, 7; 51, 9). 


Psalmul 87 
Al fiilor lui Core O învăţătură a lui Eman Ezrahitul 


Acest psalm care, după textul evreu, are de autor pe Eman Ezra- 
hitul, a fost dat de acesta fiilor lui Core, spre a fi cântat. Nu se poate şti 
cine a fost Eman Ezrahitul. S-au propus mai multe ipoteze, dar nici- 
una nu are un temei solid. Şi nu este cazul să le analizăm aici. Doar 
atât putem spune, că Eman Ezrahitul ar putea fi frate cu Etan Ezra- 
hitul, autorul ps. 88 (vezi Gherasim Timuş, op. cit., II, p. 238-239). 

În ceea ce priveşte ps. 87, „este o mişcătoare rugăciune făcută lui 
Dumnezeu, pentru a obține ajutorarea în suferință, poate pentru vin- 
decarea de lepră” (La S.B.P. IV, p. 209). Psalmul are unele asemănări 
cu lov: 6, 4 = 87, 16-17; 10, 22 = 87,13; 13, 24 = 87, 15; 19, 13 = 87, 8 şi 19. 
Se socoteşte că acest psalm profeţeşte patimile Mântuitorului 1s.Hs. 
Deci poate fi socotit un psalm prin excelență mesianic. 


Psalmul 88 
O învăţătură a lui Etam Ezrahitul 


S-a emis părerea că Etan sau Etam Ezrahitul, autorul ps. 88 ar fi 
aceeaşi persoană cu Etan Ezrahitul, unul din înţelepții cu care este 
comparat înțeleptul Solomon (973-933) (vezi III Regi 4, 33). Dacă 
ipoteza este adevărată, înseamnă că Etam Ezrahitul era înaintat în vârstă 
în timpul tinereţii lui Solomon, când acesta primeşte darul înțelepciunii 
(III Regi 3, 7 şi I Cron, 1), ca să poată fi comparat cu înțeleptul So- 
lomon, după care el mai trăieşte încă şi în primii ani ai domniei lui 
Roboam (932-914), când compune ps. 88. Se crede a fi fost frate cu 
Eman Ezrahitul autorul ps. 87 (Gherasim Timuş, op. cit., IL, p. 238-239). 
În ceea ce priveşte timpul şi subiectul psalmului, se crede (La S.B.P. IV, 
p. 211), că este vorba de invazia lui Şişac regele Egiptului, care în al 5-lea 
an al lui Roboam, deci 927 î.Hr., cuprinde Ierusalimul şi toate cetățile 
Iudeii şi ia toate vistieriile Casei Domnului şi ale casei regelui (vers. 38-51; 
vezi III Regi 14, 25-26 şi II Cron. 12, 1-12). 

__ Vers. 6 - prin „fiii lui Dumnezeu” trebuie să înțelegem pe Sfinții 
Ingeri. 

vers. 19 - „unuia din sfinţii Tăi”, era profetul Natan (II Regi 7, 4-29). 

vers. 24-37 - versete profetice pentru Mântuitorul Hs. 

vers. 40 - în privinţa acestui verset vezi Il Cron 12, 4. 

vers. 45 - „veacul lui i l-au scurtat”, adică timpul domniei lui 
Roboam, care la invazia lui Şişac avea numai cinci ani de domnie. 

vers. 51 - „unsul Tău” este regele Roboam. 

vers. 52 - Acest verset este doxologia de încheiere a părții a 3-a a 
Psaltirii la Evrei. 


Psalmul 89 
O rugăciune a lui Moise omul lui Dumnezeu 


După cum reiese din titlul textului evreu, Moise „omul lui Dum- 
nezeu” (Deuter, 33, 1 şi losua 14, 6) este autorul acestui psalm. Este deci 
cel mai vechi psalm din Psaltire. Se crede că Moise a compus această 
rugăciune, după uciderea în pustie, pentru răzvrătirea lor, a tuturor 
fiilor lui Israel care treceau de vârsta de 20 ani (vezi Num. 14, 1-35). 

Această rugăciune a fost dată poporului s-o înveţe şi poporul a trans- 
mis-o din generație în generație, prin tradiţie, până ce a fost cuprinsă 
în Psaltire (Conf. Deuter. 32, 44-47), (La S.B.P. IV, p. 219). 


Psalmul 90 
O cântare de laudă a lui David La Evrei fără titlu 


Psalmul a fost compus de David în timpul ciumei (vers. 3 şi 6-7), 
prin care Dumnezeu a pedepsit numărătoarea lui Israel făcută de David 
(II Regi 24, 15-17). 

vers. 5 - „săgeata care zboară” - boală contagioasă. Arabii şi turcii 
dau ciumei numele de „săgeata lui Dumnezeu”. 

vers. 11-12 - aceste două versete au fost citate de diavol în cea de a 
treia ispitire a Mt.Hs. (Luca 4, 10-11). 

vers. 13 - aspidă, vasilic - şerpi veninoşi (La S.B.P. IV, p. 221). 


Psalmul 91 
Un psalm de cântat în ziua Sabatului 


Titlul psalmului, care se găseşte în textul evreu, în Septuagintă şi 
în Vulgata, nu spune că David ar fi autorul. Dar ps. 91 are unele 
asemănări de idei cu ps. 138, care este sigur al lui David (vezi vers. 4-5 
din ps. 91, cu vers. 5 şi 17 din ps. 138). Şi mai sunt şi alte asemănări cu 
alți psalmi tot ai lui David. Aşa, în vers. 15 Dumnezeu este numit 
Stâncă, precum în ps. 27, 1 şi în alți psalmi (vezi note ps. 60, 2). Ps. 91 
este dedicat celor 7 zile ale creaţiei. De aceea, în el se repetă de şapte 
ori cuvântul Doamne - lahve (La S.B.P. IV, p.223). 

vers. 10 - textul evreu zice: „îmi ridici cornul meu (puterea mea) 
ca aceea a unui bivol”. La Evrei cornul era simbol al puterii (vezi note 
ps. 17, 3). 


Psalmul 92 
Cântec de laudă a lui David pentru ajunul Sabatului 
când s-a întemeiat pământul 

Textul evreu nu are titlu, iar titlul de mai sus se află în Septuagintă 
şi în Vulgata. Se crede a fi compus de David după o victorie sau cu 
ocazia mutării Sf. Chivot pe muntele Sion. „Psalmul este scurt, dar plin 
de forță, de măreție şi elan liric” (La S.B.P. IV, p. 225). 

În cultul Bisericii Ortodoxe acest psalm, se spune la acoperirea Sf. 
Agneţ aflat pe Sf. Disc. 

Psalmul 93 
Un psalm al lui David 


Împăratul David (1013-973 î.Hr.), a compus acest psalm în timpul 
revoltei lui Abesalom, când partizanii acestuia asupreau poporul, făcând 
nedreptăți (vezi vers. 3-7 şi 14-15 şi 20-21). 

vers. 18 şi 19 - vezi 1 Cor. 10, 13 şi Il Cor. 1,5. 


Psalmul 94 
Un imn de laudă al lui David 


În textul evreu psalmul este fără titlu, numai traducerea greacă şi 
latină are titlul de mai sus. Însă psalmul este sigur al lui David, cum 
spune şi Sf. Ap. Pavel în epistola sa către Evrei (4, 7). Psalmul este un 
imn spre slava lui Dumnezeu, pentru a fi cântat în adunările cultice. 

vers. 8 - despre ispitirea Domnului de la Masa şi Meriba, vezi Ex. 
17, 1-7. 

vers. 8-11 - Aceste versete sunt citate de Sf. Ap. Pavel - Evrei 3, 7-11 
şi 4,7. 

vers. 11 - „odihna Mea” era pentru Evrei Ţara Făgăduinței (Canaanul- 
Palestina) care este şi simbol - pentru cei ce cred în Domnul Hristos - al 
vieții celei veşnice (Evrei 4, 1-11). 


Psalmul 95 
Al lui David La Evrei fără titlu 


În Septuagintă şi în Vulgata psalmul are titlul „Cântec al lui David 
când s-a clădit Casa Domnului, după captivitate”. Acest psalm se află, cu 
mici schimbări, în 1 Cron. 16, 8-33 şi a fost cântat la mutarea Sf. Chivot 
în Cortul făcut de David pe muntele Sion, împreună cu ps. 104 şi 105 
(vezi | Cron. 15, 1-29 şi 16, 1-36). Şi desigur, cum spune titlul, a mai 
fost cântat şi la rezidirea Templului după captivitate. 

vers. 1 - „Cântare nouă” - vezi note ps. 32, 3. 

vers. 8 - Înaintea templului erau două curți (cea dinlăuntru şi curtea 
cea mare), unde stătea poporul (II Regi 6, 36 şi 7, 12 - vezi şi psalmii 
91,13;95,8:.99,3:1:34,2); 


Psalmul 96 
Un psalm al lui David 


Psalm compus de David, când toate triburile poporului evreu îl 
recunosc ca împărat şi toate popoarele idolatre din Canaan fuseseră 
supuse (v. 6-9). 

vers. 1 - „mulțimea de ostroave” - insule din Mediterana, vecine 
Palestinei. 

vers. 8 - „a lui luda fiice toate” - cetăţile, localitățile din Iudeea. 

Psalmul 97 
Un psalm al lui David 


Acest psalm are asemănare cu ps. 95 în primele şi ultimele versete. 
Ps. 97 şi ps. 95 exprimă, mai ales în ultimele versete, arzătoarea do- 
rință şi marea bucurie pentru venirea lui Mesia Cel mult aşteptat. Sunt 
aceşti doi psalmi, ca o auroră luminoasă înainte de venirea lui lisus 
Hristos. 

vers. 1 - „cântare nouă” - vezi note ps. 32, 3. 

vers. 9 - „Cu a Sa credincioşie”, adică fidelitate de a-şi ţine făgă- 
duința dată (vezi ps. 53, 5). 


Psalmul 98 
Un psalm al lui David 


Acest psalm a fost compus de David cu ocazia transportului Sf. 
Chivot pe muntele Sion (vers. 2, 5 şi 9); (| Cron. 15, 1-29). 

vers. 1 - „Domnul stă pe Heruvimi” - deasupra celor doi Heruvimi 
care umbresc Sf. Chivot, în care erau cele două table ale Legii (Deca- 
logul). 

vers. 5 - „aşternutul care-l are sub picioare”, era Sf. Chivot cu cei 
doi Heruvimi. Această expresie este folosită întâi de David aici în acest 
psalm, apoi în cuvântarea din urmă, când spune că fiul său Solomon 
va zidi Casa Domnului (| Cron. 28, 2), apoi Solomon în psalmul 131 
(făcut de el 131,7). 


Psalmul 99 
Un psalm de laudă 


În textul evreu se află titlul de mai sus. Nu se spune că ar fi al lui 
David, dar în cuprinsul psalmului sunt idei şi expresii obişnuite lui 
David. Dosoftei, în Psaltirea sa în versuri şi toate traducerile 
româneşti ale Bibliei, trec ca autor al psalmului pe David. 


Psalmul 100 
Un psalm al lui David 


Psalmul 100 a fost făcut de David în timpul celor trei luni cât a stat 
Sf. Chivot în casa lui Obed-Edom, de unde l-a adus apoi pe muntele 
Sion, în cetatea sa, în cortul făcut special pentru Sf. Chivot (Il Regi 6, 1-17 
şi ] Cron. 13, 1-14 şi 15, 1-29 şi 16, 1). Şi tot din cuprinsul psalmului reiese 
că David nu săvârşise încă cele două mari păcate (preacurvia cu Batşeba 
şi uciderea lui Urie) el fiind acum cu totul curat. Într-adevăr, după ce 
aduce Sf. Chivot în cetatea sa, David va cădea în păcat, fapt povestit 
tot în II Regi în cap. 11. Deci David calcă făgăduințele făcute prin acest 
psalm! 

vers. 8 — „Şi în toată dimineaţa” - judecăţile se făceau dimineaţa (vezi 
şi leremia 21, 19). „A Domnului cetate” = Ierusalimul (vezi ps. 45, 4; 47, 3; 
86, 2). 


Psalmul 101 
Rugăciunea unui nenorocit doborât de întristare 
care îşi varsă durerea înaintea Domnului 


Acesta este titlul psalmului care se află în textul evreu. „Nenoro- 
citul” din titlu şi care vorbeşte prin acest psalm este, simbolic, poporul 
evreu dus în robie (vezi vers. 14-18; 20-22 şi 29). Ps. 101 este al 5-lea 
psalm de pocăință (vezi note ps. 6). Nu i se cunoaşte autorul. 

vers. 15 - „Evreii, zice Bossuet, iubeau ruinele patriei lor şi ale 
Templului şi iubeau mult şi pulberea unde veneau să ofere daruri” 
(apud La S.B.P. IV, p. 239). 

vers. 23 - Acest verset s-a împlinit cu încreştinarea neamurilor. 

vers. 24-28 - Aceste versete sunt citate de Sf. Ap. Pavel în Evrei 1, 10-12. 


Psalmul 102 
Un psalm al lui David 


Acest psalm este unul din cei mai frumoşi ai lui David. Niciodată 
mila Domnului n-a fost mai frumos şi mai sublim lăudată. 

vers. 5 - după textul evreu, versetul este: „EI îţi satură cu bunătăți 
bătrânețea şi te face să întinereşti iarăşi ca un vultur”. Vulturul, ca şi 
toate păsările de altfel, prin năpârlire îşi schimbă penele şi astfel iarăşi 
îşi întinereşte penajul. Este o metaforă de toată frumusețea (La S.B.P. 
IV, p. 241). 


Psalmul 103 
Un psalm al lui David 


Psalmul original evreu nu are titlu, iar în ediţiile Septuagintei, 
Compluta (1514-1517) şi Alda (1518), se află titlul: „Psalm al lui David 
pentru facerea lumii”, cum este şi în ediţia română din 1914. (Gherasim 
Timuş, op. cit., vol. 2, p. 506). Şi acest titlu este cel mai potrivit cu cuprin- 
sul acestui psalm, în care David descrie cu mare talent poetic toată 
frumuseţea creației divine. 

vers. 3 şi 13 - Evreii credeau că deasupra tăriei de sus a cerului, a 
firmamentului, erau ape numite apele de sus, adâncul de sus sau că- 
mările înalte (vezi Fac. 1, 7; 7, 11; 8, 1; Prov. 8, 28 şi Amos 9, 6). 

vers. 19 - La început, oamenii s-au orientat în timp după fazele 
lunare, după care calculau lunile şi anii. 

vers. 26 - „balaurul” este crocodilul, numit în textul evresc leviatan, 
ca în lov 41, 1-34, unde este atâta de frumos descris. 

Psalmul 104 
Aliluia 
David 

Psalmul 104 este compus de David şi este un rezumat al istoriei 
Evreilor de la Avraam până la stabilirea în Canaan. Primele cincispre- 
zece versete au fost cântate cu ocazia transportului Sf. Chivot de la 
casa lui Obed-Edom pe muntele Sion (I Cron. 16, 8-22) împreună cu 
ps. 95 şi cu trei versete din ps. 105 (vers. 1 şi 47-48). Deci la cele cinci- 
sprezece versete cântate la transportul Sf. Chivot, David a putut să 
mai adauge versetele până la fine. Dar noi socotim că la transportul Sf. 
Chivot au fost cântați complet toți cei trei psalmi, care erau deja făcuți 
de David pentru această ocazie, dar în cartea 1 Cronici, în cap. 16, nu 
s-au scris integral toți aceşti psalmi, ci numai ps. 95, acesta fiind mai 
scurt, iar din ps. 104 s-au scris, de autorul cărții, numai începutul de 
cincisprezece versete din cele 45 câte are, iar din ps. 105 numai primul 
şi ultimele două versete, din cele patruzeci şi opt câte are întregul psalm. 

vers. 9 - Aşezământul făcut cu Avraam - Fac. 17, 2 şi 22, 16 etc. 
Jurământul către lacov - Fac. 26, 3 etc. 

vers. 19 - „ţara Ham”, adică Egiptul (vezi şi ps. 105, 22 şi „neamul 
Ham” în ps. 77, 51). 

vers. 37 - Vase şi podoabe de argint şi aur - Ex. 11, 2 şi 12, 35-36. 


Psalmul 105 
Aliluia 

Acest psalm istoriseşte nenumăratele răzvrătiri şi neascultări ale 
poporului evreu, în pustiul Sinai şi în țara Canaan. Nu se spune cine 
este autorul. Dar nu poate fi decât David, deoarece primul şi ultimele 
două versete, dacă nu tot psalmul, s-au cântat la transportul Sf. Chivot 
pe muntele Sion, în prezenţa lui David (vezi 1 Cron. 16, 34-36). Vezi în 
această privinţă şi notele la ps. 95 şi ps. 104. 

vers. 12 - Cu privire la acest verset vezi Ex. 14, 35 şi 15, 1-21. 

vers. 14-15 - idem - Num. 11, 31-34. 

vers. 16-18 - idem - Num. 16, 1-35. 

vers. 20 - cu privire la acest verset vezi leremia 2, 11 şi Rom. 1, 23. 

vers. 22 - „Pământul Ham” - adică Egiptul, vezi ps. 77, 51 şi ps. 
104, 23. 

vers. 24-27 - vezi Num. 13, 27-34 şi 14, 1-35. 

vers. 28 - „jertfe aduse morților”, adică jertfe aduse idolilor, soco- 
tiți zei morţi față de Dumnezeu cel viu, Dumnezeul Evreilor. Baal Beor: 
zeul Moabiţilor. 

vers. 29-31 - vezi Num. 25, 1-13 şi 1 Cron. 9, 20, despre Fineas şi 
urmaşii lui. 

vers. 32 — vezi EX. 17, 1-7. 

vers. 39 - închinarea la idoli era socotită desfrânare - vezi Deuter. 
31, 16. 

vers. 48 - acest verset este doxologia de la finele cărții a 4-a a 
Psaltirii evreieşti. 


Psalmul 106 
Aliluia 

Psalm de mare frumuseţe al cărui autor nu se cunoaşte. Are şase 
strofe, descriind şase situaţii în care omul este încercat de Dumnezeu, 
dar din care situaţii, omul este izbăvit prin harul Domnului. Primele 
patru strofe au fiecare câte 2 versete, care sunt refrene, dar care lipsesc 
din ultimele două strofe. Din cuprinsul strofei a doua (v. 10-16) s-ar 
putea crede că a fost compus după captivitatea babilonică. 

vers. 3 - Marea îndepărtată de la miazăzi este Marea Roşie. 

vers. 20 - Despre cuvântul lui Dumnezeu trimis omului vezi IV 
Regi 20, 4-5; ps. 147, 4 şi 7-8 şi Mt. 8, 8. Toţi Sf. Părinți sunt de părere 
că acest verset este o profeție despre întruparea Cuvântului lui Dum- 
nezeu, Is. Hs. (vezi Gherasim Timuş, op. cit., vol. 3, p. 18). 


Psalmul 107 
Un psalm al lui David 


Acest psalm a fost un psalm care apare pe numele lui David, căci 
este format din două fragmente luate din doi psalmi ai lui David: 
prima jumătate (v. 1-6) din ps. 56, 10-14, iar a doua jumătate (v. 7-14) 
din ps. 59, 5-13 (vezi notele la aceşti psalmi). 


Psalmul 108 
Un psalm al lui David 


În toate textele, evreieşti, greceşti şi latine se dă sigur ca psalm al 
lui David. Este făcut ca şi ps. 38, în timpul revoltei lui Abesalom, cum 
reiese din cuprinsul lui (compară ps. 108, 27 cu ps. 38, 12). Toată refe- 
rirea psalmului este asupra lui Ahitofel, consilierul intim al lui David, 
pe care îl trădează trecând de partea lui Abesalom (II Regi 15, 12 şi 31, 
vezi şi note ps. 40, 9). Psalmul 108 priveşte pe luda şi pe iudeii care au 
tratat cu el pentru a prinde şi a răstigni pe lisus Hristos. Psalmul 108 
este un psalm mesianic, căci Sf. Ap. Petru vede în vers. 7 pe luda 
Iscarioteanul, căruia Ahitofel i-a fost simbol (Fapte 1, 20), iar vers. 25 
este o referire profetică la Mt.Hs., (vezi Mt. 27, 39 ca şi ps. 21, 7). De 
aceea, ps. 108 este cunoscut sub denumirea Blestemul lui Iuda. 

vers. 5 - „de-a dreapta lui să stea diavolul” - vezi Zaharia 3, 1. 
vers. 18 - „şi ca apa să-l pătrundă” - vezi Numeri 5, 22-24, apa 
aducătoare de blestem. 


Psalmul 109 
Un psalm al lui David 


Autorul acestui psalm este împăratul şi psalmistul David, cum îl 
arată titlul şi cum îl confirmă Însuşi Mt.Hs. (vezi Mt. 22, 41-46 şi 
paralele). Şi este un psalm prin excelență mesianic. 

vers. 1 - Prezice înălțarea Domnului, cu firea Sa umană de-a dreapta 
Tatălui (Fapte 2, 34-35; 1 Cor. 15, 25; Evrei 1, 13 şi 10, 13). 

vers. 2-3 - arată puterea împărătească a Mt.Hs., iar versetul 4 arată 
pe Hristos ca mare preot, arhiereu, aducător de jertfă după chipul lui 
Melchisedec (Fac. 14, 17), căci vers. 4 prezice înlocuirea preoţiei lui 
Aaron cu preoţia lui lisus Hristos (Evrei 5, 6; 7, 17). 

vers. 7 - „Şi din râu va bea pe cale” - adică va avea parte de suferință, 
căci în Sf. Scriptură apele simbolizează necazuri, suferințe (La S.B.P. IV, 
p. 269). 


Psalmul 110 
Aliluia 
Acest psalm (110) ca şi următorul (111) sunt alfabetici în textul 
evreu. Fiecare psalm are câte zece versete şi ca să iasă cele 22 litere ale 
alfabetului ebraic, primele opt versete au câte 2 litere (la început şi la ju- 
mătatea versetului), iar ultimele 2 versete au fiecare câte trei litere, ul- 
timele ale alfabetului. Deci o ordine alfabetică perfectă în ambii psalmi. 
În titlul psalmilor nu ni se spune cine este autorul, dar se crede, pentru 
faptul că sunt alfabetici, că ambii psalmi au de autor pe David (vezi 
Gherasim Timuş, op. cit., vol. 3, p. 78 şi 90). Dar din însăşi cuprinsul 
lor, din ideile ce le conţin, se vede felul de a gândi a lui David. 
Psalmul 111 
Aliluia 
(Vezi notele de la psalmul precedent 110). 


Psalmul 112 
Aliluia 
Socotinţa Sf. loan Hrisostomul este că acest psalm aparține împă- 
ratului David (apud Gherasim Timuş, op. cit., vol. 3, p. 99). 
vers. 7 - Acest verset aminteşte rugăciunea Anei, mama lui Samuil 
(I Regi 2, 7). Compară şi vers. 8 cu vers. 5 din rugăciunea Anei. 

vers. 8 - În orient, acolo unde este în ființă poligamia, femeia care 
naşte copii locuieşte separat în altă locuinţă cu copiii ei, nu cu celelalte 
femei ale bărbatului (La S.B.P. IV, p. 273). 


Psalmul 113 
Aliluia 

Nu se cunoaşte cine este autorul acestui psalm, care este o rugă- 
ciune a poporului Israel făcută Domnului spre a-l ajuta în războiul 
contra duşmanilor idolatri. Se cânta, poate, ca imn de îmbărbătare în 
timpul marşului contra duşmanului (La S.B.P. IV, p. 273). 

Psalmul este de o frumuseţe deosebită. 

vers. 1 - „neam barbar” - era poporul egiptean, care vorbea o limbă 
neînțeleasă (vezi Isaia 33, 19). 

vers. 12-16 - sunt repetate în ps. 134, 15-18. 


Psalmul 114 
Aliluia 

Nu ni se spune cine este autorul acestui psalm. Credem că autorul 
lui este David, căci în vers. 9 foloseşte expresia „în pământul celor vii”, 
foarte obişnuită lui David din psalmii: 26, 17; 51, 5; 55, 14; 141, 7, care 
psalmi sunt toți ai lui David. De asemenea, vezi expresia: „Legăturile 
morții mă înfăşurase”: ps. 114, 3 cu ps. 17, 5; (compară mai ales ps. 
114, 8-9 cu ps. 55, 13-14). Psalmul 114 este compus de David, ca şi 
psalmii 6, 29 şi 37, în momentul când la o boală gravă, era în pericol 
de moarte (vezi versetele 3-4, şi 8-9). 


Psalmul 115 
Aliluia 

Ca şi ps.114 şi acest psalm are drept autor pe împăratul David şi 
este o urmare a aceluiaşi psalm, ca o mulțumire pentru izbăvirea de 
boală. În textul evreu chiar, aceşti doi psalmi formează un singur 
psalm. Şi în acest psalm se repetă de două ori (ca refren) o expresie 
obişnuită lui David - vezi vers. 5 şi 9 cu ps. 21, 28 şi ps. 65, 12, care au 
de autor pe David, de asemenea în vers. 7 se repetă expresia din ps. 
85, 16, care iarăşi este sigur al lui David. 

vers. 1 - Acest verset este citat de Sf. Ap. Pavel în II Cor. 4, 13. 

vers. 4 - „paharul mântuirii” este un simbol al paharului euharistic 
şi reprezintă obişnuita cupă a binecuvântării sau a mângâierii, pe care 
Evreii o luau la sărbătoarea Paştelui (vezi leremia 16, 7; Mt. 26, 27; 
Mc. 14, 23; Luca 22, 7 şi 1 Cor. 10, 16). 

vers. 7 - „C-ale mele legături” - se referă la legăturile din ps. 114, 3. 

vers. 10 - Poporul, credincioşii evrei, nu puteau intra mergând să 
aducă jertfe Domnului, decât în curțile Templului (vezi note ps. 95, 8). 


Psalmul 116 
Aliluia 
Nu se cunoaşte cine este autorul acestui psalm, care este cel mai 
scurt din toată Psaltirea. (Dosoftei, în Psaltirea sa în versuri, îl trece ca 
fiind al lui David). 
Sf. Ap. Pavel vede în acest psalm încreştinarea neamurilor (Rom. 
15, 11) 


Psalmul 117 
Aliluia 

Nici acestui psalm nu i se cunoaşte autorul. Dar în psalm se află 
idei şi expresii care se află în alți psalmi, care sunt ai lui David. Astfel, 
se află în vers. 5 expresia „în loc larg, care se mai află şi în următorii 
psalmi ai lui David: 4, 1; 17, 21; 30, 8. De asemenea, vezi şi corespon- 
dențele următoare: 

vers. 6-7 cu ps. 26, 1-5; 55, 4, 11; 58, 10-11; 

vers. 8-9 cu ps. 39, 6; 61, 8-9; 107, 13; 

vers. 17 cu ps. 9, 14 şi 72, 28; toți aceşti psalmi sunt compuşi de 
David. Deci şi ps. 117 nu poate fi decât tot al lui David. 

Psalmul se cântă de cor şi solişti, repetându-se după fiecare verset, 
refrenul pus în primele patru versete şi în ultimul. Este format din trei 
părți: introducerea (1-5) partea istorică (5-18) şi partea profetică (19-28), 
după care urmează, ca încheiere, versetul 1 din introducere. 

În partea introductivă este invitată să laude pe Domnul toată „casa 
lui Israel”, adică toţi cei din Israel şi „casa lui Aaron”, adică toată se- 
minția preoțească a lui Levi. În partea istorică, David aduce un imn de 
laudă pentru biruințele câştigate asupra tuturor duşmanilor cu ajuto- 
rul Domnului, iar partea a treia este profetică, mesianică. 

Altfel: 

vers. 22-23 - „piatra din capul unghiului” este Mesia Hristos şi acest 
verset a fost citat chiar de Mântuitorul şi aplicat Lui Însuşi Mt. 21, 42; 
Mc. 12, 10-11; Lc. 20, 17; Fapte 4, 11; Efes. 2, 20-22; | Petru 27. 

vers. 24 — „aceasta este ziua”, adică ziua venirii lui Mesia şi ziua 
învierii lui Hristos, când acest verset este cântat la slujba Sf. Învieri. 

vers. 26 - „Bine este cuvântat cela ce-ntru Domnul vine”. Cu acest 
verset a fost primit Mântuitorul în Ierusalim înainte de pătimirea Sa 
(Mt. 21,9; 23,39; Me.;11,9 L€:19,39). 

vers. 27 - textul acestui verset în originalul evreu este „Dumnezeu 
este Domnul şi El ne luminează. Legaţi cu funii vita şi-o aduceți la 
coarnele altarului”. 


Psalmul 118 
Aliluia 

Psalmul 118 este cel mai lung psalm din toată Psaltirea, cuprinzând 
176 versete. Este un psalm acrostih-alfabetic. Are 22 de strofe după 
cele 22 litere ale alfabetului evreu şi fiecare strofă are câte opt versuri, 
toate opt începând cu aceeaşi literă: deci 22 x 8 = 176 versete. Şi or- 
dinea alfabetică este perfectă. Multe păreri s-au emis asupra autorului 
şi timpului când s-a compus acest psalm. Dar după Sf. Părinţi şi cei 
mai însemnați comentatori, psalmul este al lui David, compus ca un 
imn de laudă al Legii Domnului şi ca un îndreptar pentru fiul şi ur- 
maşul său, Solomon (Gherasim Timuş op. cit., II, p. 162 şi 173). Şi sunt 
nenumărate versete în psalm, care îl arată pe David ca autor. Dăm ca 
exemplificare versetele: 25, 41, 49, 50, 58, 65, 74, 76, 82, 116, 123, 156, 
169, 170, care amintesc de făgăduinţa dată de Dumnezeu lui David 
(vezi note ps. 53, 5). Vezi şi vers. 147 şi 148 cu ps. 56, 11; 58, 17 şi 107, 3 
ai lui David. Socotim că acest psalm a fost compus, în mare parte, de 
David, în tinerețea sa (vezi vers. 99 şi 100), când era persecutat şi ur- 
mărit de Saul (vezi vers. 23 şi 161), în care timp David pribegea mereu 
(vezi ps. 55, 8 şi 118, 54), la care a adăugat apoi, în cursul vieții sale şi 
alte versete-maxime, înşiruindu-le alfabetic (vezi vers. 67, 71 şi 75). 

Cu excepţia versetelor 84 şi 122, unde Legea nu este amintită, în 
toate celelalte versete (174), Legea lui Dumnezeu este denumită sub di- 
ferite nume sinonime: cale, poruncă, cuvânt, judecată, dreptate, hotă- 
râre, mărturie, învățătură, făgăduință, adevăr, orânduire, aşezământ, 
toate ale lui Dumnezeu. Ideea de bază din tot acest mare psalm este 
aceea că, avem în orice împrejurare suprema datorie de a respecta 
Legea divină, pentru care acest psalm este un imn de laudă de o mare 
şi variată frumuseţe, şi numai unul ca împăratul David, care atât de 
mult a iubit Legea şi voia Domnului (vezi ps. 39, 10), putea compune 
un asemenea psalm. „Nu se află nimic analog (zice M. Le Hir) în toate 
literaturile şi în toate filozofiile profane” (apud La S.B.P. IV, p. 292). 
Psalmul 118, în Psaltirea Bisericii Ortodoxe, care se împarte în 20 de 
catisme, formează singur catisma 17. Tot el formează canonul în sluj- 
ba înmormântării mirenilor şi stihurile la toate pripelele Prohodului 
Domnului. 

vers. 43 - „Nu-mi lua de tot din gură adevărul care-l spun...” 
Psalmistul cere ca întotdeauna să fie, cu ajutorul Domnului, mărturisi- 
torul întregului adevăr. 


Psalmul 119 
O cântare a treptelor 

Începând cu ps. 119, toți psalmii până la 133 inclusiv, adică 15 
psalmi, care în Psaltirea Bisericii Ortodoxe formează catisma 18, au ca 
titlu: „O cântare a treptelor”. S-au dat mai multe explicații acestui titlu, 
dintre care amintim două care ni se par mai aproape de adevăr. Prima 
este aceea că toți aceşti psalmi se cântau la cele trei mari sărbători ale 
anului (Paşti, Cinzecime şi Corturile), când tot poporul - cântând - 
suia la lerusalim la Templu pe muntele Sion. Şi această explicaţie îşi 
are temeiul în însăşi cuprinsul unora din aceşti psalmi (vezi 120, 1; 
121, 3-5; 122, 1; 124, 1-2). 

A doua părere este aceea că aceşti psalmi se cântau la slujbele din 
sărbători pe treptele Templului, care erau în număr de 15 (vezi Ghe- 
rasim Timuş, op. cit., p. 307). Această părere este împărtăşită şi de Mi- 
tropolitul Dosoftei, care în opera sa Psaltirea în versuri, înaintea ps. 119 
îşi spune părerea. Pentru frumusețea arhaică a graiului său, îi dăm 
explicaţia: „Poate hi că s-au fost cântând în Legea Veche la stepenele 
(treptele n.n.) altarului, cum să cântă acum la noi la utrăne duminica 
înaintea svintei Evanghelii catisma aceasta cu tâlc, ce le zicem anti- 
foane. Tuteopt glasuri antifoane, această catismă (catisma 18 n.n.) o 
tâlcuiesc şi o cântă naintea Evangheliei. Poate hi că s-au fost cântând 
şi atunci la stepenele altarului”. 

Şi Dosoftei continuă, dând şi altă explicaţie acestor psalmi: „lar 
într-alt chip iarăşi să-nțelege: suirea gândului către Dumnezău. Că 
această catismă foarte suie mintea ca pe neşte stepene la adâncimea 
cea lată a adâncului înțelesului şi a cunoştinței către Dumnezău”, 
(Dosoftei, Psaltirea în versuri 1673, Ed. Mitropolia Moldovei şi 
Sucevei, laşi, 1974, p. 911). În ce priveşte autorii acestor psalmi, după 
titlul lor, patru (121, 123, 130 şi 132) aparțin lui David, (dar vom vedea 
că nu sunt singurii), iar doi (126 şi 131) sunt ai lui Solomon. Cât 
priveşte primul psalm (119) socotim că are de autor pe David, care l-a 
compus când în urma pârii lui Doeg (1 Regi 22, 9-10), a fost nevoit să 
pribegească multă vreme peste hotarele țării. Vezi asemănarea între 
vers. 2-4 şi ps. 51, 2-5, care este al lui David şi este compus tot cu oca- 
zia pârii lui Doeg. 

vers. 4 - ienupărul apare în III Regi, 4-5, umbrind pe profetul Ilie 
şi în lov 30, 4. 

vers. 5 - Meşec, vezi Fac. 10, 2; lezechil 27, 13; Chedar-Fac. 25, 13; 
Cânt. Cântărilor 1, 5; Isaia 60, 7; leremia 49, 28-29; lezechil 27, 21. 

vers. 6 - Chedar era un trib de beduini în pustie. În campania lui 
Assurbanipal împotriva arabilor este pomenit, printre alți regi supuşi, 
şi regele Chedar (vezi loan Alexandru Cântarea Cântărilor, Bucureşti, 
1977, p. 48, Nota 14). Se compară aceste versete cu ps. 34, 20, făcut de 
David. 


Psalmul 120 
O cântare a treptelor 


„Acest psalm este scris cu simplitate şi eleganţă: el respiră o mare 
seninătate a sufletului. Gândurile poetului sunt exclusiv îndreptate 
către cele sfinte” (La S.B.P. IV, p. 301). Autorul psalmului este împă- 
ratul David, căci din psalm reiese absoluta încredere pe care David o 
pune în ajutorul Domnului şi psalmul conţine imagini şi expresii obiş- 
nuite lui David (vezi ps. 120, 5 cu ps. 15, 8; 72, 23; 109, 5). 

vers. 1 - În Sf. Scriptură munţii sunt simbolul siguranței, căci în 
munți se adăposteau ludeii de duşmanii lor, asemenea poporului nostru 
în tot trecutul lui (vezi şi ps. 29, 6; 124, 1-2). 

vers. 7 - „Intrarea şi ieşirea” - adică tot ce face omul, toate împre- 
jurările vieţii lui. Vezi Deuter. 2, 28; II Regi 3, 25; III Regi 3, 7. Această 
expresie a trecut şi în cultul Bisericii noastre (vezi slujba cununiei, în 
rugăciunea de după luarea cununiilor). 


Psalmul 121 
O cântare a treptelor a lui David 


Psalmul este al lui David, cum spune însuşi titlul. Este un imn de 
laudă şi o urare de bine pentru Ierusalim. De fapt, lerusalimul cu Casa 
Domnului (vers. 10), este icoana Bisericii lui Hristos şi o preînchipuire 
a lerusalimului ceresc. Vezi Isaia 52, 1 şi cap. 60, 1-2 şi Apoc. 21, 2 şi 
10-27. 

vers. 3 - „dintr-o bucată” - lerusalimul este unit zidit şi casele sunt 
lipite una de alta, încât unele străzi sunt acoperite (La S.B.P. IV, p. 301). 

vers. 4-5 — vers. 4 mărturiseşte existența pelerinajelor, când semințiile 
lui Israel urcau la marile sărbători, la Templul din Ierusalim. 

vers. 6 - vorbeşte de judecăţile ce se făceau în lerusalim de către 
regii din casa domnească a lui David (Il Regi 15, 2-6). 

Psalmul 122 
O cântare a treptelor 


Pare a fi un psalm compus de un autor necunoscut în timpul cap- 
tivității Babilonului. „Sf. loan Gură de Aur şi cea mai mare parte din 

interpreți raportă acest psalm la Iudeii ce gemeau în jugul Babilonului” 
(Gherasim Timuş, op. cit., vol. 3, p. 333). 


Psalmul 123 
O cântare a treptelor a lui David 


În textul original evreu psalmul are titlul de mai sus. În psalmul 
său, David aruncă o privire asupra trecutului poporului evreu, care, 
cu ajutorul lui Dumnezeu, a putut rezista tuturor duşmanilor lui şi a 
ieşit biruitor. 

vers. 4-5 - cum am mai văzut (ps. 41, 8 note), potopul, apele în 
general, înseamnă în stil biblic, mari nenorociri, calamități. 


Psalmul 124 
O cântare a treptelor 


Este un psalm căruia nu i se cunoaşte autorul, prin care se în- 
deamnă poporul Israel (întors din robie zic unii) să-şi întărească nă- 
dejdea în Domnul său, care ocroteşte pe cei drepți şi buni. Nu poate fi 
oare un mic psalm făcut de David, în timpul răscoalei lui Abesalom, 
când „cei răi stăpâneau peste soarta drepţilor” şi când toți cei ce au 
nădăjduit în Domnul, au stat neclintiți ca muntele Sionului şi au fost, 
ca lerusalimul, ocrotiți de Domnul? 

vers. 1-2 - munții (idem ps. 29, 6 şi 120, 1) simbolizează siguranţa, 
puterea. 

vers. 5 - urarea „Israele, pace ție” se mai află la finalul ps. 127, 6. 

Prin această urare se cere pentru poporul Israel pacea, care în timpul 
răscoalei lui Abesalom el n-a avut-o. 


Psalmul 125 
O cântare a treptelor 


Este un psalm compus de un autor necunoscut, după întoarcerea 
în patrie a primilor robi eliberaţi din Babilon, cum reiese din vers. 1-3. 
Dar mai erau încă mulți în captivitate şi de aceea este rugat Domnul, 
ca să-i întoarcă pe toți. Şi folosesc frumoasele imagini şi metafore, să 
se întoarcă ei ca râurile de la miazăzi, care curg abundent primăvara 
şi ca secerătorii care şi-aduc bucuroşi recoltele semănate cu lacrimi. 


Psalmul 126 
O cântare a treptelor a lui Solomon 


În textul original evreu, în textul Septuagintei şi în Vulgata se află 
acest titlu, care ne arată că psalmul este compus de împăratul Solomon. 
„De fapt psalmul imită scrierile lui Solomon” (La S.B.P. IV, p. 307). Socotim 
această părere ca cea mai întemeiată, față de părerea că în psalm ar fi 

vorba de construcția celui de al doilea Templu. Şi o dovadă că autorul 
este Solomon, este vers. 5, căci ideea ce se află în acest verset apare şi 
în Proverbele lui Solomon (cap. 27, 11). 
vers. 5 - „la poartă” - adică la poarta Ierusalimului unde se făceau 
judecăţile. 
Psalmul 127 
O cântare a treptelor 


Psalmul ne arată fericirea pe care o are cel drept şi temător de 
Dumnezeu în viață şi în familia sa. Şi psalmul acesta poate fi ca şi ps. 124, 
compus de acelaşi autor, ambii psalmi având acelaşi final. Şi dacă 
autorul ps. 124 (vezi note) este psalmistul David, atunci şi ps. 127 este 
tot al lui. 

vers. 3 - partea a doua a acestui verset este cuprinsă în finalul ru- 
găciunii a doua de la Slujba Cununiei. 


Psalmul 128 
O cântare a treptelor 


Nici acestui psalm nu i se cunoaşte autorul. Se crede că este com- 
pus după captivitatea babilonică (La S.B.P. IV, p. 307). 

vers. 3 - Mulţi Sf. Părinți aplică acest verset Mt.Hs., Căruia spatele 
şi fața l-au fost brăzdate cu lovituri (Gherasim Timuş, op. cit., vol. 3, p. 375). 
Vezi pentru aceasta şi Isaia 50, 6; 53, 5; Mt. 26, 67; 27, 28; loan 19, 1. 

vers. 6-7 - În Palestina, casele având acoperişurile plane, iarba putea 
să crească, dar din cauza uscăciunii se usca repede, vezi şi IV Regi 19, 16. 


Psalmul 129 
O cântare a treptelor 


Psalmul 129 este al şaselea psalm de pocăință (Vezi note ps. 6). Nu 
se spune cine-i este autorul, dar se crede a fi compus de David (Ghe- 
rasim Timuş, op. cit., vol. 3, p. 350). Şi nu poate fi decât al lui David, ca 
şi psalmul următor 130, căci v. 7 din ps. 129, care este un îndemn adre- 
sat lui Israel, este repetat şi în ps. 130, 3, care este sigur al lui David 
(vezi ps. 130 titlu). Apoi în vers. 5, este amintită „făgăduința”, pe care 
David o menţionează în atâția psalmi (vezi note ps. 53, 5). Prin ver- 
setele 5-8 psalmul este mesianic. El exprimă dorinţa arzătoare a sufle- 
tului, de a scăpa din abisul păcatului şi a vedea mântuirea adusă de 
Mântuitorul Hristos. 

vers. 8 — vezi Mt. 1, 21. 

Psalmul 130 
O cântare a treptelor A lui David 


Din titlul psalmului, care se află şi în originalul evreu şi în versiu- 
nile greacă şi latină, reiese că autorul este David, care ne arată, cu toată 
gingăşia, ascultarea şi totalul ataşament față de Domnul. 

În vers. 3 se repetă acelaşi îndemn către Israel din ps. 129, 7. 


Psalmul 131 
O cântare a treptelor 


Mai multe păreri s-au emis asupra autorului şi timpului când acest 
psalm a fost compus. Dar cea mai verosimilă şi întemeiată părere este 
aceea că psalmul a fost făcut de împăratul Solomon (973-933), cu ocazia 
sfințirii Templului care-i poartă numele. Şi reiese aceasta din însăşi 
cuprinsul psalmului, unde se află expresii şi chiar versete întregi, ca 
fiind ale lui Solomon şi care se găsesc spuse de el fie cu ocazia sfințirii 
Templului său, fie în Proverbele sale. Şi se poate vedea aceasta din 
următoarele versete: 

vers. 4 - Acest verset se află aproape aidoma în Proverbele lui 
Solomon 6, 4. 

vers. 6 - Arca sau Sf. Chivot era o ladă de salcâm poleită peste tot 
cu aur, cu un capac masiv de aur, având pe el doi Heruvimi tot de aur 
(Ex. 25, 10-17). Sf. Chivot a fost făcut de Moise în pustia Sinai (Ex. 37, 
1-9) şi în el se păstrau cele două table de piatră, pe care erau scrise cele 
10 porunci (Decalogul). Cele două două table de piatră aveau dimen- 
siunile Sf. Chivot căci acesta a fost lucrat special numai pentru păs- 
trarea lor (Ex. 25, 10-16 şi Deuter. 10, 1-5). Sf. Ap. Pavel spune în Ep. către 
Evrei (9, 4) că „în Chivot era un vas de aur cu mană, toiagul lui Aaron 
care înfrunzise şi tablele Legii”. Sf. Ap. Pavel le unifică, însă cupa cu 
mană a fost pusă „înaintea Chivotului mărturiei” (Ex. 16, 33-34), iar 
toiagul lui Aaron a fost pus tot „înaintea Chivotului mărturiei” (Num. 
17, 10) şi nu în Sf. Chivot, în care erau numai cele două table de piatră 
(III Regi 8, 9 şi 21 şi II Cron. 5, 10). lar când Moise a terminat de scris 
„Cartea Legii” - Pentateuhul - a dat poruncă leviţilor să pună cartea 
„lângă Chivotul Legământului Domnului” (Deuter. 31, 24-26). Arca sau 
Sf. Chivot cu tablele Legii, având alături cele trei obiecte sfinte (mana, 
toiagul şi Legea) se păstrau în Cortul Sfânt, în Sfânta Sfintelor (Altar). 
Toate acestea preînchipuiau şi au fost înlocuite în Biserica creştină: Arca 
cu Sf. Masă, cupa cu mană cu Sf. Împărtăşanie, toiagul cu Sf. Cruce, 
iar tablele şi Cartea Legii cu Sf. Evanghelie, care toate se păstrează în 
altarul Sf. Biserici. 

Dăm un scurt istoric al Sf. Chivot. În timpul lui Moise, Sf. Chivot 
a fost purtat 40 de ani prin pustia Arabiei. Sub losua, Cortul cu Sf. 
Chivot a fost aşezat în Şilo în tribul Efraim sau Efrate (losua 18, 1 şi 9-10). 
În Şilo a stat 328 de ani, când, după un război cu Filistenii, aceştia iau 
Sf. Chivot (| Regi 4, 3-22), unde stă 7 luni (1 Regi 6, 1), după care Filistenii 
îl înapoiază, trimițându-l la Batşemeş, (1 Regi 6, 13-20), fiind apoi stabilit 
la Kiriat-larim „în casa lui Aminadab, pe deal” (1 Regi, 7, 1-2 şi II Regi 
6, 4). Aici stă 70 de ani, până când David, voind a-l duce în cetatea sa 
Sion (II Regi 5, 7), îl lasă 3 luni în casa lui Obed-Edom din Ghet (II 
Regi 6, 1-11), după care este dus şi pus în Cortul făcut de David în 
Sion (II Regi, 6, 12-17). Când Solomon termină Templul în anul 962 
î.Hr., Sf. Chivot este pus definitiv în acest nou şi măreț locaş (ps. 77, 69), 
după care urmează sfințirea Templului (III Regi 6, 1-21; Il Cron. 5, 2-10). 
Şi acum, cu această ocazie, compune Solomon ps. 131. Sf. Chivot cu 
tablele Legii a stat în Templul lui Solomon aproape 400 de ani, până în 
anul 586 î.Hr., când Nabucodonosor, regele Babilonului, cuprinde le- 
rusalimul şi distruge Templul (IV Regi cap. 25). Atunci desigur a dis- 
părut şi Sf. Chivot cu cele două table ale Legii (Ezdra 5, 12 şi ps. 73, 2-3), 
căci al doilea Templu a fost lipsit de Sf. Chivot, în el intrând însă tru- 
peşte Fiul lui Dumnezeu Is.Hs., de la care avem acum Sf. Cruce, Sf. 
Impărtăşanie şi Sf. Evanghelie. 

Efrata. Acest cuvânt indică desigur tribul Efraim, în teritoriul căruia 
se afla Şilo, unde a stat Sf. Chivot. Şi Betleemul se numea Efrata, dar el 
făcea parte din teritoriul tribului luda şi în Betleem niciodată nu a fost 
Sf. Chivot, ca David sau Solomon să facă aluzie la el. În Betleem - Efrata 
(Fac. 35, 16-19; 48, 7; Rut 1, 2; 4, 11; ] Regi 1, 1; 17, 12 şi Miheia 5, 1) se 
va naşte Mt.Hs. Dumnezeu adevărat şi om adevărat. 

„... pe colina larim”: în textul original este: „în ogorul (în țarina) 
larim”. Dar în 1 Regi 7, 1 se spune: „Locuitorii din Kiriat-larim au 
venit şi au suit Chivotul Domnului şi l-au dus la casa lui Aminadab pe 
deal...” deci pe o colină de lângă Kiriat-larim. 

vers. 7 - „aşternutul de sub picioare”, vezi explicaţia în note ps. 
93,5, 

vers. 8 - „Scoală, Doamne...”, vezi Num. 10, 35 şi note ps. 67, 1. 

vers. 8-10 şi 16 - aceste versete sunt rostite întocmai de Solomon, 
cu ocazia sfințirii Templului - vezi II Cron. 6, 41-42. 

vers. 10 - „unsul Tău”, este Solomon, care compune psalmul şi care 
a fost uns ca împărat de marele preot Sadoc (III Regi 1, 29). 

vers. 11-12 - în privința acestor versete vezi III Regi 8, 25 şi Il 
Cron. 6, 16. 

vers. 13-14 - în privinţa acestor versete vezi Il Cron. 6, 6 şi 12, 13. 

vers. 17-18 - ps. 131 este şi un psalm mesianic, căci aceste două 
versete nu se referă numai la Solomon (II Regi 7, 12-16), ci prevestesc 
şi pe Mesia Hristos, al Cărui „tron va sta în veci” şi va fi „o lumină în 
toate timpurile” (II Cron. 21, 7). La versetul 17 şi cu privire la Mt.Hs. 
se referă şi preotul Zaharia, tatăl Sf. loan Botezătorul (vezi Luca 1, 68-70); 
iar „făclia Unsului Meu” era loan Botezătorul, cum însuşi Mt.Hs. spune 
(loan 5, 35). În ceea ce priveşte vers. 18, ultimul din psalm, acesta se 
referă întru totul la Mt.Hs. Care a fost încununat cu lumina sfințeniei 
şi a dumnezeirii. 


Psalmul 132 
O cântare a treptelor a lui David 


În titlul psalmului este trecut David ca autor şi se crede a fi alcă- 
tuit de el, în timpul când toate seminţiile poporului evreu erau unite 
sub sceptrul lui David. Psalmul preamăreşte unirea celor 12 triburi, care 
se adunau la marile ceremonii religioase în jurul împăratului David la 
Ierusalim. 

vers. 2 - despre ungerea lui Aaron vezi Ex. 29, 5 şi Levitic 8, 12. 
Prin Aaron se subînţelege toată preoţia V. Testament. 


Psalmul 133 
O cântare a treptelor 


Cu acest psalm se termină cei 15 psalmi ai treptelor. Şi prin acest 
psalm se îndeamnă ca toți slujitorii Sfântului Locaş, preoți şi leviţi, 
care aveau grijă ziua şi noaptea, de sfintele slujbe, să laude pe Domnul 
(I Cron. 9, 22-34). De aceea a şi fost acest psalm trecut între psalmii trep- 
telor, spre a fi cântat de preoți şi leviţi spre a lor atenţie, la toate sluj- 
bele şi în toate sărbătorile. 

vers. 3 - trecerea în acest verset la pers. a II-a singular, este o 
figură de stil des folosită în psalmi. 


Psalmul 134 
Aliluia 

Acest psalm are versetele 15-18 asemănătoare cu versetele 12-16 
din ps. 113 şi, la fel ca şi ps. 113 nu i se cunoaşte autorul. Atât se poate 
spune că autorul lor este aceeaşi persoană, căci aceşti doi psalmi au 
unele expresii asemănătoare. Şi aceste expresii îl bănuiesc pe David 
autor. Mai ales asemănările cu ps. 135 (vezi note), căci versetele 10-12 
din acest psalm, sunt întocmai repetate în ps. 135, 17-22. 

vers. 7 - Acest verset se află identic în leremia 10, 13 şi 51, 16. Căci 
profetul leremia a folosit acest psalm în cartea sa. 

vers. 11 - Despre împărații din acest verset, vezi losua 12, 2-7. 

Psalmul 135 
Aliluia 

În acest psalm refrenul este pus după fiecare verset (de 26 de ori). 
Un solo cânta fără îndoială fiecare verset, iar corul răspundea îndată 
refrenul (La S.B.P. IV, p. 315). 

Cu toate că în titlul psalmului nu este trecut David ca autor, este 
sigur că el a compus psalmul, căci potrivit rânduielii pentru slujbe, 
statornicită de David, cântăreții slăveau la Cortul Sfânt pe Domnul cu 
acest psalm, care desigur era compus de David (1 Cron. 16, 41). Psal- 
mul, de asemenea, s-a cântat la sfințirea Templului lui Solomon (II 
Cron, 5, 13 şi 7, 3 şi 6). lar în timpul regelui losafat (871-849), când 
oastea lui mergea să înfrunte armatele Amoniţilor, Moabiţilor şi ale 
muntelui Seir, ostaşii cântau acest psalm (II Cron. 20, 21). S-a cântat 
apoi în timpul lui Ezdra, la punerea temeliei celui de al II-lea Templu 
(Ezdra 3, 11) „după rânduiala lui David, omul lui Dumnezeu” 
(Neemia 12, 24), iar profetul leremia, în viziunea sa profetică asupra 
Ierusalimului, spune că va auzi iarăşi glasul celor ce zic: „Lăudaţi pe 
Domnul, că e bun, că în veac e mila Lui” (leremia 33, 11). Deci ps. 135 
era nelipsit de la toate slujbele şi toate momentele cele mai importante 
ale istoriei poporului evreu şi tocmai de aceea, credem, a trecut în 
anonimat. 

vers. 17-22 - Aceste versete care se regăsec în psalmul precedent, 
134, versetele 10-12, sunt înjumătăţite, căci din 3 (10, 11 şi 12) face 6 
(17-22). 


Psalmul 136 
Aliluia 

Psalmul 136, care este unul din cei mai frumoşi şi mai emoționanți 
din Psaltire, ne arată situația şi starea sufletească a evreilor în timpul 
captivității babiloniene, care a ţinut potrivit profeţiilor lui leremia (25, 
9-12 şi 29, 10) şi Daniel (9, 2), 70 de ani (II Cron. 36, 21) din anul 606 
până în anul 538 î.Hr. 

Autorul psalmului nu se cunoaşte. 

vers. 1 - Babilonul era udat de fluviul Eufrat, din care prin canale, 
ca prin nişte râuri, apa era răspândită în tot oraşul. La aceste canale se 
strângeau evreii captivi şi-şi făceau rugăciunea plângând după Ierusalim 
şi țara lor. Şi tot aşa, pe malul unui râu, îşi aveau locul de rugăciune şi 
evreii din diasporaua Filipi pe vremea Sf. Ap. Pavel (Fapte 16, 12-13). 

vers. 5 - „O, lerusalime...” - Spre a nu-l da uitării, în tot timpul 
captivităţii şi oriunde în altă parte, evreii se rugau cu fața spre leru- 
salim (vezi III Regi 8, 38, 44 şi 48 şi Daniel 6, 10). 

vers. 7 - „...ai lui Edom copii”, erau Idumeii, (care erau) aliații 
armatelor lui Nabucodonosor, care a distrus lerusalimul. 

vers. 8 - „Ah! Fiică ticăloasă ce-n Babilon trăieşti!” sau „fiica Babi- 
lonului” cum spune textul, sunt locuitorii Babilonului, ca şi „fiica Sionului” 
(ps. 9, 14) şi „fiica Tirului” (ps. 44, 14). Vezi notele la aceşti psalmi. 


Psalmul 137 
Un psalm al lui David 


Se crede că prin acest psalm David mulţumeşte lui Dumnezeu 
pentru făgăduinţa ce i-a făcut, că din neamul său se va naşte Mesia şi-i 
va face veşnic tronul său (La S.B.P. IV, p. 319). 

vers. 1 - „înainte-având pe îngeri” - David se referă aici la Heruvimii 
din Sfânta Sfintelor de pe Sf. Chivot (Ex. 25, 18-22) şi la Heruvimii de 
pe perdeaua care despărțea Sfânta de Sfânta Sfintelor (Ex. 26, 31-33, 
vezi şi ps. 79, 2). 

vers. 18 - Acest verset arată felul cum se purta David cu duşmanii 
săi, rugând pe Domnul său, să-i facă judecată (vezi şi | Regi 24, 1-31-16). 


Psalmul 138 
Un psalm al lui David 


Cât de frumos este acest psalm şi cât de bogat este el în învăță- 
minte dogmatice despre Fiinţa Divină! Atotştiinţa şi infinita înțelepciune 
a Divinității, omniprezenţa şi atotputernicia Sa şi Pronia cu toată grija 
ce-o are pentru făptura Sa omul, sunt atât de clar şi poetic redate! Acest 
psalm, ca şi mulți alţii de altfel, ne arată marele dar poetic pe care l-a 
avut împăratul David. 

vers. 8 - „Pe aripile-aurorii pân-la mare de m-aş duce...”, adică de la 
răsărit de unde răsar zorii, până la apus unde este marea Mediterană. 

vers. 9 - cu privire la acest verset vezi ps. 17, 18. 


Psalmul 139 
Un psalm al lui David 


Acest psalm este compus de David în timpul revoltei lui Abesalom 
şi are asemănare - prin imagini - cu ps. 57, compus în acelaşi timp. 

vers. 3 - partea a doua a versetului este citată de Sf. Ap. Pavel în 
Rom. 3, 13. 

vers. 7 - „Cel ce-n vreme de război apărat-ai capul meu”. În toate 
împrejurările primejdioase ale vieții sale (Goliat, Saul, multele războaie 
sau revolta lui Abesalom) David a fost întotdeauna apărat de Domnul său 
(Pentru aceasta vezi | Regi 18, 14; Il Regi 5, 10; 7, 9; 8, 6 şi ps. 88, 19-23). 

Psalmul 140 
Un psalm al lui David 


Acest psalm se folosea în Biserica primară la rugăciunea de seară 
şi se foloseşte şi astăzi la slujba Vecerniei. Psalmul a fost compus de 
David în timpul războiului dintre Filisteni şi armatele lui Saul pe mun- 
tele Ghelboa, când au murit Saul cu cei trei fii şi toți oamenii lui (vezi 
1 Regi 31, 1-6). 

vers. 6 - cu privire la acest verset vezi Proverbe 27, 6 şi 9. 

vers. 7 - vezi citatul de mai sus din cartea Regilor, cum au murit 
Saul şi oamenii lui pe muntele Ghelboa. 


Psalmul 141 
O rugăciune făcută de David când era în peşteră Psalm didactic 


Acest psalm a fost făcut de David când fugea de Saul şi, fiind singur 
(vers. 5-6), s-a ascuns în peştera Adulam iar în peşteră fiind, face această 
rugăciune (Il Regi 22, 1). 

vers. 10 — „temniţă” era locul întunecos unde se afla David, adică 
peştera Adulam. 

vers. 11 - „aduna-se-vor toți drepții...” erau toți viitorii partizani 
ai lui David care s-au strâns în jurul lui (vezi | Regi 22, 1-2). 


Psalmul 142 
Un psalm al lui David 


Titlul psalmului este din textul evreu, iar Septuaginta şi Vulgata 
au titlul: „Psalm al lui David când Abesalom, fiul său, îl urmărea”, 
fapt care se istoriseşte pe larg, în II Regi în cap. 15-17. Acesta este ultimul 
psalm de pocăință (vezi note ps. 6). 

vers. 6 - „ca pământul însetat” - Când David compune acest psalm, 
se afla în pustia uscată a lordanului şi cu acest pământ însetat de apă 
compară David sufletul său dornic de Dumnezeu. 


Psalmul 143 
Un psalm al lui David 


Şi acest psalm în textul evreu are titlul de mai sus, iar în Septuag- 
intă şi Vulgata are titlul: „Psalm al lui David, contra lui Goliat”. Împă- 
ratul David a compus acest psalm, potrivit vers. 2, când poporul evreu 
era supus lui. Şi prin el aduce mulțumiri lui Dumnezeu, pentru toate 
victoriile sale şi pentru faptul că a fost întodeauna ferit de primejdia 
morții, amintindu-şi de prima sa victorie, aceea contra lui Goliat (vers. 
1 şi 10). Că într-adevăr David a fost permanent ocrotit de Dumnezeu, 
vezi note ps. 139, 7. 

SI 


vers. 10 - „inimă smerită”, vezi ps. 130, 1-2; „sabie cumplită”, poate 
fi sabia lui Goliat sau sabia lui Saul. In finalul psalmului (vers. 12-15), 
David cere binecuvântarea lui Dumnezeu asupra ţării şi a poporului 
său. 


Psalmul 144 
O cântare de laudă a lui David 


În textul evreu şi grec şi latin psalmul are acelaşi titlu. Psalmul este 
deci al lui David şi este ultimul psalm alfabetic (vezi note ps. 9). 

vers. 10 - „toţi sfinții Tăi”, adică credincioşii israeliți (vezi note ps. 
15, 3). 


Psalmul 145 
Aliluia Al lui Agheu şi Zaharia 

Începând cu acest psalm şi toți psalmii următori până la 150 inclu- 
siv, au în titlu cuvântul Aliluia, iar psalmii 145, 146, 147 şi 148 mai au 
şi specificarea: „Al lui Agheu şi Zaharia”, ceea ce înseamnă, ori că aceşti 
psalmi au fost compuşi de aceşti doi profeţi, care au fost contempo- 
rani cu rezidirea Templului şi lerusalimului după captivitate, ori că ei 
i-au introdus în cântările de la Templu (La S.B.P. IV, p. 335). 

vers. 8 - „orbilor le dă lumină”, adică îi face să înțeleagă, le dă un 
simţ de orientare deosebit. Mitropolitul Dosoftei versifică astfel în Psaltirea 
sa în versuri: „Şi orbului dă minte de vede” (p. 1035). Este vorba de 
lumina spirituală pe care a avut-o pentru persoana divină a Mt.Hs. 
orbul din naştere (loan 9, 17-33). 


Psalmul 146 
Aliluia Al lui Agheu şi Zaharia 
Din însuşi cuprinsul psalmului se vede că acest psalm a fost com- 
pus în timpul când Ierusalimul şi Templul se rezideau, după întoar- 
cerea evreilor din robia babilonică (vers. 2). Vezi şi Ezdra 5, 1-2 şi 14-16. 
Prin acest psalm se aduc lui Dumnezeu laude şi mulțumiri pentru 
aceasta. 


Psalmul 147 
Aliluia Al lui Agheu şi Zaharia 
În Scriptura ebraică acest psalm este unit cu psalmul precedent 146 
şi de aici pentru ultimii 3 psalmi numărătoarea este aceeaşi şi în Psal- 
tirea ebraică şi în cele două versiuni greacă şi latină. Psalmul este făcut 
după zidirea zidului din jurul lerusalimului şi a porților care erau în 
acest zid (versetul 2). 

vers. 2 - „că zăvoarele la porți”. În zidul împrejmuitor al lerusali- 
mului erau un număr de aproximativ zece porți, fiecare cu numele ei 
propriu (vezi Neemia 3, 1-32 şi 12, 31-39). 

vers. 8 - „lui Iacov... lui Israel”, adică poporului evreu care se trăgea 
din lacov-Israel. În ultimele două versete (8-9), se scoate în evidenţă 
revelația mântuitoare dată prin Lege şi profeți poporului ales, revela- 
ție de care celelalte popoare nu au avut parte direct (vezi ps. 148, 14). 


Psalmul 148 
Aliluia Al lui Agheu şi Zaharia 

Psalm de o frumusețe deosebită, în care psalmistul invită toate 
făpturile câte există să laude pe Domnul care le-a făcut. El îşi în- 
dreaptă privirile întâi înspre cele de sus, spre îngeri şi spre astre care 
au legile lor veşnice; apoi spre cele de pe pământ, spre toate fenome- 
nele şi făpturile care fac voia Lui, viețuitoarele şi oamenii de orice vârstă: 
toate să laude pe Domnul, că e mare bucuria lui, că pe poporul său 
Israel, Domnul l-a înălțat (vers. 14) adică l-a întemeiat iarăşi în patria sa. 
Frumuseţea acestui psalm se aseamănă cu aceea a cărții necanonice 
Cântarea celor trei tineri (vezi vers. 28-64 din această cântare). 

vers. 6 - expune ca şi în vers. 4 şi 5 idei din leremia 31, 35-36. 

vers. 14 - „... popor, care-aproape e de EI”. Spre deosebire de po- 
poarele păgâne, care erau departe de Dumnezeu (vezi Efes. 2, 17). 


Psalmul 149 
Aliluia 

După luarea evreilor în robie, ţara lor a fost populată de regii Ba- 
bilonului cu diverşi colonişti aduşi din cuprinsul împărăției lor (Ezdra 
4, 9-10). Aceştia, adică urmaşii lor, la întoarcerea evreilor din robie, au 
făcut acestora mari greutăți şi la rezidirea Templului (Ezdra 4, 1-24; 5, 
1-17 şi 6, 1-13) şi la refacerea zidurilor lerusalimului, la care evreii au 
trebuit să lucreze cu arma în mână (pentru aceasta vezi vers. 6 din 
psalm şi Neemia 2, 10 şi 19 şi 4, 1-23). 

vers. 1 - „cântare nouă” - vezi note ps. 32, 3. 

vers. 9 - „judecata scrisă-astfel”, adică distrugerea totală a neamurilor 
păgâne idolatre poruncită de Domnul şi scrisă în Lege (vezi Deuter. 7, 1-6). 


Psalmul 150 
Aliluia 
Psalmul 150 este ca un final de laude adus lui Dumnezeu, ca o în- 
chinare a întregii Psaltiri, carte care, în textul evreu, are titlul Thehilim 
- Laude. Se pare că acest psalm a fost compus în mod special ca un 
îndemn pentru slujitorii Sf. Locaş, preoți şi leviţi, care aduceau prin 

slujba lor laude lui Dumnezeu şi care deţineau toate instrumentele de 
muzică şi cântau cu ele (vezi 1 Cron. 15, 16-22 şi 28; 23, 1-5; 25, 1-7; 
II Cron. 7, 6; 8, 14; 9, 11; 20, 21; 29,25-28). 

vers. 1 - „tăria”, adică bolta cerească, firmamentul (Fac. 1, 8). 


Ei tă 


Psalmul 151 (necanonic) 


Acest psalm nu figurează nici în textul evreu, nici în Vulgata, ci 
numai în unele manuscrise ale Septuagintei (La S.B.P. IV, p. 342). Psal- 
mul are titlul: „Acest psalm este scris de David deosebit de numărul 
celor 150 psalmi, când singur s-a bătut cu Goliat” (Gherasim Timuş, 
op. cit., vol. 3, p. 655). Deci este un psalm necanonic. 

Din titlu şi din cuprinsul lui reiese că acest psalm este autobio- 
grafic, făcut de David. Şi din cauza aceasta, psalmul, nefiind un imn 
de laudă sau rugăciune adresată Divinităţii, nu a fost inclus în cartea 
Psaltirii. În psalm se aminteşte alegerea şi ungerea sa ca viitor împărat 
şi lupta sa victorioasă cu filisteanul Goliat. 

vers. 1 - vezi | Regi 16, 11 şi 17, 12-15. 

vers. 2 - vezi | Regi 16, 18 şi 23; 1 Cron. 23, 5; Il Cron. 29, 26-27. 
Neemia 12, 36 şi Amos 6, 5. 

vers. 3-5 - vezi 1 Regi 16, 1-13 şi 1 Cron. 28, 4. Îngerul din vers. 4 
este profetul Samuil. 

vers. 6 — În acest verset este vorba de filisteanul Goliat. Cuvântul 
filistean înseamnă străin în limba ebraică. 

vers. 6-7 - lupta lui David cu Goliat este pe larg povestită în 1 Regi 
17, 1-58. 


BIBLIOGRAFIE 


Biblia adică Dumnezeiasca Scriptură - traducerea Samuil Klain, Blaj, 1795 

Biblia adică Dumnezeiasca Scriptură - Bucureşti, 1914 

Biblia sau Sfânta Scriptură - Bucureşti, 1936 

Biblia sau Sfânta Scriptură - Bucureşti, 1944 

Biblia sau Sfânta Scriptură - Bucureşti, 1968 

Biblia sau Sfânta Scriptură - Bucureşti, 1975 

Biblia sau Sfânta Scriptură - Bucureşti-Societatea Biblică Britanică (f. an). 

Psaltirea Proorocului şi Împăratului David, Ed. IV, Bucureşti, 1920 

La Sainte Bible Polyglotte (Ancien Testament. Contenant le texte h6breu 
original, le texte grec des Septante, le texte latin de la Vulgate et la 
traduction francaise, par Vigouroux, tom. IV, Paris, 1902 

Note şi Meditaţii asupra Psalmilor, vol. 1, 2, 3, de Dr. Gherasim Timuş, 
Bucureşti, 1896 

Dosoftei, Psaltirea în versuri, Ed. Mitropolia Moldovei şi Sucevei, 
Ediţie critică N.A. Ursu, laşi, 1974 

Arhim.Melchisedec Ştefănescu, Introducere în Sfintele Cărți ale Ve- 
chiului Testament, laşi,1860, vol. 1 

Studiul Vechiului Testament (Manual pentru uzul studenților Insti- 
tutului Teologic), Bucureşti, 1975 

V.I. Avdiev, Istoria Orientului Antic, Ed. de Stat, Bucureşti, 1981 

Z. Kosidovski, Povestiri Biblice, Ed. Ştiinţifică, Bucureşti, 1970 

Şef Rabin Moses Rosen, Învățături Biblice, Bucureşti, 1978 

Gala Galaction, Jurnal, vol. I, Ed. Minerva, Bucureşti, 1973 

Dr. V. Larnavschi, Introducere în Sfintele Cărți ale Vechiului Testament, 
Cernăuţi, 1928 


15 februarie 1989 


Constantin C. Popescu - laşi 


Cel ce este 
-psalm- 


Când nu era nici început, 


Nici ieri, nici astăzi şi nici mâine, 


Când nu era nimic făcut, 
Tu singur doar erai, Stăpâne! 


Căci singur Tu atunci erai 
Suprema, veşnica Fiinţă 

Şi nu era nici chip, nici grai 
Să Te slăvească-n umilință! 


Şi Tu, de dragoste preaplin, 
De-a Ta iubire fără saţiu, 

Ai cumpănit un gând divin 
Şi-ai făurit şi timp şi spaţiu. 


Şi-un spațiu ne-ai făcut, un loc 
Din marea la nemărginire 
Şi-ai pus în el atâta foc 

Din arzătoarea Ta iubire. 


Şi l-ai creat atunci pe om, 
Făptura Ia cu rațiune: 
Punând atom lângă atom, 
L-ai plăsmuit ca pe-o minune; 


La fel cu Tine după chip 
Şi cu pecetea-asemănării, 
EI, firicelul de nisip 
Purtat de valurile mării... 


Când timpul nici nu exista 
Şi nu erau nici câte-s toate, 
Era doar Veşnicia Ta 

Şi marea Ta Divinitate. 


Şi nu era nici chip, nici grai 
Să preamărească-a Ta lumină, 
Căci singur Tu atunci erai 
Putere veşnică, divină!... 


Căci o fâşie-ai rupt din timp, 
Din marea Ta eternitate 

Şi ne-ai făcut acest răstimp, 
Preaplin de marea-Ţi bunătate; 


Şi le-ai umplut cu-atâtea lumi, 
Ce scânteiază-n mii de feţe, 
Cu-atâtea forme şi minuni 

Ce strălucesc de frumusețe... 


Şi l-ai împodobit cu har 

Şi grai i-ai dat ca o lumină, 
Ca să cunoască iar şi iar, 
Că-i de origine divină; 


Mărit pe veci, Stăpâne, fii 
Izvorul nesecat al milei, 

Că Tu, Stapân pe veşnicii, 
Ne-ai dăruit lumina zilei! 


Că Tu Acel ce Mare eşti 
Şi tuturora eşti pricină, 
Pe toate Tu le împlineşti 
Şi dăruieşti la toți lumină. 

